
BEVEZETÉS 



A magyar oktatás totális állami ellenőrzését eddig háromszor igyekeztek 
megvalósítani. 1919-ben először, 1935 körül másodszor, harmadszor pedig 
1948-ban. 

E bevezetőben nem kívánunk vállalkozni arra, hogy megrajzoljuk a 
Horthy-kor oktatástörténetének historiográfiáját. Egy rövid áttekintés vi- 
szont nem érdektelen. 

1948 után a korra vonatkozóan az oktatástörténet sokkal inkább megfe- 
lelt a közvetlen politikai megrendeléseknek, mint számos más tudományág: 
a világiság kontra egyháziság, népiskola-centrikusság kontra közép- és fel- 
sőoktatás -centrikusság, tanári autonómia kontra tanfelügyelet, tanítói auto- 
nómia kontra iskolaszék; mint jó és rossz harca tűnt fel. Ez a korszak bele- 
nyúlik a hatvanas évekbe, sőt, egyes képviselői még a hetvenes-nyolcvanas 
években is megjelentették munkáikat. 

Neveléstörténészeink legjobbjai már a hatvanas évek elejétől kísérlete- 
ket tettek arra, hogy a politika szolgálóleánya szerepköréből kilábaljanak, 
közülük igen sokan sikerrel. 

E korszakban — mely tényleg napjainkba nyúlik — három szemlélet- 
mód nyert tért. 

Többen visszatértek ahhoz a gondolathoz, hogy az oktatástörténet első- 
sorban a pedagógiai módszerek, a tanár-gyermek kapcsolat stb. története, 
az oktatáspolitika tehát a neveléstörténetnek nem tárgya. Ez az interpretá- 
ció ugyan kitűnő részmunkákat eredményezett, de éppen az általa feltett 
kérdés makroösszefüggései elől zárja el magát, azaz: milyen anyagi, jogi 
és politikai feltételei, körülményei vannak az egyes pedagógiai módszerek 
szabad kipróbálásának vagy bevezetésének, a tanár-gyermek kapcsolatnak 
mennyire része a szülő-tanár kapcsolat stb. 

A másik irányzat az oktatást a pedagógia és politika alkujaként vázolta 
fel, mondván: az oktatáspolitika nem egyszerűen a nagypolitikai tendenci- 
ák szolgai másolása, hanem egyfajta mérséklő adaptálása. Magyarán: a po- 
litika által megadott célokat az oktatáspolitika a pedagógia szűrőjén áten- 
gedve hajtja végre. Ez a koncepció azonban egy olyan fajta monolit politi- 
kai hatalmat és monolit pedagógiai gondolkodást feltételezett, ami sosem 
létezett. A rendeletek, döntések jelentős részét nem sikerült sem az osztály- 
politika, sem a pedagógiai tudomány számlájára írni, számos döntésről 
csak a legnagyobb erőszakkal lehetett azt állítani, hogy az uralkodó osztá- 

íyok érdekeit szolgálja, vagy, hogy valamely pedagógiai eszméből levezet- 
hető. Ráadásul ez a fajta érvelés azt a veszélyt rejti, hogy ideális társada- 
lomként azt fogalmazza meg, ahol a központ politikai hegemóniája és az 
iskola szakmai autonómiája áll egymással szemben, ellentétben azzal a li- 
berális modellel, ahol a központi politikai hatalomnak is van egy politikai 
ellensúlya: az önkormányzati hatalom; és az iskola szakmai autonómiájá- 
nak is van egy szakmai ellensúlya: a standardizáló, szakértői típusú szakfe- 
lügyelet, szaktanácsadás illetve vizsgarendszer. 

A harmadik kutatási irány követői az oktatásban is megtalálják azt a 
politikai pluralizmust, ami - a dogmatizniustól közben megszabadult köz- 
történetírás tanúsága szerint — mégiscsak létezett a polgári korban. Ez 
azonban megint csak nem magyarázta kellően a jelenségeket, hiszen pl. a 
köztisztviselők egyetlen valamire való politikai elemzés szerint sem jelen- 
tették a szociáldemokrácia vagy a polgári liberalizmus politikai bázisát. A 
tanítók inkább a szélsőjobboldali radikalizmusét, a tanárok viszont a kon- 
zervativizmusét jelentették az úri szélsőjobboldali törekvésekkel szemben, 
de az oktatáspolitika belső vitái számos esetben meghaladták azt a 
mértéket, ami a konzervativizmus és a kormányzat közötti ellentétekből 
következett volna, más esetekben viszont — egy pusztán politikai illetve 
világnézeti alapú számítás szerint — elvárható konfliktusok is elmaradtak, 
pl. a konzervatív -liberális középiskolai tanáregyesület nem száll szembe a 
zsidótörvénnyel. 

A közvetlen közelmúlt a nyolcvanas évek "új szelei" mintha egy új ne- 
veléstörténeti szemléletmódot alakítanának ki. Az ekkoriban feltűnt szer- 
zők a húszas-harmincas évek értelmiségpolitikájára, minőségelvére irányí- 
tották a figyelmet, a szocialista, vagy annak hitt értékrend válsága, az új 
reformkonzervativizmus és az etnikai tudatosodás hazai reneszánsza záró- 
jelbe tették azokat a szempontokat, amelyek a régebbi történetírás mérle- 
gén a középiskolák és egyetemek magas színvonalával ellentétes serpenyő- 
be kerültek: a polgári radikalizmustól való elzárkózást, a látens vagy ki- 
mondott antiszemitizmust, az etnocentrikus szemléletet, a forradalom-elle- 
nessőget, a hagyományos női szerepek preferálását stb. 

A humánértelmiség, az oktatási szférában dolgozók azon mindennapi 
élménye, hogy sem a redisztribúció-orientált, sem a piachívő politikai cso- 
portok nem tudják garantálni az oktatásra, a kultúrára, a tudományra fordí- 
tott költségek növelését, a pedagógus pálya presztízsének emelését, a tárca 
nagyobb befolyását, az oktatási feltételek javítását, a "tudás és műveltség 
becsületét", széles értelmiségi rétegeket arra késztet, hogy a példákat, a 
mintákat, az értékeket a jelenlegi feltételrendszereken kívül keressék. 

Mindezek a folyamatok széles teret biztosítanak előbb egy Klebelsberg- 
reneszánsznak, majd a Horthy-kori iskolapolitika teljes reneszánszának. 
Hiszen akkor volt elég pénz, színvonalasak voltak az iskolák, jól kerestek 
a tanárok és tanítók, a fegyelem, a tekintély példás volt stb. Mindezek az 

érvek egyaránt jelen vannak a közvéleményben, a publicisztikában és — 
egy-egy tanulmány erejéig — a tudományban is. 

E korszakokra bontás ellenére egységes jegyként állapíthatjuk meg, 
hogy — egyébként már a századfordulótól kezdve — az ötvenes éveken át 
napjainkig a különféle fenyegető koráramlatokkal szemben a neveléstörté- 
net egyes művelői — és ennek klasszikusai köztünk élnek — egyfajta érték- 
felmutató tevékenységet végeztek, sugallva és bemutatva azon nagy neve- 
léstudósok példáját, akik koruk kormányaitól és viszonyaitól függetlenedve 
képviselték az "igazi" értékeket, értve ezalatt bizonyos klasszicista-huma- 
nista gondolatkör értékeit. 

Ez a fenyegetettség okozta, hogy míg a világ más pontjain a neveléstör- 
ténészek optikája és gondolatvilága meghatározó hányadukban együtt ha- 
ladt az adott ország oktatáskutatóinak gondolkozásával, nálunk a neohuma- 
nizmus maradt az uralkodó szellemiség. Az értelmiségi funkciókat illetően 
— anélkül, hogy ezt bárki akarta volna — munkamegosztás jött létre. Az 
oktatáskutatók, iskolapszichológusok stb. némileg alkalmazkodtak a min- 
denkori realitásokhoz, a neveléstörténészek viszont a történelembe mene- 
külve megkísérelték álláspontjukat — a meghatározott eszmények nevében 
való meg nem alkuvás t — mint történeti értéket, mint objektív véleményt 
felmutatni. 

A történelem eszköznek való használata a közéleti állásfoglaláshoz, jel- 
legzetes eszköze volt a magyar értelmiségnek, különösen az elmúlt évtize- 
dekben. A függetlenségi illúziók feladása a gazdasági növekedésért és pol- 
gárosodásért cserébe: ez volt az üzenete a dualizmus koráról szóló gazda- 
ságtörténeti művek nagy részének a hatvanas-hetvenes évek magyar értel- 
misége számára, s a kétfrontos harc eszköze egyfelől a dogmatizmus, más- 
felől a függetlenség- és pluralizmus-centrikus ellenzéki gondolkodás ellen. 
Ugyanúgy használja a demokratikus ellenzék a felvilágosodás eszmetörté- 
netét az ancien régime-m&l azonosított pártállami hatalomgyakorlás és a 
demokratikus színekben tetszelgő populizmus ellen. 

A fenti tudománytörténeti folyamat terméke az az igen vegyes színvo- 
nalú neveléstörténeti szakirodalom, mely a korról fellelhető. Köztük igen 
színvonalas részelemzések, alapos adatfeltárások, sőt az egészet átlátó kon- 
cepciózus vázlatok is vannak. 

A teljesség igénye nélkül megemlíthetjük, hogy az iskolatípusok törté- 
netének tényanyagáról, alapvető összefüggéseik egy részéről már igen so- 
kat tudunk. Ladányi Andor a felsőfokú oktatást elemezte, Jóboru Magda a 
középiskola alapvető körvonalait kísérelte meg értelmezni, Simon Gyula a 
polgáriról írt monográfiát, Sárközi István a népiskolázásról írt könyvet. 
Adataikat felhasználtuk minden olyan elemzés részletnél, mely az adott is- 
kolatípussal kapcsolatos. 1 

Ismertetésekkel és elemzésekkel rendelkezünk a kor hazai (Ballér 
Endre, Balogh László, Búzás László, Heksch Ágnes, Kertész Ödön, 
Mészáros István, Nagy Sándor, Pukánszky Béla tollából) és nemzetközi pe- 

dagógiai (Jóbora Magda, Szarka József tollából) áramlatairól. Ezek újrae- 
lemzéséhez vagy újraértékeléséhez — e könyv módszertanától eltérő — 
eszmetörténeti ill. tudománytörténeti , tudományszociológiai aspektusra 
lenne szükség. A pedagógiai áramlatok min t az egyes érdekcsoportok 
ideológiája vannak jelen az elemzésben. A mélyebb elemzéshez 
valószínűleg hauseri és kiinni szakértelemre és el mélyül tségre volna 
szükség. A szerző nem vállalja a feladatot, hogy megírja a 
"neveléstudományok társadalomtörténetét" . 

Több elemzést használhattunk fel egy-egy — több iskolatípust átfogó — 
jelenségről is, fegyelmezési kérdésekről (Simon Gyula), igazgatásról 
{Mezei Gyula), rmH tarizmusról {Dékán Károly), a történelem tankönyvek- 
ről {Unger Mátyás), a tehetségvédelemről {Ziholen Endre)? 

Hómon Bálint személyéről, történetírói munkásságáról általános kultúr- 
politikai elképzeléseiről, nagypolitikai szerepváltásáról Glatz Ferenc készí- 
tett több tanulmányt. 3 

A dualizmuskori előzményekről szóló monográfiák közül ki szeretném 
emelni Kelemen Elemérét, az adattárak közül pedig Mészáros István két 
munkáját. 4 

Huszti József Klebelsberg monográfiája az egyetlen komolyabb, 1 945 
előtti történeti munka, de ez — noha faktológiai értelemben megbízható — 
azt a célt szolgálja, hogy a Klebelsberg-mítoszt a hómani politika szolgála- 
tába állítsa. 5 

Szellemiségében talán hozzánk legközelebb áll a Szabolcs Ottó dolgoza- 
ta, amely a magyar neveléstörténet második kötete számára készült. 6 

Tőkéczki László kéziratos disszertációja ideológiatörténeti illetve struk- 
turalista szemléletű és szintén a Klebelsberg-korszakról szól. 7 

A megelőző és következő időszak oktatáspolitikáját több monográfia 
foglalja össze. Felkai László, Halász Gábor, Horváth Márton, Jóbora 
Magda, Kardos József, Knausz Imre, Kozma Tamás, Köte Sándor, 
Ladányi Andor, Lukács Péter, Mann Miklós, Sáska Géza, Setényi János 
műveit forgattuk haszonnal. 8 

Dolgozatunk legfontosabb forrásai a korabeli szakfolyóiratok, melyek- 
ben súlyuk szerinti arányban találhatók meg a legfontosabb konfliktusok; a 
VKM megmaradt osztályanyagaiból mintavételi eljárással kiválasztott irat- 
csomók, melyek segítségével a döntés mechanizmus, a belső konfliktus- 
rendszer vált modell álhatóvá; Hóman Bálint személyes irathagyatéka, 
melynek segítségével az elpusztult miniszteri iratok töredékes pótlására, a 
bizalmasabb kérdések feltárására tehettünk kísérletet; valamint a parlamenti 
anyagok, melyeket nem a politikai véleménykülönbségek demonstrálására 
használtunk, hanem az egyes képviselők és felsőházi tagok háttérkapcsola- 
tainak feltárásával a lobby -küzdelmek elemzésére. A korabeli, igen kiter- 
jedt oktatásügyi szakirodalom összegyűjtésével nem kellett foglalkoznunk, 
ezt gyakorlatilag elvégezte Jáki László kitűnő bibliográfiája, melyet igen 
sokat forgattunk. 

A korabeli döntéstörténetnek , érdekviszony történetnek a feltárását te- 
kintjük a dolgozat legfontosabb újdonságának, és a csoportkonílikíusos 
modell történeti használhatóságának bemutatását. Mindebből az is követke- 
zik, miről nem szól a dolgozat. 

1) Nem szól a harmincas évek ideológiatörténetéről, hiszen az ideoló- 
gusokat az oktatáspolitika aktoraiként fogja fel, nem azt vizsgálja, hogy 
milyen ideológiát terjesztenek, hanem tudásszociológiai értelemben kérdez 
rá: hogyan és miért teszik ezt. 

2) Nem szól a korszak művelődéstörténetéről, egyrészt annak áttekint- 
hetetlen mérete miatt, másrészt, mert az oktatással szembeni konkrét kihí- 
vásokat nem az egységesnek tűnő — valójában belső ellentmondásokat hor- 
dozó, pl. keresztény-nenizeti-núlitarista-aktuális-történeti stb. — művelt- 
ségeszmény, hanem annak konkrét elemekre bontása, az elemek mögé fel- 
sorakozó érdekcsoportok jelentik. 

3) Nem szól — egy neveléstörténeti munkától egyébként elvárható 
részletességgel — a korszak pedagógiai tudományáról, mert az az érdek- 
csoportok harcában az oktatáspolitikai küzdelem egyik aktora, illetve az 
egyes csoportok legitimációs ideológiája; alaposabb elemzésére e keretben 
nincsen szükség. 

4) Nem szól az iskolai élet mindennapjairól, a tanári-módszertani tech- 
nikákról, mert ezek csak annyiban érintették a fenti érdekviszonyokat , 
hogy mennyire voltak hatékonyak, ez pedig gyakorlatilag rendszerfügget- 
len tényező. 

5) Csak érintőlegesen foglalkozik a makroszintű demográfiai folyama- 
tokkal. 

Elemzésünk — anélkül, hogy vitatná a pedagógiatörténeti vagy az osz- 
tálytermi élet mindennapjait feldolgozó kutatások rendkívüli szükségessé- 
gét — elsősorban a "szakpolitikacsinálás" műhelyeibe kíván bepillantani és 
a kontrollgyakoríás mechanizmusát, az ebben bekövetkezett változások kö- 
ré csoportosuló oktatáspolitikai fordulatot kívánja bemutatni. E módszert a 
hazai szerzők közül Halász Gábor, Kelemen Elemér, Kozma Tamás, 
Ladányi Andor, Lukács Péter, Sáska Géza és Setényi János munkásságában 
tanulmányozhattam. 

A dolgozat a rokontudományok módszereit és fogalomkincsét használ- 
ja, a politológiáét, a szociológiáét, statisztikáét. A hagyományos, deskrip- 
tív történészi leírás természetes része a munkának. Részben a szemléletből 
is következik (ti. az átalakulás processzusát kívánom megragadni), hogy a 
dolgozatban a jelen, a múlt és a jövő idő használata váltakozik, egyrészt, 
hogy az éppen vizsgált (jelen idejű) folyamatot önmaga előzményeitől és 
következményeitől elválaszthassam, másrészt, hogy a dinamikus történése- 
ket (jelen időben bemutatva) a lezárt állapotoktól elkülöníthessem. 

A módszertani kísérlet — a modem oktatási rendszerre kidolgozott cso- 
portkonfliktusos modell alkalmazása egy olyan rendszerre, ahol az eddigi 
történetírás szerint az értékviták illetve a szokásszerűség dominált — talán 

magyarázza, ha nem is menti módszertani hiányosságát is, azt, hogy elem- 
zésének szitáján kihullanak a nem érdekmotivált viselkedések, más esetek- 
ben a többféleképpen interpretálható jelenségeket kissé egyoldalúan ma- 
gyarázza, az érdekek (kvázi -érdekek, fel nem ismert érdekek) motiváció- 
csoportja felől. A tartalmi újdonságok összefoglalását, illetve a csoport- 
konfliktusos modell buktatóinak számbavételét a befejezésre kívánom 
hárítani. 

A HARMINCAS ÉVEK TÁRSADALOM- ÉS POLITIKA- 
TÖRTÉNETI VÁLTOZÁSAI ÉS AZ OKTATÁSPOLITIKA 



Az oktatás mint független alrendszer igen kedvelt képzete a modern szak- 
szociológiai vizsgálódásoknak, és néha hajlamosak vagyunk elfeledkezni 
arról, hogy az oktatáspolitika elválaszthatatlanul a társadalom szerkezetébe 
ágyazott; hogy a társadalom egyes alrendszerei mérhetetlenül összefonó- 
dottak, talán nem is létezik világos határ az egyes alrendszerek között. Az 
oktatáspolitika nem "mutatja be önmagát", ahogy egyes történészek vélik, 1 
hanem vallatóra kell azt fogni a társadalom minél több jelenségével való 
viszonyában. Az alrendszert kutató történész nem kerülheti meg, hogy 
szembe ne nézzen a társadalom korabeli történetének egészével, s a külön- 
böző alrendszereket, s az egész jellegét bemutató-elemző szaktörténészi vé- 
leményekkel. 2 Az alrendszer-logikájú elemzések közül Ránki György, 
Szabolcs Ottó, Szabó Miklós és Vargyai Gyula munkái szolgáltak példa- 
ként. 

Mint a magyar történelem során mindig, korunkban is a magyar politi- 
kai élet alakulása, sőt a magyar ideológiai élet alakulása is nemzetközi, vi- 
lággazdasági erők által meghatározott. E roppant erők - a késleltetett mo- 
dernizáció kihívásai, a totalitarizmus és a populizmus nemzetközi mintái, 
az 1919-1920-as békemű következtében is egymásnak feszülő kis és nagy- 
nemzeti nacionalizmusok hol fojtó, hol kirobbanó légköre — nemcsak 
hogy közismertek, de éppen magyar történészek által egész régiónkra kiter- 
jedő érvénnyel elemzettek. E mozgások valamennyiét megtalálhatjuk hazai 
oktatáspolitikai arénánkban: a nacionalizmus ideológiai hatását és a totali- 
tarizmus előszelét a kontrollgyakorlás változásában és a kerettörvényhozás- 
ban, a modernizáció elemeit az igazgatás korszerűsítésben és a szakmai 
szempontok "hivatalossá" érlelésében, a populizmust a demagógiában és a 
rétegkedvezmények megszüntetésében, valamint a tehetségkiválasztásban, 
a népoktatás expanziójában. Elemzésem - jelzett módszertani hiányossága 
következtében — mindezt persze csak egy vonatkozásban ragadja meg: a 
nacionalizmus elsősorban mint a keresztény középrétegek legitimációs ide- 
ológiája, a totalitarizmus mint a hivatalnoki hatalom kiterjedése, a moder- 
nizáció, a korszerűsödés mint hivatalnokivá torzult folyamat, társadalmi 
autonómia csökkenés, őrségváltás, a populizmus mint az objektív felemel- 
kedési folyamat vezérlőpozíciójáért folytatott küzdelem jelenik meg. 

Az elemzés súlypontjául választott időszak — amelynek pontos határait 
természetesen nem lehet meghúzni, hiszen bizonyos tendenciák jóval ko- 
rábban elkezdődnek — a "politikai harmincas évek", az az időszak:, amely 
a bethleni rendszer valódi bukásával — nem a Bethlen István, hanem a 
Károlyi Gyula vezette kormány távozásával - kezdődik. 

A világgazdasági válságból levonandó tanulságokkal szembenézni nem 
tudó politikus csoportot felváltó Gömbös-csoport vissza kívánta szorítani a 
nagybirtok hatalmát, megingatván a rendszer feudális jegyeit is, még hatá- 
rozottabban a nagytőkéét, kiiktatva a liberális jegyeket. Modem tömegpár- 
tot kívántak szervezni, hatékonyabb közigazgatást, amely a többpártrend- 
szer ingatag legitimációját biztosabbn. cserélheti és a törvényhozást kiiktat- 
hatja. 

A kormány összetételében bizonyos kompromisszum tükröződött, de a 
VKM-et most is, mint a korábbiakban a miniszterelnökhöz személyileg is 
legközelebb álló politikus, Hóman Bálint kapta. 

A válság oldására szolgáló 95 pontos programcsomagnak — ami a közi- 
gazgatás totalitárius átalakítását, új érdekképviseleti rendszert, szociálpoli- 
tikát ígért — egyik igen fontos eleme volt "az egységes magyar világnézet" 
kialakítása, amelyről a későbbiekben még sok szó lesz. 

A gazdaságszabályozó intézkedések között a kötött devizagazdálkodás, 
a német és olasz külgazdasági kapcsolatok fokozása említendő. Az oktatás 
alrendszerében, mint majd látni fogjuk, a közszállítási szabályzat politikai 
jegyei és a totalitárius intézkedések még inkább előtűnnek. 

A kormányzó hatalmának kiterjesztése, a Kisgazdapárttal kötött komp- 
romiszum, a Zilahy-Kozma féle Uj Szellemi Front létrehozása, a személy- 
cserék a legfontosabb tárcák élén, a reformnemzedék előtérbe kerülése ké- 
szítették elő azt a folyamatot, amely Bethlen István kiszorításában tetőzo- 
dött az éVtized közepén. 

A hatalom legfelső régióiban az 1935-ös választásoktól kezdve folya- 
matos ingadozás kezdődött, egyrészt a kritikátlan tengelybarátság vagy kri- 
tikusabb tengelybarátság (jobb nyugati kapcsolatok) osztóvonal mentén (ez 
az évtized végére gyakorlatilag az "olasz- vagy németbarátság preferenciá- 
ja" alternatívájára szűkült); másrészt a totalitárius ül. konzervatív belpoli- 
tika törésvonalán. A két törésvonal az uralkodó köröket nem feltétlenül 
ideológiai alapállásuk szerint osztotta meg, hanem néha tárcaérdekek 
szerint is. Pl. a konzervatí/na.c egyáltalán nem nevezhető belügyminiszter 
fellép a közigazgatási apparátus hatalmát veszélyeztető tőmegpártszervezés 
ellen. 

Az új miniszterelnökök, Darányi, Imrédy, Teleki, Bárdossy kivétel nél- 
kül a konzervatívok színeiben kezdték a politizálást, ugyanakkor a nemzet- 
közi helyzet változása — amely az Anschlussal végképp reménytelen hely- 
zetbe hozta a független külpolitika híveit — a nyilasokkal szembeni fellé- 
pés okán vagy ürügyén bekövetkező fokozott közigazgatási hatalom- 
koncentráció objektíve a totalitarizmust erősítette. A mindenkori kormány 

második emberének számító kultuszminiszter személyében bekövetkezett 
csere - Hóman helyett Teleki - jelezte: az inga visszalendülése a gombo- 
si jobbratolódás után elérte a köztisztviselői lét és ideológia szempontjából 
talán legfontosabb szférát. Hóman — kiszorulva a kormányzat centrumából 
— hamarosan a már önálló szerveződést kívánó jobboldal vezéregyénisége 
lesz. Visszatérése a Teleki-kormányba immár az új helyzet jele volt. A po- 
litikai harmincas évek, a jobboldal és a konzervativizmus egyensúlyán felé- 
pülő politika 1938-ban véget ért. 

A kormánymozgás felszínének folyamatait a magyar történettudomány 
lényegesen jobban ismeri, min t a társadalom mozgásait, a politika mélyré- 
tegeinek változását. 

A két világháború közötti magyar társadalom és politikai élet történeté- 
nek egyik legkevésbé feltárt fejezete az alrendszereken belüli konfliktusok 
története, az érdekérvényesítés módja. A legfeldolgozottabb — bár csak 
igen egyenetlen szintű és hangsúlyaiban a legtöbb esetben hamisnak tűnő 
interpretációkkal rendelkezünk — a szakszervezeti mozgalom története. Ez 
azonban a legkevésbé sem tekinthető tipikusnak. Az alkalmazottak s a kis- 
tulajdonosi rétegek — épp a társadalom alapvető, strukturális természetű 
erőviszonyai miatt — általában nem az alkalmazók — illetve az alkalmazó- 
ként viselkedő államgépezet — ellenében, hanem azzal szorosan együttmű- 
ködve, abba integrálódva, illetve azt — illetve az abban dolgozó személye- 
ket — körülfonva érvényesítették akaratukat. 

A hatvanas évek elején a köztisztviselők harcairól megjelent úttörő mo- 
nográfia is ezt bizonyítja a húszas évek első felére vonatkozóan, akárcsak a 
későbbi történetszociológiai kutatások. 3 

Abban a helyzetben, amelyben a köztisztviselők a harmincas évek 
Magyarországán vannak, nem bizonyulhatott sem elégnek, sem döntőnek a 
saját szakegyesületeken keresztül történő érdekérvényesítés, bármilyen 
nagyszámú szervezet is állt rendelkezésre e célra. 

Legalább ilyen fontos volt, hogy az egyes szakmák képviselői, pl. a ta- 
nárok, tanítók beépüljenek a valódi társadalmi-politikai jelentőséggel bíró 
érdekszervezetekbe és politikai szervezetekbe, és ott minél inkább érvénye- 
sítsék akaratukat, rétegérdekeiket. 

Arra való tekintettel, hogy közel sem ellentétes politikai hangulatú réte- 
gekről van szó, a kormányzat maga is kialakított olyan szervezeteket, ahol 
a tanári-tanítói érdekek természetes módon megjelenhettek, s különösen a 
szakmai kompetencia címszavával előadhatták nézeteiket. Bármilyen külö- 
nös, de — ahogy a magyar parlamentben Tiinl túlnyomóbbá válik a kor- 
mánypárt uralma, mind megvitathatatlaníiM iákká az igazán fontos politikai 
kérdések — a parlament a politikai viták visszaszorulásával — a formális 
korporativizmus megvalósulása nélkül is — rétegérdekszervezetté válik. 

A "helyi társadalom" még a dualizmus korában létrehozott olyan szer- 
vezeteket, ahol érvényesíthette az oktatással kapcsolatos, alapvetően helyi 
jellegű érdekeit (gondnokságok, közművelődési egyesületek stb). 

Egy formalizált igazgatástörténeti fogalombesorolás számára talán kü- 
lönösnek tűnik, de maga az oktatásirányítás, az államgépezet is bizonyos 
tanári rétegérdekek képviselőjeként lép fel. Az oktatásügyi érdekszervezet 
fogalma tehát az első pillantásnál szerzett képnél lényegesen bonyolultabb- 
nak tűnik. 

Meg kell vizsgálni az oktatás körül "lobbyzó" érdekcsoportokat is, hi- 
szen a velük való szövetség egy-egy tanárcsoport számára meghatározó le- 
hetett. Ezek az érdekcsoportok gyakran tanárokat, tanáregyesületeket kér- 
tek fel, hogy oktatásügyi érdekeiket megfelelő szakmai köntösbe öltöz- 
tessék. 

A társadalommal kapcsolatban egyébként azokat a történészi szakvéle- 
ményeket fogadjuk el, amelyek a Horthy-korszak uralkodó osztályát a kö- 
vetkező három, viszonylag jól elkülönülő csoport koalíciójaként 
határozzák meg (nem fontossági sorrendben): 

a) a nagytőke és érdekköre (azaz a pénz, az ipar, a kereskedelem urai, 
a tulajdonosok és az igazgatók legfelső köre); 

b) a nagybirtokosok és érdekkörük; 

c) a vezető államhivatalnoki csoport, azaz a minisztériumok felső büro- 
kráciája, a megyék és a főváros vezetői, a kormánypárt urai stb. 

Hozzátehetjük: sajátos módon mindhárom rétegnek megvolt a "meg- 
hosszabbítása" "lefelé", s így valóban létrejön egy olyan helyzet, hogy a 
nagytőke a merkantil középrétegek támogatására számíthat, a nagybirtok 
általában a birtokosérdekekre, a vezető bürokrácia pedig az egész keresz- 
tény középosztályra, azaz a köznemesi és közhivatalnoki származású hiva- 
talnokok, katonatisztek hatalmas táborára építhette politikáját. 

A harmincas évek elején a nevezett három erőből az utolsó, a közhiva- 
talnoki Csoport tör előre, szociális olajcseppekhez és pozíciómorzsákhoz 
juttatva társadalmi szövetségeseit: a keresztény középosztályhoz már nem 
tartozó, de a társadalom középső harmadába sorolható csoportokat, azaz az 
altiszti és iparosrétegeket, a gazdagparasztságot is. 

A közhivatalnokságon belül elkövetkező eltolódás — részben generáci- 
ós okokból is — kirepítette a Tisza István-kori gárdát és azokat tolta előtér- 
be, akik a fronton, a fehérterror hónapjaiban, a keresztény kurzus éveiben 
formálták ki politikai nézeteiket, s akik a bethleni konszolidációt szemé- 
lyes és kollektív kudarcukként élték meg. Ezeknek & rétegeknek az előre- 
nyomulása és fokozatos hatalomátvétele a harmincas évek politika- és tár- 
sadalomtörténetének alapvető, közös tartalma, függetlenül a kormánypoli- 
tika ingadozásaitól. 

Tekintettel azonban arra, hogy a másik két uralkodó réteg nem veszíti 
el sem gazdasági sem politikai részesedését a hatalomban, a közhivatalnok- 
réteg totális hatalomgyakorlásáról nem beszélhetünk. A totalitarizmus szá- 
mos egyéb ismérve, pl. a véleménynyilvánítás teljes tilalma is hiányzik a 
rendszerből. 



16 



Ha teljesen elutasítjuk azonban a rendszer fasiszta tartalmáról szóló 
(kezdeti állapotukban sajnos az ideológiai dogmatizmus eszköztárában 
megjelent) érveket, nem tudjuk megmagyarázni a nyilas hatalomátvétel 
könnyűségét, a magyar karhatalom együttműködési készségét, a társadalmi 
ellenállás szinte teljes hiányát a deportálások kapcsán, vagy a társadalom 
igen széles rétegeinek a nyilas propagandával szembeni felvértezetlenségét. 
Ez utóbbi kérdések közvetlenül vezetnek a "keresztény-nemzeti ideológia 
gyár" (hiszen a gazdasági-társadalmi fejlődés e szakaszában a Horthy-kori 
iskola sokkal inkább az, mint valamifajta "tudásgyár") felelősségéhez, amit 
akkor is fel kell vetni, ha annak idején az első kérdések (Faragóik cikkei 
1 945-46 -ban) olyan dogmatikusra is sikerültek, hogy ezt az aspektust azó- 
ta sem vizsgálhatta senki, aki a dogmatizmus vádjától komolyan tartott. 

A rendszer liberalizmusát, konzervativizmusát vagy fasizmusát szférán- 
ként is érdemes megvizsgálni. Amely szférában a nagytőke domináns, ott a 
kormányzati rendszer is liberálisabb (ilyen egészen az 1934-35-ös fordula- 
tig az iparigazgatás nagyrésze, a kereskedelmi igazgatás pedig 1938-ig); 
ahol a nagybirtokosok, arisztokraták dominálnak, ott az úri Magyarország 
konzervatív értékrendje érvényesül (FM, KüM); ahol a közhivatalnoki be- 
folyás domináns (elsősorban a HM, BM és VKM), az a szféra pedig jobbra 
nyitott. Ez azon közismert történeti tények ellenére is állítható, hogy 
Keresztes-Fischernek mi volt a viszonya a nyilasokhoz, hogy Hőman tole- 
rálta a zsidó művészeket, hogy Nagybaczoni emberséges rendeleteket adott 
ki a munkaszolgálatosokról. 

Ezek tudniillik eseti kérdések. A központi kérdés, hogy maguk a szer- 
vezetek, a tárcák mindennapi tevékenységükben, rendeleteikben, eseti dön- 
téseik átlagában, a közigazgatás és szakigazgatás racionalizálása során tota- 
litárius lépéseket tesznek-e és milyen mértékben. Azaz: mennyiben 
kívánják a hatalmat centralizálni, a meglévő autonómiákat felszámolni. És 
ezt a kérdést vizsgálva a VKM igencsak a sor elején jár. 

A rendszer logikájából következik, hogy ahol a szférán — adott esetben 
a közoktatáson — belül nincsen politikai pluralizmus, azzal kapcsolatban 
az egyébként politikailag plurális intézményekben sem érvényesül igazi po- 
litikai vita. Amennyiben érvényesül, akkor is csak "lefutott" ügyek lassítá- 
sára való és nem érdemi politikai változtatásokra. Azaz — egyes eseteket 
leszámítva — a parlamentben és a napisajtóban nem folyik a közoktatáspo- 
litika igazán módszeres politikai bírálata. Például a keményedő tanügyigaz- 
gatás bírálata csak jelszó szintű a szociáldemokraták részéről, s csak a nyi- 
las tanítók megfigyelését, áthelyezését érzékelik a nyilas képviselők is. 

Az ellenzéktől — amelynek egyre több más dolga volt — egyszerűen 
nem telt egy koherens oktatáspolitikai koncepció kialakítása. Minél kisebb 
lett azonban a pártpolitikai pluralizmus az oktatásügyben, annál jelentőseb- 
bé vált a korporatív pluralizmus, a "lobbyzás", az ágazati küzdelmek jelen- 
tősége. 

Mint a következőkből kiderül, anélkül, hogy a klasszikus politikai par- 
lamenti ellenzék bármi szerepet kapna az oktatáspolitika alakításában, a 
magyar közoktatáspolitika fejlődését nem ábrázolhatjuk pusztán egy köz- 
ponti akarat kibontakozásaként, sem valamifajta strukturalista, modernizá- 
ciós vagy művelődéstörténeti modellként, hanem leginkább egy jellegzete- 
sen konfliktusos modell szabályai mentén. Azt szeretnénk, hogy módszere- 
ink merítsenek a weberianizmusból, a bürokráciaelméletből, a csoportküz- 
delmek tanából, olyan módon, amit a marxista társadalomtudományi mód- 
szer időtálló értékének tartunk, hogy minden csoportérdek, minden ágazati 
érdek, minden ideológia és minden szakmai érv mögött megtalálható le- 
gyen az uralkodó rétegek valamely csoportjának — vagy éppen egy egész 
réteg valamely szempontból egységes - politikai érdeke; s ugyanakkor 
felvázolható legyen az oktatási szféra — látszólagos vagy valóságos — ön- 
mozgása is. 

A történet meghatározó szereplőinek, az oktatásügyi érdekérvényesítés 
ak torainak a története sajnos önmagában sem feldolgozott. Hát még a ben- 
nük folyó oktatási vitáké. 

Ilyen aktor a keresztény középburzsoázia (a Baross Szövetség köre), 
mely részben felemelkedett kisiparosokból, részben birtokos családok, 
tisztviselőcsaládok fiaiból áll; a kisiparosság (s képviseleti szerve: az ipar- 
testület) s a mindkét csoporttal összefonódott államhivatalnoki csoport az 
iparkamarában, és a 1935-ben létrejövő ipari minisztériumban. 

Velük szemben állt a hagyományos — jórészt zsidó — nagytőke (a 
GYOSZ köre). Az ütközőpont a tanoncoktatásnál, a középfokú iparoktatás- 
nál jelenik meg, sőt e csoportok beleszólást követelnek a felsőkereskedel- 
mik működésébe is, s ezzel a tanügyigazgatás ellenfelei. A mérnökegyesü- 
lettel és -kamarával együtt pedig a műszaki felsőoktatás körül "lobbyznak" 
állandóan. 

A kisiparosság ugyanakkor — mivel az állami megrendelések zömét a 
VKM közvetíti — kölcsönös függésbe kerül a tanügyigazgatással s az ál- 
lamépítészeti hivatalok funkcionáriusaival. 

A kereskedelmi szférában egészen a zsidótörvényekig nem a kis- és 
nagykereskedelem (az OMKE köre) között feszül az alapvető érdekellentét, 
hanem a szabad kereskedelemben érdekelt csoportok és a gazdagparaszt- 
sággal összefonódott hivatalnok középrétegek között, amelyek a 
fogyasztási és értékesítési szövetkezetek számára követeltek előnyöket. Az 
állami megrendelések — az utóbbiak mellett — itt is a nem zsidó 
nagykereskedőket segítették: a negyvenes évek legnagyobb jövedelmű 
magyar állampolgára már nem a Weiss vagy Chorin családnevet viseli (de 
nem is valamely patinás arisztokrata família nevét), hanem Nagykovácsy 
Milenkonak hívják... Ellentéteik a kereskedelmi oktatással, illetve a 
középiskolák praktikus tananyagával kapcsolatban jelennek meg. 

Külön kérdés a pénzügyi körök viselkedése. Közismert a zsidó finánc- 
burzsoázia meghatározó részvétele a bankvilágban, ugyanakkor az államo- 

sított Nemzeti Bank politikai profilja már nem ilyen egyértelmű. (Imrédy 
figurája, bármennyire is a nagytőke emberének tartják, még az évtized kö- 
zepén is jelentősen kötődik a hivatalnok csoportokhoz, támogatja a polgári 
irodalommal szemben alternatívát nyújtó népieket. Egyébként pedig a 
Nemzeti Bank apparátusa is tele van a keresztény úri családok fiaival.) 

Az agrár- illetve a hivatalnok körökkel fonódott össze néhány kisebb 
tőkeerejű, de éppen fenti sajátossága miatt nagybefolyású hitelszervezet is. 

A pénzügyminisztérium meglehetősen ellentmondásos helyzetben van, 
a szaktárcák — jelentős részben a VKM — nyomásával szemben keményen 
védenie kell az államháztartás érdekeit, az újraelosztás-orientált szaktárcák- 
kal szemben éppen ezért a szabadkereskedelmi körökre kell támaszkodnia, 
ugyanakkor az erőforrások koncentrálásáért felelős tárcaként a gazdasági 
körökkel szemben egy hivatali apparátust kell üzemeltetnie, a pénzügyigaz- 
gatóságok hálózatát. E pénzügyigazgatóságok léte pedig (lévén ezek de- 
koncentrált szervek) éppen az autonómiák korlátozása irányába hat, objek- 
tíve tehát a totalitarizmus megteremtését segíti. Részvételük az oktatásügyi 
érdekharcokban nem annyira az oktatás tartalmával, inkább az iskoláknak 
mint gazdasági egységeknek a működésével, a közszállításokkal, az azzal 
kapcsolatos ellenőrzéssel van összefüggésben. 

Fontos szereplő — elsősorban a mezőgazdasági szakoktatással és az ele- 
mi oktatással kapcsolatos vitákban — a nagybirtokosság és középbirtokos- 
ság (s szervei: az OMGE és a kamara, valamint a szakminisztérium agrár- 
igazgatási csoportjai). Céljaikkal számos kérdésben egybevágtak a — zö- 
mében szintén birtokos származású — gazdatisztek szervezetének törekvé- 
sei. Míg ők mindenekelőtt a közép- és felsőfokú agrároktatást szorgalmaz- 
zák, addig a gazdag- és középparasztság, illetve az ő támogatásukat meg- 
szerezni kívánó középosztálybeli politikusc«oportok, népi írók stb. az alsó- 
fokú szakoktatás elterjesztésében, az elemi oktatás agrárjellegének növelé- 
sében érdekeltek. A "ki finanszírozza" kérdés az érdekellentét alapja az ún. 
érdekeltségi iskolák körül. 

Mindenképpen külön kell kezelnünk a többféle arculattal is rendelkező 
belügyi szférát. A tárca mint rendőrminisztérium az ellenőrzésben, a fel- 
forgató eszmék terjedésének korlátozásában érdekelt, s ebben az értelem- 
ben gyakorol nyomást a tanügyigazgatásra, biztatva annak leghatározottabb 
törekvéseit. 

A BM közigazgatási csoportjai ugyanakkor konkurrenciát látnak a tan- 
ügyigazgatásban és a népművelésben. Különösen az 1935-ös reform után a 
tankerületi főigazgatóságok példája veszélyt jelenthetett a megyerendszer 
számára. És nem csupán azoknak, akik a megyére támaszkodva az autonó- 
miát védik (hivatalból az alispán, a vármegyei közgyűlés, a népoktatási al- 
bizottság), hanem akik egy totalitárius egyesítéshez is a megyét, a megyék 
élére kinevezett, rendkívüli hatalommal felruházott pártvezetők-főispánok 
hálózatát tartják a követendő megoldásnak, és nem nagyobb egységek lét- 
rehozását. 

Az alacsonyabb szintű regionális szervek ezreiben érvényesül a legkü- 
lönbözőbb munkáltatók és szülői csoportok érdeke, végső soron e szervek 
és a tanügyigazgatás között felhalmozódó feszültség is a BM-be csatorná- 
zódik be. 

A harmincas években egyre nagyobb hatalomhoz jutó szociálpolitikai- 
egészségpolitikai csoportok (ezekért is a BM felelt) — a fajvédők ideológi- 
ai támogatásával, s a szakszervezetek szociálpolitikai tevékenységét meg- 
szüntetni akaró belügyi, társadalombiztosítási csoportokkal együtt — az 
oktatásra több ponton is nyomást gyakorolnak. 

Ilyen elem számukra a tananyagba beépítendő szociális-egészségügyi is- 
meretek kérdése; az egészségügyi, szociális szakoktatás hálózatának kiépí- 
tése; az orvosképzés korszerűsítése a Magyar Orvosok Nemzeti Szövetsége, 
az orvoskamara és más, e kérdéssel antiszemita megfontolásokból foglalko- 
zó csoportok érdekei szerint; az iskolaegészségügy kérdései az osztálylét- 
számoktól az iskolaorvosi intézményig. 

A populizmus ideológiája és a modernizáció objektív igénye e területe- 
ken fonódik leginkább össze a csoportérdekekkel, a köztisztviselői bázisú 
totalitarizációval. 

A Honvédelmi Minisztérium érdekeltsége természetes módon az oktatás 
militarizálása, de ennek tartalmáról már érdemi belső viták folynak: ki és 
milyen foglalkozás keretében tegye ezt. 

Az oktatáspolitikai erőtérben tárcaérdekhez nem köthető aktorok is mű- 
ködnek. Jelen vannak az ideológus csoportok, akik a történelmet, az iro- 
dalmat, sőt a nyelveket és a természettudományokat is meghatározott poli- 
tikai-ideológiai célok szolgálatába kívánják állítani. 

A VKM és a népi mozgalom határvidékén ott vannak a népművelési 
csoportok, részben a hagyományos tanügyigazgatás ellenében kiépülő háló- 
zattal, s az ehhez kötődő regionális és ideológiai, valamint többtermelési és 
népegészségügyi érdekekkel. Szereplők a különféle tudományos és műve- 
lődési társaságok, körök, az akadémikusok, ezek leginkább a középiskola 
ismeretanyagáról szóló vitákban jelentenek nyomást gyakorló csoportot, 
aminek különösen azért van nagy jelentősége, mert a szaktárca vezetőinek 
jelentős része — ez tükrözi a történelem és a "nemzeti" tudományok még a 
dualizmus korában elért ideológiai funkcióját - e köröknek a tagja. 

Szereplők az "államapparátustól független" pártpolitikai körök, melyek 
részben az iskolában való politizálásban érdekeltek (pl. a bajtársi egyesüle- 
tek), részben az iskola "depolitizálásán", azaz valójában annak totális poli- 
tizálásán, a kormányzati hatalom ideológiai monopóliumának megteremté- 
sén dolgoznak, kizárandó minden más, politikai színezetű törekvést az is- 
kolából. Utóbbi csoporthoz tartoznak az újabban kiépülő tömegpárt tisztvi- 
selői, akik határozottan képviselik ezt a vonalat, akár az egyházakkal, a 
konzervatív helyi erőkkel szemben is. 

A kormánypárt és az ellenzéki keresztény pártok egyaránt törekszenek 
arra, hogy a községekben, a helyhatósági és országgyűlési választásokon 

megszerezzék — a jegyző és a pap mellett — a helyi tanító, tanár támogatá- 
sát. A "politika" (a szónak független alrendszer értelmében) képviselői az 
egyházi gépezetben, a községi képviselőtestületben, de a tanügyigazgatási 
gépezetben is fellépnek. 

Mindvégig, bár változó pozícióban, jelen vannak az egyházak és világi 
környezetűk, az egyes egyházakon belüli áramlatok, csoportok is, igen el- 
térő érdekekkel. Az egyházi oktatásról külön fejezetben szólunk majd, hi- 
szen ez mindvégig megőrzött bizonyos autonómiát. 

Az említett hatalmas erőknél ugyan összehasonlíthatatlanul gyengéb- 
bek, de óriási jelentőségűek az oktatásban közvetlenül résztvevők csoport- 
jai, érdekszervezetei: 

a) a tanügyigazgatás munkatársai, akik a beruházásszegénység idején a 
tartalmi fejlesztés letéteményesei, 1935 után pedig az új oktatáspolitika - 
fő célja a nemzetnevelés egységének biztosítása — legfontosabb szereplői; 

b) a tanítók regionális, felekezeti, országos szervezetei, óriási töme- 
güknél, falusi politikai jelentőségüknél fogva; 

c) szakáganként a tanáregyesületek, amelyek vitathatatlanul megkérdő- 
jelezhetetlen szakmai kompetenciával bírnak egy-egy iskolatípus kérdései- 
ben. 

Állandó koalícióképző erő az alágazati érdek, azaz az egyes iskolatípu- 
sok "körül" dolgozó, egyébként eltérő erők (tanárok, szülők, igazgatók, 
felügyelők, minisztériumi, egyházi tisztviselők) összefogása az iskolatípus 
presztízsének — néha létének — fenntartásáért, az anyagi források elosztá- 
sáért más iskolatípusokkal szemben, illetve "az iskolatípus" részéről más 
iskolatípusokkal szemben megfogalmazott követelmények hangoztatásáért. 

A harmincas évek oktatáspolitikájának központi kérdése a tanügyigaz- 
gatási reform és ennek kapcsán a totális rendszerezés reformcsomagja. 

E meghatározott vonulat előfeltételének kell tekintenünk azokat a ren- 
delkezéseket, amelyek a világgazdasági válság megoldását, azaz a lineáris 
csökkentés helyett a szelekciós csökkentést jelentették, s ezzel megterem- 
tették a klebelsbergi politikától való elszakadás alapjait, s lehetővé tették a 
nemzetnevelés eszmei-politikai koncepciójának kialakítását. 

Ezúttal a tanügyigazgatási-totalitarizálási reform felől kell megvizsgál- 
nunk a sokat elemzett középiskolai törvényt, amelynek legfontosabb jegye, 
hogy a későbbi tanügyigazgatási koncepció számára előkészíti az intéz- 
ményt, szelekciós lehetőségeket iktat be és megszünteti a szülők és diákok 
társadalmilag legfontosabb és legautonómabb csoportja számára a választ- 
hatóságot. 

Ezt követte időben a tanügyigazgatási reform kerettörvénye, a végre- 
hajtási utasítások sora, azok minden következményével. 

A totális rendszerezés részeként említhetők a szakoktatás egységesítése, 
a tanítóképzés reformja, az iparostanoncoktatás reformja az ipartörvény- 
ben, az óvodaügy átcsoportosítása a BM-hez, a mezőgazdasági oktatás 

ügyében az FM-lől megszerzett jogosítványok, a polgári iskolára épített 
szakoktatási struktúrával kialakított teljes párhuzamos út. 

A totalitarizációs programcsomag természetesen nem ér véget a harmin- 
cas évek végén, hiszen beletorkollik a negyvenes évek mind szigorúbb tan- 
ügyigazgatási intézkedéseibe, illetve a nyolcosztályos népiskola megvalósí- 
tásának egy igen jellegzetes formájába. Az önálló oktatáspolitika intézke- 
déseinek következetes elemzését azonban a harmincas évek végén abba kell 
hagynunk, mert a negyvenes években a kivételes állapotból (1939:II.tc.) 
eredő intézkedések szétválaszthatatlanul összekeveredtek az oktatáspolitika 
folyamataival. A békeidőben, társadalompolitikai okokból létrejövő totalí- 
tarizáció modellértékű képét nem láttam volna célszerűnek megzavarni a 
háborús helyzettel is magyarázható intézkedések bemutatásával. 

Az iskolatípusok sorsának elemzésére itt nem vállalkozhattam. 

AZ ELŐZMÉNYEK 



A pénzügyi restrikció mint a tanügyigazgatás eszköze 

A pénzügyi körök nyomásának a VKM a Klebelsberg uralmát követő költ- 
ségvetési években úgy próbált megfelelni, hogy lineárisan, azaz egyen- 
letesen és tartalmi szelekció nélkül csökkentette a jövedelmeket, a 
legdrágább intézmények és költségvetési szervek dologi költségeit pedig 
mind lejjebb faragta. E módon számos intézmény napi működtetése is 
veszélybe került. Az oktatásügyi szférában tehát mindinkább megérett az a 
felismerés: valakiket fel kell áldozni, a többiek megmentése érdekében. 1 

Ezzel egyidejűleg az tíj politikai erők felismerték, hogy a legkitűnőbb 
lehetőség az új személyi politika megalapozására éppen ez az átépítés lehet. 
Pénzügyi szükségre hivatkozva meg lehet szüntetni az autonómia, a belső 
pluralizmus őrzésében élenjáró intézmény-részeket, s folyamatos fenyege- 
tésnek lehet kitenni a tárca teljes személyi állományát. 2 A leépítéssel első- 
sorban a kultúrfölény intézményeit lehetett kikezdeni. 

Az új politika a budapesti egyetem teljességét fenn kívánta tartani, a 
tanszékeket nem kívánta megszüntetni, s a klinikák működtetését is garan- 
tálni akarta. Ugyancsak véget kívánt vetni a vidéki egyetemek feltűnő fa- 
vorizálásának a budapesti ellenében. Ennek magyarázata a kormányzat 
nagypolitikai koncepciójában rejlik. A Bethlen-kormány — egy konzerva- 
tív egyensúlyi politika szellemében — tudomásul vette, hogy a főváros a 
liberalizmus és a szociáldemokrácia fellegvára és ebből azt a következtetést 
vonta le, hogy Budapest fejlesztését relatíve vissza kell fogni, a budapesti 
egyetem tanári karát békén kell hagyni, s inkább a hallgatókat kell átterelni 
a vidéki egyetemekre. Gömbösék viszont Budapest, s a budapesti egyetem 
meghódítására indultak harcba. 3 

A sajátos autonóm szellemet képviselő soproni evangélikus teológiát 
Hómanék a debreceni teológiával kívánták egyesíteni, annak a politikának 
a részeként, mely az evangélikus egyházat és iskolaügyet a református egy- 
ház szekeréhez jobban hozzá kívánta kötni. A dogmatikai és liturgiái tan- 
székeken kívül a többit egységesíteni kívánta. Az evangélikus teológuskép- 
zés egyetlen önálló intézménye megszűnt. 4 

A VKM egyedül az orvoskarok fenntartását kívánta maradéktalanul, er- 
re az új egészségpolitikai-fajvédő érdekcsoport elhelyezési garanciákat 
nyújtott. 5 A pénzügyi érdekcsoport a három vidéki egyetem jogi, bölcsé- 

szeti és természettudományi karainak egy-egy karrá történő összevonását 
szorgalmazta. A mezőgazdasági körök az agrárfelsőoktatás intézményesíté- 
sét kívánták. 6 A VKM elképzelései közé tartozott a közgazdasági kar meg- 
szüntetése és a jogi vagy a bölcsészkaron közgazdasági tanszék létesítése. ' 

A szegedi egyetemen kívánták egyesíteni a három bölcsészkart, megő- 
rizve a polgári iskolai tanárképzést. A 38 vidéki bölcsész tanszék közül 22 
maradt volna, s ezen belül még az eddig tanszékkel nem rendelkező tudós- 
csoportok - pl. a művészettörténészek — is tanszéket kaptak volna, szoros 
összefüggésben megerősödött pozíciójukkal. A budapesti kart a speciális 
tudományok számára kívánták fenntartani. 8 A jogi oktatást Pécsre kívánták 
koncentrálni. 9 

A debreceni egyetem kemény ellenállását úgy kívánták letörni, hogy a 
filozófiai tanszékek egy részét a teológiára, a természettudományi tanszé- 
kek egy részét pedig a mezőgazdasági karra kívánták átcsoportosítani. 10 

Az agrárfőiskolák közül megmaradt volna Magyaróvár, létrehoztak 
volna egyet Debrecenben, viszont a keszthelyi iskolát, amely leginkább őr- 
zője volt a tradícióknak, középiskolává kívánták visszafejleszteni. 1 1 

A debreceni és pécsi egyetem egy-egy történeti és filozófiai tanszékét a 
helyi jogi karokra kívánták átcsoportosítani, hogy tovább osszák az ellenál- 
lást. 11 

A budapesti egyetem liberálisabb szellemiségét tömeges nyugdíjazások- 
kal kívánták megszüntetni és a vidéki egyetemek megbízható professzorai- 
nak jelentős részét ide felhozni. 13 

A gyakorlati irányú főiskolákat szinte kivétel nélkül az egyetemekkel 
kívánták szoros kapcsolatba hozni, csökkentve az oktatáspolitika elkülönült 
ak torainak számát, újabb indokot teremtve az egyetemi képzés betagolásá- 
hoz a közoktatás irányítási rendszerébe. 14 

A zeneművészeti képzést volumenében mindenképpen le kívánták csök- 
kenteni, a művészképzést és a rajztanárképzést kettéválasztani, hogy csök- 
kentsék a szabad egzisztenciák mozgáslehetőségét. 15 

A felsőoktatás mozgásterének megroppan tása tehát pénzügyi eszközök- 
kel kezdődött és ennek csak folytatása volt — a gyakorlatban alig működő 
— Felsőoktatási Tanács létrehozása. Az egyetemi élet szabályozása végül 
sokkal kevesebb sikerrel zárult, mint a közoktatás szabályozása. 

Ugyanezen törekvések alapján lehetett a közoktatásban a tanerőkkel va- 
ló "takarékoskodást" szorgalmazni. A heti óraszám betartására, az igazga- 
tói és egyéb kedvezmények megszüntetésére lehetett szorítani az iskolákat, 
s így egyidejűleg fokozni kiszolgáltatottságukat a tanügyigazgatással szem- 
ben, csökkenteni a tanárok tudományos kutatásra vagy más "alternatív" te- 
vékenységre fordítható szabad idejét. 16 

A HM-hez és az FM-hez tartozó iskolák elkülönült, drágább és autonó- 
mabb kezelése ellen is fel lehetett lépni. (Igen fontos: az eddigi szakiroda- 
lom tartós hiedelmével ellentétben a militarizálás az egész oktatásügyre vo- 
natkozik és nem a HM-nek biztosít speciális jogokat. Sőt, e speciális jogo- 

sítványok megszüntetése megkezdődik, a minisztérium átszervezésekor 
megszűnik külön ügyosztályuk is.) 

„A fővárosi autonómia kulturális gazdálkodása egyébként is a legalapo- 
sabb felülvizsgálatot igényli s itt merül fel a gondolat a kulturális és köze- 
gészségügyi intézmények államosítására, illetőleg állami felügyeletének in- 
tenzívebbé tételére." —írja Hóman tervezetében, az oktatás utolsó, 
némileg liberális fellegvárát is célba véve. 17 

Az óvodaügyet a VKM-től a szociálpolitikáért felelős BM-hez helyez- 
ték át. Ennek is voltak financiális vonatkozásai s ezeket az egyébként vo- 
nakodó nevelői csoportnak is meg kellett fontolnia. 18 

A kormányzati erők az összes közérdekű alapítványt egy ügyigazgató- 
ság alá kívánták vonni és nagyszabású személyi átszervezésekkel kívánták 
biztosítani, hogy az alapítványtevők — vagy az azokhoz közelálló körök — 
intenciói alapján bekerült tisztviselőket az új kurzushoz megfelelően alkal- 
mazkodók válthassák fel. 19 

Az addig ellenőrizetlen irodalmi ügyeket a műemlékvédelemmel és mű- 
vészetpolitikával összevonva a Művészeti és Irodalmi Tanács fennhatósága 
alá rendelték. 20 

A külföldi intézeteket — a klebelsbergi "kultúrfölény" legfontosabb ob- 
jektumait - kivették a Gyűjteményegyetem irányítása alól és a minisztéri- 
umhoz rendelték, ami azt jelezte: a külföldi intézetek a továbbiakban nem 
elsősorban a tudományos intézményrendszer részei, hanem a minisztérium 
által irányított kulturális külpolitika kiszolgálói. A Csillagvizsgálót — a 
klebelsbergi tudománypolitika egyik szimbólumát - a budapesti egyetem- 
hez kívánták csatolni, az egyetem már jelzett okokból történő erősítése ér- 
dekében. Ugyanígy a tihanyi Halbiológiai Intézetet a Nemzeti Múzeumból 
önállósuló Természettudományi Múzeumhoz kívánták csatolni; egy olyan 
intézetet, ahol korábban a nyugat-európai munkatársak és amerikai pénzek 
jelenléte határozta meg a szellemet; egy olyan intézményhez, ahol már ko- 
rábban érvényesülhetett a Hóman-csoport személyi politikája. Minden 
ilyen áthelyezés egyrészt személyi konzekvenciákkal járt, másrészt kisebb- 
nagyobb lehetőségeket teremtett a tudományos apparátus megmozgatására, 
s velük szemben a hatalomgyakorlás módozatainak kialakítására. Ezzel 
szemben, aki megmaradt és elfogadta az új feltételeket, lehetőséget kapott 
tanszéki könyvtára bővítésére stb. 21 

Az Országos Könyvforgalmi és Bibliográfiai Központ hozzáfogott az 
egyes könyvtárak tevékenységének összehangolásához, annak biztosításá- 
hoz, hogy a könyvtárak gyűjtési körük és ne szellemük szerint különülje- 
nek el, ne jelentsenek ilyen értelemben alternatív szellemi centrumokat. 
Fontos volt, hogy e kooperáció révén totális statisztikai adatgyűjtést lehe- 
tett végezni az olvasott és kölcsönzött könyvekről. Elméletileg arra is lehe- 
tőség volt, hogy feltérképezzék — bármely személyi döntés előkészítéséhez 
— egy-egy olvasó szellemi-tudományos-politikai olvasmányválasztását. 22 

Hómanélc - a "pazarlás megszüntetésére" hivatkozva — fel kívánták 
számolni a népművelési, rádió- és filmtanácsokat, tevékenységüket az 
OKT-nak kívánták átadni, mellékesen a filmcenzúrát is megújítva. Az is- 
kolai filmoktatásra magántársaságnak adott koncessziót 1932-ben először 
nem hosszabbították meg. 23 

A pénzügyi válságba került tudományos társaságoknak úgy segítettek, 
hogy állami kezdeményezéssel összefogták őket, s a támogatás eddigi ötlet- 
szerűsége helyett a középiskolai megrendelésekkel biztosították a támoga- 
tást. (Ezzel persze a "középiskolai igényeknek" , a tanügyigazgatás megfo- 
galmazta igényeknek a figyelembevételére lehetett szorítani a tudósokat.) 24 

A VKM legsúlyosabb pénzügyi problémájának a megoldása is egybee- 
sett a legfontosabb oktatásügyi szereplőhöz, az egyházhoz fűződő viszony 
újjárendezésével. A felekezeti iskolafenntartók a népiskolai illetmények 
30* -át fizették, a többi 70%-ot államsegélyből kapták. De még ezt a har- 
minc százalékot sem tudták rendesen fizetni. A megoldás új iskolaadó kia- 
lakítása lett volna. 

Hasonlóképpen a községek jelentős része is államsegélyben részesült 
abból a célból, hogy alapfeladatait elláthassa, a magas pótadót kivető köz- 
ségeket helyi szinten vizsgálták meg a BM és PM kiküldöttei, adatokat 
szolgáltatva a közoktatási igazgatás személyi politikájához is. 

Az egymillió pengőt kitevő elmaradt helyi javadalmat pótlandó, 1932- 
hen a tanítói-in ternátusi alapból a költségvetés kölcsönt folyósított az isko- 
lafenntartóknak, ezáltal nemcsak az állami költségvetés és az egyház fonó- 
dott össze, hanem — eredetileg — független pénzalapok is bevonattak, fo- 
kozandó mind a kedvezményezettek, mind az alap: eredeti tulajdonosainak 
állami függőségét. 

A pénzügyi szükségre hivatkozva a 3000/1932.ME.sz. rendelet felfüg- 
gesztette a szolgálati időtől függő automatikus előrelépéseket. 

A pénzügyi restrikció jelszavával lehetett fellépni a közepesebb teljesít- 
ményt nyújtó köztisztviselő gyerekek túlzottan elterjedt állami támogatásá- 
nak, in ternátusi rendszerének a visszafogására. Az in ternátusi hálózat áté- 
pítése során az automatikus köztisztviselői preferencia megszüntetését, a 
világnézeti és populista szempontok előtérbe kerülését takarja a pénzügyi 
manőver. 25 

Az igazgatási költségek pontos felmérése a hatóságok és hivatalok teljes 
körére kiterjedő elhelyezési, szervezeti, személyi és dologi természetű 
adatgyűjtés már á szervezet átépítéséhez szolgáltatott - többek között 
pénzügyi — érveket. 

A Bethlen-Klebelsberg kormányzat és a Gőmbős-Hóman kormányzat 
között alapvető eltéréseket állapíthatunk meg. 

Az előbbi aszúk pénzügyi lehetőségekből úgy tudott kitömi, hogy egy- 
részt nem kormányzati erőforrásokat vont be, s ezzel részben liberalizálta a 
rendszert, részben kéhyszerítette a kulturális kérdések iránt érdektelen 
nagybirtokot a terhek vállalására; másrészt a kormányzati erőforrásokat a 

VKM funkcióbővülésével ("maga a honvédelmi tárca") űgy tudta megolda- 
ni, hogy alapvetően beilleszkedett a racionalista hagyományba. 

Az utóbbi viszont egyfelől a pénzügyi lehetőségek szűkösségét használ- 
ta fel a totalitárius átszervezésekre és így a liberalizált rendszerből való ki- 
lépést készítette elő; másfelől a kormányzati erőforrásokat egy olyan 
kompromisszumrendszer keretében szerezte meg — jóval később — , amely 
a VKM-et és az oktatásügyet eltávolította a racionalista hagyománytól. 

Mindezen ismeretek birtokában bizton állíthatjuk: az 1934-es középis- 
kolai törvénnyel, s még inkább az 1935-ös tanügyigazgatási törvénnyel 
meginduló reformsorozat nem a semmiből bukkant fel, hanem az új politi- 
ka hívei már az átmeneti időszakban, Gömbösek radikális jobbrafordulása 
előtt, az első Gömbös-kormány idején készültek rá. A "harmincas évek" 
1932 őszén, az új költségvetéssel kezdődik, és nem a neonacionalizmus 
klebelsbergi meghirdetésekor, amelynek semmilyen érdemi következménye 
(mondjuk: egy ideológiai offenzíva) nem lett, nem is Klebelsberg távozása 
után, az évtizedfordulón; viszont nem is az 1930-as évek közepén, amikor 
az első törvények születtek. 

A- tanügyigazgatási törvény főpróbája: a középiskolai reform 

A totalitarizáció részét képező első komoly reform a középiskolai reform 
volt. 

Már a Klebelsberg-korszak végén felmerült egy részleges reform igé- 
nye. Kitűnt, hogy a háromágű iskolarendszer léte automatikusan egy még 
tovább differenciálódó felé vezet, hiszen felmerült az igény a reáliskolai 
fakultatív latin bevezetésére, a reálgimnáziumi fakultatív görög 
bevezetésére, a humángimnáziumi görög fakultatívvá tételére stb. Ezeket a 
változtatásokat lépésről lépésre engedélyezte a VKM és így egy igen 
sokszínű iskolarendszer jött létre. A részleges szakmai reform hívei ebben 
a nehezen áttekinthető iskolarendszerben kívántak áttekinthető struktúrákat 
teremtem. A részleges reformokkal szemben Hóman koncepcionális, 
politikai természetű reformtervekkel állott elő. Komis Gyula és az akkori 
Országos Közoktatási Tanács koncepciójával szemben nem novelláris 
úton, hanem új törvénnyel kívánta rendezni a középiskola sorsát. 1 

Ennek a változásnak a legfontosabb oka, hogy a jelzett társadalmi és 
ideológiai folyamatok lényegileg új feladatokat adtak a középiskolának. A 
nemzetnevelés egysége, a szelekciós szempontok garantálása, az új társada- 
lompolitikai preferenciarendszer megteremtése csak egy új törvénnyel és az 
ehhez kapcsolható rendelkezésekkel volt lehetséges. 

Valószínűleg az is a törvényalkotás mellett szólt, hogy egy formálisan 
is nagy jelentőségű törvény körüli vitákban sokkal inkább megnyilvánul- 
hattak azok a társadalmi és szakmai csoportok, amelyek a tanügyigazgatási 
tőrvény várható ellenlábasai voltak. A középiskolai reform ugyanúgy hozta 

mozgásba, kényszerítette színvallásra a magyar tanártársadalmat, mint 
ahogy a -költségvetési átépítés a felsőoktatásban dolgozókat 

A középiskolai reform egyik lényegi eleme a reáliskola megszüntetése 
volt. Az 1924-es középiskolai törvény az összes iskolatípusnak egyenlő jo- 
gosítványt biztosított ugyan, több egyetemre mégis csak pótlóvizsgával jut- 
hattak be a reáliskolások. 2 

A potenciálisan reáliskola-barát érdekcsoport, a Műegyetem, a Mérnöki 
Kamara szerint sem szükséges a reáliskolát fenntartani, megőrizni. A reál- 
iskola hiába tanított a műegyetem igényei szerint kémiát és ábrázoló geo- 
metriát, mivel gimnazisták is mentek oda, az egyetemen elölről kellett kez- 
deni azokat, s a Műegyetem tanterve a reálgimnáziumhoz alkalmazkodott. 
A humángimnázium fenntartásához ugyan sokan ragaszkodtak volna — el- 
sősorban az egyházi körök — , azonban egyrészt Hómanék világossá tették 
számukra, hogy a reálgimnázium még mindig a legelfogadhatóbb kompro- 
misszum, másrészt pedig egyre kevesebben választották a görögöt oktató 
intézményeket. 3 

A tanáregyesületeket kielégítette, hogy a törvény 20. paragrafusa a ta- 
nári rendnek büntetőjogi védelmet nyújtott, több más paragrafus pedig ügy 
intézkedett — a tanárok szociális érdekének védelmében - , hogy ne lehes- 
sen egy iskolában csupán óraadó és helyettes tanárt alkalmazni, hanem 
legalább annyi rendes tanár legyen, mint ahány osztály van, s hogy minden 
iskolafenntartó az állami tanárokkal egyenlő elbánásban köteles részesítem 
az alkalmazott tanárokat. 4 

E rendelkezés azt jelenti, hogy ahogy az 1907-es törvény köztisztvise- 
lővé tette a tanítókat, e törvény immár köztisztviselővé tette a tanárokat is. 
Az azonos bérezés állami megkövetelése nem kevesebbet jelent, minthogy 
a verseny egyik legfontosabb elemét, a nem állami iskolafenntartó és a 
nem-köztisztviselő tanárok szabad megállapodását akadályozta meg. Ha- 
sonlóképpen a tanári rend büntetőjogi védelme a szakma egységesedését és 
köztisztviselői arcát erősítette meg. 

A VKM a szakmai igények kielégítésére az OKT-ra kívánt támaszkod- 
ni, ehhez viszont ott radikális személycserékre volt szükség, így Komis he- 
lyére a jobboldali beállítottságú, későbben tankerületi főigazgató Kemenes 
Illés került. 5 

Hóman célja — a gombosi terveknek megfelelően — az egyöntetű nem- 
zeti világnézet kialakítása volt. Ennek egyik legfontosabb ideológiai követ- 
kezménye, hogy a húszas évek elejének konzervatív nacionalizmusát, a 
húszas évek végének neonacionalizmusát új fogalmak váltották fel, a 
népiség, az etnosz gondolata. 6 

Az ideológus csoportok hatására az 1883-as törvény racionális és az 
1924-es törvény azt kiegészítő "pedagógiai" célkitűzését úgy formálták át, 
hogy a hangsúly a nacionalizmusra kerüljön. A "hazafias szempontú maga- 
sabb műveltség" helyébe a "nemzeti művelődés szellemének megfelelő ál- 
talános műveltség" került. 7 

A középiskoláról szóló 1934:XI.tc. a középiskolai oktatást tehát új ala- 
pokra fektette. Alapgondolata az egységes középiskola volt, amelynek a 
nemzetismereti oktatás volt a gerince. Tehát nem a görögös-latinos humán 
műveltség, ami a klebelsbergi reform által megtűrt humángimnázium ve- 
zéreszméje volt, nem az idegennyelvi illetve természettudományos polgári 
műveltség, amelynek a reáliskola felelt meg, hanem a nemzeti irodalmat és 
történelmet egy meghatározott értelmezésben középpontba állító nemzeti 
műveltség. E törvény és az ennek alapján végrehajtandó középiskolai re- 
form a magyar értelmiségnek nemzeti irányú, általános műveltséget nyújtó, 
egységes szellemű és alsó tagozatában formailag is egységes középiskola 
felé vezetett. 

Ez az egységes magyar középiskola a gimnázium nevet viselte. Az 
1924-es törvény ugyan egyesítette az ideológiai tárgyakat, de kiszélesítette 
a választási alternatívákat: az új törvény nem hagyott választási alternatí- 
vát, az igazi középiskola egyetlen útját mutatta fel. Ezzel végső soron mar- 
kánsabbá tette azt a szakadékot, ami a középiskolai "királyi út" és a polgári 
iskolai-szakiskolai "másodosztályú tanulmányi út" között húzódott. 

Fontos új rendelkezése volt a törvénynek a felügyelet lehetőségeinek 
kiterjesztése, amely az egyházak határozott ellenállása ellenére bővítette 
azokat a lehetőségeket, amelyek az államnak beleszólási jogot biztosítottak 
(a finanszírozás arányai révén). A humángimnázium felszámolásával a 
szerzetesrendek autonómiájára — és nemcsak az államtól, hanem az egyhá- 
zi gépezettől való függetlenségére is — csapást mértek. 8 

Serédi Jusztinián esztergomi érsek követelte, hogy a katolikus egyház 
iskolaalapítási joga külön mondassék ki, ne csak a fenntartási, s hogy a ka- 
tolikus iskolában az iskolai szünet megállapítása a püspöki karral együtt 
történjék. Serédi azt is követelte, hogy a törvényben megnevezett egyházi 
hatóságon mindig a püspöki kar által ekkor kreált szerv legyen értendő. 9 

Az evangélikusok szerint az 1887. évi törvényből annak átvétele, hogy 
50%-nál magasabb államsegély esetén megszűnik az autonómia, nem reá- 
lis, mert az egyházak anyagi ereje jelentősen lecsökkent. Valójában már az 
is kompromisszum volt, hogy a tandíjat az egyházak javára számították be. 
Az állam valójában csak akkor szerzett jogot az autonómia korlátozására, 
ha az egyházi hozzájárulás 15-20%, a tandíj 30-35% alatt maradt. 10 

A reform egyik legfontosabb célja volt a szelekciós szakasz beiktatása. 
E szerint önmagában az érettségi nem, csak egy külön engedély alapján ké- 
pesít a gimnázium egyetemi tanulmányokra. A tőrvénycikk politikai élére 
1934-ben csak a minden ilyen kérdést látszólag eltúlzó szociáldemokraták 
figyeltek fel, s állították, hogy e szakasz kedvéért hozták az egész tör- 
vényt. A későbbiekből viszont kitűnik, hogy e szakasz több a szocialista 
elemek üldözésénél. Része a következő numerus clausus előkészítésének, s 
az új tanügyigazgatási törvény után a továbbtanulás kérdésében a szaktaná- 
rok, a konzervatív iskolai vezetés kezéből a tanügyigazgatás kezébe adta át 
a jogosítványokat. Ez pedig az egész magyar középosztály második szelek - 

cióját eredményezte. Hogy a második szelekcióra való törekvés mennyire 
tudatos, mutatja, hogy Kelemen Krizosztom főapát és az egyetemi lobby a 
szelekciós szakasz helyébe azt javasolta, hogy vegyék el a középiskolától 
az egyetemre lépés jogának megállapítását és bízzák azt az egyetemekre. 11 

A másik fontos célcsoport volt az iskolai nevelés rendszeres kiegészíté- 
se és betetőzése, a tanulók erkölcsi érzékének és erkölcsi tudatának fejlesz- 
tése, jellemképzés és állampolgári nevetés által. Azaz a korábban minde- 
nekelőtt intellektuális-individuális intézmény átalakítása egy "nevelő", a 
személyiség átalakítását, kézben tartását célul kitűző intézménnyé. 12 

A "kísérlet" fényes sikerrel járt: mindenki úgy viselkedett, hogy mo- 
dellálni lehetett belőle a tanügyigazgatási tőrvény várható hatását: az egy- 
házak ugyan nem örvendeztek, de nem vállaltak nyílt konflikust, a tanárok 
továbbléptek a köztisztviselőség irányába, s ezért hajlandóak voltak feladni 
valamit a szabadságukból, az értelmiségi elitet a színvonal és gyakorlatias- 
ság jelszavakkal ki lehetett békíteni, a politikai baloldal pedig csak a leg- 
durvább politikai elemet vette észre, azzal kapcsolatban hangoztatta éles 
szembenállását, s ezzel kizárta magát a politikai vitából. A frazeológia és a 
törvényhozási processzus is jól kialakult: először meg kell puhítani a szak- 
mailag ellenálló csoportokat, kifizetni és megbékíteni őket valamiféle, a 
politikai pluralizmust, a lelkiismereti szabadságot általában sértő, de egy- 
egy foglalkozásnak kedvező intézkedés kilátásba helyezésével, mindenfajta 
szakértői csoport köztisztviselői arculatának fokozásával. Ezzel meg lehet 
akadályozni, hogy a szakmai csoportok a politikai ellenzék szakértői bázi- 
sává váljanak. Azután egy kerettörvényt kell a parlament elé vinni, ahol 
hangoztatni lehet, hogy az oktatás egyfelől össznemzeti ügy, másfelől 
szakmai kérdés, és ezzel vissza lehet utasítani mindenféle pártpolitikai el- 
lenérvet. Harmadik lépésként a szakmai vitákban ellenvéleményüket kimu- 
tató tanárokat és tisztviselőket el lehet bocsájtani, vagy alacsonyabb beosz- 
tásba lehet helyezni, s helyükre fiatalabb vagy kormánypártibb kollégáikat 
lehet kinevezni. Negyedik lépésként pedig ki lehet bocsátani azokat a ren- 
deleteket, amelyek már súlyosan sértik a tanárok érdekeit is, de a már ko- 
rábban "korrumpálódott", a politikai ellenzékkel kapcsolatokat nem kere- 
ső, ellenzéki vezetőiktől megfosztott tanáregyesületek már nem képesek 
tartós ellenállásra. 

FORDULAT A TANÜGYIGAZGATÁSBAN 



A külső tanügyigazgatás szervezeti átalakulása 

„Én, mint szervező kultúrpolitikus és vallás- és közoktatásügyi miniszter 
az 1935:VI. törvénycikket tekintem miniszteri életem főművének. Ennél 
szebbet és nagyobbat alkotni nem tudok. Annyira központi problémának 
tekintem azt, hogy meggyőződésem szerint ez a törvény adja kultuszmi- 
niszteri működésemnek tulajdonképpeni jelentőségét." —mondja Hóman 
az összegyűlt tankerületi főigazgatóknak 1935. szeptember 13-án. Hóman 
ekkor már túl van az egységes középiskolát megteremtő törvényen és már 
készül az 1938-as újabb középiskolai törvény. E jelentős tartalmi refor- 
moknál is jelentősebbnek tartotta tehát e törvényt. 1 

A közoktatásirányitás reformja, amelyet az 1935:Vl.tc. indított el, va- 
lóban alkalmas volt arra, hogy lényegileg újat hozzon a Klebelsberg kor- 
szakhoz képest. Ha a húszas évek kulcsmondata az volt, hogy a kultúrfö- 
lény érdekében ki kell építem egy vadonatúj oktatás- és művelődésügyi in- 
tézményrendszert, akkor a harmincas éveké az, hogy a nemzetnevelés egy- 
ségesítése érdekében ki kell építeni egy vadonatúj irányítási, felügyeleti és 
minősítési rendszert. A szakmai értékek képviseletét, a szaktanácsadást, 
amely a húszas években a civil szféra része, hivatalossá kell emelni, eleget 
téve a modernizáció és a totalitarizáció követelményének. 2 

Klebelsberg hosszú uralma idején a tárca politikai természete kettős 
volt: a kultúra pluralitásának tolerálásával a kormánypárt liberális szárnyá- 
hoz tartozott, a kormányzatban a merkantil csoportok szövetségese volt, 
ugyanakkor, mint jellegzetes köztisztviselői tárca, mindvégig kifejezte en- 
nek a rétegnek korántsem liberális érdekeit. Az új — antiliberális — ural- 
kodó körök számára bizonyítékokkal kellett szolgálni, hogy ez a tárca már 
nem az a tárca, e nélkül nem lehetett volna újabb jelentős forrásokhoz 
jutni. 3 

1867 óta az egész irányítási rendszer abban az irányban haladt, hogy 
minél inkább specializálódtak az intézmények, annál több központból, elvi- 
leg annál szakszerűbben irányították őket. Az intézmények eltérő szem- 
pontjainak összehangolását egyedül a minisztérium lett volna hivatva meg- 
oldani. Nyilvánvaló, hogy az oktatásügy remélt és programba vett fejlődé- 
se az iskola-fajták egyre nagyobb számához és az irányító szervek számá- 

nak szaporodásához vezet. Minél több a szakirányító szerv, annál nehezebb 
ezeket a minisztériumnak összehangolni.' 4 

Hogy a Klebelsberg-korszakban nem láttak hozzá a irányítási rendszer 
radikális átalakításához, annak több magyarázata lehetséges. Klebelsberg és 
gárdája a dualizmus korszakából jött, s ez a korszak sok mindent üldözött, 
de a sokszínűséget nem. Ugyanakkor a Bethlen-korszak elsődleges felada- 
tának tekintette tömegbázisának, a hivatalnokgárdának megőrzését, illetve 
átmentését, s a szakszerűség követelménye az oktatásirányítás esetében erre 
kitűnő ürügynek mutatkozhatott. A tanárok-tanítók ugyanis erősen tagolt 
érdekeiket ezeken a szakfőigazgatóságokon, szakfelügyelőségeken keresz- 
tül közvetítették a minisztérium felé, és minden csoport elitje ezeket a 
szakfőigazgatóságokat tekintette a karrier egyik lehetséges mezejének. 

A tagoltság nemcsak iskolatípusonként, hanem konfliktusfajtánként is 
eltérő volt. Az elemi iskolázásban az egyházközségekkel és megyei tanfelü- 
gyelőkkel, a községi képviselőtestülettel való konfliktusok kezelése volt a 
tanfelügyelőségek feladata, az iskoláztatási kötelezettség biztosítása, az is- 
kolaállítási kötelezettség behajtása sajátos együttműködést igényelt a helyi 
közigazgatással. A szakoktatásban a gazdasági erők — vagy legalábbis a 
gazdaságirányítás erői - közvetlenül resztvettek az alkufolyamatban, min- 
den iskolatípusnak kellett egy saját főigazgató, ha ezeket az erőket nem 
akarták figyelmen kívül hagyni. A gimnáziumoknál a helyi társadalom leg- 
tekintélyesebb polgárai, a tudományos testületek és a szerzetesrendek a 
tanügyigazgatás partnerei, s a tanárok szakmai kompetenciája megkérdője- 
lezhetetlen. Ide kifejezetten tudós, nagy tekintélyű közéleti férfiak 
kellettek. Sajátos vonatkozásokkal rendelkezett a tanítóképzés és a polgári 
iskolák igazgatása is. Hogyan is lehetett volna egy egyensűlyon alapuló 
rendszerben — a bethleniben — mindezt egy apparátussal kézben tartani? 5 

A közvetlen érdekviszonyok fölött, a stratégiai tervezés szintjén is el- 
lenerők működtek, hiszen a klebelsbergi kultúrfölény programjához hozzá- 
tartozott, hogy a képzés minőségét mindenáron, még a központi ellenőrzés 
kényszerű csökkenése (illetve az egyébként kívánatosnak tekintett alapo- 
sabb ellenőrzés elmaradása) árán is növelni kellett. 6 

A következő évtizedben - Hóman Bálint korszakában - már nem a 
szakszerűség, hanem az ellenőrizhetőség vált fontossá. Jellemző, hogy 
Klebelsberg soha elő nem terjesztett elképzelésében — amelynek szakmai 
atyja Fináczy Ernő volt — a négy kul túrtartomány székhelye egy-egy egye- 
temi város lett volna. (Az az oktatási centrum, ahova az egész területről ér- 
keznek hallgatók, kissé egyszerűsítve: aminek működését az összes tarto- 
mányi iskola készíti elő. A koncepció kifejezetten racionalista, a girondis- 
ták alkottak ehhez hasonlót.) Ezzel a kifejezetten oktatási, illetve felsőokta- 
tás- és színvonalközpontú szemponttal szemben Hóman a tankerület szék- 
helyéül azt a közigazgatási centrumot nevezte ki, ahonnan a legkönnyebb 
volt az ellenőrzés, mert most már ez volt a fő cél. 7 

Két tendencia találkozott tehát, az oktatásügyi kontroll racionalizációjá- 
nak igénye és az egyöntetű nemzeti világnézet kialakításának, ellenőrzésé- 
nek politikai igénye. A két tendencia találkozását az tette különösen fon- 
tossá, hogy a Gömbös-kormánynak nem állottak rendelkezésére mindazok 
az eszközök, melyek totalitárius céljaikkal adekvátak lettek volna. Nem 
tudták megvalósítani az egypártrendszert, a sajtómonopóliumot, csak kor- 
látozottan tudták a propaganda szolgálatába állítani a Rádiót, nem tudták 
államosítani a filmgyártást. Az államnak ott kellett megvalósítani a céljait, 
ahol ez lehetséges volt, s ez a közoktatásügy szférája volt. 8 

A kerettörvény látványosan átalakította a. rendszert. A korábbi egyen- 
rangú szakfőigazgatóságok: és megyei tanfügyelőségek helyett területi igaz- 
gatási egységekre osztotta az országot, ezek élére tankerületi főigazgatósá- 
gokat állított és hatáskörüket valamennyi középfokú iskolatípusra kiterjesz- 
tette, iskolalátogatókat, tanulmányi felügyelőket osztva be a tankerületi fő- 
igazgatóságokra; a népiskolai tanfelügyelőségeket pedig a főigazgatóságok 
alá rendelte. A tanügyigazgatás és felügyelet lehetőségeit markánsan meg- 
növelte, az iskolafenntartók szerinti differenciálást erősen lecsökkentette. 

A középiskolai tanárok számára az apparátus a törvényjavaslatot azzal 
kívánta vonzóvá tenni, hogy hangsúlyozták: a tanulmányi felügyelók meg- 
bízása a kiváló tanárok megbecsülésére alkalmas, ugyanarra való a Tanke- 
rületi Közoktatási Tanácsba való kinevezésük is. 5 * 

A fegyelmi bizottságok tagjait a VKM nevezte ki, ez is a tanárok régi 
követelése volt. Az iskolaigazgató hatóság lett, ez a hagyományos erők 
megnyerésének másik legfontosabb módja. Az igazgatók egy része éppen 
ennek a reményében támogatta a javaslatot. Később e reményükben keser- 
vesen csalódniuk kellett, hiszen a kibocsátott rendeletek tömege, a tanügyi- 
gazgatási apparátus tevékenysége lehetetlenné tette, hogy növeljék befolyá- 
sukat, sőt, mint majd látni fogjuk, a tanügyigazgatós "beépített" embereket 
az igazgató bürokratikus hatalmának politikai ellensúlyozására. 10 

„Helyes az a megállapítás, mely már több helyen a köztudatba is beju- 
tott, hogy a főigazgató fiókminiszter lesz* -érvel a tanügyigazgatás a ta- 
nárok és a helyi apparátus felé. A tanulmányi felügyelői tisztséggel a mi- 
niszter nemcsak állami, de egyházi tanárokat is megbíz, ezzel 
érvényesülési lehetőséget nyújt minden tanár számára. 11 

A középiskolai tanárok az új tanügyigazgatástól kétségtelenül változá- 
sokat vártak. Ady Lajos, aki a tanügyi apparátusban 1935 előtt a gimnázi- 
umi tanárság reprezentánsának számított, leszögezte, hogy feljegyzései, 
melyeket jó példaként a tanárok elé tárt, „kivétel nélkül felekezeti középis- 
kolák kezdeményezéseiről számoltak be, még pedig jórészt az autonóm fe- 
lekezeti iskolákról. A vezetést s főleg a rendelkezés alatt álló iskolákat 
szervezetük, jogi helyzetük (néha felügyeletük is) bizonyos uniformalizáló- 
dásra szpn'tja. Nem mernek kezdeményezni, nem mernek újítani, nem mer- 
nek a Rendtartástól és a rendeletek légióitól eltérni. Ezért nincs egyénisé- 

ge, sajátos karaktere - így azután tradíciója is csak elvétve van - az álla- 
mi iskolának." —érvel. 

„Jő volna, ha az adminisztrációban és a tanulmányi felügyeletben kü- 
szöbön álló gyökeres átalakulás több szabadságot, önállóságot és a saját lá- 
bán járás több jogát adná meg a középiskoláknak. Tizenhetedféléves isko- 
lalátogatói tapasztalataim alapján nyugodtan mondhatom el, hogy ebből a 
szabadságból csak a köznevelés ügyének volna haszna. Lehet, hogy az is- 
kolák rendje nem fog olyan aggodalmasan egyforma lenni, mint a vasúti 
pályaudvarok épületének beosztása szokott, de a meginduló verseny a 
jobb, a különb érdekében, kárpótolni fog az ügyis problematikus értékű 
egy formaságért. " 12 

Az Országos Középiskolai Tanáregyesület a tanügyigazgatás megújítá- 
sáról szóló folyóiratszámában idézi Szabolcsi János 1869-es felolvasását, s 
ez állásfoglalás értékű: „A tanári testületeket jogokkal kell felruházni, mert 
mint Eötvös József mondta egyik országgyűlési beszédében: 'önkormány- 
zat nélkül nincs szabadság, szabadság nélkül nincs haladás'. Honnan ve- 
gyen lelkesültséget a tanár, ha lépten-nyomon paragrafusokba botlik, me- 
lyek egyéni és testületi önállóságát gátolják." Ugyanekkor az egyházak 
visszaszorítása mellett is állást foglalt." 3 

Az Evangélikus Tanáregyesület kérelmeit a VKM figyelmen kívül 
hagyta. A tanáregyesület megállapította, hogy az új törvények — azaz az 
1934-es és az 1935-ös — ellentétbe kerültek az iskolák rendtartásával, 
amelyeket pedig az egyetemes egyházi gyűlés hagyott jóvá. 14 

A polgári iskolai tanárszervezet viszont elérte, hogy a közoktatásügyi 
bizottság a tanárok karrierjének garantálása érdekében fellépett. A törvény- 
javaslat eredetileg csak a középiskolai vagy középfokú szakiskolai tanárok 
számára biztosította volna a tanügyi fogalmazói személyzetbe való kineve- 
zés lehetőségét, és csak 10% erejéig biztosította volna a polgári iskolai ta- 
nári és népiskolai tanítói oklevéllel rendelkezők előadói megbízását. 

A polgári iskolai tanárok nyomására őket is felvették a jogosultak sorá- 
ba, és 15%-ra növelték a tanári oklevéllel nem rendelkezők kinevezését. 

A javaslat a katolikus iskoláknak ugyanazokat a jogokat nyújtotta, mint 
a protestánsoknak, érvelnek a legnagyobb felekezet autonomista csoportjai, 
amelyek még nem tudhatják, hogy nem a katolikus iskolák jogait fogják 
kiterjesztem, hanem a protestánsokét beszűkítem. 15 

A parlamentben is csak a szociáldemokraták nyilatkoztak úgy, hogy ez 
"birkanyájnevelést" jelent, a képviselők zöme még nem tudja, vagy nem 
akarja tudni, milyen következményekkel jár majd a törvény. 

Megállapíthatjuk, hogy a törvény jelentőségét sem a politikai, sem a 
szakmai pluralizmus intézményrendszerének szereplői nem látták át teljes 
egészében. 

Az 1935:V1.tc. jelentőségét valójában az adta meg, hogy: 
a) milyen nevelési-oktatási koncepció keresztülhajtására használták (ez 
akkor még csak töredékeiben volt világos); 

b) milyen végrehajtási utasítás, illetve további rendeletek követik. 

„A főigazgató afféle tanügyi főispán. Voltaképpen még több: tartomá- 
nyi főnök, de ilyen nálunk a közigazgatásban nincs. Magyar szemmel néz- 
ve, hatáskörét csak a tábla elnökéhez vagy a vegyesdandár parancsnokához 
lehetne hasonlítani" -mondotta Hóman, hogy kiemelje a szereplő rendkí- 
vüliségét. Ezzel persze önkéntelenül leleplezte céljait, hiszen a tartományi 
főnök intézménye a német birodalomban volt ismert, s a "magyar szem" 
csak rossz példákat tudott hozni: nem közigazgatási illetve nem polgári ha- 
tóságokat. A polgári alkotmányosság komplikált egyensúlyrendszerén felé- 
pült magyar közigazgatásba és szakigazgatásba a főigazgató egyszerűen 
nem illett bele. 

A tagolatlan és csak bürokratikusán ellenőrzött szakigazgatás, a társa- 
dalmi és — a korábbi szakfőigazgatóságok megszűntével — a szakmai 
kontroll hiánya képezték a totalitarizmus felé tartó állam fiók-miniszteré- 
nek jellemvonásait. 16 

A főigazgató egészen rendkívüli befolyását az alábbi néhány momen- 
tumban ragadhatjuk meg. 

1) A megyei keretek fölött állott, s a Nemzeti Munkaprogram egyik 
fontos eleme, hogy megyék fölötti, nagyobb egységeket kell létrehozni! 

2) Minden fontos döntés a minisztériumból a főigazgatókhoz került. A 
minisztériumi tisztviselő eddig ki volt szolgáltatva a kérelmet felterjesztő 
információinak, csak azok alapján dönthetett, a főigazgató viszont ismerte 
a viszonyokat. 

3) Az 1936- 1937- 193 8-ban kiépülő ellenőrzési rendszer segítségével 
összehasonlíthatatlanul több információja, átfogóbb képe lett a tanárokról, 
mint a korábbi szakfőigazgatói rendszerben. Mint látni fogjuk, ez az elle- 
nőrzés alaposabb, mint bármely más közszolgálati alkalmazott ellenőrzése. 

4) Tényleges befolyást szerzett az egyházak, az egyházi iskolák fölött, 
ezáltal az egyházi autonómia korlátozásának első számú szervévé vált. Sem 
a BM az egyházi egyesületek felett, sem az FM az egyházi birtokok felett, 
sem a KüM az egyházak külkapcsolatai felett nem rendelkezik olyan befo- 
lyással, mint a VKM ül. a főigazgatók az egyházi iskolák felett. 1 ' 

5) Valamennyi iskolatípus, a tankerület teljes közoktatási hálózata fe- 
lett ellenőrzéssel rendelkezik, tehát ezeknek az iskoláknak kölcsönhatás- 
rendszerét, a régió teljes társadalmi mobilitását, a régió gazdasági életének 
teljes kvalifikációs igényét ismeri és irányítja. 

6) Irányítja a tanfelügyelőket és teljes áttekintéssel rendelkezik a me- 
gyei népoktatási albizottságok munkájáról. 

Egy túlzottan egysíkú történeti-politikai gondolkodás az egykőzpontból 
irányítottságot kapcsolja a diktatúra fogalmához, míg a többközpontúságot 
a demokráciáéhoz. Valójában ez fordítva van, illetve fordítva is lehet. 

Szervezetszociológiai közhely, hogy alaposabb elméleti-rendeleti szabá- 
lyozottság mellett a hatáskörök átadása egyes kisszámú, de nagyon megbíz- 
ható hivataloknak, nem csökkenti, hanem növeli az ellenőrzöttséget. Ez fi- 

gyelhető meg a pénzügyigazgatóságok létrehozásakor is. Ezt a folyamatot 
nem decentralizációnak, hanem dekoncentrációnak nevezzük. 

Itt is ez történik. Minden korábbinál alaposabb és részletesebb rendel- 
kezések jelentek meg, évről-évre nőtt a főigazgatóságon keresztül továbbí- 
tott miniszteri rendeletek száma, egyre vastagabb lett a VKM Hivatalos 
Közlönye és a Néptanítók Lapja is. Több központi norma jelent meg az 
egyesületi folyóiratokban, vagy az oktatás egyes ágainak támogatására 
(film, testnevelés, honvédelem, nemzeti ideológia) létrehozott orgánumok- 
ban is. 

A jogszabályok nehezen áttekinthető rendszere korábban elősegítette, 
hogy a helyi közigazgatási-adminisztratív döntésekben az egységes állami 
érdeket kifejező jogszabályok csak úgy érvényesüljenek, hogy kifejezésre 
jusson a tisztviselő szubjektív döntése, amit személyes ismeretsége, benyo- 
másai, jogérzéke, liberalizmusa vagy felekezeti szempontjai stb. határoztak 
meg. A rendeletek racionalizálása természetesen nem ment igazán gyorsan 
és a dolgok természetéből következően a racionalizálás révén nem keve- 
sebb lett a paragrafus, hanem több. 18 

Egyszerűbbnek mutatkozott tehát, hogy a rendeletek nem ismeréséből 
- vagy az ezzel való takaródzásból — születő egyéni döntéseket akadá- 
lyozzák meg. Ezért készül — többek közt — a Közszolgálati Jogszabályok 
Gyűjteménye a pénzügyminiszter kiadásában, amelyet a VKM is ajánlott 
tisztviselőinek, hiszen: „Azt a kiválóan gyakorlati célt szolgálják, hogy a 
nagyszámú jogforrásban szétszórt és nehezen áttekinthető joganyagot vilá- 
gos, könnyen kezelhető egységbe foglalják s a tisztviselők munkáját ezáltal 
megkönnyítsék. " 19 

A tankerületi főigazgató a közép- és középfokú iskolák minden koráb- 
binál rendszeresebb látogatását a tanulmányi felügyelőkkel oldotta meg. 20 
A tanulmányi felügyelőket a szakmailag, világnézetileg, politikailag leg- 
megfelelőbb tanárok közül nevezték ki. 

E felügyelők a magyar oktatástörténet első hivatásos szaktanácsadói. A 
funkció létrehozása egyidejűleg része a modernizációs igénynek, illetve a 
szakmai köntösbe öltöztetett autonómiák totalitárius kontrollja bevezetésé- 
nek, az eddig mérhetetlen szakmai attitűdök mérhetővé tételének, hivatali 
nyelvre fordításának. 

A tanulmányi felügyelők kinevezéséhez az eddigi szakfőigazgatóktól 
kért tanácsot a VKM. Kritériumként előre meghatározta, hogy nem elég a 
kiváló szakképzettség, az jelölt "egyénisége" legyen megfelelő. 21 

Az egész rendelkezés látszólag ellentmond a politikai döntésmechaniz- 
musnak, tudniillik annak, hogy a minisztérium a felügyeleti szisztéma és 
személyek kialakításában illetve kiválasztásában nem a hagyományos szak- 
mai szféra szempontjait szokta követni. Valójában tudnunk kell, hogy a ta- 
nulmányi felügyelők intézménye — mivel a szakszerűség oldaláról közelí- 
tette meg a felügyeletet - éppen a hagyományos, oktatáscentrikus körök 
ellenállását volt hivatott csökkenteni. 22 

A javaslatokat nem mindig követte a tényleges kinevezés. Lehetséges 
tehát, hogy a minisztérium csupán azt kívánta ellenőrizni, hogy e régebbi 
főigazgatók mennyire érzékelik az új idők szempontjait, mennyire esik 
egybe választásuk a minisztérium esetleges előzetes jelöltjével, vagy lega- 
lábbis ki nem mondott világnézeti, sőt politikai szempontjaival. Erre már 
csak azért is szükség volt, mert el kellett dönteni, hogy a tucatnyi rendkí- 
vül magas rangú és szakmailag tekintélyes tanügyigazgatási funkcionáriust 
tovább alkalmazzák-e a megújuló gépezetben, áthelyezzék-e valamely más, 
kevésbé politikus pozícióba, vagy éppen végelbánás alá vonják. 23 

A tanfelügyelő ellenőrző szerve a körzeti iskolafelügyelő volt. A régeb- 
bi iskolafelügyelők nagy számban mondtak le, a VKM a 3938/1936.eln.sz. 
rendéletében helyükre s a kettéosztással megszaporodott körzetekbe is új 
iskolafelügyelőket nevezett ki. 24 

Hogy a körzeti iskolafelügyelői munkát Hőman c'íjazni tudja, ahhoz az 
igazgatási gépezet egész költségvetésének felemelése lett volna szükséges, 
ennek politikai konzekvenciáit pedig, éppen mert az egyszerűsítés és ol- 
csóbbá tétel volt a felügyeleti rendszer elfogadásának egyik alapja, Hőman 
nem vállalhatta. „Mégis — írja — , a népiskolai felügyelet további rendsze- 
res ellátásához fűződő fontos nemzeti érdekekre és a körzeti iskolafelügye- 
lőknek eddig teljesített érdemes munkájára tekintettel, intézményesen biz- 
tosítani óhajtom, hogy a buzgó és kifogástalan iskolafelügyelői szolgálat 
előnyt jelentsen az előlépés szempontjából, ott, ahol ez lehetséges." 25 

Azaz a költségvetési létszám keretén belül ők léptek előre — 30 évi ta- 
nítói szolgálat után — a VII. fizetési osztályba, abban az esetben, ha körze- 
ti iskolafelügyelői minőségben legalább két évig kifogástalanul működtek. 

A javaslatokat a tanfelügyelőknek és tankerületi főigazgatóknak kellett 
megtenniök. Ezzel a rendszerrel valóban érdekeltté tették a körzeti isko- 
lafelügyelőket a mindenre kiterjedő ellenőrzésben, az állami-főigazgatói- 
tanfelügyelői kívánságok habozás nélküli és kimerítő, sőt túlhajtó teljesíté- 
sében. Megakadályozták, hogy a tanítók közül kiválasztott iskolafelügyelő- 
ben a "tanítói szolidaritás'' egyáltalán megszólaljon... 26 

A tankerületi főigazgatók befolyása a tanfelügyelőkkel szemben meg- 
nőtt. A népiskolai egyhuzamos tanítások engedélyezésének felülvizsgálatát 
külön rendelettel utalta a VKM a tankerületi főigazgatók hatáskörébe; 
ezzel a tanfelügyelők ellenőrzését is erőteljesebbé tette. 2 ' A tankerületi fői- 
gazgatók a népiskolai igazgatótanítók kinevezésének jogát is megkapták a 
VKM-tűl 28 

Külön kérdés a községek és a tanfelügyelőségek viszonya. 

A legfontosabb kérdés az iskolák fenntartása, a tanítók fizetése volt. A 
BM állásfoglalása szerint: „hogyha a községek nincsenek kötelezve a fele- 
kezeti iskola fenntartására, hanem csupán segélyt adnak a felekezeti tanü- 
gyi alkalmazottak után az egyházközösség által fizetendő tanítói nyugdíjjá- 
rulékhoz", akkor ennek barmikor megvonható segély jellege van. 

A központi illetékhivatal 1936-tól csak a véglegesen megüresedett állá- 
sokat helyettesítő községi alkalmazottakat fizette, az ideiglenes állásokon 
helyettesítőket mindig a községi pénztár terhére alkalmazták. 29 

Számos község és város vezetői az állami elemi iskolák dologi és egyes 
fenntartási terheinek rendezésére a VKM által megállapított hozzájárulási 
összeget önhatalmúlag csökkenteni kívánták azon a címen, hogy az iskola 
tényleges dologi igényeit meghaladja a kirótt összeg. 

Mivel ez ügyben a VKM tiltakozott, a BM figyelmeztette a törvényha- 
tóságokat, hogy az 1926: Vll.tc. 12. paragrafus szerint akár a személyi ter- 
hekre is kiterjeszthető a község hozzájárulási kötelezettsége, fizessék tehát 
ki a VKM által igényelt összegeket. 

A községi finanszírozásra a dolgozat egy későbbi pontján még visszaté- 
rünk. 

A községi iskolák gazdasági ügyeiben, a községi tanítók ügyeiben, az 
iskoláztatási kötelezettség teljesítésének kérdésében a népoktatási albizott- 
ság volt illetékes. 

A megyei közigazgatási bizottság népoktatási albizottságban a népokta- 
tási ügyeket a tanfelügyelő referálta, s a tagok majdnem fele állami alkal- 
mazott volt. 

Úgy tűnik, hogy párhuzamosan több folyamat játszódott le: 

a) a népiskolák, a tanítók ellenőrzöttsége a tanfelügyelőtől, iskolaláto- 
gatótól megnő; 

b) a népiskola életét szabályozó rendelkezések száma megnő, csökken 
az iskolalátogató autonómiája az állami rendelkezésektől; 

c) folyamatosan nő a tankerületi főigazgató hatásköre a tanfelügyelővel 
szemben; 

d) nő a tanügy igazgatási gépezet befolyása a megyei erőkkel, a népok- 
tatási albizottsággal szemben; 

e) a minisztérium fenntartja magának azt a lehetőséget, hogy kiemelt és 
ritka esetekben - nemzetiségi kérdés, rovancsolás — saját alkalmi megbí- 
zottakat küldjön ki a helyi erők és a tanfelügyelők ellenőrzésére. 

Az új tankerületi főigazgatók előtt tartott eligazító beszédében Hóman 
kijelentette: „Volt vagy hatvan személy, aki szóba került, s voltak, akikről 
mindenki azt hitte, hogy főigazgatók lesznek, és nem lettek, mert egy vagy 
más fontos szempontnak nem feleltek meg, s volt, akire senki nem gondolt 
és mégis főigazgató lett, olyan képességei miatt, melyeket eddig figyelmen 
kívül hagytunk.'' 30 

Megindult tehát a tisztviselők új szempontú, a hagyományos gárda előtt 
nem kézenfekvő kiválasztása. 

Kemenes Illés bencés szerzetes, tankerületi főigazgató az OKT alelnöke 
volt. Klasszika-filológia tanulmányokat, pedagógiai cikkeket írt, s két évig 
a Juventus című ifjúsági lap szerkesztője volt. A jelek szerint a legerőtelje- 
sebben vett részt az új tanügyigazgatás kialakításában. 

Pintér Jenő, aki másodszori kinevezésekor 55 éves, a konzervatív iro- 
dalomtudomány és irodalomtörténet legrangosabb képviselője, a Horthy 
kor legreprezentatívabb szintézisének írója. 1919-től a budapesti tankerület 
rendkívüli tekintélyű főigazgatója. Pintér 1919 őszén, amikor a "nemzeti 
irány tetőpontját érte el", megalapította a Középiskolai Tanárok Nemzeti 
Szövetségét, amely kellő ellensúlyt jelentett az 1918-19-es eszméktől meg- 
érintett Országos Középiskolai Tanáregyesülettel szemben. Fontos szem- 
pont, hogy — 1935 után - inkább ezt az irodalomtörténészi csoportot kell 
támogatni, mint a Magyar Szemle körét, Horváth Jánosékat stb. 

Balassa István Brúnót, cisztercita szerzetest, egyetemi magántanárt a 
pedagógiai szakirodalom is számon tartotta, mivel a történelem és latinta- 
nítás történetéről jelentek meg értekezései. A latin szakosok és a történé- 
szek ideológiai szerepének fokozódásáról már szó esett. 

Kisparti János a jobboldali Középiskolai Tanárok Nemzeti Szövetségé- 
nek vezetéséből lépett át a Katolikus Középiskolai Tanáregyesületbe, s lett 
annak egyik vezetője. Főigazgatói kinevezése előtt a budapesti kegyesrendi 
gimnázium igazgatója volt, könyvet írt a filantropisták erkölcsi nevelési el- 
veiről és a váci Theresianum történetéről. 

Bessenyei Lajos a debreceni református gimnázium igazgatója volt, 
szépirodalmi, politikai, pedagógiai cikkeket irt. A magyar néplélek válsága 
című monográfiája két kiadást is megélt. Az Országos Református Tanár- 
egyesület elnöke volt. Azok közé tartozott, akik már a harmincas évek ele- 
jétől keményen bírálták a húszas évek oktatáspolitikáját. 

Dr, Liber Béla kinevezése valószínűleg meglepetést keltett, 6 az "új 
idők embere", akit sem a pedagógiai szakkörökben, sem a tudományos-tár- 
sadalmi életben nem "jegyeznek", hacsak nem úgy, mint Liber Endre bu- 
dapesti alpolgármester rokonát. . . 

Závodszky Leventét — oktatáspolitikai előzmények nélkül — Hóman 
nyilván (egyébként középszerű) történészi kvalitásai miatt nevezte ki. 

Tamedfy Mihály neve teljesen ismeretlen a közéletben. 

A tankerületi főigazgatók közül tehát csak néhányan töltöttek be koráb- 
ban is hasonló funkciót. A többi szakfőigazgatót — köztük Gyulai Ágostot, 
Ady Lajost - nyugdíjba küldték, mert nem feleltek már meg az új idők 
szellemének. 

Tankerületi főigazgató lett néhány tanáregyesületi vezető, ez kimondot- 
tan korporatfv szellemről árulkodik: ugyanabba a kézbe fussanak össze az 
érdekvédelmi szervek és a munkáltatók törekvései, s ezt a kezet közvetle- 
nül a minisztérium mozgassa. Másrészt viszont a tankerületek élére olyan 
kiemelkedő katolikus illetve protestáns szerzeteseket, papokat, világiakat 
neveztek ki, akik az adott egyházon belül képviselhették a VKM állás- 
pontját. 

A központi tanügyigazgatás átalakulása 



A belső tanügyigazgatás reformja is ügyeimet érdemel. Belső tanügyigaz- 
gatáson azt értjük, hogy a minisztérium, saját szervezetén belül hogyan 
osztja el, hogyan intézi az ügyeket. 

Az 1935-ös minisztériumi reform előtt a miniszter alatt közvetlenül 
négy osztály dolgozott, valamint egyenrangú beosztottként a két államtit- 
kár és a három helyettes államtitkár. A változás lényege, hogy jelentősen 
megnőtt a politikai államtitkár szerepe: a katolikus ügyeket leszámítva, 
minden hozzá tartozott, négy helyett csak egyetlen osztályt kellett a mi- 
niszternek felügyelnie. (Az államtitkár a szélsőjobboldali politikus, 
Tasnádi Nagy András lett.) 1 

A közoktatásügyi igazgatás általános kérdései — úgy is mint legfonto- 
sabbak a minisztérium ügyei közül — az elnöki ügyosztályba csoportosul- 
nak, s osztályfőnökük közös a protestáns egyházakéval, utóbbiakkal szem- 
ben már ilyen — azaz szakigazgatási — aspektusbői járnak el. 2 

1937-ben az újabb átszervezéskor összevonták az iskolai és iskolán kí- 
vüli testnevelés ügyosztályát, fokozva a militarista körök befolyását; 
ugyanakkor a tárca kizárólagos hatáskörének védelmében megszüntették a 
tiszti nevelőintézetek elkülönült igazgatását. (A két dolog akkor, a háború 
előtt még együtt igaz: a Honvédelmi Minisztérium illetéktelen beleszólása 
csökken, de a militarizmus növekszik...) 3 

Akárcsak a főigazgatók közül egyik-másik — pl. Kémen es Illés az OKT 
tagja, a tanügyigazgatási törvény egyik szerzője — , a miniszteri osztályfő- 
nökök közül is kiemelkedik személyi befolyásban, tekintélyben, az elnöki 
osztály főnöke, Terbócz Miklós.* 

A gépezet hatékonyan képes intézni az egyedi ügyeket, összefoglalni az 
információkat, illetve megfelelően lebontani a miniszteri döntéseket és in- 
tenciókat. Egy meghatározott felépítményeszmény szempontjából valóban 
ideális rendszer. Érdemileg-elvileg centralizált, és formálisan, adminisztra- 
tíve dekoncentrált. Az igazgatási feladatok nagy része átkerült a tankerületi 
főigazgatóságokhoz, a minisztériumi apparátus munkájában az elvi jelentő- 
ségű kérdések, illetve a tanügyigazgatóságokkal kapcsolatos döntések tet- 
ték ki a munka túlnyomó részét. Az elvi kérdések száma — mivel a rend- 
szer maga sokkal szabályozottabb lett — többszörösére nőtt. 

Az elvi kérdések korábban világosan elváltak szakmaiakra és politikai- 
akra. A szakmai kérdéseket a minisztériumi szaktanácsok mellett a tanár- 
egyesületek folyóirataiban és a pedagógiai tudományos sajtóban többé-ke- 
vésbé nyíltan megvitatták, az iskolatípusokkal kapcsolatos elvi döntések- 
ben a szakfőigazgatóságok előkészítő szerepet játszottak. A minisztérium 
csúcsán zajló politikai mozgások nem közvetlenül hatottak ezekre a szak- 
mai érdekcsoportokra, elkülönült egymástól a döntések szakmai és politi- 
kai szintje. A politikai döntésekért politikai értelemben Klebelsberg és csa- 

pata vállalta a felelősséget, pl. a köztisztviselői ösztöndíj rendszemek nem 
kívántak szakmai indoklást adni. 

Az új rendszerben azonban a politikai és a szakmai szféra teljes össze- 
mosására került sor. A szakmai álláspontokat politikai álláspontként kezel- 
ték, ezért eltérő szakmai koncepciókat nem tűrtek meg. A politikai dönté- 
seket kikényszerített szakmai konszenzussal legitimálták. Ezért a tényleges 
döntéselőkészítő szakmai viták az OKT plénuma illetve a tanáregyesületek 
folyóiratai helyett a minisztérium által felkért szakértők között folytak. En- 
nek útja az volt, hogy az illetékes minisztériumi tisztviselő az OKT titkár- 
ságán keresztül egy-két szakértőt felkért egy-egy ügy véleményezésére, 
majd a nyilvánosság mindenféle tájékoztatása nélkül a szakmai vélemények 
közül kiválasztotta azt, amely a minisztérium hosszútávú igazgatási céljai- 
nak megfelelt, illetve amilyet a politikai mentalitás alapján kinevezett mi- 
nisztériumi középvezetők tőle vártak. 

Az OKT igen sokfelől rekrutálódott tagsága ezáltal semmiképpen nem 
láthatta egységben az ügyeket és álláspontokat, az OKT nem válhatott ok- 
tatáspolitikai koalíciók képződésének színterévé, viszont legitimálta a mi- 
nisztérium általa végső soron nem ellenőrizhető döntéseit. 

A különféle oktatásügyi érdekcsoportok a harmincas évek előtt a leg- 
magasabb szinten az Országos Közoktatási Tanácsban ütköztethették néze- 
teiket, a harmincas évektől fogva a legmagasabb szinten legitimálták a 
szakmapolitikai döntéseket. A tanácsi tagsággal az egyes érdekcsoportok 
legfontosabb szakértőit részben a minisztériumhoz kötötték, érdekeltté téve 
őket, hogy ne mutassanak rá az őket kvázi-delegáló érdekcsoport előtt egy- 
egy elvi döntés jelentőségére, illetve a lehetséges alternatívákra. 

E legitimációs tevékenység nagyságrendjét akkor érzékelhetjük, ha átte- 
kintjük az egyes tagok révén, hogy mely érdekcsoportok kritizálási lehető- 
sége gyengül meg. Kik alkották tehát a tagságot? 

Az Ipartestületek Országos Központja, a keresztény ipari csoport, a 
mérnöktanács (a mérnőkkamara fellebbvitelei hatósága); a Gyáriparosok 
Országos Szövetsége; a Vegyipari Gyárosok Országos Szövetsége. A Ma- 
gyar Gazdaságkutató Intézet; a Kereskedelmi Hivatal; a Mezőgazdasági 
Kamara. Az Ügyvédi Kamara; az MTA főtitkára. 

Egy debreceni nagykereskedő, az új magyar keresztény kereskedelem 
reprezentánsa; a Szt. István bazilika plébánosa, különféle katolikus társa- 
dalmi mozgalmak kiemelkedő vezetője. 

Formálisan senki nem képviseli az OMGE-t, gyakorlatilag azonban az 
FM küldöttek és más agrárszakemberek erősen össze vannak fonódva a 
OMGE köreivel, közvetve ellátják annak képviseletét. 

Az OMKE-hez a transzmissziós szíjat Éber Antal jelentett — sok irányú 
elkötelezettsége miatt csak ellentmondásosan számíthatjuk ide — , nagy 
számban vannak jelen viszont az új burzsoá csoportok. 

Az egészségügyi lobbyt egy főtanácsos és az Országos Közegészségügyi 
Intézet igazgatója képviseli, két jellegzetes társadalomorvostani, szociálpo- 
litikai irányultságú intézményvezető. 

Az FM szakoktatókat küld, az IpM viszont gyárosokat: a Hungária el- 
nökét, a Pesti Kereskedelmi Bank alelnökét, a Vidéki Malomiparosok 
Országos Szövetségének elnökét, kőt GYOSZ vezetőt és egy budapesti asz- 
talos ipartestületi elnököt. 

A kereskedelmi miniszter az Államvasutak és a Posta nyugalmazott el- 
nökeit, egy nyugalmazott államtitkárt, az illetékes osztályfőnököt és a 
Budapesti Kereskedelmi és Iparkamara főtitkárát delegálja. 

A tanügyigazgatást a tankerületi főigazgatókon kívül egy fő- és bárom 
mellékállású körzeti iskolafelügyelő, két polgári iskolai felügyelő "képvi- 
seli*, ha az igazgatókat nem számítjuk ide. A református egyház közgyűlé- 
sét két vezető teológus képviseli, az evangélikus egyházat viszont két kö- 
zépiskolai tanáregyesületi vezető. Ez a tanáregyesület komoly sikere. A ka- 
tolikus egyházat a Katolikus Tanügyi Tanács ügyvezető alelnöke és egy te- 
kintélyes teológus reprezentálja. Ez annak a jele, hogy a püspöki kar már e 
külön tanügyi apparátuson át érintkezik csak a közoktatás ügyeivel. Az 
OKT-ba az egyes iskolatípusokból a VKM hívott be szakértőket és nem az 
egyesületek küldték őket. A 43. oldalon található névsor iskolatípuson- 
ként, illetve érdekcsoportonként tekinti át a résztvevőket. 

Különösen nagy a jelentősége annak, hogy kik vezetik a szakosztályo- 
kat. Az általános nevelésit Huszti József, a neves katolikus tudós, aki két 
óriási szellemi feladatot is elvégez, egyrészt a katolikus egyház felé való 
folyamatos közvetítést, másrészt egy hatalmas Klebelsberg monográfiával a 
hagyaték és az annak nem kevéssé ellentmondó hőmani politika szellemi 
integrálását. A mezőgazdaságit Czettler Jené vezeti, aki többféle érdeket is 
képvisel: a tudományos körökön kívül a Magyar Gazdaszövetségét, a 
KlOSZ-ét, a Keresztény Nemzeti Ligáét, a Társadalmi Egyesületek Szövet- 
ségéét. Az iparoktatásit Misángyi Vilmos műegyetemi tanár vezeti, az ipar- 
politika számára talán legfontosabb intézmény, a Mechanikai és Technoló- 
giai Intézet tanára, a Felsőoktatásügyi Egyesület főtitkára. A kereskedelmit 
Erney Károly a Pesti Hazai Első Takarékpénztár igazgatója, felsőházi tag, 
a Bethlen-csoport egyik reprezentánsa irányítja. 

Megállapítható, hogy van ugyan részleges megfelelés az egyesületek 
vezérkara és a VKM kinevezések között, ez mégsem tekinthető reprezenta- 
tív képviseletnek. Míg ugyanis az egyesületekben mindvégig vezető pozíci- 
ókat töltenek be olyanok is, akik tanügyi feladatot egyáltalán nem látnak 
el, addig ez az OKT-ban nem jellemző. 

A középiskolai tanárok közül mindössze három olyan volt, akit a VKM 
tanügyigazgatási apparátusa korábban nem emelt ki, Ők sem tanáregyesüle- 
ti vezetők. A kiemelésnek három módját számítottuk ide: igazgatói megbí- 
zás, tanügyi tanácsosi cím, a gyakorló iskolába való kinevezési 

Az Országos Közoktatási Tanács oktató tagjai 



Az egyetemi csoport 

Egyetemek: Alszeghy Zsolt, Bognár Cecil, Darányi Gyula, Doby Géza, 
Halasy Nagy József, Heller Farkas, Imre Sándor, Komis Gyula, Koszó 
János, Kuntner Róbert, Mauritz Béla, Mészöly Gedeon, Prohászka 
Lajos, Szabó Dezső, Szabó Zoltán 

Eötvös Kollégium: Szabó Miklós 



Gimnáztum: Bernolák Kálmán tanügyi főtanácsos, Bodrossi Lajos, 
Csapody Vera ig. , Fleischmann Gyula tanügyi főtanácsos, Gimesi 
Nándor egyet.c.rk.tan., Hudec József ig., Radványi Kálmán, Róder Pál 
ig., Zibolen Endre ig. 
Tanárképző: Dékány István egyet.tan., Jirka Alajos, Tóth Géza 
Gyakorló középiskola: Nagy J Béla, Petrich Béla 

A népiskolai érdekcsoport 

Néptanítók Lapja: Drózdy Gyula 
Óvónőképző: Fekete József ig. 

Elemi: Kunfalvy Jenő, Róna Gábor, vitéz Szereda Béla, felügyelők 
Tanítóképző: Medgyesi Zsófia ig., Padányi Frank Antal ig. 
Gyakorló népiskola: Stolmár László ig. 

A szakiskolai érdekcsoport 

Gyakorló kereskedelmi: Horn József ig. 

Felsőipariskola: Jesch László ig., Szemmáry László gépészmérnök ig., 

Tóbiás László ig. , Vígh Bertalan ig. 
Nőipariskola: Spolarich László ig. 

Felső mezőgazdasági: Kriscb Tivadar, Scnmidt Ferenc ig., Somogyi István 
ig- 

Kereskedelmi főiskola: Stolpa Károly ig. 
Felsőkereskedelmi: Sztankovics Anna ig. 
Gazdasági akadémia: Bittera Miklós (egyetemi tanár is) 

Alapszintű szakoktatási csoport 

Iparostanonciskola: Jánosi Imre ig., Riesz József ig. 
önálló gazdasági népiskola: Schill János ig. 
Képzőművészeti főiskola: Horn Antal 

Polgári iskolai csoport 

Gyakorló polgári iskola: Kratofil Dezső ig. 

Polgári: Loschdorfer János (felügyelő is), Rákosi J Zoltán (felügyelő is)', 

Schmidt Ferenc ig., Somogyi István ig. 
Polgári iskolai tanárképző: Somogyi József 
Gyógypedagógia: Bárczi Gusztáv ig. , iskolaorvos 

Egyetlen pozíció nélküli személy sincs a polgári és szakoktatási cso- 
portban. A polgárisok között viszonylag sok, az egyesületi életből ismert 
nevet találunk. Ennek két, egymást nem kizáró magyarázata lehetséges: ez 
az egyesület az egyetlen, melynek nincsen alternatívája, tehát relatíve a 
legerősebb, ül. számos okból a polgári iskolai elit zárkózik fel a leglelke- 
sebben a hómani reformokhoz, természetes, hogy az egyesület szabad vá- 
lasztása egybeesik a miniszter politikai-szakmai ízlésével. 6 

A legjelentősebb, legtöbb diákot befogadó, legtöbb tanárt foglalkoztató 
szakiskolatípus a felsőkereskedelmi iskola igazgatói köréből egyetlen egyet 
választ a VKM az OKT-ba, a sokkal kisebb jelentőségű mezőgazdasági és 
ipari középfokú oktatási intézményekből viszont bőven válogat. Ez annak a 
jele, hogy a felsőkereskedelmisek liberális szellemiségére nincsen szükség, 
még a szakszerűség örve alatt sem. A szakosztály vezetését ugyan nem si- 
került kicsavarni a liberális nagytőke kezéből, de az OKT szakértő tagok 
nélkül éppen szakkérdésekben nem formálhat véleményt. Éppen ezért a 
VKM illetékes osztálya, ahol a tényleges szükségleteknek megfelelően any- 
nyi előadót foglalkoztatnak a kereskedelmik ügyintézéseire, mint a másik 
két iskolatípusra együttvéve, oktatáspolitikai szinten szabadon értelmezheti 
az OKT-ban (az újkereskedő burzsoázia és a hagyományos liberális szerve- 
zetek kompromisszumaként, az új erők kinevezéses alapon megteremtett 
fölényével) kialakított véleményt. A felsőkereskedelmis tanáregyesület 
rendkívül tekintélyes vezetői közül egyetlen egy sem tagja (bármennyire is 
sérelmezik ezt), semmilyen minőségben az OKT-nak. Az egyetlen felsőke- 
reskedelmis igazgató, aki OKT tag, még a több tucat tagú egyesületi vá- 
lasztmánynak sem tagja. 7 

Másfelől az OKT-ban a konzervatív szellem, a középiskolai és egyete- 
mi tanárok tanügyi szférán belül történő ellensúlyozására nagy számban 
vonulnak fel az őrségváltást szorgalmazó, a szélsőjobboldallal mélységesen 
Összefonódott ipariskolai tanárok. Ráadásul az iparoktatási szakosztály el- 
nöke az OKT egész vezetésének legjobboldalibb tagja, s az ezzel az iskola- 
típussal kapcsolatos tervekben, mivel az egyház közvetlenül nem érdekelt 
még ez a mérséklő tényező is elesik. 8 

Teljesen természetes, hogy a kicsit is tehetségesebb néptanítók iskolafe- 
lügyelői megbízást kapnak, ez talán még 1936 után sem olyan egyértelmű 
jel, mint a középiskolai vagy polgári iskolai szférában. Fontos viszont, 
hogy ezeknek a felügyelőknek a nevével a tanítóegyesületi vezetők között 
nem találkoztunk. S valóban, kinevezésükkel az egyesületek nem feltétle- 
nül értenek egyet, más jelöltjeik lennének, még a felügyelők közül is. 9 

Az eddigi szakirodalom — rápillantva az OKT tagnévsorára — az egye- 
temek túlzott, nyomasztó fölényét állapította meg. E fölény, különösen ha 
beleszámítjuk, hogy az OKT újjászervezése óta az egyetemekkel kapcsola- 
tos véleményező — kvázi érdekképviseleti — tevékenységet a Felsőoktatási 
Tanács tátja el, valóban fönnáll. 1 " 

Ugyanakkor tudnunk kell, hogy az OKT-tag egyetemi tanárok többféle 
értelemben sem csupán egyetemük képviseletében lépnek fel. 

Először is, ezek az emberek kétségbevonhatatlan szaktekintélyek egy- 
egy területen. A közgazdász egyetemi tanár a kereskedelmi oktatás terüle- 
tén, az orvosprofesszor az egészségügyi szakoktatás területén, a teológus a 
katolikus erkölcstanban és bitoktatásban stb. Véleményükre éppen a szak- 
mai racionalitás jelszavának korában igen hatékonyan lehetett hivatkozni. 1 1 

Másrészt, ezek az egyetemi tanárok egy multipozicionális elit tagjai. 
Azaz nemcsak kenyéradó munkahelyüket képviselik, hanem számos más 
csoportot is. Sajátos módon gyakran erősebb a késztetés e más állások, e 
második háttér felöl, mint a lazább, autonómabb, professzorai felé semmi- 
féle kényszerítő eszközt nem alkalmazó egyetemi élet felől. 

Harmadrészt, e tanárok a közoktatás egyes szféráival is összefo- 
nódtak. 12 A 46. oldalon található listán néhány bizonyító adatot sorolunk 
elő, példaképpen, hogy ezek az egyetemi tanárok mely intézmények kvázi 
képviseletét jelentik. 

A táblázatbeli listát tovább lehetne bővíteni, hiszen többé-kevésbé eset- 
leges, hogy az egyes lexikoncikk-szerzők az egyes egyetemi tanárok mely 
kapcsolatait nevezték néven. 

Ezen a közvetett módon gyakorlatilag minden (leszámítva a politikai 
baloldal intézményeit) számottevő csoportjelen van az OKT-ban. 

Ugyanakkor, mivel az OKT -meghívásos alapon áll össze (1936 óta nem 
az egyesületek ill. érdekszervezetek küldötteiből), a meghívásokkal a 
VKM indirekt módon befolyásolni tudja az egyesületek vezetőségeinek ki- 
választását. Teljesen nyilvánvaló ugyanis, hogy ezek az egyesületek olyan 
személyeket fognak megválasztani vezetőknek, akiknek egyáltalán 
lehetőségük van, hogy képviseljék az adott réteg érdekeit. 13 

Ahhoz, hogy az eldöntendő szakmai kérdések körét kiterjesszék, illetve 
a politikai megrendelést közvetve igazgatási aktussá transzformálják, a mi- 
nisztérium középszintű igazgatási pozícióiban cseréket kellett végrehajtani, 
az addigi évtizedes hagyományok szerint pártsemleges, bürokratikus gépe- 
zet vezérlő pozícióit pártelkötelezett vezetőkkel kellett feltölteni. 

A minisztérium központi vezetéséből már 1932 és 1936 között eltávolí- 
tották a klebelsbergi politika legexponáltabb képviselőit: Gévay Wolff 
Nándor államtitkárt (1932-ben), Schwöder Ervin helyettes államtitkárt 
(1933-ban), Huszka Jenő művészetpolitikai osztályfőnököt (1934-ben). 

Az új tanügyigazgatás életbeléptetésével egyidőben távozott a középis- 
kolai ügyosztály főnöke. Távozása azt jelzi, hogy bár ez az osztály a kö- 
zépiskolai tőrvény megalkotásában még támogatta Hómant, a tanügyigaz- 
gatási törvény rendelkezései viszont az iskolák autonómiáját és ezzel a mi- 
nisztériumi osztály szakmai kompetenciáját oly mértékben kurtították, 
hogy e vezető tisztviselő már nem vállalhatta az asszisztálást. 

Az egyetemi tanárok, 

mint a multipozícionális elit képviselte érdekcsoportok 

Középiskolai Tanárképző: Alszeghy, Komis 
gyakorló középiskola tanári kara: Alszeghy 
Polgári Iskolai Tanárképző: Halasy, Koszó 
Irodalomtörténeti Társaság: Alszeghy 
Kisfaludy Társaság: Komis 
Petőfi Társaság: Komis 

Magyar Kir. Természettudományi Társulat: Doby 

Darányi Agrártudományos Társaság: Doby 

Magyar Filozófiai Társaság: Bognár, Halasy, Komis 

Magyar Paedagógiai Társaság: Bognár, Halasy, Komis 

Magyar Pszychológiai Társaság: Bognár 

Felső Oktatásügyi Egyesület: Komis 

Magyar Társadalomtudományi Egyesület: Komis 

Magyar Nyelvtudományi Társaság: Mészöly 

Dugonits Társaság: Mészöly 

Arany János Társaság: Mészöly 

Képzőművészeti Főiskola: Alszeghy 

Szent István Akadémia: Alszeghy, Bognár 

katolikus tankönyvügyi bizottság: Alszeghy 

katolikus szépirodalmi körök: Alszeghy 

Bencés rend: Bognár 

Kegyestanítórend: Komis 

MTA: Alszeghy, Doby, Komis, Mauritz, Mészöly 

Országos Magyar Közegészségügyi Egyesület: Darányi 

Magyar Orvosi Továbbképző Intézet: Darányi 

Állami Bakteriológai Intézet: Darányi 

Országos Felsőoktatási Tanács: Halasy, Mészöly 

Országos ösztöndíjtanács: Halasy 

Pest megye: Darányi 

Budapest: Darányi 

Képviselőház: Komis 

debreceni egyetem: Szabó D. 

szegedi egyetem: Darányi, Mészöly 

budapesti egyetem: Darányi, Bognár, Komis, Mauritz, Szabó Dezső, 

Koszó, Szabó Zoltán 
pécsi egyetem: Bognár, Halasy, Koszó 
pozsonyi egyetem: Komis 
Állatorvosi Főiskola: Szabó Zoltán 
mezőgazdasági és állatorvosi kar. Szabó Zoltán 
Műegyetem: Heller 

Szemben a klebelsbergi évtizeddel, amikor elsősorban a dualizmuskori 
kultuszminisztériumi gárdára építettek, most zömében kívülről jöttek, a 
kormánypárt vezető funkcionáriusai, politizálásban kitűnt tanárok és köz- 
tisztviselők veszik kezükbe a minisztérium irányítását. 

Valamennyien az egységes párt jobboldalához, illetve a centrum jobb- 
oldalához tartoznak, nagyrészük 1944-ben megmutatja igazi arcát, részt- 
vesz a Tőrvényhozók Nemzeti Szövetsége munkájában, a nyilas propaganda- 
gépezet tevékenységében, egyikük miniszter lesz a Szálasi kormányban. 

1937 szeptemberében a minisztériumnak új adminisztratív államtitkára 
is lett Stolpa József személyében. Stolpa egyházjogász volt, fő műve: A 
közigazgatás és bíráskodás elválasztása az egyházjogban. Az egyházi közi- 
gazgatás és bíráskodás elválasztása a nyílt konfliktust vállalni nem akaró, 
de a helyi tiszteletesekre pressziót gyakorolni kívánó állam elsődleges ér- 
deke volt. Hisz — teljes elválasztás esetén - a politikai hibát elkövető 
pap, vagy hitoktató ellen ügy lehet egyházfegyelmi eljárást indítani, hogy 
az ne kényszerítse állásfoglalásra az egész egyházi gépezetet. 

A politikai államtitkár székében 1935-ben következik be változás: a 
Bethlen-csoport ellenzékbe kerül és távozik Petri Pál, Klebelsberg expo- 
nált munkatársa, helyére a szélsőjobboldali Tasnádi Nagy András kerül. A 
jobbratolódás 1938 februárjáig a személyi politikában is töretlen, ekkor 
azonban újabb fontos személyi döntésekre kerül sor: Tasnádit államtitkári 
székéből felmentették, s a kormánypárt országos elnöke lett. Helyére — is- 
mét csak politikai karrierje alapján — Zsindely Ferencet nevezték ki, aki 
addig a NEP alelnöke volt, pénzügyi téren működött és a kultúrához annyi 
köze volt, hogy írt két elbeszélésgyűjteményt a vadászat témaköréből. A 
Bethlen-barát csoporthoz tartozott. 

A VKM csúcsán személyi változás csak 1938 tavaszán, az újabb mi- 
niszterelnök váltáskor következett be, amikor Teleki Pált nevezték ki 
Hőman helyére. A döntő személyi változás oka, hogy Darányi túl messzire 
ment a Németországgal való szövetségben, és az ehhez szükséges belpoliti- 
kai reformok meghozatalában. Ebben a törekvésben megfelelő támogatóra 
lelt Hómanban, aki éppen a gömbősi vonalvezetés hatására kapcsolódott be 
a politikába s egész kultúrpolitikai tevékenységével a német kapcsolatok el- 
mélyítésén, a totalitárius tanügyigazgatás kialakításán, illetve az egységes 
nemzetnevelési rendszer kiépítésén fáradozott. 

Ennek ellenére Hóman az új kormánynak is tagja maradt, tárca nélküli 
propaganda miniszterként, ami lényegesen alacsonyabb pozíció. Teleki 
kormányba kerülése feltétlenül szükséges volt, s őt képzettsége és előélete 
leginkább a közoktatásügyi tárcára predesztinálta. 1938 nyarán Hóman tel- 
jesen kivált a nem eléggé német orientációt folytató kormányból, s a jobb- 
oldali ellenzék egyik vezére lett. 

Teleki érdemben nem módosította a VKM működési irányát, az 1938- 
as középiskolai törvény-komplexumot ugyan az ő működése alatt teriesztet- 

ték a parlament elé, de annak tényleges előkészítése és végrehajtása egya- 
ránt a hómani korszakra esett. 

Teleki miniszterelnöki kinevezése után ismét Hóman lett a miniszter. 
Az egyensúly kedvéért be kellett vonni valakit a Magyar Élet Mozgalom 
vezetői közül. Az 1932-1938-as helyzettel ellentétben mostmár "saját jo- 
gon", egy jobboldali frakció képviseletében, ambiciózusan terjeszti ki be- 
folyását az új területekre, az állami nemzetiségpolitikától gyakran eltérő 
"saját" kisebbségi politikát folytat, 1941-ben magához ragadja a honvédel- 
mi oktatás, a mezőgazdasági oktatás újabb területeit, a nyolcosztályos nép- 
iskolával egészen 14 éves korukig ellenőrzése alá vonja a tanulókat, a zsi- 
dótőrvények szellemiségének megfelelő oktatásügyi rendelkezéseket hoz... 

S a tanügyigazgatás további egyszerűsítése, racionalizálása és totalitari- 
zálása jegyében törvénybe iktatja az újabb, 194 l-es tanügyigazgatási tör- 
vényt. 

A külső és belső tanügyigazgatás (utóbbiba beleértve a szakértői kont- 
rollt is) szervezeti és személyi átalakulása egyaránt tanulságos a totalitari- 
záció szempontjából: az igazgatási kulcspozíciókba politikailag és ideológi- 
ailag kiválasztott személyek kerülnek, a szakmai és politikai kompetenciák 
összemosódnak, a szakmai tanácsadó szervezetek illegitimmé válnak, a 
szereplők egyrésze legitimál, másrésze transzmissziós szíj-szerű szerepet 
kap, a többiek semlegesítődnek. A liberális hagyomány három igen fontos 
eleme: a szakigazgatási bürokrácia politikamentessége, a szakmai viták po- 
litikai vitáktól való elválás ztottsága illetve a tanári, intézményi, helyi és 
központi kompetenciák elválasztottsága tűnt a semmibe az 1930-as évek- 
ben. 



* * * * 



Az oktatáspolitikában a harmincas évek vége határvonalat jelent. 

1) Az 1936-38 közötti időszakban kialakul a felügyeleti-igazgatási 
rendszer, ennél súlyosabb áttörésre az autonómiákkal szemben a tárcának 
egyelőre nincsen ereje. 

2) Az oktatásügyi érdekszervezetek ellenállása az új tanügyigazgatási 
intézkedésekkel szemben e néhány év alatt megtörik, az egyesületek új ve- 
zetőséggel beilleszkednek a rendszerbe. 

3) Véglegesen kialakul az alap- és középfokú intézményrendszer kere- 
te, az iskolai karrier két párhuzamos útja (azaz egységes középiskola vagy 
egységes polgárira épülő szakoktatási rendszer), innentől kezdve az egyes 
iskolatípusok fejlesztése csak pénzkérdés. 

4) A tárca expanziója a kormányzaton belül megtorpan. A szakoktatási 
funkciókat ugyan részben felveszi, de a politikai hatalom szempontjából 
kulcsfontosságú két területen elveszíti 1919 óta gyakorolt hatáskörét. Egy- 

részt a honvédelmi képzés, leventeoktatás stb. felügyelete a honvédelmi 
törvény következtében átkerül a hadügyminisztériumhoz, a Propaganda 
Minisztérium létrejötte, illetve a kormánypárti propaganda gépezet, vala- 
mint a sajtóirányítás határozottabbá válása és a cenzúra következtében az 
oktatásügyi intézményrendszeren kívüli propaganda is megszűnik VKM il- 
letékességi körbe tartozónak lenni. 

Hóman semmivel sem kevésbé jelentós politikai személyiség mint 
Klebelsberg, a pozíció vesztést tehát nem a kettejük közötti különbségekkel 
magyarázhatjuk, hanem azzal a sajátos történelmi helyzettel, amelyben 
Magyarország a harmincas években volt. 

1) A húszas években a nemzetközi figyelem középpontjában álló HM 
helyett egy belpolitikai arculatú tárcának kellett elvégeznie a honvédelmi 
propaganda feladatokat. Erre a harmincas években már nem volt szükség. 

2) A revízió irrealitásának korában, a belpolitikai reform talanság évti- 
zedében a propagandát a hosszú távú elvi álláspontok vezérlésére alkalmas 
oktatásügyi szférában lehetett hagyni. Amikor a revízió s a jobboldali vál- 
tozások a rendszer struktúrájában küszöbön állottak, ezt már nem lehetett 
így intézni, napi aktualitássá vált. 

3) Amikor a bethleni rendszer a köztisztviselők jólétét, képzési igénye- 
it bevallottan társadalmi célnak ismerte el, e cél végrehajtására, tehát a leg- 
fontosabb társadalompolitikai célra "rá lehetett állítani" egy tárcát. A har- 
mincas évek végének céljai már sokkal többfélék, mintsem, hogy ez lehet- 
séges legyen. 

Nem a háború miatt jut kevesebb figyelem az oktatásra és kevesebb ha- 
talom a VKM számára, hanem fordítva, éppen azok a belpolitikai folyama- 
tok vitték Magyarországot a háborúba (a nemzetközi kényszerek mellett), 
amelyek az ágazati totalitarizmus iskolapéldájának a VKM-et választották 
ugyan, de ezzel egyidejűleg a VKM ágazatfeletti jellegét megszüntették. 

A TANÜGYIGAZGATÁS AZ ISKOLÁBAN 



Az ellenőrzési eljárás 

A reform nyomán a tanár oktató munkáját számos űj szempont alapján ér- 
tékelték. 1 

Elsődleges szempont volt az írásbeli előkészület. Az óravázlat készítési 
kötelezettség ugyanis a tanügyigazgatás számára óriási hatalmat biztosított 
a tudományosan támadhatatlan tanár felett is. 2 

Második helyen a pedagógiai szakmai szempontok álltak és nem a szak- 
tárgyiak: a tanulókhoz való viszony, a tanítás módszere, az óra beosztása, 
a tanulók gondolkod tatása, a szemléltetés, a korszerű technikai eszközök 
igénybevétele, a gyakoroltatás, a magyaros beszéd. 3 

Csak ezek után következtek a szaktárgyi szempontok, tudniillik, hogy a 
tanár tárgyi tudása és módszeres útmutatásai, tanítása lelkes és meggyőző- 
e, alkalmas-e arra, hogy a tanulók figyelmét lekösse és a tárggyal való be- 
hatóbb foglalkozásra késztesse a különös fogékonysággal rendelkező tanu- 
lókat. A szaktárgyi követelmények visszaszorul tságát nemcsak sorrendjük 
jelzi, hanem, hogy még a szaktárgyi felkészültség értékelésekor sem az 
"objektív" szaktudás, hanem az adaptációs készség kapott elsőbbséget. 

Ezáltal az országos tudományos társaságokban is kapcsolatokkal rendel- 
kező, eddig támadhatatlan tanárok védettsége is radikálisan lecsökkent. 4 

A diákok értékelésének minősítése képezte az értékelés negyedik blokk- 
ját. Ez egyrészt a szelekcióban érdekeltek befolyását tükrözi, másrészt a 
tankönyv író-bíráló csoportét. Normaként fogalmazódik meg, hogy a tanár 
jelölje ki a tankönyvből a megtanulandó részeket, ezzel kívánták garantál- 
ni, hogy az iskolákban ténylegesen használják a hivatalosan bevezetett tan- 
könyveket. 5 

Az iskolalátogatói utasításban ugyan összesen 30 féle szempontot sorol- 
tak fel, de a gyakorlatban e 30 követelmény értékelését a fenti négy szem- 
pontra vonták össze. Az iskolalátogatók is képtelenségnek, önmaguk feles- 
leges túlterhelésének tartották, hogy azzal foglalkoznak, "használ-e színes 
krétát a tanár", viszont összbenyomásaikat a táblai munkáról, a vázlatké- 
szítésről, a rajzok szemléletességéről stb. igenis papírra vetették. 6 

Az értékek sorrendje elsősorban az erőteljesebb módszertani-pedagógiai 
képzettséggel rendelkező polgári iskolai tanároknak felelt meg, a gimnázi- 
umi tanárok keserűen érzékelhették, hogy saját értékeik — egyetemi szintű 

szakmai tudásuk, a tanulók felkészítése országos versenyekre — csak a har- 
madik-negyedik helyre kerültek. 7 

A fokozott iskolán kívüli terhelés, a herbartista értelemben vett szaktár- 
gyi oktatás visszaszorulása a tantervben oda vezetett, hogy egyes "konzer- 
vatív" - "minél többet tanulsz annál okosabb vagy" — értékrendet képvi- 
seld tanárok köreben egy új szokás jelentkezett: a szünidőre diákjaiknak 
házi feladatot, írásbeli dolgozatot s más feladatokat adtak. 8 

Ez azonban nemcsak a gyerek pihenését, felüdülését stb. fontosnak tar- 
tó reformpedagógiai körök szemében volt elrettentő eljárás, hanem veszé- 
lyeztette a szünidőre egészen más programokat beiktatni szándékozó cser- 
kész, levente, népművelési, honvédelmi körök érdekeit is. 9 

Ezért szólította fel a minisztérium tankerületi főigazgatóit, kísérjék e 
törekvéseket a legéberebb figyelemmel s indítsanak fegyelmit az utasítást 
megszegd tanár ellen. 10 

Az iskolalátogató a nevelői tevékenységet 7 pontra bontva értékelte. 
Sorrendje: a testi nevelés; az egészséges életre nevelés; az erkölcsi nevelés; 
az érzelmi nevelés (vallásos, hazafias, általános emberi érzelmek, áldozat- 
készség, bátorság, nagyjaink példájának követése stb.); akarati nevelés 
(kötelességteljesítés!); jellemnevelés; esztétikai nevelés. Ezeknek zömét 
csak külső jegyekből állapíthatta meg. Benézett a tanulók szekrényeibe és 
füzeteibe, a legapróbb részleteket is feljegyezte. 11 

Ha az iskolalátogató nem tartotta megfelelőnek a tanár tevékenységét, 
akkor tanácsokat adott, irányt mutatott, ismertette a legkorszerűbb módsze- 
reket, sőt egy-egy órára át is vehette az osztályt: Voltak tanárok, akik nem 
értették meg, hogy az iskolalátogatók addig szokatlan módszerei a 
központi utasításokból származnak, és azt hitték, hogy egyéni túlbuzgóság 
eredménye. Egy református gimnázium tanára például felháborodottan 
jelentette az igazgatónak, hogy tekintélyét és méltóságát egyaránt sértve 
érzi attól, hogy az iskolalátogató a gyerekeket is kihallgatja az Ó tanári 
módszerét érintően - "mintha be akarnám csapni". 12 

A kor igazgatási nonnatfvájában a liberalizmus, az uram-bátyám világ, 
a mulatozás azonos megítélés alá esik. „A népszerűségnek oka csak rész- 
ben előnyös FP-re - írja egy igazgató 1936 áprilisában -, FP ugyanis ti- 
pikus, kedélyes ember. Jó mulató, kitűnő anekdotázó, szereti a társaságot, 
amellett van benne valami a magyar úr derűs világnézetéből és bájos pro- 
vincializmusából, amellett világnézete zavartalanul liberális." 13 

Jellemzővé vált a névtelen feljelentések alapos és a vádlott tudta nélkül 
való kivizsgáltatása, melynek során tapogatód zks, berendelések, kihallgatá- 
sok követték egymást. 14 

Az iskolalátogató a látogatást befejező értekezleteken igen részletesen 
számolt be tapasztalatairól. Ezeknek az üléseknek a jegyzökönyvei a tanfe- 
lügyelet működésének, napi gyakorlatának legfontosabb dokumentumai. 15 

Az iskolalátogató először az iskola általános helyzetére vonatkozó ész- 
revételeit ismertette. Ezután ismertette a megfigyelt tanár tanításának mi- 

nőségét, a tanulók tudását, a tanulók átolvasott füzeteiről, rajzairól alkotott 
véleményét, a tanár neveld tevékenységére vonatkozó véleményét. 16 

Szinte minden tanár értékelésekor szót kerítettek az óravázlatokra, szor- 
galmazták az írásbeli előkészületet, s ajánlották, hogy az ebben vagy abban 
a folyóiratban megjelent óra- és tanításmintákat kövessék. 

Az iskolalátogató személyes feljegyzésekkel megrakva érkezett és gyak- 
ran a "Még mindig"... vagy "Mültkori figyelmeztetésem ellenére" szavak- 
kal vette kezdetét a tanárok bírálata. A rendelkezések előírták, hogy az 
egyszer megintett tanárt a kővetkező iskolalátogatás alkalmával fokozottan 
kell megfigyelni. 17 

A tantestületi döntések, belső viták, ellentétek ellenőrzése az eddigi 
"legfehérebb foltok" közé tartozott. Az ellenőrizhetőség érdekében az álla- 
mi, községi stb. iskolák ezentúl minden értekezletről kötelesek voltak jegy- 
zőkönyvet felvenni, s azt a főigazgatóhoz felterjeszteni. Az egyházi iskolák 
az alakuló, a módszeres, az évzáró, a tankönyv megállapító és a szülői érte- 
kezletek jegyzőkönyveit küldték meg. 

A korábbi gyakorlattól mindinkább eltérő, százával kibocsátott, részle- 
tekbe menő miniszteri rendeleteket az igazgató ilyen értekezleteken ismer- 
tette, s azt a tantestülettel megbeszélte. Ezek a viták, a rendeletek értelme- 
zése körül lefolyt polémiák elsődleges információkat szolgáltattak a taná- 
rokról, a tantestületről. 18 

Eddig, ha valamely tanárt az iskolalátogató megrótt, az iskolaigazgató 
és a tanárok siettek őt biztosítani arról, hogy már ők is észrevették kollégá- 
juk helytelen viselkedését és foglalkoztak is vele. Ezek az állítások most 
megritkultak, egyszerűen azért, mert ellenőrizhetők lettek. 19 

Egy-egy szélsőséges tanár vádjait addig könnyedén lesöpörhette az 
igazgató, mostmár számolnia kellett azzal, hogy a főigazgató kérdőre von- 
ja, miért nem foglalkozott a "szabadkőműves befolyás" vagy hasonló vád- 
pontokkal. 20 

Annak, hogy ezeket a jegyzőkönyveket nem a látogatások után vizsgál- 
ta felül a főigazgató, hanem "azon melegében", 8 napon belül, az volt a je- 
lentősége, hogy a jegyzőkönyvi határozatokkal szemben azonnal felléphe- 
tett, és az állami vagy községi iskolákban rögtön intézkedhetett. A tankerü- 
leti főigazgató így azonnal megakadályozhatta, hogy a Rendtartás betűjével 
vagy a pillanatnyi helyzet diktálta szellemével ellentétes határozatok akár 
pár hónapig is éreztessék hatásukat. 21 

A főigazgató az egyházi iskola nevelési vagy tanulmányi döntésének 
megváltoztatására maga adott útmutatást az igazgatónak. 

Amennyiben az egyházi iskolai tantestület a külső vagy a belső rend 
kérdésében olyan határozatot hozott, amely a főigazgatónak nem tetszett, 
akkor a főigazgató az igazgatóhoz fordult, hogy egyházi hatóságánál érje el 
a határozat módosítását. 22 

Ennek az útnak az volt a jelentősége, hogy mivel elvileg a Rendtartás 
az egyházi autonómia elválaszthatatlan része volt, a tankerületi főigazgató 

az egyházi hatóságot a siker reménye nélkül kérhette volna csak fel ennek 
módosítására. Az igazgató azonban a tankerületi főigazgatótól számos kér- 
désben függött, só — mint döntéselőkészítő és az összes szükséges infor- 
máció birtokában levő fórum - igenis elérhette, hogy az egyházi hatóság a 
döntést megváltoztassa... 

Számtalan apró — tankönyv, faliújság, kirándulás stb. - ügy szerepel 
ezeken az értekezleteken. A kor jellegzetes igénye volt az elhangzott mon- 
datok feljegyzése. Nem csupán a többséggel, és általában biztos "kormány- 
párti" többséggel elfogadott határozatok szövege volt a fontos, ezt eddig is 
rögzítették, hanem az is, ki vitatkozott egyáltalán, milyen érveket használt, 
milyen információknak volt birtokában, milyen alternatívát javasolt a vé- 
gül határozattá emelkedett szöveggel szemben. És legalább ennyire fontos 
volt — hisz az "ellenzék" ismereténél talán még fontosabb a "kormánypár- 
ti" erők belső ellentéteinek ismerete — , hogy aki a határozat mellett szava- 
zott, az egyetértéssel tette-e ezt, vagy kényszerű kompromisszumként; so- 
kai lota-e az intézkedésekkel bekövetkezett változásokat, vagy éppen keve- 
sellte azokat. Mindezt egyre fontosabb volt hiteles formában rögzíteni, 
hogy akár évek, évtizedek múlva is visszakereshető legyen... ^ 

A tanügyigazgatás az értekezleteken kívül számos más csatornán is elle- 
nőrizni, irányítani akarta a tantestületek belső életét és erőviszonyait. 

Az érettségi vizsgálatokon a kiküldött biztosok általános megfigyelő 
funkcióján túl az igazgatókat külön is megbízták, hogy figyeljék a tanártes- 
tület kortársi szellemét.^ 

Az érettségi díjak elosztása szaktárgyi és személyi preferenciák megfo- 
galmazását tette lehetővé, iskolatípusonként is differenciáltan. Például a 
középiskolában egyébként ideológiai kulcstudománynak számító történe- 
lem a harmadik sorba került, a felsőkereskedelmis történelem tanároknak 
ezzel kellett fizetniök azért a progresszív törekvésükért, hogy erósebb 
legyen a felsőkereskedelmis történelem gazdaságtörténeti irányultsága, 
mint a politikatörténeti. Az élőnyelvtanárok belső hierarchiájának 
kialakítását szolgálta a német és a második idegen nyelv szembeállítása. 25 

A minősítési eljárás 

A szolgálati és minősítési rendszer további tökéletesítése nem csupán a po- 
litikai szférának volt fontos, nemcsak a tanügyigázgatási szféra üdvözölte, 
hanem a közigazgatási szféra érdekével is egybeesett. 1 

Magyary Zoltán a Közigazgatástudományi Intézet igazgatója, aki az 
egész magyar közigazgatás racionalizálását tervezte — amely mellékesen 
mondva az egész közigazgatás hatékonyabb, totalitárius jellegét erősítette 
— , a tanügyigazgatást tekintette példaadó modellnek, itt szorgalmazta tehát 
tervei megvalósítását. Mivel Magyary maga is a VKM-ből jött, elég jó 
kapcsolatai voltak a tanügyigazgatási gépezet egész gárdájával. Termés ze- 

tósen nemcsak a minisztériumot árasztotta el korszerű tervezeteivel, de a 
minisztérium által feltételezhetően felkérendő véleményezőkhöz — az is- 
merős tankerületi főigazgatókhoz - is memorandumot intézett arról, hogy 
a szolgálati és minősítési táblázat egész rendszere elavult, nem alkalmas 
egy egyéniség jellemzésére, korszerűsíteni kellene stb. 2 

A székesfővárosi polgári iskolai minősítésekben például ezelőtt feltűnő- 
en nagy számban szerepeltek jeles osztályzatok, amelyek a minősítések re- 
alitása tekintetében kételyeket ébresztettek a minisztérium tisztviselőiben, 
ezért már az akkori polgári iskolai főigazgató utasítást kapott ennek felül- 
vizsgálására. Erre azonban nem volt alkalmas, ezért az új tanügyigazgatási 
gépezetbe nemcsak, hogy nem került át, de a hármasbizottság többszőr a 
színe elé idézte a minősítések kapcsán. 3 

A minősítési eljárást 1937-ben egységesítették. A középiskolai és kö- 
zépfokú iskolai tanárok minősítését az igazgató ezután úgy végezte, hogy 
előzőleg meghallgatta a tankerületi főigazgató által e célból kijelölt tantes- 
tületi tagnak a véleményét. Erre az intézkedésre azért volt szükség, mert a 
struktúrában az igazgató személye adott volt, gyakorlatilag a Klebelsberg- 
érából örökölt, vagy éppen a református iskolai tantestület által választott. 
A minősítési tevékenység ellenőrzésére volt szükség, s ezért építette be 
minden iskolába a tankerületi főigazgató a saját, új szempontok alapján ki- 
választott megbízottait. Az iskola hagyományosan hierarchikus viszonya 
megbomlott, a tanárok már nemcsak az igazgatótól, hanem egy kollégájuk- 
tól, az új tanügyigazgatási koncepciónak leginkább megfelelő kollégájuktól 
is függésbe kerültek... 4 

A tanügyigazgatás fel volt készülve rá, hogy a tanárok adatlapjaikat 
helytelenül, vagy éppen szándékosan hamisan töltik ki. Ezért a minősítő 
lap adatait az igazgató (tanfelügyelő) az eredeti okmányokkal egybevetette. 
Az igazolás elmaradását a jegyzet rovatban külön feltüntették. A bevezetett 
adatok valóságáért az igazgatók (tanfelügyelők) fegyeimileg feleltek. 5 

A minősítési lapokat az igazgató - miután véleményét is rájegyezte - 
a tankerületi főigazgatónak továbbította, aki a maga minősítését rávezetve 
küldte tovább a VKM illetékes osztályának, először 1937-ben, majd 1940- 
ben és - a háborús évek miatt már erősen töredékesen — 1945-ben. 6 

Minden egyes változást évenként jelentettek. A minősítési szemponto- 
kat rendkívül részletesen megadta a minisztérium. 

Az első szempont a tanítási munka minősítése volt. E szerint értékelték 
a tanár tárgyi tudását, szakképzettségét, önképzését, valamint órai pedagó- 
giai, szelekciós tevékenységét. E szempontcsoport kialakításában a hagyo- 
mányos, szakismeret szempontú tudományos csoportok befolyása éppen 
úgy érvényesült, mint a reformpedagógia részleges hatása (pl. a diákok be- 
vonása az órai munkába: érték, az egyoldalú előadás: negatívum). 7 

A második szempont a fegyelem, a nevelés és az iskolán kívüli élet 
szempontja volt. A fegyelmezésben a személyi hatást, illetve az állandó fi- 

gyelroeztetés módszerét különböztették meg, egyértelműen az előbbi mel- 
lett foglalva állást. 8 

A tanár minősítését meghatározta, hogy kiaknázta-e a tárgyban rejlő 
nevelési lehetőségeket. Az iskolán kívüli népművelésben, a cserkészetben, 
az ifjúsági egyesületekben való részvételt gyakorlatilag kötelezővé tették. 
E minősítési szempontrendszer emiatt fokozottan kedvezett a rendszer pro- 
pagandájában szerepet vállalni kész, az iskolai nevelőmunkát a szaktudo- 
mányos érvényesülésnél többre becsülő tanároknak, a hagyományos tudós- 
tanár egyéniségekkel szemben. 9 

A harmadik szempont volt a tanár "egyéb hivatali buzgalmának" (óra- 
közi felügyelet, szertár, osztályfőnöki működés) minősítése. Ez a szem- 
pontcsoport a gyakorlatban a tanári hatalomgyakorlás, fegyelmezés mi- 
kéntjét, az iskola és a diák, az iskola és a szülő közötti konfliktusokban 
való állásfoglalást vizsgálta. 

A negyedik szempont annak vizsgálatára irányult, hogy: „kifogás alá 
esik-e a tanár magatartása az iskolában és a társadalomban, van-e 
tekintélye tanítványa, és állásához mérten a társadalom ..előtt. Ha e 
tekintetben kifogás van, ezt kellően meg kell okolni." 10 

E felsorolt szempontok jól érzékeltetik, hogy miféle új tanári funkciók- 
ra terjedt ki a tanfelügyelet. Rendkívül jelentős az, hogy ezeket a tevé- 
kenységformákat külön-külön értékelték, tehát nem volt lehetőség arra, 
hogy egy tanár értékelésében a szakmai pozitívumok és az esetleges társa- 
dalmi negatívumok sajátos és semmitmondó átlagban összegeződjenek, 
mindezekre külön volt kíváncsi a tanügyigazgatás. 

Figyelemre méltó, hogy csupán az első tisztán szakmai szempont és 
csupán az utolsó a tisztán politikai szempont, a 2. és 3. a kettő sajátos 
kombinációja. Ebből egyébként az is következett, hogy míg az első szem- 
pont megítélésében az igazgatónak volt döntő befolyása, s e kérdésekben 
legfeljebb a tantestület általa kiválasztott pedagógiai szaktekintélyeivel 
vagy a tudományág számára leginkább elérhető neves képviselőjével kon- 
zultált, addig az utolsóban a tankerületi főigazgató megbízottjának a szava 
érvényesült. A másik kettőben elkerülhetetlenül "egyezkedniök" kellett. 11 

A rendelet óva intette az igazgatókat attól, hogy a kőtelező állásfogla- 
lást semmitmondó szavakkal kerüljék meg. 

A szöveges értékelésen kívül minden egyes kategóriára osztályzatot is 
kaptak a tanárok, l-est csak a kiváló, 2-est a minden tekintetben megfele- 
lő, 3-ast az átlagosnál gyengébb eredménnyel működő vagy kifogás alá 
eső, 4-est a súlyosabb kifogás alá esett kaphatott. A számszerű értékelés 
kiválóan biztosította, hogy az állásfoglalást még a legóvatosabban 
fogalmazó igazgató sem kerülhette el. A főigazgatók csak számokkal 
értékeltek. 12 

Vagyis a tanügyigazgatás legfelső szintjén, a minisztériumi ügyosztá- 
lyon már mindenféle "szubjektivizmus" kizárt volt. Ha az igazgatókkal, ta- 
nárokkal valamit "csinálni kellett" , a konkrét módot és formát a középszin- 

tű apparátus döntötte el. Az adatok a minisztérium számára a statisztikai 
értékelést, egész régiók helyzetének áttekintését tették lehetővé. 13 

A tankerületi főigazgatók a minősítést szakelőadóik és tanulmányi felü- 
gyelőik segítségével végezték el, azaz egy második kontrollszint lépett mű- 
ködésbe, amely megkísérelte szintetizálni — az új igazgatási rendszer 
egyértelműen elkötelezett tisztviselői segítségével — a szakmai és politikai 
szempontokat. 

Az új ellenőrzési rendszerben elkészülő lapok lehetőséget biztosítottak 
arra, hogy az egyénekről, a tanárokról ugyanolyan bizonyítvány készüljön, 
mint mondjuk az iskolában a gyerekekről, a minisztérium minden személyi 
döntését megkönnyítendő és igazolandó. 14 

Az öt évenként készülő felvétel segítségével - mivel a minősítési 
lapok megőrzendők voltak — bárkinek a szakmai és közéleti fejlődése min- 
den külön nyomozás nélkül végigtekinthető volt, "káderkérdésekben" a 
pillanatnyi érdekek torzító szemüvege helyett "objektíven" lehetett dönte- 
ni. 

A minősítési eljárás döntésre, értékelésre kényszeritette az alsófokú 
szerveket, egyben a kettős ellenőrzés segítségével a tankerületi főigazgató 
érzékelhette, hogy beosztottjai egyes szakmai kvalitásokat, közéleti visel- 
kedés formákat hogyan értékelnek, ebből értékes adatokat szerezhetett az 
értékelő funkcionáriusok szakmai és közéleti megbízhatóságáról is. A tan- 
testületekben működő személyes megbízottjaitól értesült az egyes problé- 
mák, jelenségek értékelésének igazgatói, tanulmányi felügyelői megítélésé- 
ről, s könnyebben dönthette el, hogy kit kell nyugdíjazni az elkövetkező 
években. 15 

A minősítési lapok összehasonlításával, más források — elsősorban az 
érettségi biztosok jelentéseinek — felhasználásával a minisztérium megfele- 
lő képet nyerhetett arról, mennyire ura teljhatalmú megbízottja, a tankerü- 
leti főigazgató a tankerület közoktatásügyi helyzetének. 

Nyilvánvaló, hogyha a minősítési lapok adatai egyeznek, akkor a fői- 
gazgató el tudta fogadtatni minősítési szempontjait, ha viszont sok értéke- 
lés eltérő volt, akkor a főigazgató jelentős "belső ellenzékkel" is rendelke- 
zik tankerületének igazgatói között. 16 

Végezetül pedig — hiszen egy modern államgépezet saját legfontosabb 
kádereinek ellenőrzéséről sem mondhatott le — e rendszer segítségével ma- 
guk a tankerületi főigazgatók is ellenőrizhetókké váltak; példának okáért 
egy-egy feltűnően közéleti ügybe keveredő tanár minősítési lapját vissza 
lehetett keresni: meglátta-e a főigazgató idejében, hogy beosztottja valami- 
lyen szempontból megbízhatatlan, elég éber, elég gondos-e, megfelelt-e a 
totális állam beléhelyezett bizalmának J 7 

A tantárgyfelosztás, a tanmenet és az órarend ellenőrzése 

Az 1936-tól kezdve minden iskola benyújtotta tantárgyfelosztását, rész- 
letes, didaktikai egységekre osztott, az ismétléseket feltüntető tanmenetét 
és órarendjét. 1 E felülvizsgálatok jelentősége az volt, hogy ekkortól kezd- 
ve minden iskolában, egységesen ellenőrizni lehetett, betartják-e a Rend- 
tartást és a tantervi utasításokat. 

Számos új tantervi utasítás végrehajtását kellett ellenőrizni. Ahogy tá- 
volodik a tananyag a hagyományos, herbartista, konzervatív szemlélettől, 
úgy nő a veszélye annak, hogy a tanárok nem tartják be az új tantervek 
előírásait. 2 

A már 1928 óta fokozatosan terjeszkedő 8 osztályos elemik száma 
1937-re meghaladta a százat. A továbbfejlődés nélkülözhetetlen követelmé- 
nye volt, hogy a népiskola is beilleszkedjék az 1928-ban még "ismeretlen" 
nemzetnevelési hálózatba, amelynek elve az iskolai munka egységessége 
volt. 

Ezért — mivel a végleges utasítás még nem volt elkészíthető — átmene- 
ti érvénnyel megjelent a VH. és VHI. osztály tanterve és utasítása. A kör- 
zeti iskolafelügyelöknek ettől kezdve külön feladatává vált, hogy a látoga- 
tásaikról felvett jegyzőkönyvben a VTL-VTII. osztályokban szerzett tapasz- 
talatokat részletesebben ismertessék, a tanítóknak a tantervre és utasításra 
vonatkozó észrevételeivel együtt. 

A kérdésben a minisztérium szemmel láthatólag kíváncsi a végrehajtók 
véleményére, részben a terv véglegesítése, részben a tanítók alaposabb 
megismerése szempontjából. 3 

A minisztérium előzetes alapelvként azt állapította meg, hogy a népis- 
kola utolsó két osztályának célja, hogy ki bővítse, kellően elmélyítse, a be- 
gyakorlás és a mindennapi élet jelenségeire való alkalmazás útján rögzítse 
az V. és VI. osztály anyagát. (Ebből, valamint abból, hogy a tanulmányi 
időt hat hónapra rövidíti a nyolcosztályos elemit bevezető 1940-es törvény, 
kitűnik, hogy a nyolcosztályos elemi célja elsősorban nem az átadott isme- 
retanyagok kiterjesztése, hanem, hogy a gyerekeket magasabb korig lehes- 
sen kézben tartani, hogy a szocializáció eredményeit biztosabbá lehessen 
tenni.) 

így, míg az 1932-es rendelet még hangsúlyozottan leszögezte, hogy a 
módszereket nem akarja formalizálni, addig az új utasításban már rendsze- 
rezett módszertani elvek is olvashatók voltak. 

A tanítóegyesületekbe való állami benyomulás jele, hogy míg 1932-ben 
csak az államilag szervezett pedagógiai szemináriumokon kellett az utasí- 
tással foglalkozni, ezt most a tanítóegyesületekre is kiterjesztik. 

Az egyházi autonómia korlátozása is 1932 óta lépett a célok közé, hisz 
az akkori rendelet melléklete még csak a beszerzést és tanulmányozást kéri 
a felekezeti tanítóktól, az új rendelkezés viszont az ő számukra is kötelező, 
nemcsak ajánlott. 4 

Az 1937/38. évtől be kellett mutatni az értekezleten letárgyalt tanmene- 
tet. 5 A főigazgató a jóváhagyott tanmenetet, ha állami vagy községi iskolá- 
ról volt szó az igazgatónak, ha egyházi iskoláról volt szó, akkor az iskola- 
fenntartó hatóságnak küldte vissza véleményének közlése mellett. 

Minden tanárnak ki kellett térnie a tanítás módszereire. Ugyanakkor 
számos túlrészletezett adalékot ki kellett hagyni. Jellemző újdonságként az 
írásbeli dolgozatok tárgyát, illetve a betanulandó, könyvnélküli szövegek 
tárgyát meg kellett jelölni. A fel nem tüntetendők közé sorolták a szemlél- 
tetésre bemutatott film címét is. Ennek magyarázata az, hogy a Hóman ál- 
tal szervezett oktatófilm-kirendeltség megbízhatóan őrködött az iskolába 
kerülő filmek tartalma fölött. 6 

„Ezen rendeletemmel hatályon kívül helyezem mindazokat a rendelke- 
zéseket, amelyek jelen rendeletemnél részletesebb tanmenetek készítését ír- 
ták elő, így a középiskoláknál bevezetett módszeres előirányzati ívek be- 
nyújtását is. Hasonlóképpen hatályon kívül helyezem azon rendelkezése- 
ket, amelyek a tankerületi királyi főigazgató hatáskörébe rendelt iskolák 
tanmeneteinek más hatóságokhoz (intézményekhez) való benyújtásáról in- 
tézkedtek. "* 

Úgy tűnik, hogy a mindenre kiterjedő szabályozottság - korábbi ren- 
deletekben kibontakozó — logikája megtört. Valójában inkább egy olyan 
törekvésről volt szó, hogy a tartalmi-világnézeti kérdések széleskörű elle- 
nőrzését ne szorítsa háttérbe egy sajátos metodikai-pedagógiai szemlélet, az 
éber ellenőrzés lehetőségét ne gátolja a rendkívül nagy mennyiségű egyéb 
anyag. Kétségtelen, hogy a tartalmi konkrétság csökkenti annak lehetősé- 
gét is, hogy a tanár óratervében "elbeszélje", "elkenje" a kormányzat 
számára igazán fontos dolgokat. ' 

Ugyanakkor a csökkentés mintegy mellékes részeként tovább növelték 
a tankerűlett főigazgató szerepét az egyéb, kevésbé ellenőrzött és kevésbé 
megbízható intézményekkel szemben..." 

Az óravázlatok ellenőrzése, a tanítási minták kialakítása 

A tanár ellenőrzésének leglényegesebb pontja az óravázlatok kötelező elké- 
szíttetése volt. Ezután kivétel nélkül, minden iskolafajban, minden tanáron 
számon kérték ezt. 1 

Annak veszélye természetesen fennállt, hogy a tanár formális óravázla- 
tától függetlenül arról beszél - amikor éppen nincs ott az iskolalátogató 
— , amiről akar. Ezt a veszélyt úgy akarták csökkenteni, hogy annyi mun- 
kát fektettettek a tanárral az óravázlat készítésébe, hogy annak ne maradjon 
ideje alternatív megoldásokon gondolkozni. Másrészt viszont ellenőrizték a 
tanulók füzeteit, sőt kikérdezték a tanulókat. A vázlatok használatáért 
egyébként az igazgató is felelős volt. 2 

A tanárok nem használhattak sem vázlat-mintákat, sem nyomtatvány 
űrlapokat, a következő évben vázlatukat csak úgy tarthatták érvényben, ha 
a gyakorlat közben szerzett tapasztalataikat beledolgozva bővítették azt. 3 

A vázlatkészítési kötelezettség elsősorban a gimnáziumi tanároknak je- 
lentett nagy csapást, hisz ők megszokták a szabad előadást, előadásaik lé- 
nyegéhez tartozott a retorikai tudás, tekintélyükhöz a fejből citált idézetek 
és adatok sora. 4 

ók alapvetően szakmai-ideológiai köntösbe öltöztették tehát nehézkes- 
ségüket, adminisztrációs feladatoktól való büzódozásukat is. „A tanárság 
úgy érzi, hogy a jövőben tömérdek bürokratikus és elsődleges hivatásától 
távolfekvő kívánalom teljesítése nehezedik rá. " -jelenti az Országos Kö- 
zépiskolai Tanáregyesület főtitkára. 5 

Az iskolalátogatók azonnal érzékelték, ha az éppen meglátogatott óra 
vázlata túlzottan teljes volt. „Csak az én tiszteletemre szerepelt benne a há- 
zi feladat és az óravázlat." —jelentette egyikőjük, gyakorlatilag azzal vá- 
dolva meg a tanárt, hogy be akarja csapni a felügyelő hatóságot. A hatás 
nem is marad el, néhány hónap múlva már szerepel is a tanár neve a végel- 
bánás alá vontak listáján,.. 6 

A középfokú iskolai rangsor másik végén lévő ipari szakiskolai tanárok 
számára teljesen érthetetlen volt az eljárás, hiszen az ő tevékenységükben 
sokkal kisebb szerepe volt a verbalitásnak annál, hogysem szükség lett vol- 
na ilyen segédeszközök készítésére. A felsőkereskedelmisek értették meg 
legjobban, hogy liberális szellemiségük korlátozásáról van szó. 7 

A polgári iskolai tanárok üdvözölték a tanóravázlat készítését, végre 
úgy érezhették, e tekintetben ők fognak vezető szereppel rendelkezni, a 
polgári iskolai lapokat elárasztják a tanóravázlatokra vonatkozó módszerta- 
ni ötletek. 8 

A tanítók — bár az óravázlat nekik jelentette a legtöbb segítséget és vi- 
szonylag a legkevesebb megkötöttséget - arra panaszkodtak, hogy a tanó- 
ravázlat-dömping minden idejüket elveszi, rendkívüli pluszmunkát jelent. 
Valóban, egy osztatlan népiskolában, ahol mondjuk négy osztályt tanított 
egyszerre a tanító, legalábbis az első évben óravázlatok százait kellett elké- 
szítenie, többszörösét, mint az egyetlen tárgyat tanító tanárkollégájának. 9 

Rendkívül érdekes jelenség, hogy míg a húszas években a Hivatalos 
Közlöny egész oldalas hirdetései általában tankönyveket reklámoztak, ad- 
dig az 1937-es Hivatalos Közlöny minden egyes számának utolsó oldala a 
népiskolai egységes vezérkönyveket reklámozza az alábbi szöveggel: 

„A tanmenetek és vázlatok készítéséhez nélkülözhetetlenek a népiskolai 
egységes vezérkönyvek. Ezek módszeres gyakorlatokat nyújtanak, tanítói 
munkánkban óráról-órára vezetnek, irányítanak. A vezérkönyvekben meg- 
találhatjuk az osztott és osztatlan iskoláié tanmenetét s ennek alapján min- 
dén tanítási egység tervezetét részletes kidolgozásban, mintatanításokban, 
tervezetekben. A vezérkönyveket Drozdy Gyula és Lőrinczy Szabolcs szer- 
kesztik. .Egyes köteteit a nagyméltóságú vallás- és közoktatásügyi Minisz- 

ter Úr megbízásából a legkiválóbb népiskolai pedagógusok írták s az OKT 
felülvizsgálta és jóváhagyta. " 10 

A Pedagógiai Társaság csoportja markánsan ellenállt. 11 A reformpeda- 
gógiai csoport vezetői viszont nyilvánvalóan úgy véltek, hogy a herbartiá- 
nusokat csak állami segítséggel lehet visszavonulásra késztetni. 12 

A Cselekvés Iskolája köréből nem is akarnak tudomást venni az ellenőr- 
zési funkcióról és teljes naivitással kérdezik: „vajon nem szükségtelen -e a 
jóváhagyott tanmenet egyik példányát a főigazgatót hivatal irattárában 
őrizni?" 13 

A folyóirat - és a tanítóképzős, polgáris folyóiratok is - példamutató 
óravázlatok tömegét közölték, a hozzá kapcsolódó bírálattal. Egymást 
érték a mintatanítások, amelyeket nemcsak a Budapesti Tankerületi Főigaz- 
gatóság Évkönyve közölt rendszeresen, hanem a Középiskolai 
Tanáregyesület folyóirata is. Ugyanakkor a Középiskolai Tanáregyesület 
kritikusa ingerülten jegyzi meg: A mintatanításnak megvannak a maga 
korlátai, hiszen „a rendes óra a mintaórához úgy hasonlít, mint a 
színházban a próbák a főpróbákhoz. Hogy a látogatások és tanítások 
miképp fognak kialakulni, amikor látogató és tanár az utasítások által a 
népiskolai példára elrendelt óravázlatokra és az utasítások által imperatíve 
szárnbaveendŐ didaktikai és általános pedagógiai szempontok sokféleségére 
gondol, azt a jövő fogja megmutatni.'' 14 

A mintakövetésből nyerhető előléptetési lehetőségeket azonban a taná- 
rok jelentős része igényelte. Lehetőséget kértek arra, hogy meglátogathas- 
sák a tanulmányi felügyelők, a szakfelügyelők óráit. 15 

És egy év is alig telt el, a főtitkár, aki 1936-ban még azt konstatálta, 
hogy "sosem volt még ennyi panasz", már hangot váltott. "Megindult hát a 
szemlélődés egyénenként, helyi és baráti körbén, folytatódott nyilvános ta- 
nácskozásokon, értékes és sokoldalú cikkezésekben, olykor hosszabb tanul- 
mányok megírásában... mi újat kell megtanulnunk... Mert hát tudvalevően 
a magyar tanár lelkiismeretével nem fér meg, hogy adósa maradjon akár a 
kormányzatnak, akár a reábízott ifjúságnak."' 6 



A tanárok iskolán kívüli életének irányítása és ellenőrzése 

A tanároknak és a tanítóknak szigorúan tilos volt a napi politikában részt - 
venniök, feladatuk volt azonban a "politika feletti", állami feladatok ellátá- 
sában közreműködni. 

Az iskolalátogató az iránt is érdeklődött, hogy a tanárok és igazgatók 
részt vesznek-e a város és község közéletében. 1 

A gimnáziumi igazgatót áthelyezték, ha nem tudott részt venni a helyi 
közművelődésben. „A polgármesterrel való viszálya nem enyhült, pedig... 
a középiskola igazgatójának tevékenyen részt kell venni a város kulturális 
életének irányításában, a tanári testülettel karöltve kell fáradoznia a kultúra 

terjesztésével, előadások tartásával kell nemzetvédelmi célokat is szolgál- 
nia..." —érvel egy konkrét esetben a tanügyigazgatás. 2 

Az igazgatókat és tanárokat központilag utasították, hogy hogyan ját- 
szanak szerepet a helység szellemi életében. S aki erre — akár liberalizmu- 
sa, akár konzervatizmusa miatt — nem volt alkalmas, távoznia kellett. 3 

A nyilvános elemi iskolákban alkalmazott tanítók - a felekezetiek is (!) 
— kötelesek voltak statisztikai felvételeknél számlálóbiztosként közremű- 
ködni. Az 1936 novemberi értelmiségi statisztikai felmérésnél a községi- 
városi elöljáró döntésen múlott, kit alkalmaznak e célra. 4 

Az eddigi szűkkörű tűzoltási feladatok az 1936:X.tc. nyomán jelentő- 
sen kibővültek, és a tűzoltócsapatokra, mint a jövő háborújának légoltalmi 
alakulataira, széleskörű és igen fontos feladatok vártak. Ezért az országos 
tűzrendészed felügyelő az újjászervezésbe a tanítókat, tanárokat is be kí- 
vánta kapcsolni. A VXM elrendelte, hogy a tanítók és tanárok egyrészt er- 
kölcsileg támogassák a tűzoltóságot és a népművelő előadáson, leventeok- 
tatáson, gazdaköri működés során azt népszerűsítsék, másrészt parancs- 
noki, tiszti beosztást is vállalhassanak a tűzoltóságnál, ha az hivatásukban 
őket nem gátolja. 5 

Ez a rendelkezés a tanítók-tanárok honvédelmi funkciókba való berán- 
gatásának jele, de ugyanakkor a VKM részéről bizonyos ellenállást is 
mutat. Egyrészt nem viszi be az iskolába a tűzoltás ügyét, hanem csak a 
tanár iskolán kívüli tevékenysége keretében kívánja annak népszerűsítését, 
másrészt viszont a funkció elvállalására csak úgy jogosítja föl a tanárt, 
hogyha az „nem akadályozza saját oktatói tevékenységében". Azaz jogosít- 
ványt ad a tanügyigazgatás számára, hogy eldöntse: a tanító illetve tanár 
fölötti kontroll az adott esetben csökken-e, vagy növekszik-e attól, hogy a 
tanár a belügyi igazgatással is alárendeltségi viszonyba kerül. 6 

A földművelésügyi miniszter kívánságára a VKM módosította a koráb- 
bi kultuszminiszter 1200/ 1932. eln. számú rendeletét, amely a köztisztvise- 
lőkre vonatkozó kormányrendelet nyomán megtiltotta az állami tanítónak, 
sőt az állam részéről fizetéskiegészítő államsegélyben részesülő nem állami 
tanszemélyzetnek is, hogy saját hatóságukon kívül máshonnan illetményt 
kapjanak. Hőman méltányolva az Országos Magyar Tejszövetkezeti Köz- 
pont — az új idők egyik jellegzetes szociálpolitikai és mezőgazdaságpoliti- 
kai intézménye — "jelentős és közérdekű" tevékenységét, hozzájárult, 
hogy „az említettek a szövetkezetbe tartozó tej szövetkezetek igazgatóságá- 
ba valamint a felügyelő bizottságokba beválaszthatók és ügyvezető igazga- 
tói minőségben megbízhatók legyenek". 7 

Ez a döntés azon megszorítás ellenére, hogy a díjazás tilalmáról szóló 
paragrafus érvényben maradt, javította valamivel a tanítók és tanárok anya- 
gi helyzetét, presztízsét pedig bizonyosan. A cél azonban a földművelés- 
ügyi politikának tett szívesség volt: biztosítani a falu "eszét", az FM által 
ellenőrzött szervezet számára; segíteni az állami protekcionista politikát. A 
tej Szövetkezeti központ keretébe nem tartozó vállalatok versenyhelyzetét 

jelentősen rontotta, hogy míg a tanítók kaptak engedélyt a konkurrensnél 
való munkavállalásra, addig a miniszterelnöki rendelet minden más tisztvi- 
selőnek, az államtól akár a legkisebb mértékig is függő személynek is til- 
totta a funkció vállalást. 8 

A kultuszminisztérium is egyre több, a hagyományos feladatoktól elté- 
rő munkával bízta meg tanárait. A főigazgatók segítségével begyűjtötték a 
speciális propaganda feladatokra alkalmas tanárok névsorát. 9 

A tanügyigazgatási gépezet minden eddiginél mélyebben avatkozott be- 
le a tanárok magánéletébe. Ellenőrizték a tanárok lakását, tiltották a "sza- 
bad költözést", azaz csak egészen különleges esetben lakhatott a tanár az 
iskola székhelyén kívül. 10 

A vidéki iskola szellemének rendkívüli magánéleti konzervativizmusára 
jellemző, hogy egy igazgató azzal fordult főigazgatójához: ha bekövetkezik 
az, amit jósolnak, hogy egyik tanárnője elválik, akkor helyezze el őt az 
iskolából! 11 

Az állam mindenféle szempontból számon- és nyilvántartotta tanárait. 
Az ellenőrzés rendkívüli megerősödése még olyan semleges témában is, 
mint a távbeszélő díjkedvezményének megújítása, felesleges adatok be- 
gyűjtése, nyilvánvaló volt. 12 

A tanügyigazgatás egyre többféle kimutatást készített a tanárokról. Szá- 
mon tartották, milyen egyesületek tagjai, milyen pozíciókat töltenek be a 
helyi társadalomban, az egyházak Önkormányzati testületeiben. A bizalmas 
jelentések között gyakran szerepel családtagokra való utalás, a testvérek, 
szülők társadalmi szerepe éppen ügy a személyzeti politika érvkészletébe 
tartozik, mint a feleség zsidó származására való utalás. £ tekintetben a vi- 
déki tanár kiszolgáltatottsága többszöröse fővárosi kollégáéinak. 

Egyre gyakrabban adtak olyan feladatokat is, melyeket nem a hagyo- 
mányos iskolai gépezeten keresztül kívánták bonyolítani... 13 

Megbocsájthatatlan bűnnek számít a helyi úri társadalomba való túlzott 
integrálódás is. A kisebb települések úri társadalma gyakorlatilag azonos a 
tanítványok szüleinek körével, az összefonódások tilalmának tehát nemcsak 
totalitárius, de racionalista, modernizációs érvkészlete is volt. 

Soha ennyi panasz nem érkezett — mondja a tanáregyesületek titkára 
-, hisz a tanárok tiltakoznak a végtelenbe nyúló értekezletek ellen, vagy 
az ellen, hogy "járőrözni kell az utcán" a gyerekek hazafias viselkedésének 
ellenőrzésére... 1 * 

A népművelési tevékenység, az említett egyéb állami feladatok csapást 
mértek a tanárok szabadidejére, az elkészítendő óravázlatok tömege meg- 
sokszorozta iskolán kívüli kötelezettségeiket. 

Sok évtizedes közhely, hogy a tanító a nemzet napszámosa, egysze- 
mélyijén harangozó stb. A harmincas években már a tanár is az "állam nap- 
számosává" vált. A dualizmuskori természetes folyamat, hogy ahogy széle- 
sedik az iskolázás, annál inkább nő a helyi, önkormányzati kontroll az is- 
kolák felett (először a népiskolaállítás önkormányzati feladat, majd az óvo- 

da és polgári iskolaállítás), a képzettség egyre egyértelműbb standardizáló- 
dásával pedig nő az iskolák szakmai önállósága, megtört. 



A tanárokkal kapcsolatos személyi politika 

A minősítés, az egyes tanárok megfigyelése és értékelése kétféle célt szol- 
gált. A nagy többséggel kapcsolatban célja volt, hogy utat mutasson szá- 
mukra, s kialakítsa az állami kultúrpolitikának megfelelő nevelői magatar- 
tást. 1 Volt azonban egy kisebbség is, amely nem volt képes alkalmazkodni 
ezekhez -az új normákhoz, menekülni akart előlük, áthelyezését kérte. 

Az államnak azonban nem az volt az érdeke, hogy az ellenőrzéstől hú- 
zódozó tanárok megtalálják azokat a tankerületeket, azokat az iskolatípuso- 
kat, amelyekre kevésbé terjedt ki az apparátus kontrollja, hanem az, hogy 
ezek a tanárok maradjanak és alkalmazkodjanak, s még inkább az, hogy 
akik nem azonosulnak a kultúrpolitika új célkitűzéseivel, távozzanak az is- 
kolából. Nem beszélve arról, hogy a tanárok állásváltoztatási szabadságá- 
nak a meghagyása a munkaerő- és iskolahálózat tervezés megújítása helyett 
a munkaerőpiacnak juttatta volna a döntő szót. 2 

A kormányzatnak tehát legelőször szabályoznia kellett az állami 
tanárok és tanítók saját kérésére történő áthelyezését a tankerületen belül. 
A 3500/1936.eln. 7. paragrafus, 2. bekezdése - a személyi ügyeket ha- 
gyományosan a minisztériumnak fenntartó dualizmuskori törvényekkel 
szemben — a tankerületi főigazgatónak juttatta az áthelyezés jogát. 

Magát a tevékenységet azután Hóman 1 900/1937. eln. rendeletében 
részletesen szabályozta. Ez a takarékossági, szakszerűségi elveken kívül 
előírta, hogy a szociális szempontokkal indokolt egyéni kívánságnak lehet 
helyt adni — ezzel akadályozta a politikai, szakmai vagy egyéb természetű 
állásváltoztatást — , de természetesen azt is csak a "szolgálati érdek" függ- 
vényében. Tanév közben az áthelyezéseket mellőzni kellett, ha a tankerüle- 
ti főigazgató mégis erre kényszerült, azt részletes indoklással a miniszter- 
nek kellett jelentenie. 3 

Rendkívül fontos korlátozás volt, hogy a tankerületi főigazgatók csak 
ugyanahhoz az iskolafajboz helyezhettek át, mint amilyenben az áthelye- 
zendő szolgálatot teljesített. 

A tanító áthelyezési kérelmét a tanfelügyelőnek küldte meg, ő pedig - 
javaslatával együtt - a tankerületi főigazgatónak továbbította, döntés cél- 
jából. A korábbi gyakorlat szerint a tanfelügyelő közvetlenül a VKM-nek 
küldötte véleményezett jelentését a tanítók áthelyezésével kapcsolatban. 
Abban a rendszerben - noha formálisan a minisztérium döntött — a hely- 
zet érdemi megítélése kizárólag a tanfelügyelőre volt bízva, hisz a minisz- 
térium tisztviselői nem ismerhették az ország sokezer tanítóját. 

Az új rendszer szerint — mivel a tankerületi főigazgató alá lényegesen 
kevesebb tanító tartozott s azokat is gyakran ellenőrizhette — a tanfelügye- 

lök tényleges befolyása csökkent, a tankerületi főigazgatóság tisztviselőié 
megnövekedett. 

A tanárok áthelyezése kérdésében a régi modell még csak a tankerületi 
főigazgató véleményezését sem kérte, így mivel a távoli minisztériumi 
tisztviselő nem ismerte a tanárt, az áthelyezés kulcsa a tanár érvelési rend- 
szerében rejlett. Az új helyzetben a főigazgató a tanár összes indítékát jól 
ismerte. 

A hivatalból kezdeményezett áthelyezéseket viszont a VKM kezében 
hagyták, így a tankerületi főigazgató semmiképpen nem folytathatott a 
VKM érdekeivel ellentétes személyi politikát. Ennek azért is volt nagy je- 
lentősége, mert e főigazgatók elkerülhetetlenül vallási szimpátiákat, vagy 
antipátiákat tápláltak az egyes pedagógusokkal kapcsolatban, az általuk 
kezdeményezett áthelyezés tehát nem feltétlenül a VKM érdekeit szolgálta. 

A tankerületek közötti áthelyezést teljesen lehetetlenné tette a VKM, s 
azt is megakadályozta, hogy a teljhatalmú megbízottak — egymással kap- 
csolatot tartva — ténylegesen átvegyék a hatalmat az oktatáspolitika irányí- 
tása fölött. 4 

Az elbocsájtás lehetőségét radikálisan kiterjesztették, egy szintre hozva 
az óraadó és az óraadó helyettes tanárokat, mindkét kategória alkalmazási 
szerződésére kimondva a megszüntethetőség lehetőségét. 5 

A fegyelmi bizottságok létrehozását a tanáregyesületek üdvözölték, hi- 
szen így állandó fórum jött létre panaszaik elbírálására, szemben az eddigi 
gyakorlattal, amikor a VKM alkalmanként küldött ki bizottságokat. A tan- 
kerületi fegyelmi bizottságokat nem a főigazgató, hanem a minisztérium 
nevezte ki, s így ez a tanügyigazgatási gépezet ellenőrzésére is szolgált A 
"hatalmi ágak megoszlása" a szférán belül tökéletesen működött: a VKM 
mint "törvényhozó hatalom" munkájába senki nem szólhatott bele, a fői- 
gazgatók mint a rendszer igazgatási eleme, és a fegyelmi bizottság mint bí- 
rói elem, elválasztattak. A rendszer túlsúlyos mozzanata, hogy mindenkit a 
VKM nevez ki, s 6 alkotja a törvényeket ill. a rendeleteket is. 

Az új rendszerben a fegyelmi eljárás alaposabb lett, hiszen végrehajtói 
a helyszínen laktak, s pontosan tájékozottak voltak a helyi erőviszonyok- 
ban, a tanár előéletében. 

Az egyházi autonómia e téren is csőkkent, mert a fegyelmi szabályzatot 
a miniszternek kellett jóváhagynia. A VKM felkérésére az egyházi hatósá- 
gok megindították a fegyelmi eljárásokat. A jogerős határozatot — igaz, 
csak tudomásul vétel végett - a VKM-nek bemutatták. 6 

A fegyelmi eljárás ugyanakkor túl kemény forma volt a csendesen el- 
lenálló tanári csoporttal szemben. Őket végelbánás alá vonták, magyarán: 
nyugdíjba kényszerítették, vagy végkielégítéssel elbocsátottak. Erre koráb- 
ban csak meghatározott, jól körülírható okokból kerülhetett sor. Az 1933- 
as szabályozás tette lehetővé, hogy bárkit végelbánás alá lehetett vonni, aki 
„a hivatalával járó feladat kifogástalan elvégzéséhez szükséges szakképzett- 
ség, szorgalom vagy egyéb fontos kellékek hiányában szolgálatát a megkí- 

vánt mértékben nem látja el". A törvényszövegben megjelenő "egyéb" ki- 
fejezés már akkor heves tiltakozásra késztette az ellenzékieket, akik a vég- 
rehajtó hatalom korlátlan érvényesülését látták a cikkelyben, azonban csak 
évekkel később, 1937-ben és 1938-ban jelennek meg olyan minősítési sza- 
bályok, amelyek az "egyéb" szempontot hihetetlenül kiterjesztik. 7 

A végelbánás alá vonást külön - területre kinevezett — VKM-bizott- 
ság intézte. A helyi erők ellentámadásának eredményeképpen pl. Pest me- 
gye főispánja a hármas bizottság elnöke lett. Mindez nem volt tipikus, ezt 
a lehetőséget a helyi erőknek mintegy ki kellett érdemelni. Elsősorban az- 
zal, hogy a megyei oktatásügyi szervek, a népoktatási albizottság, az alis- 
pán a VKM-nek megfelelő szellemű döntéseket hoztak. A helyi erők tehát 
a tartalmi, világnézeti kérdésekből engedtek, annak érdekében, hogy e sze- 
mélyek sorsa feletti befolyásukból valamit visszaszerezzenek. A korrumpá- 
lódás sajátos válfaja volt ez, a megye e konstellációban hosszú távon besé- 
tált az állam csapdájába. 8 

Az igazi döntéselőkészítő fórum ez a bizottság volt, innen az ügyek az 
államtitkár elnökletével működő VKM -ötösbizottság elé kerültek. Az 
egyetlen tárcán kívüli személynek, az alkotmányosság védelmeképpen a bi- 
zottság munkájában részt vevő közigazgatási bírónak sem információja, 
sem energiája nem lehetett arra, hogy a tömegesen érkező hármasbizottsági 
döntéseket módosítsa. 9 

A liberális tanárok nyugdíjazását közel sem mindig a miniszteriális ap- 
parátus kezdeményezte. 

Az újpesti gimnázium igazgatója például azt jelentette, hogy Újpesten 
erős a nagytőke, "szabadkőműves befolyás" érvényesül. „A radikálisok és 
a nagytőke tehát közös frontot alkotnak az iskolával szemben. Hatalmas se- 
gédcsapatuk az elégedetlen szülők ügynevezett közvéleménye.'' A szülői 
beleszólást és elégedetlenséget az igazgató úgy értékelte, hogy tulajdonkép- 
pen csak a kicsapott és megbukott tanulók szülei elégedetlenkednek, azok- 
nak a szülei, akik az iskolában magas színvonalon teljesítenek, soha nem 
akarnak beleszólni az iskola ügyeibe. „A gyenge és liberális tanárokat te- 
hát ki kell cserélni" —foglalta össze személyi javaslatait a gimnázium igaz- 
gatója, s a liberális-zsidó tanárok nyugdíjaztatásával egyidejűleg, taktikai 
megoldásként F. zsidó tanár kitüntetését ajánlotta. „Zsidó tanár kitüntetése 
ma (még csak 1936-ban vagyunk! N.P. T.) nehezen megy, de egyrészt azt a 
kitüntetést az illető megérdemli, másrészt csak így lehetne az ellenállást 
megosztani és semlegesíteni, mert így nem tudnák, hogy a két esemény 
egyszerre való bekövetkezése antiszemita vagy filoszemita akció-e." 10 

A fiatalok pályán való elhelyezkedésének szüksége rendkívüli keresletet 
teremtett az önnön nyugdíjaztatásukat kérők iránt. Ezt azok alaposan ki is 
használták, nem ritkák a szinte zsaroló hangú levelek: „Ha a nagyméltósá- 
gú VKM kinevezne eggyel magasabb fizetési osztályba (ez néhol már az 
ötödiket, a főigazgatóit jelentette! N.P.T.), akkor kérem nyugdíjazásomat, 
ha nem, akkor még néhány évet fogok a gimnázium szolgálatában eltölte- 

ni." " A VKM, ha nem is minden esetben, de azért jónéhányszor engedett a 
zsarolásnak. 11 

A legfontosabb döntések közé tartozott a tanárok megbízása. A tanáro- 
kat a miniszter nevezte ki. A községi-felekezeti középiskolai tanárok alkal- 
mazása előtt a jelölt nevét be kellett mutatni a miniszternek. Ha a fizetést 
kiegészítő államsegély a fizetés 50% -át meghaladta, akkor a kinevezéshez 
a miniszter jóváhagyása volt szükséges - az egyházi állások nagyobb része 
ilyen volt! -, ha pedig a teljes fizetést államsegélyből kapta, akkor a kine- 
vezés joga a minisztert illette meg. 12 

Az egyházi iskolák megkísérelték átcsoportosítani pénzforrásaikat. A 
kevésbé fontos állások — mondjuk a kémiatanárok, altisztek stb. — fizeté- 
sét teljesen az államra bízták, és az így megtakarított pénzből a legfonto- 
sabb állásokat - történelemtanár, magyartanár, hittantanár - maguk tud- 
ták fizetni. 13 

Ezzel pedig még a szegényebb iskolák is szabályozhatták volna az álla- 
mi befolyás érvényesülését, de ezt a minisztérium azzal a rendelkezéssel 
akadályozta meg, hogy amennyiben az iskola teljes költségének 50% -át az 
államnak kell fizetnie, akkor a miniszter ugyanolyan jogokkal rendelkezik, 
mint az állami iskolákban, tehát ő nevezheti ki az összes tanárt. 14 

A minisztérium törekvése az volt, hogy a tanárok kinevezésénél való- 
ban "objektív" szempontok, a politikai -világnézeti -szakmai megbízhatóság 
domináljon, erről pedig a minősítés tudósítson. Ennek érdekében rendelte 
el Hóman, hogy a protekciót igénybevevőket fegyelmivel kell megfenye- 
getni. A protekciózásról a tanárok nem nagyon akartak leszokni. Hihetet- 
lennek tűnt számukra, hogy a régi, alaposan kipróbált összeköttetések, sze- 
mélyes és rokoni kapcsolatok, az érdekérvényesítés egész hagyományos út- 
ja egyre kevésbé működik, az új államnak már űj szempontjai vannak. 15 

Az esetleges személyi döntések helyett a kormányzat megkísérelte kia- 
lakítani a tanárok alkalmazásának legfontosabb elveit. Ezeknek az elveknek 
egy része egyértelműen ideológikus, gondolunk itt a nemzeti és valláser- 
kölcsi megbízhatóságra. Más szempontokat viszont a tankerületi főigazga- 
tók — mint véleményező szervek — bevonásával dolgozott ki a kormány- 
zat. Egy miniszteri körrendelet (18810/1937.eln.) a férfiak és nők aránya, 
a férjezett és hajadon női tanerők aránya felől érdeklődött. A főigazgatók 
véleményét kérték arról, hogy a nők „a férjhezmenetel után mennyiben 
tudják ugyanúgy betölteni feladatukat, mint előzőleg" és egyáltalán, dol- 
goznak-e ugyanolyan színvonalon a női tanerők, mint a férfiak? 

Az igazgatók válaszából csak az derült ki, hogy a vélemények teljesen 
eltérőek a kérdésben. A budapest-környéki főigazgató pl. (e térségben az 
összes alkalmazottak 44% -a nő) jobb híján a saját véleményét fogalmazza 
meg, mint a leszűrt tapasztalatot: „A nők a leányiskolában nélkülözhetetle- 
nek, a fiúiskolában kevésbé állják meg helyüket, férjhezmenetel után pedig 
csökken a teljesítményük.'' 16 

Kernen es ezért javasolta, hogy a leányiskolában legyen számos női tan- 
erő, de azért férfiak ott is kellenek, s az igazgató mindenütt férfi legyen, 
polgári fiúiskolában pedig nőt ne alkalmazzanak. 17 

A tankerületi főigazgató kezébe került az elemi iskolák igazgatóinak 
megbízására vonatkozó — addig miniszteri — jogkör. A tanítókkal kapcso- 
latos legfontosabb ügyekben a döntés nem a tanfelügyelők véleményezése 
alapján dőlt el a V KM -ben - ami eddig a tanfelügyelőség döntő befolyását 
jelentette — , hanem a tényleges helyhez közelebb működő főigazgató kezé- 
ben összpontosult. 

Az elemi iskolai természetbeni lakások kiutalása is főigazgatói hatás- 
körbe került. 18 

A tűzharcosok elismerése (193S:IV.tc.) nyomán az alkalmazás ujabb 
szempontokkal gazdagodott. A VKM három ponton kívánta beosztottjai fi- 
gyelmét külön is felhívni a törvényre. 

1) A törvény a tűzharcosok alkalmaztatása felső korhatárát a betöltött 
45. évben állapította meg. Feltétlenül meg kellett akadályozni, hogy a fia- 
tal, feltörekvő diplomások előtt megnyíló helyeket idős tűzharcosokkal 
töltsék be, és ezáltal ennek az egyébként is veszélyes rétegnek az elégedet- 
lenségét fokozzák. Másrészt viszont — azon a politikai megfontoláson kí- 
vül, hogy a rendszer a világháború tűzharcosaira kívánt támaszkodni és e 
frontbarátságokat és hierarchiát életben akarta tartani — a tőrvény oka az 
volt, hogy a hamarosan bekövetkező háborúban megbízható és gyakorlott 
tiszti-altiszti gárdára volt szüksége, s ezért csak a 45 év alattiak megnyeré- 
se volt fontos. 

2) A közszolgálati alkalmazottak előléptetésénél egyenlő alkalmasság 
és mínösültség mellett a tűzharcosokat kellett előnyben részesíteni. 

3) A törvény szerint a tűzharcos megjelölést csak anyakönyvi bejegy- 
zésében kell az érdekelt kívánságára feltűntetni. „Minthogy azonban a köz- 
szolgálati alkalmazottak tűzharcosi mivolta személyi ügyeinek intézésénél 
igen sok vonatkozásban döntő befolyással bír - rendelkezik ezzel szemben 
a VKM — , elrendelem, hogy a tűzharcos megjelölést a közszolgálati alkal- 
mazottak törzskönyvi lapján, az érdekeltek kívánságára szintén fel kell 
jegyezni." 

Az e bejegyzések nyomán születő döntések - mivel az elsődleges in- 
formációk és minősítések közé emeltek egy olyan adatot, amelyiknek sem- 
mi köze nem volt az oktató tanfelügyelői-főigazgatói minősítéséhez — is- 
mét világossá tették: a más alrendszerek értékeit a politika egyre intenzí- 
vebben érvényesíti az iskolában. 19 

Az évtized során jelentősen bővült az épület, a helyiségek, a bútorzat és 
felszerelés ellenőrzése, a szolgálati lakások ellenőrzése. Az épületek elle- 
nőrzéséhez az új rendelkezés a múlt századihoz hasonló szempontokat írt 
elő: az iskolalátogató a tisztaságot, világosságot és egyéb elemi, materiális 
feltételek meglétét vizsgálta. Ezek a feltételek ugyanakkor már standardi- 
zálva voltak, a klebelsbergi iskolaépítések állami típusiskoláihoz szabták a 

normákat. A régebbi építésű, községi ül. felekezeti tulajdonú iskolák fenn- 
tartóival szemben a tanügyigazgatásnak ez nagy lehetőségeket biztosított. 20 

Lényeges újítás volt, hogy az iskolalátogató az épület kórnyékét is fel- 
derítette; megvizsgálta, nincsenek-e ott kocsmák, vendéglók, üzemek (!) 
amelyek a tanuló ifjúságot egészségügyi és erkölcsi szempontból veszé- 
lyeztetik. E tevékenység azok közé az új jelenségek közé tartozott, amely a 
fajvédelem ideológiája által támogatott egészségvédelmet fokozottan az 
állami feladatok közé emelte, a szennyirodalom illetve a prostitúció elleni 
küzdelmet a BM mellett minden más tárca kötelességévé tette. Ugyanakkor 
e tevékenység a tanügyigazgatásnak hatalmat biztosított az iskolára helyi 
szinten nyomást gyakorló csoportok ellensúlyozására, hiszen ha az iskola- 
székben, a tanonciskolái felügyelőbizottságban - vagy éppen a gimnázi- 
umigazgató "szalonjában" — nem befolyásolhatta őket eléggé, ezen a réven 
már beleszólhatott üzleti tevékenységükbe is. 21 

Ugyanakkor lehetőséget biztosított a látogatóknak a helyi sajátosságok 
alaposabb felmérésére, a középiskolás, elsősorban felsőbbéves ifjúságot 
érő, nem iskolai hatások feltérképezésére. 

A VKM és a BM közös ellenségeket kereshetett, hiszen a liberális lég- 
körű kávéházak, szociáldemokrata üzemek és vendéglók, "szabadkőműves" 
találkozóhelyek közelsége jelentős veszélyt jelentett a nemzetnevelés egy- 
ségének koncepciójára. 

Jelentős újdonság volt, hogy a látogató megvizsgálta a természetbeni 
szolgáltatásként élvezett lakások rendben tartását is. A magánéletbe való 
beavatkozás ellen ugyan a pedagógiai és a tanáregyesületek egyaránt tilta- 
koztak, de a látogatások mégis tovább folytak. A lakások ellenőrzésének 
azért volt jelentősége, mert miután a tanári könyvtárakból mindenféle 
"nem kívánatos" könyv és folyóirat kiszorult, a tanárnak a szabad informá- 
ciószerzésre egyetlen lehetősége az otthoni olvasás maradt volna. Mivel az 
iskolalátogatók váratlanul érkeztek, lehetőség volt a tanár otthoni olvasmá- 
nyainak, ízlésének, anyagi viszonyainak felmérésére is. Erre egyetlen más 
állampolgárral szemben sem volt joga felettesének! A tanárok magánéleté- 
nek ellenőriztetése szakmai felettesükkel egyben politikai ellenőrzés is 
volt, hiszen a tankerületi főigazgató kapcsolatban állott a terület nemzetvé- 
delmi parancsnokságával. 22 

Konkrét esetről — amikor tanárral kapcsolatos politikai gyanúról tettek 
volna jelentést — nem tudunk, de a tanárok szöveges értékeléséből igenis 
kitűnik, hogy az iskolalátogatók a lakásokat - a berendezés, az uralkodó 
ízlés, a rendezettség, a benne talált könyvek szempontjából egyaránt - 
megfigyeltek, s például előléptetés vagy kitüntetés véleményezésénél eze- 
ket az információkat pro vagy kontra felhasmálták. 23 

Az iskolai könyvtárak ellenőrzése 



A műit századi utasítás csak azt rendelte el, hogy a főigazgató ellenőrizze, 
megvannak-e azok a tudományos könyvek, amelyek a tanár képzettségének 
fokozásához szükségesek. Ügyelnie kellett a "célszerű beszerzésre", illetve 
az egyoldalúságok kiküszöbölésére. Ezt a feladatot a jelentések tanúsága 
szerint az iskolalátogatók általában el is végezték, rákérdeztek egy-egy 
könyv meglétére, illetve finoman vagy határozottabban figyelmeztették a 
túlságosan humán érdeklődésű tanári kart természettudományos szakmun- 
kák beszerzésére. Ez a gyakorlatban a tanárok érdekvédelmét is jelentette, 
hiszen az iskolai könyvtár az önképzés legfontosabb forrása volt, így a ta- 
nár szakmai teljesítményét, szaktudományos presztízsét rontotta, ha azért 
nem tudott a szaktudomány fejlődésével lépést tartani, mert az igazgató, 
vagy a könyvtári beszerzéseket intéző tekintélyesebb kolléga korlátlan be- 
folyása érvényesült. 

Ugyanakkor, mivel a középiskolai könyvtárak a tudományos művek 
legfontosabb fogyasztói közé számítottak, a tanárok a nagy budapesti kia- 
dókhoz, vagy éppen a szerzőkhöz fűződő kapcsolatok miatt is szorgalmaz- 
ták egy-egy szakjukba vágó szakkönyv megvásároltatását. 1 

1936 után az ellenőrzés nemcsak arra irányult, hogy a könyvtárak 
mennyire szolgálják a tanárok önképzését, hanem arra is, hogy behatárolja 
információ forrásukat. Ebből a célból átvizsgálták a könyvek jegyzékét, 
különösen figyeltek az utolsó beszerzésekre. Tudniillik csak az utóbbi 
években volt szokás, hogy egy-egy megjelenő könyvről a VKM rendeleti 
formában véleményt nyilvánított: kötelezővé teszi, ajánlja vagy tiltja. 2 

Az utolsó beszerzések listája egyértelműen mutatta, hogy a könyvtár 
gyarapításait intéző igazgató vagy tanár elfogadta-e ezeket az irányelveket 
sőt rendeleteket, vagy szembehelyezkedett velük. 3 

Azt is megvizsgálta a látogató, hogy a tanári könyvtár nem "holt tőke- 
e", vagyis a kölcsönzési feljegyzéseket is ellenőrizték. Ez azonban termé- 
szetesen nemcsak a könyvtár ellenőrzését jelentette, hanem a tanárokét is. 
Rendkívül széles volt ugyanis azoknak a történelmi-politikai-irodalmi mű- 
veknek a kőre, amelyet az iskolából kitiltani ugyan nem lehetett, hiszen er- 
re a sorsra csak az mternacionalista-szociaUsta-szabadkőműves-radikális- 
emigráns művek jutottak, de az állam szempontjából mégsem voltak kívá- 
natosak, hiszen liberálisak vagy legitimisták, régivágásd konzervatívak 
vagy pacifisták voltak, vagy egyszerűen csak nem az adott tudományág tu- 
dománypolitikailag támogatott reprezentánsától származtak. Ezek olvasása 
vagy nem olvasása egyértelműen minősítette a tanárt. 4 

A középiskolák ifjúsági könyvtárát még szigorúbban ellenőrizték, hi- 
szen itt újabb jegyzékeket bocsájtott ki a minisztérium arról, hogy mi a kő- 
telező* és mi ajánlott. A VKM rendszeresen közzétette a beszerzendő ül. 
beszerezhető művek jegyzékeit. Ezeket a jegyzékeket nyíltan, rendeletként 
az egyházi iskolákra nem terjesztették ki, de "esetleges szíves figyelembe- 

vétel" céljából minden iskolának megküldték. A listák alapján feltérképez- 
hettek azok a csoportérdekek, amelyek ezeket meghatározták. Példaképpen 
a 17-18 éves diákok számára beszerzendő könyveket vizsgáltuk meg az 
1936-os jegyzékből. 

1. ) Kozma Miklós: összeomlás (Athenaeum). A belügyminiszter 1918- 
as emlékiratait a HM, a BM, az MTI kedvéért veszik fel. A könyv köz- 
ponti mondanivalója a "tőrdöfés" legendája. Az első világháború 
elvesztésének - azzal párhuzamosan, hogy az akkori tisztikar a Gömbös- 
rendszerben mind nagyobb befolyásra tesz szert, hogy a jobbratolódó 
rendszer mind kérlelhetetlenebbül fordul szembe az akkori pacifista 
baloldal örököseivel, hogy az ország a remilitarizálódő Németország mind 
nyíltabb szövetségese — olyan összefüggő magyarázatát adta, amelyre a 
történelemkönyvek önmaguktól nem voltak alkalmasak. 

2. ) Madarassy László: Művészkedő magyar pásztorok (Egyetemi 
Nyomda). A tudománypolitikai-ideológiai lobby érdekeinek megfelelően, a 
népi mozgalom által is gerjesztett érdeklődés kielégítésére kellett valami 
hivatalosat ajánlani. A szerző a Néprajzi Múzeum igazgatója volt. 

3. ) Mészöly Gedeon: Földiekkel játszó (Rózsavölgyi). Elsősorban a 
szegedi egyetemi tanári csoport, illetve a nyelvvédő lobby nacionalista 
célokra felhasznált tevékenységéhek honorálásaképpen került a listára. 

4. ) Szabó József: A repülőgép modellek készítése (Szerzői kiadás). A 
modellező mozgalom a jövő háborúja kulcsának tekintett repülőgépet kí- 
vánta megismertetni illetve megszerettetni az ifjúsággal. A téma a HM kie- 
melt propaganda céljai közé tartozott. 

5. ) Szathmáry István: Rákóczi (Magyar Nemzeti Szövetség). A volt 
BM tisztviselő soha igazi irodalmi elismerést nem kapott, de már a húszas 
években széles körben szavalták patetikus, irredenta verseit. A propaganda 
körök felfigyeltek arra, hogy a Szekfű Gyula nevezetes könyve óta folya- 
matosan tartó történészi és publicista vita Rákócziról a nemzeti identitás 
egyik fontos szimbólumát devalválja, ezért kellett sürgősen ezt kompenzáló 
lépéseket hozni. 

6. ) Tóth Aurél Sóhajok földje (Egyetemi Nyomda). Tóth éraelmekre 
ható beszámolója ez a kortárs Székelyföldről. 5 

A beszerezhető művek új listája lényegesen esetlegesebb volt. Egy 
Cserépfalvi kiadvány is előfordult benne, Kállay Miklós: A pápa és a 
Vatikán cimű műve. Viszont a Szent István Társulat kiadványai közül csak 
3 került fel a 29 tételes listára, ebből kettő a leányok érzelmi életével fog- 
lalkozott, a harmadik pedig a Zsoltáros élet című alkotás volt. 

A Szent István Társulat társadalmi, gazdasági stb. kötetei gyakorlatilag 
nem fordulhattak elő az ifjúsági könyvtárakban. A katolikus — és egyálta- 
lán, egyházi — autonómiát nyilván nem akarták még ezzel is erősíteni, to- 
vábbá a -társadalompolitikai ismeretek kényes témáját inkább az állampol- 
gári ismeretek jól kézbentartott tankönyveiben kívánta ismertetni a VKM. 

Két új folyóiratot is említett a lista, az egyik a Családi Kör. Ez a rend- 
szer szociálpolitikáját képviselő családvédelmi folyóirat volt, szerkesztője 
Pettkó-Szandtner Aladár gyermekvédelmi helyettes államtitkár, akinek kü- 
lönösen a hadirokkantakat, hadiárvákat, frontharcosokat képviselni kívánó, 
illetve abban önigazolást kereső katonai körökkel volt kapcsolata. A másik 
a Széchenyista Ifjúság volt, az Országos Széchenyi Szövetség kiadásában. 

Korábban az iskolalátogató belátása szerint nézte át az ifjúsági könyvtá- 
rat és az oda nem való műveket a tanári könyvtárba tetette át. Az új szisz- 
téma szerint a látogató azt ellenőrizte, hogy a beszerzésre engedélyezett 
könyvek jegyzékén szereplőkön felül milyen könyvek vannak. 6 

Az már az elmúlt években is nyilvánvaló tény volt, hogy nem engedé- 
lyezett új könyv beszerzése fegyelmi eljárást von maga után. Most viszont 
az ellenőrzés a régen, tehát az engedélyezési jegyzékek megjelenése előtt 
beszerzett, múltszázadi stb. könyvek számbavételére is irányult. 

Ezekről külön jegyzéket vettek fel, és a tanárok véleményét kérték a 
könyvek használhatóságáról, majd az egészet a főigazgató elé terjesztették. 
Hasonlóan az előzőekben megállapítottakhoz, ez sem csupán az ifjúsági 
könyvtárak megfelelő selejtezését szolgálja, hanem azt is, hogy újabb, s 
előre nem látható oldalról győződjenek meg egy-egy tanár politikai és vi- 
lágnézeti meggyőződéséről, valamint, hogy a régi, standard művek kiszorí- 
tásában segítsék az államilag preferált kiadókat és szerzőket. 7 

* * * * 

Az ak torok különböző csoportjai közül jó néhány nem érdekelt a totali- 
tárius művelődéseszmény megvalósításában, mégsem szerveződnek meg az 
elméletileg lehetséges koalíciók a harmincas évek kormányzati törekvései- 
vel szemben. 

A konzervatív-tudományos elit üdvözölte az egyházi autonómia csonkí- 
tását, mert nem látta, nem merte látni, hogy ez a tanári autonómia cson- 
kításával azonos folyamat. Az egész világon ismert a laicizáció és a pro- 
fesszionalizáció összefonódása. Csakhogy, míg Európa nyugati részén az 
egyházi kontroll helyére a piaci, a társadalmi, vagy a szakmai kontroll lép, 
nálunk a bürokratikus. 

De miért nem jön létre a politikai baloldal és konzervatív tudományos- 
ság szövetsége? Azért, mert e konzervatív körök, a középiskolai tanári 
erők alapvetően belülről akarják megakadályozni a fordulatot, egyetlen le- 
hetőségnek azt látják, hogyha bizonyítják: ők a keresztény-nemzeti eszmei- 
ség hordozói és nem a totalitárius erők. Ezért semmiképpen nem kompro- 
mittálhatják magukat a liberális-radikális, szocialista szövetséggel. 

Másrészt ezek a baloldali erők is inkább a magánalkalmazottak és sza- 
badúszók barátságát keresik, mint a tanárokét, a közalkalmazottakét. 

Miért nem jön létre az egyéb értelmiségi rétegszervezetek és a középis- 
kolai tanárok szövetsége a totalitárius intézkedések ellen? Azért, mert min- 



72 



den értelmiségi erő a kormányzattól, a kormányzat által befolyásolható ma- 
gántőkétől várja sorsa jobbrafordulását. 

Az ország sorsáért felelősséget érző hivatalnok-értelmiségiek csak azt 
érzékelik, hogy végre megindult a Gömbös-kormány reformsorozata, 
végre elkezdődött a közigazgatás racionalizálása. 

Ki fog ilyenkor a konzervatív és kényelmes tanárok naiv és kicsinyes 
panaszaival törődni? 

A Pedagógiai Társaság csoportja keményen elítélte az új rendelkezést: 
„Az iskola belső élete reménytelenül és képtelenül túlszabályozott, az óra- 
vázlat készítési kötelezettség teljesíthetetlen. Menthetetlenül elvész a lé- 
nyeg, a tanári egyéniség." —fejezi be rendkívül kemény értékelését Gyulai 
Ágost. 

A reformpedagógiai csoport vezetői viszont nyilvánvalóan úgy vélték, 
hogy a herbartiámisokat csak állami segítséggel lehet visszavonulásra kész- 
tetni. Elfogadták az államtól a nevelés központba állítását, és nem törődtek 
azzal, hogy az oktatás-ellenesség a harmincas évek Magyarországán antiin- 
tellektualizmust jelent. 

Elfogadták, hogy megköveteli a tisztességes tanári előkészületet, az 
órák megfeleld vezetését, és nem törődtek azzal, hogy ez szinte a tanárok 
rendőri ellenőrzését jelenti. 

Elfogadták az államtól a közösségi nevelést, és nem törődtek azzal, 
hogy ez a totalitárius társadalmak embertípusának kialakulását szolgálja. 
Csupán saját célrendszerükben gondolkoztak, és azt hitték, hogy ez függet- 
len lehet attól az egész célrendszertől amelybe beilleszkedik. 

Ez sajnos nemcsak a reformpedagógia törzsgárdájára, a polgári iskolai 
egyesület környékén meghatározó szerepet játszó Kerschensteiner-]zöveitők.- 
re igaz, hanem pl. a Cselekvés Iskolája körére is. A tudománytörténett ér- 
telemben legmodernebb magyar pedagógiai folyóirat lelkesen üdvözli az 
óravázlat készítési kötelezettséget, ők persze úgy vélik, hogy a hangsúly 
az előkészületen van és nem annak az ellenőrzésén. 

Az oktatásügy alapvetően köztisztviselői arculatú szakma, mégpedig 
nemcsak mindennapi tevékenységében, hanem a benne résztvevők szárma- 
zását tekintve is. S ha belepillantunk a tanárok és tanítók házasodási szoká- 
saiba, akkor kiderül: nemcsak az öröklött kapcsolatok vonalán, de a "szer- 
zett" családtagok csoportjában is csak elvétve találunk nem közalkalmazot- 
tat. Próbaképpen felütöttük a magyar értelmiség egyik legteljesebb listájá- 
nak, Gulyás Pál kézikönyvének IV. kötetét. A benne szereplő 3115 íróból 
795 tanár és tanító. A testvérek és unokatestvérek szereplése közöttük elég 
gyakori. De: alig lehet találni olyan családot, amelynek egyrésze közalkal- 
mazott másrésze nem-közalkalmazott volna. Nem kevés viszont a közal- 
kalmazotti arculatú családokban az egyházi személy. Mindebből csak az 
következik, hogy a tanárságnak gyakorlatilag nincsenek kapcsolatai kifelé, 
csak a közalkalmazotti léten belül remélheti boldogulását. 

A pedagógia, mint a szakmai legitimáció forrása 



Az előzőekből kiderült, hogy a tanári autonómia eddigi legfontosabb legi- 
timációs forrása többféle értelemben is veszít jelentőségéből: az oktatáspo- 
litika szemszögéből mint a túlzott intellektualizmus hordozója vált elítélen- 
dővé, a szülői közvélemény számára pedig mint a maximaiizmus és az élet- 
idegenség okozója vált másodlagossá. Ugyanakkor objektíve is 
fogyatkozik a tudós tanárok száma, az idő eljár a tanárokra jellemző 
pozitivista szaktudás felett. 

A tudományos legitimációt metodikai-pedagógiai vagy közéleti-politi- 
kai legitimációra cserélni, ez a tanítóság, tanárság számára a lehetséges út. 

A pedagógiai áramlatok tartalmi elemzése nélkül szeretnénk e dologról 
néhány szót szólani. 

Az oktatásügyi érdekszervezet egyik speciális fajtája volt a pedagógiai 
tudomány különböző egyesületi jellegű szerveződése. Végül is két nagy 
kör létezett. Az egyik a Pedagógiai Társaság csoportja, amely befolyása 
alatt tartotta az e tudománnyal kapcsolatos akadémiai döntéseket, uralta az 
egyetemi katedrákat. Számtalan ponton fonódott össze e társaság a többi 
konzervatív tudományos körrel, a Pszichológiai és Filozófiai Társasággal, 
s a humántudományok katedraképviselőivel, legyen szó akár esztétikáról, 
akár filológiáról. E társaságban uralkodó eszme volt a herbartizmus: a kor- 
szerűbb, nyugati áramlatokból a herbarti modell, a porosz típusú iskola, a 
keményen kézben tartott tanóra jobb és hatékonyabb megvalósítására alkal- 
mas elemeket emelték ki. A reform, a megújulás számukra az "ugyanazt, 
de jobban" elvének alkalmazását jelentette. 

A másik jelentős csoport a reformpedagógusok köre. Ők jelen vannak a 
gyermeklélektani kutatócsoportokban, az iskolaorvosokat tömörítő társasá- 
gokban, a nem katedra-pszichológusok kőzött. Legerősebb pozíciókkal a 
polgári iskola környékén rendelkeztek. Nemcsak a magánjellegű, félig- 
meddig kísérleti iskolák képezték ennek a körnek a részét, hanem a polgári 
iskolai tanárképző főiskola, annak gyakorlóiskolája is. Sőt: a közönséges 
polgárik nagy részét is áthatotta a reformpedagógia legenyhébb változata, a 
Kerscheinsteiner-féle rendszer. Kerscheins te inert elsősorban az értékpeda- 
gógia megfogalmazójának tartották, az iskola számára "elméletileg", "gon- 
dolatilag" megfogalmazott érték az iskola konzervatív típusú — azaz nem 
piaci és nem társadalmi - kontrolljának feltétele volt; ugyanakkor, mivel 
Kerscheins teiner központi értékfogalma éppen az állampolgárnevelés volt, 
személye és gondolatköre a harmincas évek etatista fordulata számára is 
megfelelt. 

Az 1928-as tanügyi kongresszuson a pedagógiai szakosztály többfelől 
összesereglett képviselői — egyáltalán nem a pedagógiai katedra-tudomá- 
nyos szakma berkeibőt (noha az előadókat alapvetően onnan kértek fel) - 
négy pontban körvonalazták elképzeléseiket. A legitimáció azonban a 
"több pedagógiát az egész vonaton" jelszó volt, hiszen ez konstituálta egy- 

séges szakmává a tanár-tanító társadalmat, ennek hiánya különféle felsőok- 
tatási intézményekben a fő sérelem. 

A kongresszus a világnézeti nevelést kívánta középpontba állítani, még- 
pedig a vallásos világszemléletre való nevelést. Éppen ezért a vezetőség 
konszenzusa filozófust, egyetemi tanárt kert fel az alapozó előadás megtar- 
tására (Halasy-Nagy Józsefet). 1 

Az öncélú nemzet — harmincas években uralomra jutó — gondolatának 
e koncepcióban nyoma sincs, a nemzeti és történeti vonások azért megtar- 
tandók, mert „az egyetemes szellem életét a nemzeti formákban látja meg- 
valósultnak''/ A természettudományos kihívás sajátos módon jelentkezett: 
olyan formulát kellett találni, amely a korszerű természettudományos mű- 
veltséget az egész modernizáció érdekében eltűri ugyan, mégis elhatárolja 
magát a baloldalisággal, materializmussal kompromittált természettudomá- 
nyos világnézettől. A természettudományosság az oktatásban egyértelműen 
a századelő progresszív hagyományát, ill. a — később a nácizmus által is 
használt — spencerizmust jelentette. így a kongresszus leszögezte: azt 
akarja, hogy „nevelésünkben a természet mindig mint a szellem 
munkatere", és ne mint önmágában megismerendő szerepeljen. 3 

A kongresszus határozottan állást foglalt az individualizáció mellett, a 
fogalmazás mutatja, hogy a kollektivizmus kihívásáról van szó. "A növen- 
dék egyéniség úgy alakítandó, hogy ki-ki a maga sajátos egyéniségében 
váljék alkalmassá a reája várakozó feladatok teljesítésére." A reformisták 
és herbartisták sajátos egyensúlya alakult ki a kongresszuson, azaz a neve- 
lői társadalomban. 4 

A konzervatív tábor Dékány Istvánt, a reformpedagógus Kenyeres 
Elemért vonultatta fel. Jellemző azonban, hogy még a konzervatívok is egy 
reformkonzerv atív figurát, a modem társadalomtudományokban, a szocio- 
lógiában tájékozódó tudóst szerepeltetnek. 5 

A kongresszusi szakosztály leszögezte, hogy nem látja időszerűnek azo- 
kat a pedagógiai mozgalmakat, amelyek a szabadság elve alapján a közne- 
velés szerveit oly irányba akarnák átalakítani, hogy az ifjúság körében ko- 
rai szabadság igények fejlődjenek ki. A nevelés szellemében a céltudatos 
nevelésnek és önkorlátozásnak fokozottan kell érvényesülnie. Kétségtelen: 
az állásfoglalásban jelen van a reformpedagógia, elsősorban annak ameri- 
kai vagy európai ágának kihívására adott válasz formájában, valamint a 
rousseau-i nevelői hagyománnyal szemben érzett ellenszenv. Kétségtelen: 
ezek a középiskolai tanárok - legitimációjukat szaktudásukból nyerve 
mindenkeppen szemben állottak a reformpedagógiával, de a tanítók is a 
túlterheléstől féltek, joggal. Ugyanakkor a fegyelem fellazulása az iskolá- 
ban e generáció alapvető élménye volt, s nemcsak a Tanácsköztársaság hó- 
napjai, hanem a húszas évek egyetemi mozgalmai, a középiskolák felső 
osztályaiba benyomuló bajtársi-egyesületi szellem, az ifjúság tömegeinek 
óriási érdeklődése az iskolától oly idegen dolgok, a technika és a kalandre- 
gények stb. iránt keltették ezt az élményt. 6 

Egyébként a tanári érdekeket ebben a javaslatban is képviselték, leszö- 
gezve: az iskolafajok sokfélesége és az egyes típusok differenciálódása te- 
szi lehetővé, hogy mindenki be tudjon kerülni a "nemzeti közösségbe". 7 

Komoly vita robbant ki viszont, amikor Kenyeres Elemér kísérleti isko- 
lák felállítását szorgalmazta a reformpedagógia didaktikai eredményeinek 
kipróbálására. Persze a javaslat maga is kompromisszumot tükröz, a re- 
formpedagógia beilleszkedési kísérletét a magyar oktatáspolitikai logikába. 
Hiszen a reformpedagógiát e logika didaktikai irányelvekként óhajtja inter- 
pretálni, ügy, hogy ne kelljen átvenni annak teljes világszemléletét.* 

A harmincas években a pedagógiai viták új tartalmat nyernek, hiszen a 
tanügyigazgatás a pedagógiai elveket és a pedagógiai gyakorlatot számon- 
kéri. A pedagógia "miniszteriális" kérdéssé válik, már azzal, hogy az 
Országos Közoktatási Tanács nevelési és pedagógiai kérdésekben is állást 
foglal. (E folyamat kiteljesedését 1945 után két jelenség is mutatja: a ta- 
nács új neve — Köznevelési Tanács -, ill. a Nevelési Főosztály létrejötte a 
VKM-ben.) 9 

A pedagógiai tanszékeken lezajlott változások csak a negyvenes évekre 
kezdték el éreztetni hatásukat, amikor a harmincas évek során végzett fiatal 
tanárok végleges álláshoz jutottak. A modell szempontjából mégis releváns 
kérdés, hogy kik kerülnek az egyetemi katedrákra a "Fináczy- nemzedék " , 
a Kármán tanítványok kilépése után. Csak 1938-at tekintve példának: 
Budapesten Komis Gyula kultúrfilozófus és exállamtitkár tanítja a pedagó- 
giát, Balassa tankerületi főigazgató a neveléstörténetet (ne felejtsük el: a 
tanügyigazgatás történeti legitimációja a XVIII. század), Loczka Alajos — a 
minisztérium szakoktatásért felelős tisztviselője — a természettudományi 
oktatás elméletét. A Pedagógiai Könyvtárat Prohászka Lajos igazgatta, aki 
egyidejűleg a Magyar Paedagógiai Társaságnak is az elnöke volt (1939- 
től). O szilárd újhegeliánus és kultúrfüozófiai alapról ellenfele a reformpe- 
dagógiának és az aggasztó, modern koráramlatoknak is, ugyanakkor a Ván- 
dor és bujdosó című híres-hírhedt mű szerzője. Tanársegédje egyébként a 
később jelentős karriert befutó Faragó László volt. A Lélektani Intézet el- 
méleties jellegéről elég annyit mondani, hogy Brandenstein Béla, a kor ve- 
zető katolikus filozófusa volt az igazgatója. Szegeden Tettamanti Béla ne- 
veléstudomány-törtéhetet tanított, ő - Schneller István örököseként - bi- 
zonyos liberalizmust képviselt; Boda István neveléslélektant adott elő; a 
pedagógiai intézetnek Várkonyi Hildebrand volt az igazgatója, így itt a lé- 
lektani arculat volt erős. Debrecenben Mitrovics Gyula tanított pedagógiát, 
aki az Esztétikai Szemle szerkesztőjeként szintén az akadémiai csoporthoz 
tartozott; Karácsony Sándor az iskola nevelő munkájáról adott elő, s óriási 
hatást keltett a közoktatásügy demokratizálásáról szóló nézeteivel, ugyan- 
akkor a Magyar észjárásról írt munkájával hozzájárult a nemzeti tudat vég- 
letes zavaraihoz. Pécsett Bognár Cecil tanított pedagógiát, ki az említett, 
akadémiai jellegű társaságoknak választmányi tagja és több tanárvizsgáló 
bizottság tagja volt; Barankay Lajos — aki már a húszas években kitűnt a 

nemzeti nevelés, "nemzetetikai nevelés", "integritásnevelés", a harmincas 
évek ideológiájával adekvát gondolatkörével — közneveléstörténetet taní- 
tott. Imre Sándor a közgazdasági karon tanított pedagógiát, s igen ellent- 
mondásos helyzetben volt, hiszen a nemzetnevelés koncepciója győzött — 
noha más tartalommal mint ő azt kidolgozta, a gazdasági oktatás felfutóban 
volt — , ugyanakkor mint protestáns gondolkodó, sértőnek tartotta a tan- 
ügyigazgatási intézkedéseket. 10 

A tanárképző intézetekben Komis, Pap Károly (a háttérben valójában 
Bessenyey tankerületi főigazgató), Halasy Nagy József és Bartók György (a 
filozófus csoportból), Dengl János (felsőkereskedelmi iskolai igazgató, a 
szaktanárképzésnél) ill. Sárközy Pál (a bencések vonatkozásában) a megha- 
tározó személyiségek. A tanítóképző intézeti tanárképzésben az egyesületi 
vezető, Padányi Frank Antal illetve a miniszteri biztosnak kinevezett 
Huszti Jószef (az ő munkássága a transzmisziós szíj a klebelsbergi örökség 
és Hóman között, egyébként pedig szintén az akadémiai csoport tagja) vol- 
tak a meghatározók. A polgári iskolai tanárképzést Budapesten az angol- 
kisasszonyok végezték, Szegeden viszont Huszti irányított. A testnevelési 
tanárképzésben a szociálpolitikus Szukováthy Imre személye meghatáro- 
zó." 

Az "output controll* a tanárképző-vizsgáló bizottságok vezetése Buda- 
pesten Komis, Mauritz, Németh Gyula és Pintér Jenő, a Műegyetemen 
Imre és Dengl, Debrecenben Mitrovics, Pap, Hankó és Szabó Dezső, 
Pécsett Prinz Gyula és Halasy, Szegeden Mészöly Gedeon és Riesz Frigyes 
kezében volt. A tanítóképző intézett tanárképzésnél Kisparti tankerületi fő- 
igazgató elnökölt, a polgári iskolai képzésnél pedig Huszti. 12 

A pedagógiai szaksajtó cikkeinél sokkal nagyobb hatásúak voltak a ta- 
náregyesületi közlönyök cikkei, amelyek nem annyira elméleti fejtegeté- 
seknek tekinthetők, mint inkább a gyakorlati problémák tudományos szin- 
ten való megjelenítésének. A kormány hivatalos lapja a Néptanítók Lapja 
is nagy számban közölt pedagógiai cikkeket. 13 

Azt mondhatjuk, hogy a pedagógiai katedratudomány semmifajta köz- 
reműködést nem végzett a jelzett folyamatokban. Még a harmincas évek 
végére sem sikerült a kormányzatnak olyan professzorokat kinevezni az 
egyetemi katedrákra, akik egyértelműen elvégezték volna a pedagógia 
adaptálását az új társadalompolitikai és ideológiai célokhoz. Ugyanakkor 
ez a kör — az egyetemek és akadémiák világa — egyértelműen távoltartotta 
a modernebb pedagógiai áramlatokat a katedráktól, így azok, tudományos 
pozíciók híján, egyéb közélett sikerekre törekedtek, ezeket a sikereket pe- 
dig a maga céljaival összhangba hozva, s kizárólag a reformpedagógia anti- 
intellektuális céljait kiemelve, csak a tanügyigazgatás által adott elismerés 
jelenthette. 

Az iskola egészségügyi ellenőrzése 



Az egészségügyi érdekcsoport szorgalmazta, hogy vezessék be az iskolaor- 
vosi és -nővéri intézményt valamennyi iskolában és a levente egyesületek- 
ben is. Ugyancsak szorgalmazta, hogy a V KM -ben hozzanak létre külön 
iskolaegészségügyi osztályt, ami a Népjóléti Minisztériummal érintkezik. 
A minisztérium megszüntetése után az érdekcsoport a BM-ben már nem 
érezte olyan otthonosan magát, így ez a követelés elesett. Az egészségügyi 
érdekcsoport szorgalmazta, hogy a tanulót tanulmányai alatt kísérje végig 
egészségügyi törzslapja, amire évenkénti vizsgálati eredményei kerülné- 
nek. 1 Hogy a szakorvosok érdeke azért csorbát ne szenvedjen, a betegeket 
továbbra is ók gyógykezelték, nem az iskolaorvos. 2 

Az egészségügyi érdekcsoport — a gyógypedagógusok szervezeteivel 
egyetértésben — nyomást gyakorolt annak érdekében, hogy gyógytornász- 
orvosi illetve az iskolai idegszakorvosi állás reodszeresíttessék. 3 

Az egészségügyi érdekcsoport követelte pályaválasztási tanácsadók fel- 
állítását, s az ő bevonásukat is. A negyvenes évek elejére megalakuló in- 
tézmény azonban sokkal inkább munkaerőpolitikai és szelekciós célokat 
szolgált, nem biztosított állásokat az iskolaorvosoknak. Az egészségügyi 
érdekcsoport javasolta, hogy a tankönyveket lássák el egészségtani vonat- 
kozású mesékkel, az iskolákat szereljék fel ilyen ábrákkal, a nagyobb isko- 
lákat higiénai múzeummal. Az utóbbi két követelés nyilván financiális 
okokból megvalósíthatatlan volt, az előző pedig a tankönyvírás fokozott el- 
lenőrzéséhez szolgáltatott újabb érvet. 4 

Szorgalmazták, és ez igen sértette a tanáregyesületeket az osztályfőnöki 
monopólium megkérdőjelezése miatt, hogy az iskolaorvosok tarthassanak 
szülői értekezleteket. 5 

Az egészségügyi szakoktatási érdekcsoport javasolta, hogy az iskolában 
az ővódától az egyetemig mindenkinek tanítani kell az egészségügyi isme- 
reteket. Ez ügyben bizonyos előrehaladást sikerült elérniük, de döntő áttö- 
rést nem. Ugyancsak igényeltek, hogy valamennyi iskolafajban a várható 
speciális munkakörülményekhez kell igazítani az egészségtan-tantervet, 
hogy külön egészségtani szertárat állítsanak fel az iskolákban, hogy bőven 
illusztrált, jó tankönyvek legyenek. 6 

Az egészségügyi szakoktatási érdekcsoport szorgalmazta, hogy csak 
megfelelő képzettséggel taníthassák az egészségtant, tehát az óvónőket és 
tanítókat erre Iri kell képezni. A többi iskolafajban viszont orvosokat kell 
alkalmazni, az egyetemen az orvosoknak így pedagógiai képzettséget is 
kell nyújtani. 7 

A harmincas évektől kezdve az új tanügyigazgatási apparátus a tanulók 
testi fejlettségének ellenőrzését nemcsak általános egészségvédelmi, szoci- 
álpolitikai megfontolásokból szorgalmazta, hanem mert így kívántak adatot 
gyűjteni az iskolaorvosi hálózat kiépítése számára. Az iskolaorvosi hálózat 
pedig nem a tanári kar saját érdeke volt, számos tanár tiltakozik az ellen, 



78 



hogy az iskolaorvos csak megzavarja a gyermekek lelki fejlődését a szexu- 
ális felvilágosítással. Ez eddig a hitoktatók feladata volt, tehát ők, s a püs- 
pöki karnál komoly befolyással rendelkező szövetségük is ellenségesen fi- 
gyeli az orvosok iskolai térhódítását. 

Komoly feszültségeket okozott a tanári kar és az iskolaorvosok között, 
hogy ki tanítsa az egészségtant, s ki vegye fel az ezért járó túlóradíjat. 
További ellentéteket szült - s egy-két biológia tanár a tanügyigazgatásnál 
feljelentést is tett emiatt — , hogy a gyerekek számos szakkérdésben inkább 
az iskolaorvoshoz fordultak, nem a tanárokhoz. 8 

A VKM nem csupán általános szociálpolitikai szempontokból, azaz a 
BM-nek tett "szívességből" vagy ideológiai megfontolásokból ösztönözte 
az iskolaorvosi hálózat kiépítését, hanem egészen közvetlen tárcaérdekből 
is, hiszen Hóman felelős az értelmiségi munkanélküliség csökkentéséért 
is. 9 

Az orvosmozgalom — a Magyar Orvosok Nemzeti Szövetsége, s annak 
szélsőjobboldali vezetői, pl. Csllléry — elsősorban a BM-re gyakorol nyo- 
mást a hihetetlen tömegű végzett orvos elhelyezéséért. A VKM feladata in- 
kább az egyetemi felvételi keretszámok leszorítása lehetett. Ez azonban túl- 
zott feszültséggel járt, így a VKM az orvosszövetségek kiengesztelésére in- 
kább maga is teremtett orvosi státusokat az iskolában. 10 

Ugyanakkor az értelmiségi kormánybiztosság — amely szorosan össze- 
fonódik a VKM-mel — az értelmiségi munkanélküliség csökkentésére hi- 
vatkozva szívesebben szorított ki plusz pénzeket a költségvetésből a VKM 
számára, mint hogy a BM vagy más tárca kormányzati pozícióját erősítse. 1 1 



A tankönyvek ellenőrzése 

Az 1934-es és 1935-ös törvény szellemének és az új tantervnek, illetőleg 
redukált tananyagnak megfelelő tankönyvek fokozatosan készültek el. Ettől 
kezdve a legfőbb bűnök közé tartozott a nem engedélyezett vagy eltiltott 
tankönyvek, illetve segédkönyvek tanári használata. 

A magyar iskolarendszerben a VKM mindig több-kevesebb kontrollal 
rendelkezett a tankönyvek fölött, a kérdés mégis csak a harmincas évektől 
vált jelentőssé. Addig ugyanis sokféle engedélyezett tankönyv volt forga- 
lomban, választhatott közöttük a tanár, illetve az iskola. 1934-ig a feleke- 
zeti autonómiának egyértelműen része a tankönyv választás, azután állami 
jóváhagyáshoz kötött. Kimondottan eltiltott tankönyvek használatát alig- 
alig kockáztatta meg bárki, e pluralizmus idején erre nem is volt szükség. 
1934-35 után azonban megkezdődött a tankönyv monopólium kialakítása. • 

Az évtized elején bevezetett tankönywáltoztatási tilalom — tekintettel a 
szociális helyzetre, a szociálpolitikai csoportok követelésére, a szülők kí- 
vánságaira — továbbra is fennmaradt, de a rendelet hangsúlyozottan muta- 

tott rá: új tankönyvek életbelépésekor igenis van helye a tankönyvek vál- 
toztatásának. 1 

A példának választott 1936-os és 1937-es év tankőnywáltoztatásai a 
megújítás, illetve az egységesítés szellemét kívánták szolgálni. 

Az új II. gimnáziumi tantervnek megfelelően űj magyar, illetve latin 
olvasókönyvek jelentek meg. Kétfélét lehetett használni. A Szent István 
Társulat féle AlszeghySOc olvasókönyv - mint már évek óta - érvényben 
maradt. 2 

A nem katolikus gimnáziumi könyvek eddigi pluralizmusa viszont 
megszűnt. Eddig az iskola a Bartha-Tordai, a Kovács Géza, a Négyesy, a 
Szinnyei-Réger, a Voinovich-Galamb féle olvasókönyvek közül válogatha- 
tott. Az oktatáspolitika most a Bartha-Tordai féle kötetet juttatta monopol- 
helyzetbe, s emelte - nyilvánvalóan minden nem katolikus gimnáziumban 
- a kötelezőség rangjára. 

Bartha József régi vágású, katolikus irodalomtőrténetiró, volt szakfelü- 
gyelő, a kortárs (1875-1925) irodalom hivatalosan elismert. monográfusa. 
Benedek Marcell lexikonja már 1926-ban rámutatott, hogy nagy szerepet 
vitt a jobboldali tanármozgalmakban, a Középiskolai Tanárok Nemzeti 
Szövetségének egyik vezéralakja. Később az Ady-ellenes irodalomkritika 
és irodalomtörténetírás központi figurájaként lett közismert. 3 

Tordai Ányos szintén paptanár volt, akinek sem a középkori irodalom- 
ról szóló szintézise, sem ifjúsági színdarabjai nem arattak sikert. Ugyan- 
csak ezekben az években fordult a kortárs irodalom felé, hivatalos elisme- 
rést nyerve. 4 

A minisztérium az eddig az Egyetemi Nyomdában előállított - tehát ál- 
lamilag elsősorban ajánlott - Voinovich-Galamb tankönyvet "váltotta le" 
a kedvükért. Akárhogy is, egy akadémikus irodalomtörtenészt és egy veze- 
tő dramaturgot áldoztak fel. A magyarázat nem túl bonyolult. Azok a tan- 
könyvek, amelyek a klebelsbergi évtizedben íródtak, már nem feleltek meg 
az állami nevelési koncepciónak, semmi ok nem volt, hogy "csupán" szín- 
vonaluk miatt ragaszkodjanak hozzájuk... Politikailag fontosnak pedig nem 
bizonyult sem a Budapesti Szemle konzervativizmusát és autonómiáját gon- 
dosan védő Voinovich, sem a Hevesi Sándor mellett kiálló Galamb 
Sándor. Az irodalom nemzetnevelő hatását azzal kívánták fokozni, hogy a 
hallgatósághoz közelebb álló időszakok irodalmát és annak szakértőit 
nagyobb befolyáshoz juttatták a tankönyvek körüli harcokban. Miközben a 
hivatalos irodalompolitika vezető erői már Ady integrálásán s a népi írók 
csatasorba állításán dolgoztak, e könyvek és e szerzők változatlanul a 
petőfieskedő irodalmat kezelték igazi értékként. 

A 'nagyobb nevek", oktatáspolitikától független reputációval rendelke- 
zők visszaszorulása ugyanakkor a VKM szakértők nagyobb befolyását is 
lehetővé tette a végül megjelenő tankönyvszövegekre. 

Ebben a helyzetben, miután a megállapodás a fent említetteken kívül 
Négyessyt és Szinnyeit is "kiselejtezte", a katolikus egyház egyértelműen 

színvonalasabb szerzőpárossal, az akadémikus Alszeghy Zsolttal és a ma- 
gyar katolikus költészetet megújító Sík Sándorral képviseltette magát az 
irodalom tankönyvek között. 

Latinból új olvasó és gyakorlókönyv kiadására került sor. A nemkatoli- 
kus iskolák számára ezzel megszűnt a latin olvasókönyv választhatósága is 
(eddig 3 féle létezett). 

A m.-os magyar olvasókönyv (Tordai-Magasi) kiadásának monopóliu- 
mát a Franklin kapta, az Egyetemi Nyomda pedig a Thienemann-Schwarcz 
féle német könyv kiadásáét; az egészségtan és a latin tankönyveket pedig 
közösen adták ki. 5 

A német könyvek megírására egyetemi tanároknak adott megbízás 
egyébként a középiskolai tanári körök dühödt támadását váltotta ki. 6 

Ekkor indult meg — a hosszú évtizedes rendszertelenség és tankönyvi 
sokféleség után — az első új tankönyvsorozat, ami az I. és ü. osztályos 
földrajzkönywel kezdődött. ' 

A tanáregyesületek azért háborogtak, mert élükön olyanok álltak, aki- 
ket az állami tankönyvmonopólium egy jelentős jövedelmi forrástól, illetve 
tekintély szerzési lehetőségtől ütött el. A liberális tanárok ismét az egyön- 
tetűség kíméletlen térhódítását konstatálták. A konzervatívok a megszokott 
munkaeszközük értelmetlennek tűnő elvesztése miatt tiltakoztak. Jelentősen 
megnőtt azoknak a száma, akik az engedélyezettek listájáról lekerült tan- 
könyveket továbbra is használták. 8 

Ennek nagy veszélye miatt az engedélyezetten könyv használóját nem- 
csak figyelmeztették, hanem az iskolalátogatónak meg is kellett állapítania, 
kit terhel a konkrét felelősség a könyv használatáért. A kérdésről további 
konkrét intézkedés céljából jelentést tett a tankerületi főigazgatónak. 9 

A nem engedélyezett tankönyv használata nem vezetett fegyelmihez, de 
rendkívül lerontotta a tanár minősítését és számított a végelbánás alá voná- 
soknál. (Olyan esettel nem nagyon találkoztunk, hogy többször kellett vol- 
na egy tanárt figyelmeztetni, hogy a nem engedélyezett tankönyv használa- 
tát hagyja abba.) 

A hagyományos tanáregyéniségek jelentős része a tankönyv helyett, de 
még inkább amellett, külön jegyzeteket használt. 10 A szabályosan lediktált 
előadásokat a gimnáziumi tanulók még kisnyomtatványként is sokszorosí- 
tották, sőt, maga a tanár saját szövegén szabályos korrektúrát végzett. 11 

Ez ellen a rendszer ellen a reformpedagógiától, vagy egyáltalán a csele- 
kedtető oktatás bármely formájától megérintett pedagógiai szakkörök épp- 
úgy titakoztak, mint a belügyi sajtórendészet, könnyű volt tehát a VKM- 
nek e jegyzetek használatát megtiltania. 12 

Az iskolalátogató a jegyzetek használatát az iskolalátogatói értekezleten 
vetette a tanár szemére, ennek egyrészt jegyzőkönyvi nyoma maradt, és a 
minősítésben is lecsapódhatott, másrészt hatékony elrettentésül szolgált a 
többi kolléga szemében. 13 

A tankönyvek hatékonyságiról a minisztérium némi visszacsatolásra is 
igényt tartott. Az iskolalátogató feladata volt annak ellenőrzése, hogy a 
tankönyvekben foglaltakat a tanulók könnyen megtanulhatják-e. A cél va- 
lóban a "könnyen tanulhatóság" volt, szemben a herbartiánus gyakorlattal, 
a "minél több tanulással". 

Az eddigi tankönyvek - noha formálisan nem ismerték a fakultatív ül. 
kötelező anyag fogalmát — bizonyos lehetőséget nyújtottak arra, hogy a 
hosszabb szövegből és tekintélyesebb anyagmennyiségből minden tanuló 
képességei szerinti alapossággal sajátítsa el a tananyagot. 14 

Az új cél ezzel szemben nyilvánvalóan az volt, hogy mindenki ugyan- 
azt a tananyagot sajátítsa el, hisz így lehetett csak egyöntetű és egységes az 
oktatás tartalma, és ami fontosabb, így lehetett egyöntetű és egységes vi- 
lágnézetet kialakítani, így lehetett ugyanazt a nevelési hatást elérni. 

A tankönyv nem arra szolgált, hogy a tanuló és a tanár együtt dolgozza 
fel azt: a tanár óráról órára pontosan kijelölte a megtanulandó anyagrésze- 
ket. S ezen anyagrész mellett nem lehetett sem jegyzeteket, sem — például 
történelemből, magyarból, földrajzból — egyéb szakkönyveket használni, 
hiszen ez megint csak a többféleséget jelentette volna. 

Ha a szaktanároknak kifogásuk akadt a tankönyvek ellen, akkor ezt az 
iskolalátogatónak, a tankerületi főigazgatónak jelentették, aki — kommen- 
tárral vagy a nélkül — a minisztériumba továbbította ezeket. A tanárok ki- 
fogásai általában kisebb metodikai, anyagfelosztási kérdésekre vonatkoz- 
tak, ezeket az OKT időnként tárgyalta ugyan, de nem tudunk olyan esetről, 
amikor tanári nyomásra módosítottak volna tankönyvet. 15 

Tartalmi kérdésre vonatkozó bírálat — néhány ilyennel lehet találkozni, 
különösen a magyarra, történelemre, földrajzra, honvédelemre vonatkozó- 
an — szinte áronnal az "elnöki bizalmas* anyagba került, és a tanár megí- 
télésében nyoma maradt. így erről a tanárok igen hamar leszoktak. 16 

A reformpedagógiai köröknek — amelyek különösen a polgári iskola 
környékén rendelkeztek rendkívül nagy befolyással — sikerült elérni, hogy 
a munkáltató tanításnál használt munkafüzetek, diáriumok, amelyekbe a ta- 
nulók röviden lejegyezték a közösen megállapított és elfogadott eredményt, 
mentesültek az általános jegyzettilalom alól. Ez ellen egyébként már csak 
azért sem volt kifogása az ellenőrzésben érdekelt köröknek, mert a mun- 
káltató tanítás engedéllyel és hivatalos támogatással folyt, ennek dokumen- 
tumait amúgy is ellenőrizni kellett, erre pedig a legegyszerűbb és leggyor- 
sabb módot valóban a munkafüzetek vizsgálata jelentette. 17 

A szemléltetés szintén szorgalmazott didaktikai elvéből következett, 
hogy nem tekintették tiltott jegyzetnek a tanítás folyamán készült vázlatot, 
az ahhoz csatlakozó ábrákat, rajzokat stb. 18 

A szakiskolák számos tantárgyánál tankönyv egyszerűen nem állott ren- 
delkezésre, jegyzet hasmálatát itt is kénytelen volt a VKM engedélyezni. 19 
.A tankönyvek alternativitásának megszüntetése a pluralitás szervezett 
érvényesülését akadályozta meg, a jegyzetek tilalma pedig a tanár egyéni 

"kibújási lehetőségét" szüntette meg. Szigorúan tiltották, hogy a tanuló 
bármiféle nem-taneszközt hordjon magával az iskolába, s ezzel még a 
spontán jellegű ismeretszerzést is lebénították. 

A megújított tanügyigazgatás és tanfelügyelet olyan helyzetet szándéko- 
zik teremteni az iskolában, mint a társadalomban 1944. március 19-e: a 
teljes ellenőrző ttség, a pluralitás és alternativitás hiánya, az információ irá- 
nyítottsága, a gondolat, a szólás és tanítás szabadságának eltörlése jellem- 
zik ezt az állapotot. 



Az iskola gazdasági irányításának ellenőrzése 

E kérdés közvetlen összefüggésben van azzal a kérdéssel: mely társadalmi 
rétegeket s hogyan kívánnak preferálni a húszas-harmincas években. 

Mindenekelőtt a magyar iparpolitika egyik olyan alapvető jelenségére 
kell felhívni a figyelmet, amely a hagyományos gazdaság- és politikatörté- 
netírás horizontjából eddig kimaradt s amely összefüggésben áll azokkal a 
kutatásokkal, amelyek mostanában a harmincas évek irányított gazdaságára 
irányítják a figyelmet. 1 

E kutatások mindenképpen azt mutatják, hogy az irányított gazdaság 
bevezetése sértette a nagytőke érdekeit. Az alábbiakban ennél többet állí- 
tunk, azt ugyanis, hogy a Bethlen utáni korszakban a magyar kormányzat 
kifejezetten nagytöke ellenes politikát folytat. 

A háború után — már a fenti okokból — a kisiparosság számára min- 
denféle előnyöket alakítottak ki. A közszállításoknál a pályázat mellőzésé- 
vel is a kisiparosoknak voltak juttathatók a munkák. A kőművesszövetke- 
zetek jelentős állami épületmunkálatokat végeztek. Ezen a módon fonódott 
össze a megyei közigazgatás, az államépítészeti hivatalok hálózata (s az is- 
kolaépítkezésekért felelős tanügyigazgatás is) a kisiparosokkal. 

Az 1924: XVIII, tc. hozta létre az IOKSz-ot, amely azután az ipari szö- 
vetkezeteket forgótőkével látta el. Az Iparosok Országos Központi Szövet- 
kezete az általuk kiválasztott iparosoknak gépsegítséget nyújtott, s e szövet- 
ségben a pozíciókat a szélsőjobboldaliak kaparintották meg. 

A kisiparosságnak adott 50 milliárd koronás állami hitel elosztása a po- 
litikai érdekérvényesítés eszköze volt. 

20% -át a Budapesti Központi Hitelszövetkezet (melyet a fővárosi - ke- 
resztény-községi párti - tisztviselők ellenőriztek) osztotta szét; 30% -át a 
már említett Iparosok Országos Központi Szövetkezete osztotta el; 50%-át 
a Pénzintézeti Központ, ez az intézmény a kormányzat s nem a nagytőke 
közvetlen ellenőrzése alatt állott. 

A kisiparosok védelme tehát már a húszas években megkezdődött, de 
ekkor még nem a nagyipar rovására. 

A harmincas évek iparpolitikai koncepciója viszont az volt, hogy "űj 
egyensúlyi helyzetet kell teremteni" a termelésben a nagyipar, a kisipar és 
a középipar között, s fokozatos "szociális haladást" kell magvalósítani. 

Az iparpolitika eleve két részre osztotta a kisipart, a hosszú távon 
menthetetlenekre, amelyek helyét fokozatosan az olcsóbb nagyipari terme- 
lés foglalta el, s a helyhez kötöttekre, minőségi munkát igénylőkre stb. 
Nem nyugodott tehát bele abba a történelmi szerkezetváltásba, hogy a ter- 
melés elsöprő többségben a nagyipar vagy legalábbis az üzemszerűen szer- 
vezett ipar dolga, s a kisipar legfeljebb a szolgáltatásokban marad meg, s 
még ott is szűkülő térrel. 

Az 1934-es Közszállítási Szabályzat előnyben részesítette a kisiparost, 
még akkor is, ha kínálata a legjobb kínálatnál (legfeljebb hat százalékkal) 
drágább volt. 

Az ötezer pengő alatti közszállítások és a húszezer pengőnél nem na- 
gyobb építkezések teljesen a kisiparnak tartattak fenn. Ezek igen jelentős 
összegek, hiszen egy iskolai zuhanyozót már ötszáz pengőből fel lehetett 
építeni, vagy egy világmárkás, 3 + 1 csöves Európa-vevő rádiókészüléket 
már 75 pengőért meg lehetett vásárolni. A húszezres keret pedig olyan 
nagy volt, hogy községi szintű építkezések nem is igen haladhatták meg ezt 
a keretet. A konfekciós munkák 50-75 %-a, a lábbelikészítés 40% -a, a sap- 
kaszükséglet 100% -a, tehát az állami egyenruha megrendelések zöme a 
kisiparé lett. 

A szabályzat kimondta, hogy alaki hiba miatt nem lehet elvemi a kisi- 
paros ajánlatát. Ezzel garantálták, hogy a szakértő, felsőkereskedelmit vég- 
zett magántisztviselőket foglalkoztató nagyobb gyárakkal szemben a kisi- 
parosnak mindenképpen előnye legyen, s egyben kihúzták a talajt a 
gazdasági ügyvédeskedés, ügyiratfogalmazás, leíróiroda fenntartás alól, 
szűkítve ezzel a szélsőjobboldali aspektusból nem kívánatos 
szabadfoglalkozású rétegek mozgásterét. 2 

Az új szabályzat már nem a legolcsóbb, hanem a "legmegfelelőbb" és 
ezen belül a legolcsóbb cikk választását írta elő. A megrendelő hatóság el- 
bírálhatta az egységárakat, ezzel a gyáripar és a nagykereskedelem legfon- 
tosabb esélyeit zúzta tőnkre. 1935-ben a Gyáriparosok Országos Szövetsé- 
ge és a Országos Magyar Kereskedelmi Egyesület hangos ellenállása elle- 
nére a hagyományosan liberálisabb színezetű kereskedelmi tárcát kettévág- 
ták, s önálló Ipari Minisztériumot hoztak létre. Ennek élére a Gömbös 
Gyula legszűkebb környezetéhez tartozó Bornemissza Géza került, gárdája 
pedig a jobboldali közép tőkés szervezet — a Baross Szövetség — valamint 
a kisiparos szervezetek érdekkörével összefonódott köztisztviselők köréből 
került ki. 3 

Az a közismert tény, hogy a nagytőke zsidó volt, s a kormányzat anti- 
szemita, a dolgoknak csak az egyik oldala. A kisiparosok társadalmi meg- 
bízhatósága és a keresztény középtőke, djburzsoázia összefonódása az ál- 
lamhatalommal épp úgy részeleme a nagyiparellenességnek, mint az, hogy 

egy kis országban az irányított gazdaság totalitárius koncepciójába a kisü- 
zemekjobban beleférnek, mint a vállalatbirodalmak... 

Az ipari miniszter azt is leszögezte: „a gyáripari termelés előnyeivel 
szemben nem szabad lekicsinyelnünk azokat az erkölcsi erőket, amelyek a 
kis és különösen középipari váltatokban a műnk adó és munkás közötti köz- 
vetlen kapcsolat révén jelentkeznek". 4 

A győri program is a nagyipar függőségét fokozta, a vagyonváltság 
mindenekelőtt azt sújtotta, a nemzeti jövedelem fokozott koncentrálása és 
újraelosztása a kormányzattal egybeépülteknek' kedvezett, s a kiépülő hadi- 
gazdaság, az üzemek katonai ellenőrzése is a tőkés szabad mozgását gátol- 
ta. 5 

Ezek a makropolitikai tényezők okozzák, hogy az iskola gazdasági irá- 
nyítása nem pusztán oktatáspolitikai kérdés, nem pusztán az "alrendszeren" 
belüli erők küzdelmének tárgya. 

Áttérve mostmár az iskolai beruházások kérdésére, a bútorzat és az 
épületek felszereléséről szóló intenciók formálisan változatlanok ugyan, de 
tartalmukban hihetetlenül sokat bővültek. Arról van szó, hogy a múlt szá- 
zadi intenciók szerint a főigazgatónak csak arra kellett figyelnie, hogy a 
berendezés célszerű-e: azaz, csak az oktatás saját céljait kellett figyelembe 
vennie. 

Az iskola vezetőjének autonóm döntésén múlott, hogy ezt a célszerű 
berendezést kitől vásárolják, kivel javíttatják stb. Ugyanígy a célszerűség 
kritériumainak megállapítása az iskolalátogató feladata volt, és nem valami 
központi normához kötődött. 

Érthető, hogy a Közszállítási Szabályzat után mindez megváltozott. A 
VKM megállapította, hogy vannak olyan intézmények, amelyek a közszál- 
lításokkal kapcsolatos adatlapjaikat, bejelentéseiket az előírt kettő helyett 
egy példányban terjesztettéle föl, ami az Ipari Minisztérium munkáját aka- 
dályozta... Pedig az új - 1934-es - Közszállítási Szabályzat azt tűzte ki 
céljául, hogy a legnagyobb magyarországi megrendelő - tudniillik az ál- 
lam — megrendeléseivel megfelelő vállalatokat támogasson, s a gazdaság 
ezen faktora is ellenőrzött legyen. Nem véletlenül főbenjáró bűn, s fenye- 
get felelősségrevonással a miniszter, ha például az iskola elfelejti feltüntet- 
ni, hogy egy versenytárgyalásnak ki lett a győztese.. . 6 

A gépészeti munkák versenytárgyalását kiíró iskola gyakran előre meg- 
határozta áz anyag minőségét és a kivitelezés módját. 

Ezzel az iskola — különösen kis helységekben — már maga eldöntötte, 
ki lesz az a mesterember, akit megrendelésével támogatni fog, hiszen eleve 
annak árukészletére, vagy begyakorlott technikájára szövegezte ajánlatát. 7 

Ezt a VKM nem tűrhette, meg talán mások se. Az Ipari Minisztérium is 
átiratot készített az ügyben. Egyrészt azért, mert érdemi döntés maradt vol- 
na az iskolaigazgatók kezében. Másrészt, mert az államkincstárnak ez a ki- 
írási mód egyáltalán nem a legelőnyösebb megoldást hozta. Ennek ellenére 
az ipari szállításoknál — noha ez ellen a kormányzat mindent elkövetett — 

továbbra is érvényesült az uram-bátyám kapcsolat-rendszer hagyománya. 
Igen gyakran előfordult, hogy az igazgató vagy hivatalvezető a versenytár- 
gyalást eleve úgy hirdette, hogy megnevezte a beszerzendő áru márkáját. 

A VKM az érdekeltek követelésére erőteljesen felszólította beosztottja- 
it, hogy tartsák be a Közszállítási Szabályzat idevonatkozó előírásait és a 
hirdetményekben csak a megkövetelt áru minősége szerepeljen. 8 

Az iparpolitikának megfelelő szellemben a VKM elrendelte, hogy a 
szénszállítási pályázatokat ezentúl ne úgy bírálják el, ahogy eddig — tehát 
egyéni tapasztalat, hagyományok, helyi körülmények, személyes kapcsola- 
tok stb. alapján — , hanem államilag megadott szempontok szerint. Ez a 
szempont pedig a M. kir. Államvasutak által összeállított kalória és ártáb- 
lázat volt; ennek alapján közölte a VKM, melyik bánya szenének milyen 
volt az értéke. 

Ebben az esetben az iskola helyi érdekeit az állami iparpolitika irányel- 
vei egyértelműen sértették. Az iskolának — különösen bányász falvakban 
- elemi érdeke volt "jóba lenni" a bánya uraival, hiszen — személyes kap- 
csolatok, a regionális érdekérvényesítési lehetőségek áttekinthetetlen lánco- 
latában — könnyen kaphattak akár ingyen fát, vagy jobb minőségű szenet, 
olcsóbb szállítást, jótékonysági segélyeket stb. 9 A rendelet megjelenése 
után azonban az igazgató nem kockáztathatta, hogy egy pillanatnyilag elő- 
nyösebb ajánlattal — egy távolabbi, nagyobb állami bánya ajánlatával 
szemben — a kicsit drágább vagy rosszabb minőségű helyi ajánlatot fogad- 
ja el, még akkor sem, ha előre látta, hogy elveszti azokat a rendkívüli elő- 
nyöket, amit a helyi bánya nyújtani tudott volna. 

Az ipari miniszter 1936-ban azzal a kéréssel fordult a VKM^iez, hogy 
rendelje el a Közszállítási Szabályzat 10. paragrafusának tényleges alkal- 
mazását. 

Az említett paragrafus arról szólt, hogy a versenytárgyalás kiírása előtt 
az ipari miniszter által kijelölt érkekképviseleteket meg kell hallgatni. 
Tehát az iparpolitikailag preferált ipartestület döntötte el, hogy megfelel-e 
a kiírás "a követelményeknek", a gyakorlatban azoknak a követelmények- 
nek, amelyeket az ő tagjai teljesíteni tudtak. 

Az ipartestület jelentette be, hogy az igényelt munkához mekkora mun- 
kabér szükséges. Amennyiben ennél lényegesen olcsóbb ajánlat érkezett a 
versenytárgyaláson, akkor az ipartestületet újból meghallgatták. 

A szabad versenyt gyakorlatilag lebénító szolgáltatásra még azok sem 
voltak felkészülve, akiket az iparpolitika ezzel támogatni akart. Az iskolák 
és egyéb budapesti intézmények igazgatói pedig saját, jól felfogott érde- 
kükben — hiszen kevesebb pénzből végezhették el ugyanazt a munkát — 
egyszerűen nem vették figyelembe az említett paragrafust. 

Ezt érzékelve a budapesti bádogosok, gáz-, vízvezeték és központi fűtés 
szerelők ipartestülete bejelentette az IpM-nek, hogy saját költségén műsza- 
ki irodát állított fel, szakvéleményezés céljából. 



86 



Az ipari miniszter kérését a VKM úgy teljesítette, hogy számtalan ki- 
búvót hagyott. A végrehajtást csak erre az egyetlen szakmára illetve szak- 
macsoportra korlátozta, a kötelezettséget Budapest területére szűkítette és 
kilátásba helyezte, hogy a meghallgatást miniszteri engedéllyel mellőzni le- 
het. Az egyházi hatóságokhoz nem is ment el a rendelkezés. 

Nyilvánvaló volt, hogy a VKM tárcája gazdasági érdekeit látta veszé- 
lyeztetve. Az iparpártolásnak ez a módja az ipari minisztérium céljait, illet- 
ve érdekeit más, nagy közszállításokkal számoló tárcák rovására szolgálta. 

A VKM saját célrendszerében — ellentétben más ipartámogató lépések- 
kel — ez semmilyen előnnyel nem járt, nem fejtett ki nemzetnevelő hatást, 
nem fokozhatta a felügyeletet, nem orientálta az ifjúságot gyakorlati pá- 
lyákra. Ezért a VKM, ha nem is nyíltan, de ellenállt 

A VKM egyértelműen állást foglalt a különböző ipari egyesülési for- 
mák kérdésében. Egyes iskolai hatóságok ugyanis nyomtatvány beszerzés 
esetén csak azokat az ajánlatokat tekintették valószerűnek — tehát egyálta- 
lán figyelembe veendőnek — , amelyekben az ajánlattevő a Magyarországi 
Grafikai és Rokoniparosok Főnökegyesülete által megállapított munkabérek 
fizetésére vállalt kötelezettséget. Ez a századforduló óta fennálló szervezet 
azonban, többé-kevésbé liberális vezetés alatt, már évtizedek óta egyenran- 
gú és hatékony kapcsolatban állt a munkásszervezetekkel, nem tartott tehát 
igényt az állam korporációt szervező gyámkodására, ezért a legkevésbé 
sem számított az iparpolitika kedvencei közé. 10 

Amikor tehát az egyesületen kívül maradt új burzsoá és jobboldali haj- 
landóságú nyomdák panaszt tettek az ipari miniszternél az iskolák és tanü- 
gyi hivatalok viselkedése ellen, az nyilván habozás nélkül intézkedésre 
kértefelaVKM-et. 11 

A VKM pedig elrendelte, hogy nem az egyesület által kidolgozott, ha- 
nem az iparügyi miniszter által elrendelt minimális munkabért kell valósze- 
rűnek elfogadni, tehát az iskolai megrendelésekkel az egyesületen kívül ál- 
ló, de az iparpolitika által támogatott nyomdákat kell preferálni. 12 

A minisztériumnak konstatálnia kellett, hogy a Közszállítási Szabályzat 
változásával kapcsolatos megnövekedett számú kimutatást az iskolák nem 
nagyon végzik el. 

Az ezer pengőn felüli versenytárgyalásoknál az új szabályzat előírta a 
nyertes következetes megjelölését. Ezt az iskolák gyakran elmulasztották, 
gyakran csak egy példányban terjesztették fel a nyomtatványt, ami a mi- 
nisztérium saját munkáját szaporította, hisz a saját nyilvántartásán kívül át 
kellett küldenie egy példányt az ipari tárcához is. 

Az iskolák azt is elmulasztották feltüntetni, hogy gondoskodott-e a 
megrendelő hivatal arról, hogy hadirokkant iparos is kapjon meghívást a 
versenytárgyalásra. Ennek "elfelejtése" nyilvánvalóan több mint véletlen. 
Az iskola nem vállalhatta, hogy a központi utasítással szembehelyezkedve 
írja, hogy nem hívott meg hadirokkantat a tárgyalásra. 

De a hadirokkantak meghívását is lehetőleg mellőznie kellett, hisz azok 
törvényben biztosított előnyei a jobb ajánlatot tevő - vagy az iskola helyi 
szempontrendszere miatt előnyben részesítendő — mesterember foglalkoz- 
tatásában akadályozhatták meg az iskolát. 

A versenytárgyalások nélkül kötött szerződések olyan kis számban ér- 
keztek a minisztériumba, hogy világossá vált, az iskolák nagy része ezeket 
a másolatokat nem küldi meg, egyszerűen azért, mert képtelenségnek tart- 
ja, hogy a minisztériumnak minden kis tételről külön elszámoljon, más- 
részt pedig, hogy nehogy a szerződésekből kiderüljön: az iskolának meg- 
van a maga szuverén "iparpolitikája'', egyes iparosokat következetesen tá- 
mogat stb. 13 

A Hadirokkantak Országos Nemzeti Szövetsége iparos és kereskedő 
szakosztálya az iparügyi miniszteren keresztül azt kérte a VKM-tól, hogy a 
szabadkézből kiadható közszállítások teljesítésével - ha az a kincstár érde- 
keinek sérelme nélkül történhetik - elsősorban lehetőleg vitéz vagy hadi- 
rokkant helybeli kisiparost vagy kereskedőt bízzanak meg. 

A VKM ezzel a rendelkezésével a szabadverseny további csökkentését, 
illetve preferált és társadalmilag megbízható iparos és kereskedő csoportok 
segítését biztosította. 14 

A kisiparosok érdekeltsége panaszt tett a Vallás és Közoktatásügyi Mi- 
nisztériumban: a versenytárgyalást kiíró hatóságok a kisiparosoktól biztosí- 
ték letételét követelték, pedig a Közszállítási Szabályzat ennek elengedését 
lehetővé tette. 

A VKM ezért a kisiparosok érdekeinek védelmében továbblépett. Míg 
a Kőzszállítási Szabályzat csak engedélyezte, a VKM el is rendelte, hogy a 
fenti kedvezményt alkalmazni kell. 15 

A tőkeszegény kisiparosság érdekeinek védelmét a VKM is felvállalta 
azáltal, hogy a kisiparosok járandóságainak az előírt határnapnál korábbi 
kifizetésére szólította fel az iskolákat." 

Az iparvédelem érdeke — hogy ti. a külföldi iparcikkek csak előzetes 
ipari miniszteri engedély alapján voltak beszerezhetők — ellentmondásba 
került a közintézmények, iskolák, hivatalok folyamatos működési érdekei- 
vel. Ezért kompromisszumként az ipari miniszter az 1938. naptári év végé- 
ig - tehát még három iskolai félévig — elrendelte, hogy egyes gondosan 
meghatározott cikkek külföldi beszerzésére nem kell engedélyt kérni. 17 

A rendkívül korlátozott pénzügyi keretek arra kényszerítették a tanügyi 
hivatalokat és iskolákat, hogy használt gépeket vásároljanak, sőt úgy hir- 
dessenek versenytárgyalásokat, hogy azokon használt és új gépekre vonat- 
kozó ajánlatok egyaránt résztvehessenek. 

Noha a kultuszkormányzat világosan felismerte, hogy a használt gép 
beszerzésében milyen hátrányok rejlenek — élettartam, garanciaproblémák 
stb. - semmiképpen nem tudta vállalni annak költségvetési terhét, hogy az 
iskolák következetesen új gépeket szerezhessenek be.™ 

A materiális feltételek javítására nem volt módja, pénze, így e helyett a 
felelősség tisztázásában kereste a megoldást: a továbbiakban használt gépek 
beszerzése előtt szakértővel kellett azt megvizsgáltatni. A szakértő az eladó 
részéről hiányzó jótállást is pótolta azzal, hogy a beszerzésre vonatkozó ja- 
vaslatért bizonyos felelősséget vállalt. 

A használt gépek beszerzése — az általános iparpolitika szellemében — 
egyben kizárta a szabad versenyt is. A gépet versenytárgyalás kizárásával 
csakis szabad kézből szerezhették be, de csak a magyar királyi iparügyi mi- 
niszter hozzájárulásával. Az ipari minisztériumi kontroll, ami elsősorban a 
szakértők szelekcióján keresztül, másodsorban a tanügyigazgatási kérdésre 
adott iparfelügyelőségi válasz formájában érvényesült, további preferenci- 
ák biztosítására nyújtott lehetőséget Ugyanakkor épp a használt cikk be- 
szerzésnél az iskola - a kezdeményezés kizárólagos jogával — bizonyos 
mértékig erősebb pozícióban volt. 

A Közszállítási Szabályzat a már bejegyzett cégek további megkülön- 
böztetését is célozta. Ennek értelmében elrendelték, hogy az árajánlathoz, 
a cégbejegyzésre vonatkozó okiratokat is be kell nyújtani. Ez jelentősen 
sértette az egyszerre több helyre is ajánlatot tenni szándékozó nagyobb 
cégek érdekeit Ezért a VKM elrendelte — természetesen nem azt, hogy az 
eredeti, kevésbé ellenőrzött állapotra kell visszaállni, hanem azt — , hogy 
az okiratok fényképmásolatait is el kell fogadni. 19 

Ennek a rendeletnek — a tanügyigazgatási apparátus szemében — az az 
előnye is megvolt, hogy a korábban visszaküldendő eredeti okiratokkal 
szemben a fényképmásolat őrökre megmaradt az iskola vagy hivatal irattá- 
rában. Bármikor ellenőrizni lehetett tehát, hogy az igazgató az állami ipar- 
politika elveinek megfelelő céget ill. kisiparost részesített-e előnyben, vagy 
személyes kapcsolatait stb. 20 

A 3670/ 1937. eln. számií rendeletében a VKM kőtelezővé tette a köz- 
szállításra vonatkozó, az ipari miniszter által kibocsátott szabványok betar- 
tását is, tovább növelve ezzel az iskolalátogató mindenkori gondjait, hisz 
mostmár ezt is ellenőriznie kellett. 21 

Az iparpolitika egységesítő törekvése és a tanfélügyelet érdeke a szab- 
ványosításban találkozhatott is. Az ipari miniszter a Magyar Országos 
Szabványok Gyűjteménye című sorozatában megjelentette a nép-, középfo- 
kú-, közép- és szakiskolákban használható és szabványosított iskolai füze- 
tek és egyéb iskolai tanszerek jegyzékét. 

A VKM pedig elrendelte, hogy „más, nem szabványosított füzetek és 
más iskolai tanszerek használata szigorúan tilos". Ismét nemcsak az állami, 
községi stb., de a felekezeti iskolákban is. 

E rendelkezéssel óhajtotta biztosítani, hogy mindenféle iskolában csak 
az előírt iskolai felszerelések legyenek használhatók. Ezt követelte az isko- 
laügy totális egységesítése, a különbözőség, a pluralitás megszüntetése, és 
végül mindennek az ellenőrzése. 

A szociálpolitikai szempont is emellett szólt, mert eddig a különböző 
népiskolai füzetek általában 3-6 fillérbe kerültek. A gondosan kidolgozott 
szabvány jobb minőségű árut ír elő, amely azonban a szülőknek végső so- 
ron olcsóbb, mert a lapok mindkét oldala használható, az író füzetekben a 
sortávolság kisebb. 

Az eddig üres vagy esetleg a magánkereskedelem hirdetési céljaira 
igénybevett füzethátlapokat kötelező ábrákkal kellett ellátni, amelyek a 
földművelésügyi miniszter kívánságára az alföldi fásítási akciót népszerűsí- 
tették. A VKM még külön is felhívta a tanítókat, hogy a beszéd- és érte- 
lemgyakorlatok tanítása során mind a négy osztályban, minden évben, al- 
kalomszerűen és kapcsolás révén e szemléitető ábrázolásra is térjenek ki. 

A tanulmányi felügyelőknek és tanfelügyelőknek, valamint a körzeti is- 
kolai felügyelőknek minden egyes iskolalátogatás során meg kellett arról 
győződniük, hogy az iskola nem használ-e nem engedélyezett, vagy nem 
szabványosított füzetet. „A rendelet tudatos vagy szándékos áthágása ese- 
tén—ha szükséges — a fegyelmi megtorlás alkalmazásáról haladéktalanul 
gondoskodjék." A szabványosított füzetek bevezetéséről szóló rendelet 
szinte azonnal az érdekelt ipari és kereskedelmi körök tiltakozását váltotta 
ki, ezért a VKM kénytelen volt kompromisszumot kötni: csak az 1939/40- 
es tanévtől tette kőtelezővé a szabványosított termékek használatát, hogy 
közben a kereskedelemnél és a gyáriparban rendelkezésre álló készletek 
felhasználtassanak . 22 

Az egyes cégek támogatásának érdekes esete, amikor az Magyar Folyó- 
hajózási Részvénytársaság azzal a kéréssel fordult a VKM-hez, hogy az 
osztálykirándulásokat ezentúl kizárólag vele végeztessék. Az ipar támoga- 
tásának ez a mértéke azonban már túllépte a törvényesség fennálló kereteit, 
illetve ha azt nem is, de a polgári rétegek tűrőképességét mindenképpen. 
Ezért a VKM csak bizalmas rendeletben szólította fel erre a tankerületi fői- 
gazgatóságokat. 23 

Kíséreljük meg összefoglalni, mely ipar- és gazdaságpolitikai irányel- 
vek megtartását kellett ellenőriznie az iskolalátogatónak: 

a) ellenőriznie kellett, hogy az iskola megrendeléseivel a hazai ipart tá- 
mogatta-e, vagy hozzájárult az ország devizamérlegének romlásához; 

b) ellenőriznie kellett, hogy a hazai megrendeléseknél betartották-e az 
állami iparpolitika normáit és követelményeit, a Közszállítási Szabályzat 
megfelelő utasításait; 

c) ellenőriznie kellett, hogy az iskola az állami preferencia-rendszernek 
megfelelő iparos és kereskedőrétegeket támogatta-e megrendeléseivel; 

d) ellenőriznie kellett, hogy az iskola vezetője nem állt-e helyi gazda- 
sági érdekeltségek, gazdasági körök befolyása alatt; szorgalmaznia kellett, 
hogy ne az iskola és a vállalkozók hagyományos kapcsolatai szabják meg 
az iskola megrendeléseit, hanem az állami iparpolitika irányelvei; 

e) ellenőriznie kellett, hogy az iskola gazdasági ügyleteiről alapos és a 
tényeknek megfelelő jelentéseket készítenek-e. 24 

Leginkább ez az utolsó funkció működött a gyakorlatban, hiszen a gaz- 
dasághoz igen keveset értő tanügyigazgatási funkcionáriusok — az egészen 
nyilvánvaló protekcionista eseteket nem számítva — nem nagyon tudták el- 
dönteni, vajon az iskola egy-egy pár tucat pengős megrendelése egybeesik- 
e az állami iparpolitika irányelveivel. 

A gazdasági iratok ellenőrzése és a valósággal való összehasonlítása vi- 
szont a tanügyigazgatás saját célrendszerébe is beilleszkedett, hiszen segí- 
tett az igazgató minősítésében, információval szolgált az iskola társadalmi 
kapcsolatairól stb. 

Ez az ellenőrzés megfelelően szolgálta az Ipari Minisztérium érdekeit 
is. Arról van szó, hogy a VKM eddig egyszerűen átküldte az ipari tárcához 
az iskolai megrendelésekről szóló dokumentumokat és jelentéseket, az ipari 
minisztériumnak pedig fogalma sem volt, hogy mekkora ezeknek a jelenté- 
seknek az igazságtartalma. Nem tudhatta, mennyire lehet abból helyi, illet- 
ve országos gazdasági viszonyokra következtetni, és ezeknek a következte- 
téseknek alapján gazdaságpolitikai döntéseket hozni. ^ 

Az új szituációban azonban a VKM felelősen adta át az információkat, 
hiszen azok igazságtartalmát saját gépezetével már ellenőriztette. 26 

Összefoglalóan megállapíthatjuk, hogy a tanügyigazgatás nemcsak a 
példa erejével segíti az egész magyar államigazgatást, és állami ellenőrzése 
alá von eddig nem ellenőrzött gazdasági szférákat is. 

A DIÁKOK ÚJ TÍPUSÚ ELLENŐRZÉSE 



A tanárok ellenőrzésével közel egyenrangú feladat volt a diákok ellenőrzé- 
se. Ki kellett dolgozni egy olyan normarendszert, amihez az addig szubjek- 
tíven ítélő tanárok egységesen alkalmazkodhattak, illetve aminek elmulasz- 
tásáért fegyelmi felelősséggel tartoztak. Mindez azért is rendkívül fontos 
volt, mert az iskolai szaktárgyakban megjelenő nevelési céloknak és műve- 
lődéseszményeknek szakmai vitája is lehetséges volt, ezért a kizárólagos 
ideológiai kontroll tehetetlenné vált. Kellett egy olyan óra amelynek funk- 
ciója az ideológiai kontroll. 

Az osztályfőnöki óra 

Az osztályfőnöki óra bevezetésére irányuló kísérlet 1930-ban vette kezde- 
tét, a 640-05-1657/1927. (!) számú rendelettel. Ekkoriban az osztályfőnöki 
óra feladata a mulasztások igazolása, fegyelmi ügyek megbeszélése, a ta- 
nulmányi ügyekkel kapcsolatos események megtárgyalása volt. E konstel- 
lációban az osztályfőnöki óra az iskola adminisztratív működtetésének gör- 
dülékenységét szolgálta és egybevágott az osztályok vezetésével megbízott • 
tekintélyesebb tanárok érdekeivel is, hiszen óraterhelésükbe a mindenkép- 
pen elvégzendő adminisztratív feladatokat beszámíthatták. 1 

Az osztályfőnöki óra 1930-tól szelleminek tekinthető feladata volt a 
"szociális irányú megbeszélések", ideértve az egészségnevelést, az ifjúsági 
olvasmányok megbeszélését stb. 2 

Feladat volt az országos események megemlítése (nagyjaink centenáriu- 
mának ünnepe, külföldi magyarok látogatása itthon, idegenek érkezése és 
viselkedés velük szemben), illetve utolsósorban: egy-egy alkalomszerű be- 
szélgetés a termelő pályákról, irányítás a pályaválasztás felé. 3 

Ezeknek a feladatoknak a célja volt, hogy az iskola megfelelő középutat 
találjon a tantárgyak aktuális kérdésekkel illetve nevelő feladatokkal való 
túlzsúfolása és valamifajta állampolgári ismeretek című, az iskola egész ér- 
tékrendjét fenyegető tantárgy előretörése között. 4 

Az új, 1937-es rendelet ezzel szemben nyomatékkal utalt arra, hogy 
„ezek az órák kizárólag a nevelés céljait szolgálják és csak az ifjúság erköl- 
csi, érzelmi és akarati erejének, életének alakítására használhatók fel. Az 
osztályfőnök egyéb teendőit (mulasztások igazolása, panaszok kivizsgálása, 

könyvtári könyvek kiosztása stb.) az osztályfőnöki órán kívül kell elvégez- 
ni. " Az osztályfőnöki óra praktikus, konkrét vonatkozásait teljesen elveszí- 
tette és kizárólag a nevelés, az akaratformálás stb. szolgálatába állt. 5 

Ezt a szűkebb feladatot a hómani VKM mégis részletesebben szabá- 
lyozza, mint az eredetit a klebelsbergi: a Tájékoztató az osztályfőnöki óra 
felhasználására a polgári iskolában című kiadvány normatívát írt elő, amit 
tantestületi értekezleten alaposan, közösen "át kell beszélni", s azután be 
kell tartani. 6 

Az 1930-as rendeletszöveg látványosan individualistább mint az 1937- 
es, amelyik egyértelműen a kollektivitás eszméjét és egy szélesebb értelem- 
ben vett politizálás követelményét sugározza. 

„Ezeknek az értelmi és erkölcsi életre egyaránt kiható eseményeknek 
közvetlen hangú, bizalomkeltő megbeszélése vagy elintézése közelebb hoz- 
za egymáshoz a tanárt és a tanítványt. Ennek azonban nem szabad pongyo- 
laságra vezetnie, sem unalmas erkölcsprédikációvá válni. A kínálkozó ta- 
nulságokat is a tanulókkal kell megállapíttatni." (1930) 

„Az osztályfőnöki óráknak a meghitt családias beszélgetések jegyében 
kell lefolyniuk. Igyekezzék ezért minden osztályfőnők arra, hogy a tanulók 
teljes őszinteséggel és bizalommal nyilatkozzanak meg. Erezzék át, hogy 
valamennyien egy nagy családnak összetartozó tagjai, akiket közős sors, 
közős érdekek: a magyar jövendő szolgálata, helyesebben e szolgálatra va- 
ló felkészülés kapcsol össze." (1937) 7 

A középiskolában és a polgáriban rendszeresített osztályfőnöki órák 
megfelelő nevelő hatását már az 1937-es tanév végére érzékelték a kultusz- 
minisztériumban. 8 Ezért egy új, a középiskolai osztályfőnökihez hasonló 
és azzal mindenképpen azonos funkciót ellátó óratípus bevezetését határoz- 
ták el a tanítóképzők számára. 9 A rendelet közölte a tanítói hivatás órái- 
nak tárgyköreit és az ezek feldolgozására irányuló utasításokat, részleteseb- 
ben, mint ahogy ez az osztályfőnöki órák esetében történt. 10 

A katolikus tanáregyesület mindvégig aggódott a hatalom megoszlása 
miatt. A tanárképzésről szóló tervei szerint az igazgató dolga a jelölteket 
bevezetni az osztályfőnöki munkába, azaz ez nem lehet a tanárképző 
intézet dolga, hiszen ez éppen a hatalomgyakorlás helyi szintjein 
veszélyeztetné az igazgató presztízsét és a kialakult helyi erőviszonyokat. 1 1 

A Katolikus Középiskolai Tanáregyesület memoranduma már 1933-ban 
követelte, hogy az osztályfőnöki tevékenységet osztályfőnöki dijakkal ho- 
norálják, de erre csak 1942-ben került sor. 12 

A tanulók értékelésének rendszere 



Az 1934. évi gimnázium kerettörvényben biztosított új típusú értékelő eljá- 
rások részletes szabályozására 1938-ban került sor. 1 

A tanulókról szóló új értékelési rendeletet egyöntetűen alkalmazták, at- 
tól függetlenül, hogy az új tanterv életbelépett-e már abban az iskolában 
vagy sem. Az oktatási, tartalmi korszerűsítést megelőzte az ellenőrzési, ér- 
tékelési korszerűsítés, hiszen az ideológiai kérdés volt, ez viszont a szelek- 
ció részeként közvetlenül társadalompolitikai. 2 

A tanuló tanévenként kétszer kapott érdemjegyet, külön magaviseleté- 
ről, külön rendszeretetéről és külön tanulmányi eredményéről. 3 

A magaviselet elbírálásának szempontjait a tanügyigazgatás meghatá- 
rozta. A fogalomnak tisztán az iskolai élet belső racionalitásának megfelelő 
értelmezési lehetősége eltűnt. A kritériumok élére a valláserkölcsi meggyő- 
ződés és a nemzethűség együtt került. Két teljesen különböző értékkategő- 
r iáról van szó, hiszen az első esetben elfogadták az illetékes hitoktató 
illetve pap tanúságtételét, azaz minden praktikus elvárás nélkül a "meggyő- 
ződést", azaz annak verbális kifejeződését vizsgálták, addig az állam szem- 
pontjából már fontosabb kritériummal, a nemzethűséggel már szigorúbban 
bántak, ott csak a "hazafias magatartás" számított, azaz a nacionalista pro- 
paganda tevékenységben, a levente mozgalomban stb. való részvétel. Ezzel 
az elvárással a tanárokat bizonyos értelemben határozottabb állásfoglalásra 
késztették, hiszen korábban — egyes eseteket leszámítva — a nemzethűsé- 
get kétségbe vonni egyenlő volt azzal, hogy valakit kozmopolitának, azaz a 
magyar nemzeti középiskolába nem valónak minősítettek, ez pedig olyan 
kemény ütközés az iskola és a szülő között, hogy mindenkit "nemzethű- 
nek" nyilvánítottak, s ezzel a nemzeti megbízhatóság tényleges vizsgálata 
szempontjából e rubrika elveszett. Ezentúl a tényleges tevékenységet kel- 
lett mérni. Ahogy korábban utaltunk rá, a húszas évek jelszó-nacionaliz- 
musa ekkoriban válik totális és kikerülhetetlen részvétellé a keresztény- 
nemzeti ideológiagyár munkájában. 4 

A további értékeket a konzervatív pedagógiai lobby véleményének és a 
tradicionalista társadalomszervezés érdekeinek megfelelően határozták 
meg: jellembeli tulajdonságok (egyeneslelkűség, jóindulat, akarati fegyel- 
mezettség, tisztelettudás stb.); kötelességtudás és szorgalom; magatartás az 
iskolában és az iskolán kívül; a tanulótársakra gyakorolt hatás. 5 

Sajátos módon a tényleges iskolai magatartás — a jegy racionális tartal- 
ma—az ötödik helyre szorult és ott is osztoznia kellett az iskolán kívüli 
magatartás kétes kritériumrendszerével. 6 

Jeles érdemjegyet kapott a tanuló, ha vallási meggyőződése, nemzeti 
érzése nyilvánvalóan erős volt, s jót, ha valláserkölcsi meggyőződése és 
nemzett -érzése kifogástalan. Elégségest, ha valláserkölcsi és hazafiúi köte- 
lességeit nem elég buzgalommal teljesítette. Elégtelent, ha valláserkölcsi és 
hazafiúi kötelességei ellen súlyosabban vétett. 7 



95 



A magaviselet] érdemjegy a tanuló továbbhaladására nem volt befolyás- 
sal, ezt a szaktanárok idevonatkozó monopóliumának védelmére el kellett 
tűrnie a tanügyigazgatásnak és az osztályfőnököknek, de azt elérték, hogy 
az általános tanulmányi eredmény megállapításakor számításba vegyék.' A 
jegy igazi jelentősége akkor mutatkozott meg, amikor ennek alapján meg- 
tagadtak ösztöndíjakat, sőt egy-két példát arra is találtunk, hogy az "egye- 
temre léphet" záradék megtagadásának is oka lehetett. 9 

Az ellenőrzési érdekcsoport komoly sikere volt, hogy a tanulókról sze- 
mélyi lapokat vettek fel — mint ahogy az országban is folyt az állampolgá- 
rokról a kartotékok felvétele a Nemzetpolitikai Szolgálat működésének 
eredményeképpen — , a személyi lapokat az osztályfőnök vezette. A tantes- 
tület közös álláspontját jegyezte rá, azaz gyakorlatilag minden tanulóról ér- 
tekezett a tantestület. Ez azért is fontos volt, mert a tanári kar belső légkö- 
rét, az egyes tanárok szellemiségét elsősorban itt ismerhette meg a főigaz- 
gató megbízottja. A harmincas évek végén, a negyvenes évek elején már 
marginálisan is alig fordult elő, hogy az állami gimnáziumi tanárok a ren- 
deleteket elemző tantestületi értekezleteken a rendszer szempontjából elle- 
nük felhasználható kijelentéseket tettek volna, viszont a diákokkal illetve 
szüleikkel való összefonódás az osztályozó értekezleteken időről időre 
megmutatkozott, feltárva a megfigyelő előtt az érdekviszonyokat. 10 A sze- 
mélyi lapokat hivatalos titokként kezelve, meghatározatlan ideig tárolták. 

A "rendszeretet" érdemjegy megállapítása pusztán a tantestület vélemé- 
nyének rögzítésére szolgált, mert sem az előmenetellel, sem az általános ta- 
nulmányi eredménnyel nem állott összefüggésben. Ennek a jegynek az ér- 
tékelési szempontjai lényegesen gyérebben szabályozottak voltak. 11 

A tárgyi értékelés szempontjait is újra szabályozták. Az értékelés sor- 
rendje itt meghatározott konzervatív pedagógiai-szakmai rendszert képvi- 
selt: a tanuló tárgyismerete állt egyértelműen és pozitivista módon az első 
helyen, ezt követte felfogó- és ítélőképessége — az aktív és passzív tanulá- 
si módot tehát egybevonva — , érdeklődése és figyelme, kifejezőképessége, 
majd — érdekes módon a kötelességteljesítést megelőzve — önállósága." 

A jegyek komolyságát és stabilitását azzal is biztosították, hogy a tanu- 
ló személyi lapján év közben végeztek folyamatos adatközlést. 13 

Az érdemjegyeket az ellenőrző értékezi eten kellett elbírálni és itt kerül- 
tek kiosztásra az intések és rovások is. 14 

Az ellenőrző és osztályozó értekezleteken az igazgató elnökölt. A szak- 
tárgyi jegyeket a szaktanárok, míg a magaviseleti-rendszereteti érdemje- 
gyeket az osztályfőnök javasolta. 15 

E rendszerben a szaktanárok kizárólagos kompetenciája kétségbevona- 
tott, a tantestület, az értekezlet együttesen hozott döntéseket. A szaktárgyi 
jegy az új rendszerben már nem pusztán a diák szakmai produkciójától és 
az erre vonatkozó szaktanári véleménytől függ, hanem alkufolyamat ered- 
ménye lehet. Ezek az alkuk a tanügyigazgatás számára szolgálnak elsődle- _ 

ges információkkal a tanárok és diákok/szülők kapcsolatáról, illetve a taná- 
rok egymás közötti tekintélyviszonyairól, érveiről, attitűdjéről. 16 

Az egyházi iskolákban ugyanezen a módon kellett meghozni az értékelő 
osztályzatokat. 17 

A tanulót mint egyént a tanárok illetve az osztályfőnök értékelték, fele- 
lősségűk tudatában, az osztályközösségről viszont az iskolalátogató 
számolt be a tankerületi főigazgatónak. 18 

A diákok politizálásának ellenőrzése 

A politikai pluralizmus megszüntetéséért felelős belügyi és társadalmi cso- 
portok jól tudták, hogy a középiskolás korú tanulóifjúság esetében már 
konkrét aktuálpolitikai tevékenységtől is tartani lehet. 1 A kormányzat a ta- 
nulói politizálást korábban is tiltotta, de csupán az általánosságok szintjén; 
a klebelsuergi évtizedben egészen nyflt politikai tevékenységre volt szük- 
ség ahhoz, hogy beinduljon a fegyelmi gépezet. 2 

Az új korszakot éppen az különbözteti meg a klebelsbergi, dualizmus- 
kori helyzettől, hogy minden, illetve majdnem minden politikummá válik. 

Ahhoz, hogy a nemzetnevelés egysége közvetlen politikai haszonként 
jelenhessen meg, konkrét politikai vizsgálatokat is kellett tartani az isko- 
lákban. 3 

Több ízben, rajtaütésszerűén átkutatták a tanulókat. A kutatások 1936- 
ban sovány eredménnyel zárultak. Pedagógiai szempontból egyes meg nem 
engedett segédeszközök - Tolnai kiadású összevonások, előre gyártott 
"puskák" - voltak a kutatás eredményei. 4 

A baloldali térhódításra semmiféle bizonyítékot nem találtak, még Bu- 
dapest elővárosaiban, Újpesten, Kispesten sem. 5 Találtak viszont zsidó 
viccgyűjteményt, nyilaskeresztes röpcédulákat, a gimnáziumi igazgató által 
jelentéktelennek minősített nemzetiszocialista röpiratot, valamint egy vallá- 
si röpiratot, ami a magyarországi egyházak sajtójának méretéből kiindulva 
nyitván azért illegálisan jelent meg, mert kimerítette a más felekezet elleni 
féktelen izgatás bűntettét. 6 

A példaként megvizsgált — óriási — pestkörnyéki tankerületből össze- 
sen sem sikerült összeszedni egy tucatnyi politikai dokumentumot, a gim- 
náziumok nagy része teljesen "tisztának" bizonyult. A tankerületi főigazga- 
tó a fenti, mérsékelt szélsőjobboldali befolyást tükröző anyagot lelkiisme- 
retesen felsorolta, majd röviden úgy jellemezte a helyzetet: "tulajdonkép- 
pen semmit nem találtak. " 7 

A tanulóifjúság olvasmányainak ellenőrzésére vonatkozó rendeletet a 
húszas évek viszonyai között nem lehetett végrehajtani, hiszen sértette vol- 
na az iskolák és a szülők viszonyát, és a kutatások eredménye veszélyeztet- 
te volna a tanári kar konzervatív, apolitikus talajon álló konszenzusát. Ez a 
rendelet azokat a testnevelő tanárokat és fiatalabb jobboldali tanárokat hoz- 

ta előtérbe, akik a politikai arculat néven nevezésében, a konfliktusok ki- 
hordásában voltak érdekeltek. Az ő érdekükben a rendeletet 1937-ben 
megismételték: a rendelet hangsúlyozta az egész tanulóifjúságra kiterjedd 
meglepetésszerű hatás szükségességét és a teljes titoktartást „A kutatásnál 
a figyelem különösen a társadalmi rend ellen irányuló (bolsevista) és egyéb 
szélsőséges célzatú agitációs röpiratok, továbbá a szenny- és ponyvairodal- 
mi termékekre fordítandó". 8 

A kutatás eredménye ezek után más lett, mint 1936-ban. A pestkörnyé- 
ki tankerületet áttekintve: egy pikáns kis kéziratos történetet — benne pap- 
pal — elkoboztak és felterjesztettek, de Kemenes nem továbbította azt, s 
más eljárást sem indított. Egy harmadikos tanulótól elkobzott kommunista 
"Traktor-zsebnaptár" ügyében az iskolaigazgató a gyerek védelmére kelt: 
eddig semmi baj nem volt vele, nem kell eljárni vele szemben. Kemenes 
azonban a rendőrhatóságnak való bejelentés végett felterjesztette az ügyet a 
VKM-be. A VKM állásfoglalása: a gyerek ellen nem kell eljárni, de foko- 
zottan kell ezután megfigyelni az iskolát(!). 9 

A tankerületi főigazgató Vezető szempont legyen ebben az évben című 
körlevelében a tanulók politikai megfigyelésére, holmijuk állandó ellenőr- 
zésére, nyaraltatásuk kontrollálására hívott fel. Utóbbi szempontot minden- 
képpen indokolta, hogy a diáknyaraltatásokat magáncégek rendezték, s a 
helyi nyilvánosság körülményei között csak nagy nyomás alatt dolgozó 
nyilas és szociáldemokrata — vagy éppen teljesen tiltott kommunista — 
csoportok elsősorban ekkor kerültek a tanulóifjúsággal érintkezésbe. A fői- 
gazgató egy tanácsost rajtaütésszerű kiszállásokkal bízott meg a "kommu- 
nista eszmék felderítésére". 10 

A szociáldemokrácia ifjúsági csoportjai, amelyek magánál a pártnál 
kétségtelenül radikálisabb irányt követtek (az Országos Ifjúsági Bizottság 
irányításával), egyes iparostanonciskolákban szakszervezeti sejteket 
kíséreltek meg szervezni-. Röpiratuk agitációs anyaga elsősorban arra 
irányult, hogy az 1936:VII.tc-ben államilag szentesített és előírt két heti 
szabadságot a munkáltatók egy része nem adja meg. 

Hogy a szelet vitorlájukból kifogják, a minisztérium utasítást adott, 
hogy a tankerületi főigazgatók és alárendelt hatóságaik győzzék meg a 
munkáltatókat a két heti szabadság szükségességéről. 1 ' 

Úgy látszik, a törvény végrehajtásának határozottságában nem volt ele- 
gendő konszenzus az uralkodó körök között. Sem az ipari, sem a belügy- 
minisztérium - a vállalkozók szankcionálására képes két tárca - nem 
adott ki megfelelő, kemény rendeletet, nem kockáztatta meg, hogy ellen- 
tétbe kerüljön az iparosok hagyományos érdekeit védő szervezetekkel, az 
ipartestületekkel, a Baross Szövetséggel. A VKM-nek viszont — mint a 
diákság és tanoncság politikai nézeteiért és nemzeti megbízhatóságáért fele- 
lős tárcának - fontos volt a rendelet végrehajtása, ezért a maga lehetséges 
eszközeivel, propagandával, meggyőzéssel kísérelt meg annak érvényt sze- 
rezni. 12 

Az iskolákban tapasztaltakon kívül a VKM-ci valószínűleg az is beavat- 
kozásra késztette, hogy a probléma országos szinten is megfogalmazódott. 
Az Ifjúmunkások Országos Bizottsága 1937. július 7-i kibővített ülésén 
megállapították, hogy az ország hatvanezer tanoncából csak hat-nyolcezer 
kapja meg az előírt kétheti szabadságot. 13 

A minisztérium érzékelte, hogy egyes középiskolai tanulók olyan SZU- 
ban feladott leveleket kapnak, amelyek az eszperantista mozgalom kereté- 
ben "a szovjet-orosz viszonyokat dicsőítették".' 4 

Ezért a VKM a tankerületi főigazgatókon keresztül arra kívánta utasíta- 
ni az igazgatókat, hogy ha ilyen esetről értesülnek, azt hozzák a rendőrha- 
tóság tudomására. 

Kernen es — az ellenőrzés szellemét teljesen elfogadva — nemcsak erre 
utasította az iskolákat, hanem arra is, hogy az osztályfőnöki órák segítsé- 
gével vegyék jegyzékbe az eszperantóul tudó diákokat. 15 

Az ellenőrzés technikai megvalósítását — tudniillik lakásra küldött le- 
velekről volt szó - azonban olyan nehéznek tartotta, hogy javasolta a mi- 
nisztériumnak: a SZU-ból érkezett levelek kerüljenek egy postai elosztóba, 
az értesítse azután a rendőrséget. (A SZU-ból érkezett leveleknek automa- 
tikusan ez volt a sorsuk. Erről Kemenes vagy nem tudott, vagy a 
kerülőúton érkezett, nyilván könnyebben átcsúszó levelekre gondolt.) 

Kétségtelen, hogy a tanügyigazgatási gépezet az iskolán kívüli ellenőr- 
zés rendkívüli felelősségétől menekülni kívánt, és ezzel némileg megvédte 
a besúgó szerepétől az igazgatókat is. Nehogy azonban bárki is félreértse 
vagy a nemzethűség hiányával vádolhassa a főigazgatót, az maga adta ki a 
tanulók listába vételével kapcsolatos rendelkezést. 1 " 

Ugyanő állapította meg azt is, hogy a német diáklevelezés mozgalom is 
segíti a fel forgatást, két Hitler-propaganda levél is került elé. A diáklevele- 
zés támogatását illetve tiltását tekintve, a tanáregyesületeken belül is viták 
voltak. Az ideológikus tárgyak tanárai — magyar- és történelemszakos ta- 
nárok, testnevelők - , valamint az iskolai fegyelemért felelősnek tekinthető 
csoportok általában helytelenítették ezt, hiszen a diák — aki angolt, fran- 
ciát éppúgy tanult mint németet — elkerülhetetlenül olyan ismereteket sze- 
rez így más országokról, más világszemléletekről, melyeket nem az iskola 
alakít ki, s így az iskolai tanulmányokkal ezek az ismeretek feloldhatatlan 
ellentmondásba kerülhetnek, melyeknek nyilván az iskola látja kárát. 
Ugyanakkor az is bizonyos, hogy mivel diákok levelezéséről van szó, a le- 
veleken keresztül a külföldi iskolák légköréről, az ottani tanár-diák vi- 
szonyról, a diákok jogairól, a szülők jogairól a diákok olyan információkat 
szerezhetnek, melyek az iskola fegyelmi rendje ellen lázítják őket. Ráadá- 
sul a diáklevelezés nyelvi hatása, sem volt egyértelmű. A hagyományos, 
konzervatív tanárok, akik a klasszikus német, klasszikus francia stb. okta- 
tásában értek el eredményeket, aggasztónak tartották, hogy diákjaik a kor- 
társ élőnyelv "pongyolaságát" sajátítják el. A gondosan válogatott tan- 
könyvi irodalmi anyag és a tanárok irodalmi kompetenciáját erősen meg- 

kérdőjelezték azok az információk, amelyeket a diákok arról kaptak, hogy 
a kortárs angolszász vagy francia értelmiség köreibea már nem Anatoíe 
Francé vagy Dickens a mindennapi irodalmi beszédtéma, hanem olyan írók 
és költök, olyan stílusirányzatok, melyeket magyar középiskolákban még 
meg sem említettek. 17 Az élőnyelveket oktató tanárok, főleg a 'modernebb 
gondolkodásúak" — azaz élőnyelvpártiak — saját konferenciákat és szak- 
csoportokat is szerveztek, mert a tanáregyesületektől nem várhatták érde- 
keik védelmét. 18 

A német nemzeti szocializmust leszámítva, a szélsőjobboldallal szembe- 
ni védekezés nem volt túlzottan kemény. A tankerületi főigazgató kérdésé- 
re a VKM úgy nyilatkozott, hogy eljárás folytatását nem látja szükséges- 
nek, mert „a Magyar Ifjúsági Fasiszta Egyesület működése és a vezetők 
személye a lefolytatott bizalmas myomozás szerint nemzetvédelmi szem- 
pontból nem esik kifogás alá". (1936. dec.) 19 

Egy újpesti gimnázium hazafiatlanul gondolkodó tanulók eltávolítását 
kérte, s Kernen es pozícióit rendkívül megerősítette, hogy éleslátása utólag 
bebizonyult, hiszen az egyik kicsapott diák egy ifjűkommunista szervezke- 
dés vezetője lett. 20 

Maga az iskola is szeretett volna néha megszabadulni a politikai szem- 
pontból gyanús diákjaitól, mint egy igazgató jelenti, nyomoztatott is utá- 
nuk. „Az, hogy ezek ellen a tanulók ellen semmi kézzelfogható bizonyíték 
nincs, nemcsak ártatlanságuk jele lehet, hanem éppen az óvatosság folyo- 
mánya is." Bár nagy dolog tárgyi bizonyítékok nélkül eljárni valaki ellen, 
mégis inkább ezt javasolja, mint hogy "bűnösök büntetlenül maradjanak." 
A javasolt megoldás tehát: csendes magánvizsgák stb. segítségével történő 
észrevétlen kiszorítás stb. 

„Tekintettel arra, hogy a négy tanuló közül három zsidó, a negyedik 
pedig ostoba keresztény, könnyen megtörténhetik, hogy azok vezetik ezt a 
tehetségében korlátolt tanulót a nem kívánt helyre..." 

Akárhogy is, a tankerületi főigazgató belemegy a nyilvánvalóan anti- 
szemita,, szélsőjobboldali indíttatású megoldásba, ami — a polgári törvé- 
nyesség elveihez papíron még ragaszkodó országban — precedensként is 
szolgálhatott arra, hogy elegendő immár a gyanú valaki ellen, bár nem fe- 
gyelmi, hanem tanulmányi eszközökkel folytatott eljárásra. 21 

Mindez azt mutatja, hogy a társadalom "totalitarizációs szintje" még 
nem teszi lehetővé illetve kívánatossá a diákok ill. szülők elleni határozott 
fellépést, a szférán kívüli konfliktusokba a tanügyigazgatásnak nem áll ér- 
dekében belefolyni. A diákok politikai ellenőrzése így elsősorban az iskola 
politikai arculatának ellenőrzése lesz, a vizsgálatok eredménye az igazga- 
tók és vezető tanárok minősítése. A diákokról fennmaradó feljegyzéseket 
pedig nem annyira a hatósági fegyelmi eljárások megindításával, ezek vé- 
gigharcolásával értékesítik, hanem a "csendesebb" szelekciónál, a magán- 
vizsgáknál, illetve az egyetemre bocsátható végzés megtagadásánál. 22 

A diákok külső megjelenésének ellenőrzése 



A tanulók öltözködésének, hajviseletének ellenőrzése ismét nem csupán ha- 
gyományos erkölcsvédelmi szempont. A magyaros formaruha ügye egy 
olyan sajátos jelenség, ahol mindenki érdekelt és ezt az érdekét ki is nyil- 
vánítja: így a jobboldali társadalmi mozgalmak, a minisztérium, a tankerü- 
leti főigazgatóság, a tanári kar, a szülők, és bizonyos mértékig a diákok is. 
Szóhoz jutnak a helyi gazdasági érdekek is. 1 

A nemzeti hagyományok túlhangsúlyozását, az idegengyűlöletet szolgá- 
ló társadalmi mozgalmak egyike volt a Magyaros Öltözködési Mozgalom 
Országos Bizottsága. Részben az ő követelésükre, részben az új kultúrpoli- 
tika szerves részeként Szity államtitkár 37122/1934-es elnöki rendeletében 
ajánlotta a magyaros formaruhára való áttérést. 1937 januárjában azután a 
mozgalom vezetői memorandumban közölték a minisztériummal: ahol az 
áttérés megtörtént, ott máris megvan a "nemzeti Öntudatot emelő ereje" , s 
buzgón bizonygatták, mennyire szerves része ez Hóman egész kultúrpoliti- 
kájának. 2 

Azt állították, hogy egymással azonos körülmények kőzött lévő taninté- 
zetek különböző mértékbén hajtották végre a rendelkezést, s ennek nem 
anyagi oka volt. Előfordult egy olyan eset is, hogy az iskolában a magyar 
ruhában megjelent növendéket ahelyett, hogy példaképpen állították volna 
a többiek elé, hazaparancsolták. 3 

Nyilvánvaló, hogy a minisztériumot azzal revolverezték: nyíltan szabo- 
tálják a tanárok a nemzeti egység koncepcióját. 4 

A mozgalom vezetői ezért súlyos intézkedéseket sürgettek: azt, hogy a 
formaruha használata kötelező legyen, hogy a Mozgalom által kiadott szak- 
könyvekben megszabott mintát fogadják el egyedül hivatalosnak (!), hogy 
az átmeneti idő alatt se engedélyezzék az "idegen szellemű" tányérsapka, 
matrózblúz viselését. A mozgalom valószínűleg szélsőséges szárnya azt kö- 
veteli, hogy a diákok különböző alkalmakon különböző egységesített for- 
maruhábanjelenjenek meg, azaz 3-4 formaruhát csináltasson mindenki. 5 

A memorandum hatására Kása Kálmán 1937 januárjában bizalmas lei- 
ratban szólította fel a tankerületi főigazgatókat az ügy kivizsgálására. 6 A 
gimnáziumok válaszaiból azután kiderült — legalábbis ók ezt hangsúlyoz- 
ták — , hogy a szülők anyagi helyzete nem teszi lehetővé a formaruhák be- 
szerzését.' 

Sok gyerek — gimnáziumokban - apja levetett ruháit viseli tovább, s 
ha újat vesznek, akkor is a praktikusabb, foltozható 3tb. ruhákat részesítik 
előnyben. A zsinóros stb. ruhát a tehetősebbek is legfeljebb vasárnapi öltö- 
zéknek tekintik. 8 

Mindenütt jellegzetes, hogy a kisebbek jobban viselik azt, míg a na- 
gyobbak inkább a "sportosabb", praktikusabb stb. öltözetet kedvelik. 

Az igazgatói válaszok rendszeresen iskolán kívüli tényezőkre hivatkoz- 
tak, arra, hogy a szülői értekezlet ragaszkodott ahhoz, hogy ne legyen egy- 



101 



séges formaruha, arról, hogy a helybeli iparosok különböző " iskolai -ma- 

Í;yarosként" hirdetett formaruhát árulnak a kiélezett konkurenciaharcban, 
gy gyakran nyomás nehezedik az iskolára a helység egyik vagy másik ipa- 
ros csoportja rés zérói. 9 

Az egyik igazgató finoman reagált a memorandum legárulkodóbb tézi- 
sére, mdnillik megjegyezte, hogy a magyar ruha mindenekfelett való pro- 
pagálása közepette kicsit nehézkes lenne ezeknek a diákoknak a megintése, 
akik megcsináltatták ugyan magyaros formaruhájukat, de nem az "illeté- 
kes" mozgalom szabványai szerint... 10 

Az igazgatók pontosan érezték a kérdésben rejlő politikumot és ezért 
többségűkben siettek a céllal való azonolásukat exponálni, állítva, hogy ők 
megtettek mindent. 

Egyébként a fokozatos bevezetés megindulásáról kettő kivételével min- 
den gimnáziumból hírt adnak. Túlbuzgóbb direktorok még azt is javasol- 
ták: az egyetemeken, érettségiken is rendszeresíteni kellene a formaruhát, 
egyáltalán, ez lehetne a magyar értelmiség megkülönböztető jegye! 11 

Salgótarjánban viszont a szülői értekezlet igen nyíltan fogalmazott: 
amíg az állam államsegéllyel vagy államosítással nem csökkenti a tandíja- 
kat, addig nem vállalják a formaruha költségeit. 

Kernen es Illés javaslatában az egyszerűbb ruhatípus kidolgozását, a ke- 
reskedelmi érdekek érvényesülésének visszaszorítását javasolja. Míg a szü- 
lők általános gazdasági helyzete meg nem javul, a kötelezőséget — noha 
céljaival maximálisan egyetért — keresztülvihetőnek nem tartja. 12 

A sapka- és jel vényviselés ellenőrzése mögött is komoly politikai-közé- 
leti erővonalak húzódnak meg. Tapasztalati tény, hogy növekszik a főisko- 
lai diákszervezetek tevékenysége, befolyása a közéletre, s hagyományos 
módon egyre kevésbé lehet megakadályozni, hogy szervezkedéseiket a kö- 
zépiskolás korú ifjúságra is kiterjesszék. 13 A szervezetek tagjait legkőny- 
nyebben jelvényeikről lehetett felismerni, így a jelvényviselés ellenőrzése a 
politikai befolyás felmérését szolgálta, tiltása pedig visszaszorítását. 14 

A gimnazisták rendjét világosan megkülönböztető jel volt a sapkajel- 
vény. Ezért a VKM utasította az igazgatókat, kössenek a sapkajelvények 
készítőjével olyan megállapodást, amelyik megtiltja, hogy azokat másnak 
is kiadja. 15 

Ez a kor szellemére rendkívül jellemző kis epizód mutatja, mennyire 
védi a VKM azt a tekintélyt, ami valóban a monopólium, az állam öncélú 
tekintélye, egyszerűen azért, mert ha a helyi gimnázium igazgatóját eddig 
nem késztette lépésekre az, hogy más helybeliek is "gimnazistáknak" akar- 
nak látszani, akkor ez nyilván nem probléma. . . 16 

A leánytanulók feltűnő öltözködésének, ékszerviselésének tilalma egy- 
részt nyilvánvalóan az egyházi körök és esetleg tőlük is függetlenül élő 
vallási normák hatása, másrészt azonban fontos államérdek, hogy a társa- 
dalmi különbségeket egy osztályon belül lehetőleg ne érzékeltessék a gaz- 

dagabbak a szegényebbekkel, hiszen ez tartósan nyomot hagyhatott a kö- 
zépiskolát végzett ifjúság nemzeti egységén. 17 

A hagyományos értékek: tisztaság, rendezettség, figyelem, fegyelme- 
zettség, "jelentkezés", "járás", köszönés, egyaránt helyet kapnak a megfi- 
gyelési szempontok között, de alaposabban meghatározott normák hiányá- 
ban, általában nem foglalnak el számottevő részt a jelentésekben. 18 

Az iskolalátogatónak meg kellett állapítania, hogy a diákok hogyan fe- 
lelnek, előadásuk szép, magyaros-e. A magyaros beszéd, a nyelwédelem 
mögött ebben az időben a legnagyobb nyelvészek, az egész Akadémia fel- 
sorakozott, s a kultúrpolitika ezt az akciót minden korábbinál szívesebben 
látja, hisz a nemzetnevelési munkába ez rendkívül könnyen beilleszthető, s 
ezt a mozgalmat azután tényleg senki nem vádolhatja elfogult sovinizmus- 
sal, vagy totalitárius tendenciákkal. A mozgalmat vezető kiváló nyelvésze- 
ken kívül ez a mozgalom otthont adott az idegengyűlölet legkülönbözőbb 
formáinak is. Mindennek irányítása, megfelelő mederben tartása nyilván- 
valóan csak a tanügyigazgatás feladata lehetett. 19 

A reformok alapja Hóman szerint mindenekelőtt a jó tanárképzésen 
nyugodott, ezért tettél fokozottan az iskolalátogató feladatává annak elle- 
nőrzését, hogy a tanító-, tanítónő- és óvónőképző intézetekben rendelkez- 
zenek megfelelő előadókészséggel, a szép olvasás, mesélés, szavalás képes- 
ségével a diákok. 20 

A diáktevékenység ellenőrzésének szempontjai közé bekerült néhány 
reformpedagógiai hatást mutató is arról, hogy a diákok foglalkoznak-e 
önállóan az anyaggal, hogyan fogalmaznak, ügyesek-e a kísérletekben, 
van-e önálló véleményük, ismerik-e a tanulás helyes módját stb. Ezeket a 
szempontokat azonban — ismét csak konkrét normák hiányában — az isko- 
lalátogatók csak másodsorban tudták érvényesítem, s gyakran ugyanennek 
az utasításnak más szempontjai — jelölje ki a könyvből a tanár a megtanu- 
landó anyagot - zárták ki a tanulói önállóság érvényesülését. 21 

A diákok szelekciója 

A húszas évek aggodalmait az 1929-as értelmiségi összeírás igazolta, s a 
harmincas évek elejétől kezdve méginkább világossá vált, hogy "értelmisé- 
gi túltermelés" van Magyarországon. Az adófizető gazdasági körök és a 
költségvetésért felelős csoportok nem tartották lehetségesnek, hogy az ál- 
lam többet fordítson köztiszviselői, tanári, orvosi munkahelyek létrehozá- 
sára, a magángazdaság pedig nem tartott igényt nagyobb számú tisztviselő- 
re és szakemberre. Az utóbbi jelenség oka, hogy Magyarországon a közép- 
tőke van erősödőben, ahol maga a kvalifikált vállalkozó végzi el az igazga- 
tási és adminisztratív, nemritkán a mérnöki funkciókat is. 1 

Ugyanakkor a képzési struktúra is korszerűtlen volt. Oktatástörténett 
közhely, hogy "a jogi képzés dominált", ezt általában az uralkodó osztá- 

lyok elavult presztízs rendszerével szokták magyarázni. Ennél a helyzet ki- 
csit bonyolultabb. 

Arról van szó, hogy az egykori birtokos nemesség — amely földjét el- 
veszítve a közhivatalokba áramlott — az egyik uralmi formát a másikkal 
cserélte fel. A hivatal, a pozíció uralmi jellegének fenntartásához pedig ki- 
fejezetten a jogi egyetemi végzettség kellett és nem pótolhatta azt semmi- 
lyen más műveltség. Ez hatott azután vissza a magyar államapparátus egé- 
szére. A hivatalokban elsősorban jogászi végzettségűek ültek, s aki ezekbe 
a hivatalokba akart bekerülni, ennek az uralkodó rétegnek a részévé kívánt 
lenni, az mindenképpen jogi végzettséget szerzett. Ez természetesen sértet- 
te az önállóan szerveződni kezdő értelmiségi szakmák érdekeit, a különbö- 
ző tanár- és tanítóegyesületek állandóan szorgalmazták, hogy ne jogászok, 
hanem tanári végzettségűek kerüljenek a tanügyigazgatást pozíciókba, a 
mérnökök szorgalmazták, hogy mérnökök kerüljenek az államépítészeti hi- 
vatalokba stb..^ 

Másrészt viszont a jogi egyetemek és jogakadémiák professzori kara és 
mindenkori hallgatósága olyan szorosan összefonódott a rendszer uralkodó 
köreivel, a legmagasabb pozíciókban ülőkkel, akik évfolyamtársaik, csa- 
ládtagjaik vagy éppen tanítványaik voltak, hogy lehetetlen volt a felsőokta- 
tásra szánt pénzforrásokat a tudományegyetemektől a többi felsőoktatási 
intézményhez átcsoportosítani. A jogakadémiai rendszer leépítésének meg- 
kezdésére is csak azért kerülhetett sor, mert éppen a jogász végzettségű tár- 
sadalmi csoportok kívánták a nemkívánatos konkurrenciát kiküszöbölni. 3 

A szakigazgatási funkciók jogászokkal való betöltésével, az állami 
pénzforrásoknak a köztisztviselői és nem orvosi stb. állások létesítésére va- 
ló koncentrálásával jött létre a "fölös számú értelmiség". A rossz haté- 
konyságú közigazgatás és az állástalan értelmiség egyidejű léte rendkívüli 
terheket rótt az államháztartásra, általában rontotta a középosztálybeli 
családok jövedelmi helyzetét és közhangulatát, politikailag pedig — ezt a 
tapasztalatok mutatták — a munkanélküli értelmiség a különféle irányú 
felforgató mozgalmak élcsapatává válhatott. 

Az értelmiségi túltermelés ellen nem használt az egyetemi numerus 
clausus, a zárt szám, egyszerűen azért, mert aki egyáltalán érettségizett, az 
már csak értelmiségi munkakörben volt hajlandó elhelyezkedni. 

A megoldást tehát már középfokon kellett megkeresni. A legelső lehe- 
tőség az lett volna, hogy a középiskolába törekvő ifjúságot eleve szakokta- 
tási intézményekbe "tereljék". 

E célból a tanfelügyelőknek ellenőrizni kellett, hogy a tanító megfeleld 
propagandát fejt-e ki a gyerekek, illetve sokkal inkább a szülők körében, 
annak érdekében, hogy a gyerekük gyakorlati pályára menjen. Erre a mun- 
kára valóban erősen ösztönözni kellett a tanítókat. 

A tanítók zöme maga is gimnáziumba járatta gyerekét, ezért mindenféle 
áldozatot vállalva, s kockáztatva az elhelyezkedés nehézségeit. A tanító- 
egyesületek garanciákat követeltek arra, hogy a tizenéves gyerekekkel ren- 

delkező kollégáikat gimnáziummal ellátott városokba helyezik át. A tanító- 
ság maga is az általános klasszikus műveltség minél magasabb szintjét te- 
kintette eszményinek, a gimnáziumra épített tanítóképzést szorgalmazta. A 
nagy arányban egyházi kézben lévő tanítóképzőkből kikerülő új tanító 
nemzedékeket sem hatotta át a gazdasági pályák értékének tudata. 4 

A gazdasági pályákra agitálni, szakiskolákat ajánlani tehát nemcsak a 
családok meglátogatásával járó plusz munka miatt volt a tanítók jelentős 
részének kellemetlen teher, hanem azért is, mert a szülők rákérdeztek: "és 
a tanító ür, miért adta gyerekét gimnáziumba". 5 Annak kimondása pedig, 
hogy a gimnáziumhoz "okosabbnak kellene lennie" gyerekének, rendkívüli 
feszültséget jelenthetett, s kihívta a tanító ellen a lakosság haragját. S ez 
egészért közvetlenül is árthatott a falusi vagy kisvárosi tanítónak." 

A fözvetlen tanítói agitáción túl a minisztérium több kísérletet tett a 
gyakorlati pályák feté való irányításra. 

Ellenőrzése alá vonta az ipari szakoktatás nagy részét, a mezőgazdasági 
szakoktatást, hogy ellenőrizhesse, egységes nemzetnevelési rendszerbe il- 
leszthesse ezeket az iskolafajokat. 

Az iskolafajok népszerűsítése kedvéért ellentmondásos erőfeszítéseket 
tett a legkülönbözőbb iskolatípusok egyenjogúsítására, gondoljunk csak az 
1938-as reformra, annak felemásságára. A szakoktatási középiskolák érett- 
ségije éppen a legrangosabb egyetemre, a Pázmányra nem képesített. 

A kérdés, hogy mi felel meg középiskolai végzettségnek, nem pusztán 
oktatáspolitíkaüag illetve a bizonyos állások betöltésére való jogosultság 
szempontjából volt fontos, hanem a választójog aspektusából is . ' 

A tananyag legkülönbözőbb pontjain helyet biztosítottak a gazdasági 
szféra, a gyakorlati élet követelményeinek, ez azonban az elemi iskolában 
sokkal inkább a továbbtanulni nem akarók boldogulását segítette, mintsem 
a továbbtanulás irányát befolyásolta volna. 8 

A szelekciós szempont késztette arra a kormányzatot, hogy elsősorban 
a polgári iskolát fejlessze. A polgári iskola képes volt arra, hogy a közép- 
iskola általános műveltséget adó funkciójából valamennyit átmentsen s 
egyben alkalmas volt arra, hogy a gazdasági életben való részvételre is fel- 
készítse tanulóit. Azaz: megfelelt az ideológus csoportok követeléseinek 
egy "nemzeti" műveltségstandard és ideológiai rendszer lefelé való terjesz- 
tésében és megfelelt a felfelé törekvő rétegek félig praktikus félig az úriság 
látszatát hajszoló ambícióinak. 9 

A polgári iskola tanárai pedagógiailag "haladóbb szelleműek" voltak, 
mint a középiskoláé, erősebben érvényesült körükben a reformpedagógia 
hatása, könnyebben rávehetők voltak a "nem oktatni, hanem nevelni" pe- 
dagógiai koncepció befogadására. 10 

Másfelől a polgári iskolai tanárok szaktudományi elkötelezettsége 
gyengébb, mint a gimnáziumi tanároké, érvényesülésüknek egyetlen útja a 
pedagógiai-iskolafelügyeleti-közoktatáspolitikai körök elismerése. Kevésbé 
kötődnek mindenféle, autonómiával rendelkező konzervatív vagy liberális 

tudományos körökhöz, politikailag és iskolafelügyeleti szempontokból 
egyaránt megbízhatóbbak. 1 1 

Ennek a tanári testületnek eleve egészen más a szelleme, mint a közép- 
iskoláé, például az óravázlatok kötelezd készítésében a polgári iskolai taná- 
rok elsősorban segítséget látnak, míg a középiskolai tanárok a tanítás sza- 
badságának korlátozását. 12 

A legnagyobb vita a túlterhelés körül alakult ki. Az egyes tárgyak leé- 
pítése, óraszámuk csökkentése elemi érdekeiben sértette a középiskola ta- 
nárainak megfelelő csoportjait. A református tanáregyesület vezetése (s a 
tiszántúli tanügyigazgatás) például egyértelműen a görög s latin tanítás el- 
kötelezettje volt, ezért a görög fenntartása mellett exponálta magát. A túl- 
terhelés csökkentésének is egyik lehetséges, de konfliktusokban egyáltalán 
nem szegény útja a szelekció volt, a másik üt pedig az egyes tárgyak óra- 
számának csökkentése. 13 

A tanáregyesületeket az aggasztotta, hogy a szelekció szembeállítja az 
iskolát a családdal. Progresszív tandíjat kellene kiróni a gyengébb tanulóra 
—javasolták inkább. Másrészt a szelekció hibája, hogy nem az alkalmas- 
ság, hanem az ismeretanyag a döntő. Az akadémiai-tudományos érdekcso- 
port úgy vélte: iskolapszichológusokat kellene alkalmazni, a pályaválasztá- 
si tanácsadás bevezetendő, négy évenként legyen kötelező a lélektani, al- 
kalmassági és képességi vizsgálat, amelyen a szelektálást a tanuló lelki al- 
katára alapítanák. 14 £ konzervatív csoport szerint a természetes pályavá- 
lasztás (azaz a szülőktől örökölt pálya) a legjobb, a magasabb pályákhoz 
speciális rátermettség kell, ennek megállapítása a gyermeklélektani intéze- 
tek feladata, ezek és az iskola döntsenek. A tehetségek felkutatására és kü- 
lön nevelésére irányuló újabb mozgalmat természetellenesnek tartották. 

A tanügyi apparátus egyik katolikus vezetője arra mutatott rá, hogy sok 
szülő katolikussága miatt küldte gimnáziumba gyerekét szakiskola helyett, 
mert abból nincs felekezeti. A gyengébb diákok szelekciós átirányítása cél- 
jából ugyanaz a rend tartson fenn szakiskolát -szorgalmazta. Ugyanakkor 
ehhez a legfelsőbb szintű politikai támogatás hiányzott. 15 

A budapesti piarista gimnázium igazgatója szerint túlzásba vitték a fe- 
lügyeletet, a szelekciót nem tudja a középiskola elvégezni, ha új iskolatípu- 
sok nem állíttatnak be. 

A már középiskolás korú ifjúság távol tartására illetve még érettségi 
előtti eltávolítására több út is kínálkozott. 

Legegyszerűbbnek nyilvánvalóan az tűnt, hogy az osztálylétszámot kor- 
látozza a minisztérium. Ezt támogatta számos tanári érdekvédelmi szerve- 
zet, a tanárok és tanítók munkájának megkönnyítése kedvéért, szorgalmaz- 
ták ezt a hagyományos és reformpedagógiai szakkörök egyaránt, s a kisebb 
osztálylétszám követelése egybevágott az oktatás helyett a nevelésre kon- 
centráló kultúrpolitikai törekvésekkel is. 

Külön támogatást jelentett a pedagógiai szférán kívülről elinduló akció: 
a népegészségügyi mozgalom és az azt felkaroló szociálpolitika. Az érde- 

kelt orvosi körök és befolyásukra a Belügyminisztérium egyaránt úgy fog- 
lalt állást, hogy magas osztálylétszám mellett a kollektív egészségvédelmet 
biztosítani szinte lehetetlen. 1 ' 

A fajvédelem-népegészségvédelem általános ideológiai szféráján túl ez 
a HM sérelmét is jelentette, a HM túlzottnak találta az egészségi okokból 
felmentést kérő érettségizettek számát. 18 

Ugyanakkor - a pedagógiai körök és lényegében valamennyi kor- 
mányzati tényező egyértése ellenére — a kisebb osztálylétszámok 
megvalósítása szinte lehetetlen volt. A társadalom igen szeles körei 
sérelmesnek tekintették a továbbtanulási lehetőség szűkülését. Az 
alacsonyabb osztálylétszám erősen sértette a hagyományos érdekérvényesí- 
tési lehetőségekkel rendelkező középrétegeket, ezek mindig elérték a helyi 
iskola igazgatójánál, hogy gyermekeiket az iskolákba mégiscsak felvegyék. 

Ugyanakkor a tehetségesnek tartott paraszt gyerekek felvételét szorgal- 
mazták a rendkívül széles országos befolyással rendelkező népiesek, a te- 
hetségkutatást és -mentést felvállaló protestáns egyház, tehát nemhogy 
csökkent volna a gimnáziumi helyre pályázók száma, hanem nőtt. A maxi- 
mális osztálylétszámot a lányoknál 45-ben állapították meg, ezt helyileg — 
indokolt esetben - 5 fővel növelni lehetett. 19 

Az 50-60 fős osztálylétszámok kettéosztásával a tanári munkaalkalmak 
száma növelhető lenne —érvelt a tanáregyesület is. 20 A tanítóképzős-re- 
formpedagógiai csoport szorgalmazta a maximált negyven fős osztálylét- 
számot. A régi rendtartás maximálta a létszámot és előírta, hogy 1934/35- 
re csőkenjen 40-re. Ez a fent felsorolt okokból nem következett be, az 
1938-as rendtartásban már nem is szerepelt számadat. 

Az osztálylétszámok érdemi csökkentését már csak azért sem lehetett 
elérni, mert amint újabb és újabb társadalmi csoportok jelentkeztek az ele- 
mi iskola felső osztályaiba illetve a polgáriba, a normatív különbség fenn- 
tartása annál több kispolgárt késztetett arra, hogy gyermekét gimnáziumba 
küldje. Ráadásul éppen a harmincas évek elején ért gimnazista korba az a 
nagyobb lélekszámú nemzedék, amelyik a háború utáni demográfiai fellen- 
dülés során született, s a következő nemzedékeknél sem volt várható a de- 
mográfiai nyomás csökkenése, hiszen a bethleni konszolidáció, a keresz- 
tény középosztály anyagi-társadalmi konszolidálódása még a húszas évek 
közepén is nagyobb arányú gyerekvállalásra ösztönöztek. 21 

Amikorra pedig a demográfiai nyomás csökkent volna, a visszacsatolá- 
sok eufóriája, az új területeken való elhelyezkedés esélye azokat a társadal- 
mi csoportokat is a gimnázium választására késztették, melyeket a húszas- 
harmincas évek tisztviselői munkanélkülisége ettől visszariasztott volna. A 
kialakuló háborús helyzet is — a bármilyen gyengén letett érettségiből au- 
tomatikusan következő katonai kiváltságok miatt — a gimnázium választá- 
sára ösztönzött. (Az ugyanilyen kiváltságot adó ipari és mezőgazdasági in- 
tézmények számos városban még egyáltalán nem léteztek, a felsőkereske- 
delmik szellemisége a kistisztviselők jelentős részének idegen volt, a taní- 

tóképzés presztízse — éppen az odaáramló egészen szegény gyerekek miatt 

- erősen csökkent.) 22 

Az érettségizők számának csökkentésére a következő kínálkozó lehető- 
ség a folyamatos szelekció volt, azaz az "oda nem való" tanulók eltávolítá- 
sa a középiskolából. Ennek ellenőrzése illetve szorgalmazása egyértelműen 
a tanügyigazgatás feladata lett, hiszen a tanárok és igazgatók nem szívesen 
kerültek szembe a tanulók szüleivel, akik a társadalmi, gazdasági vagy po- 
litikai életben bosszút állhattak ezért. 23 

Az iskolalátogató megállapította, hogy az alsóbb osztályokból hány ta- 
nuló jutott a felsőbb osztályokba. A kemény szelekciót szorgalmazó belső 
rendelet végrehajtását az iskolalátogató elég hatékonyan ellenőrizni tudta, 
így megnőtt a felsőbb osztályba nem bocsátható diákok száma. 24 

Minthogy a társadalom értékrendjében mind a "négy gimnáziumot vég- 
zett", mind a "hat gimnáziumot végzett" kifejezések valós tartalommal ren- 
delkeztek, alacsonyabb tisztviselői pozíciókat ehhez kötöttek, gyakran elő- 
fordult, hogy a gimnáziumi tanulmányok folytatására alkalmatlannak bizo- 
nyult diákok legalább azt az egy osztályt — általában a negyediket vagy a 
hatodikat — szerették volna befejezni és arról bizonyítványt kapni. 25 

A kérvények és háborgások formájában jelentkező társadalmi nyomás 
hatására a VKM rendeletet adott ki. Eszerint a tankerületi főigazgató vagy 
az illetékes egyházi főhatóság engedélyt adhatott arra, hogy - a továbbta- 
nulást tiltó záradék bejegyzésével — az adott osztályról szóló oklevelet a 
diáknak kiadják. 26 

A magántanulók leépítése volt a következő lehetséges csökkentési mód. 
Ezzel a tanügyigazgatási gépezet egyet is értett, hiszen a magántanulók ön- 
képzése illetve a magántanítás gyakorlatilag ellenőrizhetetlen volt. Ezért 
amikor az államtitkár a magántanulók vizsgáztatásának megszorítását java- 
solja, a tankerületi főigazgatóságok lelkesen egyetértettek, sőt hamarosan 
Kernen es budapest környéki tankerületi főigazgató kezdeményezte az egy- 
házi gimnáziumi magánvizsgák megakadályozását. 27 

A feltételek szigorodása következtében a magánvizsgálatok egyre nehe- 
zebbek és feltételeik egyre keményebbek lettek. Az iskolalátogatók egyre 
szigorúbban ellenőrizték, hogy a helyi erőviszonyok által befolyásolt igaz- 
gatók mennyire könnyítik meg a magánvizsgákra bocsátott tanúlók levizs- 
gázását. 28 

A feltételek szigorodásának egyik érdekes tünete, hogy többen már meg 
sem próbálták a magánvizsgákat letenni, hanem hamis papírokat próbáltak 

- lopott gimnáziumi pecsétekkel - előállítani, hogy egyáltalán az érettsé- 
giig eljussanak. 29 

A minisztérium a szelekció gondolatától áthatva, még az utóvizsgák le- 
hetőségét is korlátozni szerette volna, egy tankerületi főigazgatónak kellett 
figyelmeztetni az államtitkárt, hogy ez kimondottan a gimnáziumi törvény- 
be ütközik. 30 

Az osztályismétlésre utasított tanulók kedvét az osztály tényleges meg- 
ismétlésétol ügy akarta elvenni a minisztérium, hogy — az üj tantervre hi- 
vatkozva — az összes megelőző év anyagából különbözeti vizsgálatot kel- 
lett tenniök. 31 

Miközben a gimnáziumi tanulmányokra alkalmatlan tanulók eltávolítá- 
sát ennyire szorgalmazták, üj veszély jelentkezett. Egy-egy gimnáziumból 
elbocsátott tanuló más gimnáziumban próbálta folytatni tanulmányait, más 
középfokú iskolák tanulói pedig megpróbáltak gimnáziumba átkerülni. 

Az iskolalátogatók megvizsgálták, hogy hány tanuló jött más iskolából, 
ezekhez gyakran külön ellenőrző kérdéseket intéztek. Ha a felsőbb osztá- 
lyok tanulói közül 20%-nál több volt az, aki máshonnan jött, az iskolaláto- 
gató az igazgatót kérdőre vonta s a minősítésben, illetve a szöveges értéke- 
lésben minden alkalommal jelentette az igazgatói szigor hiányát, rosszabb 
esetben a társadalompolitikai célokkal való azonosulás hiányát. 32 

A polgári iskolákból és középfokú szakiskolákból oly sokan kíséreltek 
meg átlépni a gimnáziumba és leánygimnáziumba, hogy az ismét a gimná- 
ziumban érettségizettek túltermelésének veszélyét idézte fel. Ennek mega- 
kadályozására a minisztérium elrendelte, hogy ezentúl a polgári iskolák 
I-IV. osztályából a gimnázium megfelelő magasabb osztályába csak az a 
tanuló léphet át, aki a polgári iskola legalább két legutóbbi osztályát jeles 
vagy jó eredménnyel végezte, és a két iskola különbözetéből sikeres ma- 
gánvizsgálatot tett. A középiskolák felső osztályaitól még inkább távol 
akarták tartani a tanulókat, ezért innen csak az léphetett át, aki a célzott 
osztályt megelőző összes osztály gimnáziumi tantervi anyagából magán- 
vizsgálatot tett. 33 

A szabályszerű koron túllévők részére a különbözeti vizsgálatok enge- 
délyezését — a helyileg befolyásolható igazgató, illetve az attól távol lévő, 
és a döntéselőkészítőknek teljesen kiszolgáltatott VKM helyett — a tanke- 
rületi főigazgató kezébe adták. 34 

Egy 1936-os rendelet azon paragrafusa - hogy a leányok fiú-középis- 
kolába semmiképpen nem vehetők fel, ha a községben polgári leányiskola 
van — olyan tiltakozást váltott ki, hogy a VKM visszakozott. 35 

Az akadályokat sikeresen vett tanulók, ha nehezen is, de eljutottak az 
érettségiig. 1934 után azonban ez az érettségi egyetemi tanulmányokra már 
nem képesített, pontosabban csak egy külön erre a célra rendszeresített zá- 
radékkal együtt. A záradék bevezetésének természetesen volt politikai tar- 
talma is, a lényege azonban a szelekció volt, mégpedig a tanügyigazgatás 
által minden korábbi fázisnál jobban ellenőrizhető szelekció. 

Némelyik tanár — nem érzékelve a szelekció "nagy nemzeti jelentősé- 
gét", engedve a helyi erők nyomásának — az érettségin túlzott engedé- 
kenységet mutatott, túl egyszerű matematikai feladatokat adott stb. Ilyen 
esetben néha maga az igazgató avatkozott be, már csak azért is, bogy az 
érettségi biztos jelenthesse, milyen jói megfelel ő a feladatának. 36 

A rossz tanulók eltávolítására vonatkozó rendelkezés-halmaz hatékony- 
ságát jelzi, hogy az 1930/3 l-es tanévben 6350 tanuló első ízben, 840 töb- 
bedszerjelentkezett középiskolai érettségire, ebből sikeres vizsgát tett 6184 
(3229-en elégséges eredménnyel). 1939/40-ben 7914 jelentkezett először, 
910 többedszer, 7544 volt sikeres és ebből még mindig 3789 lett elégsé- 
ges,_tehát alig 1-2% -nyit sikerűit kiszorítani. 37 

Összefoglalóan megállapíthatjuk, hogy oktatáspolitikai eszközökkel 
nem lehetett eltorlaszolni a gimnáziumba igyekvők, az érettségizni szándé- 
kozók útját. A tanári szakma egységes érdeke volt ugyan a színvonal fenn- 
tartása. A konkrét tanárnak a maga konkrét helyén viszont az volt a fontos, 
hogy ne kerüljön konfliktusba a "kiselejtezésre" váró tanuló szüleivel. A 
tanügyigazgatásnak érdeke volt ugyan a szelekció erőltetése, ugyanakkor 
viszont abban a sajátos alkuban, amely az űj típusú politikai értékeket tel- 
jesítményként elismerő tanügyigazgatás és az iskola konzervatív szakmai 
vezetése között zajlott, nem érvényesíthettél korlátlanul elképzeléseiket. A 
szülők összességének az érdeke a magasabb színvonal, alacsonyabb osz- 
tálylétszámok lettek volna, konkrétan viszont ezért senkinek nem érte meg 
a konfliktusokat felvállalni. 

így következett be az a helyzet, hogy a tanári rend, a tanügyigazgatás 
és a szülők nagy része is érdekeltté vált abban, hogy oktatáspolitikán kívüli 
eszközökkel számolják fel a gimnázium túlzsúfoltságát. Olyan társadalmi 
viszonyok megteremtésével, amely a kereskedelmi-ipari szférát vonzóvá te- 
szi a konkurenciától rettegő keresztény iparosok, altisztek előtt, ösztönöz- 
ve a szakiskolák választására, olyan viszonyok teremtésével, amely a nem 
keresztény kispolgárságot, sőt értelmiséget is arra készteti, majd kényszerí- 
ti, hogy ne középiskolába járassa gyermekét: a zsidótörvényekkel. 



A diákok pályairányítása 

A jobb tanulóknak és a szegénysorsúaknak járó hagyományos tandíjmen- 
tességen kívül — amelynek odaítélését természetesen jelentősen befolyásol- 
ta a diákok új típusú minősítése — az apparátus olyan formákat is keresett, 
ahol közvetlenül támogathatott egyes diákokat vagy diákcsoportokat, kife- 
jezésre juttatva ezzel saját preferencia rendszerét. Rendkívül nagy jelentő- 
ségű volt ebből a szempontból a 9000/1937. eln. számú rendelet, amely a 
Horthy Miklós ösztöndíjalap szervezetét határozta meg. 

Az alap ügyintézését egy olyan bizottság irányította, amelynek élén a 
VKM egyik államtitkára állott, s nem az adminisztratív, hanem a politikai 
(Tasnádi). 1 

A háromszázezer pengővel induló, folyamatos költségvetési támogatás- 
ra és adományokra egyaránt számító alap a szegénysorsú, jeles tehetségű, 
ki váló elő menetel ű és jó magaviseletű magyar ifjakat ösztöndíjjal támogat- 
ta. Az egyetemi hallgatókat ezenfelül ruha és könyvsegéllyel is. 

Az általános feltételek jelentős újdonsága, hogy nem feltétlenül az álta- 
lános jeles előmenetelt követelte meg, hanem lehetőséget biztosított arra is, 
hogy az . „egyes tantárgyakban, illetőleg tárgycsoportokban az átlagon jóval 
felülemelkedő" diákot is jutalmazzanak. 

A kritériumok között természetesen szerepelt, hogy „magatartása mind 
erkölcsi, mind nemzethűség i , mind pedig fegyelmi szempontból kifogásta- 
lan" legyen. (Ez visszamenőleg értelmet ad az átlagba be nem számítható 
jegyeknek.) 

A társadalompolitikai preferenciarendszer szerint előnyben részesültek 
az ösztöndíj adományozásakor az állami iskolák tanulói, mert a VKM célja 
egyrészt az állami oktatás tekintélyének s befolyásának növelése, másrészt 
olyan értelmiség kinevelése, amely az állami iskolákból jött és az állam 
'korszerű* szempontjai alapján képes az új magyar társadalmat és politikai 
rendszert szolgálni, továbbá a hagyományos értékrend szerint a hadiárvák, 
a hadirokkantak, vitézek, tűzharcosok gyerekei. Az első két csoport nyil- 
vánvalóan ideológiai okokból, a második két csoport viszont az új rendszer 
tömegbázisának megerősítése céljából élvez előnyt. 

Teljes újdonságként az őstermelők és kisiparos szülők kiváló képességű 
és kimagasló tehetségű gyerekei is a preferál andók közé kerültek. Meg- 
szűnt tehát a hagyományos középrétegek kizárólagosan preferált helyzete. 
(Olyannyira, hogy külön paragrafus szögezte le: a köztisztviselői - vagy 
más, már létező - ösztöndíj és a Horthy-ösztöndfj kizárják egymást.) Elő- 
térbe került az "új szövetségi politika" szellemében a parasztság kiváló 
gyermekeinek felemelése, abból a középosztály felfrissítése. A városi réte- 
gek közül a kisiparosságot helyezték előtérbe; egyrészt, mert - a munká- 
sokkal szemben - mint kistulajdonosi réteg politikailag megbízhatóbb; 
másrészt, mert — a kiskereskedők igen jelentős százalékával szemben — 
keresztény; harmadrészt, kevésbé fertőződött a liberalizmussal... 2 

Az iskolatípusok egyenlősítésének szellemében a pénzelosztásnál az el- 
ső blokkba a középiskolák és a középfokú szakiskolák tanulói együtt kerül- 
nek, ők akár egyetemi továbbtanulásuk idejére is élvezhetik az ösztöndíjat, 
ha nem volt valamilyen ok annak elvesztésére. (Hasonlóan az egyetemi 
hallgatók is végig élvezhették a jövedelmet, az egyetemet végzett díjtalan 
tudományos munkatárs pedig 3 évi ösztöndíjat kaphatott.) 3 

A rendszer nagy előnye, hogy az automatikus megújítás lehetőségének 
felcsillan tásával elérte, hogy a diákok gondosan ügyeljenek, nehogy bármi, 
őket akár a tanulástól, akár a "nemzethűségileg-erkölcsileg kifogástalanok" 
táborától elvonja... 

A középiskolások tekintetében a döntéselőkészítő fórum a tankerületi 
főigazgató volt, a különböző középiskolákból beérkezett kéréseket és ja- 
vaslatokat ő továbbította a kultuszminisztériumba, ő javasolta az ösztöndíj 
megadását és elvonását egyaránt. 4 

A befolyás érvényesítésének szigorúan hivatalos, hierarchikus útját, 
védte, hogy az állások betöltésében már vizsgáit protekció-tilalom itt még 

súlyosabb szankciókkal párosult, a folyamodót azonnal elutasították és két 
éven belül újabb pályázatra nem volt bocsátható. 5 

A negyvenes években minden gimnáziumi tanulótól megemelt összegű 
pótvizsgadijat szedtek, hogy azt a Horthy-alapon keresztül szegény gyere- 
kek tehetségvédelmére áramoltassák át. 

A húszas évek tehetségvédelmi tevékenységét mindenekelőtt a reform- 
pedagógusok (Nagy Lászlóék) szervezték, leginkább a keresztényszocialis- 
ta politikai erők támogatásával, és jelentős részben az értelmiségre kon- 
centráló Klebelsberg ellenében. A keresztényszocialisták szakmai hátterét 
elsősorban a Fővárosi Pedagógiai Szeminárium, tehát a népiskolai-pszic- 
hológiai, lobby jelentette. 

A harmincas években a vezetőkiválasztás módja került előtérbe. A né- 
piek egy része — elsősorban Zilahy köre — az úh. kitűnőek iskolájára gon- 
dolt, a polgári progressziót képviselő Kiss Árpád viszont felismerte, hogy 
csak magának a középiskolának az átszervezésével oldható meg a feladat. 

A középiskola általános demokratizálása nélkül a protestánsok indítot- 
tak néhány akciót tehetséges szegény gyerekek kiválasztására és ingyenes 
oktatására, azonban 1941-42-re kormányzati döntés született arról, hogy 
nem hagyhatják a kiválasztást nem állami kézben, ezért úgy döntöttek, 
hogy 600 gyereket gimnáziumi taníttatásra az állam — azaz a tanügyigaz- 
gatás - fog kiválasztani és ebből 90-et a református gimnáziumokba fog- 
nak irányítani. 

A katolikusok a paraszt gyerekek iskoláztatását inkább a tanítóképző- 
kön keresztül oldották meg. 

A Zilahy-féle "kitűnőek iskolája" gondolatrendszerében is a kiválasztás 
mechanizmusát és ideológiáját tartjuk leginkább döntőnek. (Az új Európa 
Magyarországán szükséges vezető elit megteremtése ül. a törzsökös ma- 
gyarság stb.; a hallgatókkal szembeni legfontosabb követelmény, hogy ma- 
gyarok legyenek, a diákok szigorú katonai fegyelem alatt állanának.) Nem 
véletlen: a kitűnőek iskolája elsősorban a jogászképzés hátteréül szolgált 
volna, pontosan a hatalmi pozíciók hosszú távú megszerzése érdekében... 6 

Ha e két folyamatot, az új típusú szelekciót és az új típusú ösztönzést 
összevetjük, csak megerősödhet az, amit a pénzügyi restrikció ürügyén be- 
vezetett intézkedések taglalásánál ismertettünk: a keresztény középosztály 
társadalmi kivételezettsége megszűnik, és átadja a helyét a keresztény kö- 
zéposztály és mindenekelőtt az apparátus történelmi távú megmentéséhez 
szükséges politikai-ideológiai értekeket követő csoportokkal szembeni ki- 
vételezési rendszemek. A népi tehetségek védelme alapvetően innen és a 
másutt már jelzett új koalíción keresztül értelmezhető. 

Nem az a tét, hogy "fel kell emelni a parasztságot", hanem, hogy az 
objektíve megért felemelkedési folyamatot ki és hogyan csatornázza be. 
Azaz: ki válassza ki a felemelkedni készeket, milyen ideológiával és ki lás- 
sa el őket, s hogyan illeszkedjenek be a társadalmi munkamegosztásba. A 
mobilitásvezérlő erők elérték, hogy az új népi értelmiséget sikerült távol 



112 



tartaniuk — nagy tömegeiben - a tradicionális magyar baloldaltól, a libe- 
rális vagy a szociáldemokrata eszméktől, ugyanakkor nem sikerült immun- 
ná tenni a magyar értelmiség nagy tömegeit a faji gondolat, vagy a szélső- 
séges, antidemokratikus nacionalizmus ellen sem. 

Az iskolák rekrutációjának irányítása 

A kiválasztási rendszer harmadik eleme: az oktatás expanziójának irányítá- 
sa és 'a felekezeti arányosság". Ennek megértéséhez számszerűen kell 
megvizsgálnunk e tekintetben a viszonyokat. Az alábbi elemzés nem pótol- 
ja azt a vizsgálatot, melyet egy következű munkánkban kívánunk részlete- 
sebben elvégezni, hogy az egyes iskolatípusok mely rétegekből rekrutálták 
hallgatóságukat, illetve, hogy az egyes rétegeknek milyen az iskoláztatási 
stratégiája. 

Statisztikai adatként elsősorban az 1927/28-as és az 1937/38-as orszá- 
gos adatsorokat vetjük össze. Mint ez közismert, a statisztikai összesítések 
kategóriarendszere csak korlátozott lehetőséget ad a réteghelyzet értelmezé- 
sére, ugyanis csupán az agrárszférában választja el egymástól a birtokost és 
az önálló parasztgazdát, az ipari és kereskedelmi önállók körében nem vá- 
lasztható le egymástól a szakmunkásnál is gyakran alacsonyabb életnívójü, 
alkalmazottak nélküli kisiparos és az iparbáró, illetve a kis- és nagykeres- 
kedő. Az egyéb alkalmazott kategóriában összecsúszik a kvalifikált szak- 
munkás és a segédmunkás. Egyedül a három .gazdasági ág tisztviselői szá- 
mítanak viszonylag homogén alakulatnak. Mert sok szempontból ugyan 
mérhetetlen a különbség egy vállalatvezető közgazdászdoktor és egy hat 
középiskolát végzett tisztviselő között, mégis iskoláztatási esélyeik és am- 
bícióik sokkal közelebb vannak egymáshoz, mint mondjuk a kis- és nagyi- 
paros ambíciói. 

Igen lényegesek ugyanakkor a felekezeti adatsorok, ezen belül elsősor- 
ban a foglalkozási és műveltségi tekintetben a többi felekezetnél jellegzete- 
sebb evangélikusok és izraeliták arányai. (Ahol külön kommentár nélkül 
közlünk négy-négy százalékszámot, ott ez a katolikusok, reformátusok, 
evangélikusok, izraeliták arányait jelzi, kerekítve.) 1 

A katolikusok 1930-ban az ország lakosságának 65, a görög-katoliku- 
sokkal együtt pedig 67% -át tették ki, s arányuk növekedőben volt. A két 
nagy protestáns egyház 21 és 696-os arányszámával már a fogyás állapotá- 
ban van, az izraeliták aránya pedig 1920 óta 5,9%-ról 5,1%-ra csökkent, 
ami abszolút számban közel harmincezer. 

Az évtized során az elemi mindennapi iskolákban a római katolikus 
gyerekek száma stabilan 67-68%, a görög-katolikusoké 2-3%, a reformá- 
tusoké 20-21% (azaz még az ő arányuk is nő), az evangélikusoké viszont 
6%-on stagnál. A zsidók aránya 2,8-ról 2,4%-ra csökken, jól bizonyítva: a 

városi, magasabb végzettségű zsidóság is — a többi művelt és városi réteg- 
hez hasonlóan — csökkenő gyerekszámú. 

A tanonclétszám erősen ingadozik, 1928-ban 73 ezer, 1930-ban 56 
ezer, 1935-ben 50 ezer, 1938-ban 60 ezer tanonc van. 

Az iparostanonciskolában a keresztény felekezetek aránya nagyjából 
megegyező, s mindegyik aránya emelkedik néhány töredékszázalékot az 
évtized végére. Egyedül a zsidóság mint jellegzetes városi népesség van je- 
lén két és félszeresen felülreprezentálva. Arányuk a tanoncok között erősen 
csökken, 6,7%-ról 5%-ra. A kereskedőtanoncok között viszont a katoliku- 
sok és reformátusok aránya alacsony, 56 ül. 14%, az evangélikusoké 
számarányuknak megfelelő, a zsidóké pedig 22%. A jobbratolódó iparpoli- 
tika, az ipartestületek nyomása elől a zsidóság az iparból a kereskedelem 
felé menekül, majd a zsidótörvények hatására ismét elindul vissza az ipar- 
ba, olyan szakmákba, ahol a zsidók aránya alacsony. A negyvenes években 
tömeges a lefelé irányuló mobilitás. 

Vizsgáljuk meg a valódi középfok felé továbbvezető polgári iskolát és 
algimnáziumot. 

Az évtized során 79 ezerről 94 ezerre nőtt a polgárisok száma, azaz 
119%-ra. A polgárikban az egyes felekezetek urbanizáltság] foka mentén 
66-67% katolikust, 16-17,5% reformátust, 5% evangélikust és 10% 
(majd 9%) izraelitát találunk, többé-kevésbé stabilan, illetve a demográfiai 
görbe mentén süllyedő zsidó arányszámmal. 

Az alacsonyabb társadalmi csoportok térnyerését vizsgálva a fiúiskolá- 
ban 114,7 %-ra nőtt az altisztek aránya, 108%-ra a kereskedelmi munkáso- 
ké, 177,6 %-ra az ipari munkásoké, 61 %-ra csökkent viszont az agrárprole- 
tároké. 74 %-ra csökkent a kisbirtokosoké, 107 %-ra nőtt az iparosoké, s 
93, 8 %-ra fogyott a kereskedőké is. Rohamosan csökken viszont az értel- 
miségiek aránya. 

Nagyjából ugyanezeket a tendenciákat figyelhetjük meg a leányoknál 
is. A polgáriban leginkább a társadalom középső harmadának alsó csoport- 
jai erősödnek meg, azaz a legkvalifikáltabb szakmunkások, és az altisztek. 

Az algimnáziumi hallgatók száma 36 ezerről 40 ezerre nő, azaz 111%- 
ra. Sajnos az algimnáziumokra nincsenek elkülöníthető adataink, csak kö- 
zös gimnáziumiak. Ez annál inkább aggasztó, mert a gimnazisták nagyob- 
bik része tartozik ide, 1927/28-ban60%-a, 1937/3 8-ban pedig 57%-a. Te- 
hát az alábbiakban olvasható adatok a gimnázium összetétele kapcsán min- 
tegy 10, ill. 7%-nyit torzítanak, 10 illetve 7%-nyival elitistábbnak mutat- 
ják az algimnáziumot, mint amilyen az valójában. 

A 14-18 éves korú népesség legnagyobb része a képzőintézeteket, a ke- 
reskedelmi iskolákat és a felsőgimnáziumokat látogatta. Ezek közül a taní- 
tóképzők rekrutációját elemezzük alaposabban, mivel ennek nem társada- 
lompolitikai, hanem közvetlen oktatáspolitikai fontossága volt. 

A képzősök létszáma 7,3 Ul. 8,8 ezer között ingadozik, 120%-ra nő. A 
képzőintézetekre a katolikusok erőteljes (72%), a reformátusok szerényebb 

(16-17%) és az evangélikusok arányos (6%) részvétele jellemző, az evan- 
gélikusok csökkenése a reformátusok nyereségeként jelenik meg. A zsidó- 
ság reprezentál tsági szintje sajátos módon nem a réteg magas kvalifikáció- 
jához, hanem a zsidó elemi iskolások számához arányos, 2,6 ill. 2,3%, 
mintegy a zsidó iskolák tanítói karának újratermeléséhez elegendő tanítót 
képeznek. 

A tanítóképző hallgatóinak összetételében a legjelentősebb rétegek: a 
kisbirtokosság (ideértve a statisztika kényszere szerint a kisbérlőt is), 
11-10%-kal; a következő a kisiparosság, 12-11%-kal; a köztisztviselő 
szülők aránya stabilan 13% marad. Erősen csökken a "VKM szférában' 
dolgozók (18-15%) aránya. 

A tanítói pálya elnőiesedése intenzíven előrehaladt: míg 1930-ban kb. 
3,4 ezer fiúra jut 6 ezer lány, addig 1938-ra 2,7 ezer fiúra 5,7 ezer lány 
jut. Mindez persze össztársadalmi méretű folyamat, az egyes rétegek rész- 
vételét ebben inkább úgy mérhetjük, hogy megnézzük: az egyes rétegek 
hány százaiéiban vesznek részt a férfi-tanítóképző és nő-tanítóképző - kü- 
lön-külön — merítési bázisában. A kisbirtokosság kifejezetten fiait küldi a 
pályára, háromszor gyakoribb a kisbirtokos fiúk jelenléte, mint a kisbirto- 
kos lányoké. Paraszti rétegekben tehát ez egyértelműen a felfelé törekvés 
csatornája. Ezzel viszont együtt jár a tanítói réteg presztízsének csökkené- 
se. A tanítóságon belül pedig ennek következménye a hagyományos balol- 
dali gondolat radikális visszaszorulása, az agrárgondolat erősödése, a jobb- 
oldali radikalizmusra és a népi ideológiára való nyitottság. 

A harmincas évtized folyamán a paraszt gyerekek aránya az állami kép- 
zőkben és a katolikusokban enyhén visszaszorult, viszont a protestánsoknál 
előretört. Vonatkozik ez a kisbirtokosságra és a mezőgazdasági munkás- 
ságra is. Ez jelzi, hogy a középrétegek kapaszkodási igénye az értelmiségi 
lét peremén konkrétan sokkal erősebb, mint a népi ideológia hatása, vagy a 
parasztság mobilizációja. 

A nem paraszti rétegeknél jellemző inkább a lányok pályára-orientálá- 
sa, a kisiparosságnál már csak kétszer gyakoribb a fiúk jelenléte mint a lá- 
nyoké (azaz abszolút számban már több a lány). 

A társadalmi piramisban felfelé haladva a nemek aránya megfordul. Az 
ipari tisztviselők már relatíve másfélszer annyi lányt küldenek ide mint 
fiút, a kereskedelmi tisztviselők már két és félszer annyit, a közalkalmazott 
tisztviselők három és félszer. Ez a sor jelzi az egyes rétegek közötti presz- 
tízseltérést, de azt is: a köztisztviselőnek — a fix fizetés ellenére — min- 
denképpen kereső pályára kell küldenie lányát is. Vagy ha nem is szánja 
kereső pályára, ez a réteg az, amely a tanítónőképzőt ideális leánynevelő- 
nek tekinti. 

Ez abszolút számokban már azt jelenti, hogy 1938-ban a tisztviselőcsa- 
ládok közül 975 küldte leányát tanítónőnek, viszont csak 122 küldte fiát ta- 
nítónak. Nincs részletesebb bontásunk, így csak néhány iskola adatai alap- 

ján jelenthetjük ki: a 975-ben szép számmal akadnak magasabb beosztású 
tisztviselők is, a másik 122-ben viszont csak a tisztviselőiét peremén élők. 

Az oktatói rétegnél, amely valószínűleg döntő többségben a réteg ön- 
reprodukciójához járul hozzá (azaz: tanító-szülőkről van szó), a fiúk-lá- 
nyok aránya 11 a 17% -hoz 1938-ban, abszolút számban 309 a 978-hoz. A 
tanító-családok zöme már középiskolába, egyetemre küldi fiait, s a lányok 
maradnak az apjuk szintjén, s ez még így is társadalmi mobilitás. A hason- 
ló presztízsű rétegekhez képest még mindig nagy fiúlétszámot demográfiai 
okokkal magyarázhatjuk. A tanítók nagycsaládos, kisjövedelmű értelmisé- 
giek. Egy fiú középiskolai-egyetemi taníttatására még telik, a második, 
harmadik fiúnak már olyan helyet kell keresni, ahol az állami-egyházi tá- 
mogatás leveszi a gond egy részét a szülők válláról. 

Ebben az évtizedben a tanítóképző (és -nőképző) intézetek száma majd- 
nem változatlan maradt, ezen belül nőtt a leányiskolák száma. Az évtized- 
fordulón még nőtt az iskolák száma, s így a nem teljes iskoláké (ahol nem 
mind az öt osztály működik) is (bár kizárólag a katolikusoknál); az évtized 
végére már egyáltalán nincs nem teljes iskola. Az állami politika része az 
ideiglenességek — melyek lazaságokhoz, ellenőrizhetetlenségekhez vezet- 
nek — megszüntetése. Államsegélyben részesül a harminc római katolikus 
képzőből 17; az évtized alapításaival a katolikus képzők száma 32-re nő, 
de az államsegélyeseké változatlan marad. Azaz, a katolikus egyház nem 
vállal olyan expanziót, amely az állami befolyás növekedéséhez vezetne. 
Bármilyen nagy is a katolikus egyház bizalma Hóman személyében, a 
konkrét kérdés nem az ő hithűsége, hanem a totalitarizmusra törő tanügyi- 
gazgatás logikája. 

A számszerű növekedés jele, hogy míg korábban az egy iskola-egy év- 
folyam-egy osztály képlet jellemző, addig az évtized végére a katolikus ta- 
nítónőképzőkben 5 párhuzamos osztály működik, a katolikus tanítónőkép- 
zős osztályok száma tehát 105-ről 135-re nő! 

Az évtizedfordulón még mindkét protestáns egyház rendelkezik egy- 
egy olyan képzővel, amely nem kap államsegélyt. Ezeknek a képzőknek a 
tanári kara a legfüggetlenebb, ők élvezik leginkább az egyházi körök bizal- 
mát is. A harmincas évek végére mindhárom evangélikus és mind a hét re- 
formátus képző államsegélyes lesz. A követelmények növekedése, az egy- 
házak és hívőik elszegényedése irrelevánssá tette a teljes protestáns autonó- 
mia kérdését. (íme, egy lehetséges magyarázat, miért viselik könnyebben 
az 1948-as államosítást a protestánsok mint a katolikusok: hiába nagyobb a 
de jure autonómia, ha de facto egyetlen iskolában sem érvényesül, s 1948- 
ra már többségben is vannak azok a tanárok akiket, a sponsor jogaival él- 
ve, már az állam nevezett ki.) 

A tanítónőképzésben , a pálya elnőiesedésében a meghatározó "szín- 
hely" a katolikus iskola volt. A katolikus tanítőnöképzők száma eleve 
többszöröse a tanítóképzőkének, s ez az arány még nő is a két új tanítónő- 
képző, létrehozásával, párhuzamos osztályok indulásával. A kispolgári szár- 

mazású (felsőbb kapcsolatok nélküli), katolikus neyeltetésű, nemi szerepü- 
ket csak kis százalékban meghaladó lányok (hol vagyunk már Bródy tanító- 
nőjétől!) beáramlása a pályára, elhelyezkedése az egytanítós falusi feleke- 
zeti iskolákban (azaz integrálódása egy elmaradott mikro társadalomba) 
egyre inkább meghatározta a réteg arculatát, fokozta az uralkodó hierarchi- 
kus tudatot. A férjhezmenési lehetőségek csekély volta összefügg nemcsak 
a szerény falusi "intelligencia-választékkal", hanem a helyi papnak való 
alárendeltséggel (a vegyesházasság egyházi rosszallásával) is. A magány 
viszont tovább fokozza a helyi egyháznak való kiszolgáltatottságot. 
Mindez együtt teremti meg a falusi "tanító vénkisasszony* oly sok 
regényben ábrázolt mulatságos-tragikus figuráját. 

Jellemző az is, hogy a kormányzat még nem számolja fel az izraelita ta- 
nítóképzőket - összesen kettőről van szó -, éppen ebben az évben ter- 
jeszti ki az állami segélyezést ezekre az iskolákra is, azaz döntő befolyást 
szerez személyi politikájukra. 

A felekezeti eloszlásra jellemző, hogy a katolikus iskolák diákjainak 
94% -a katolikus, s ez stabil marad, a reformátusoknál 85% református (és 
további 6 % egyéb protestáns), s ez is stabil. Az evangélikus iskolában vi- 
szont az evangélikusok aránya 1938-ra 65 %-ról 53 %-ra esett vissza. Az el- 
tolódás a reformátusok javára következett be. Mindez — pontosan azért, 
mert a legfontosabb laikus pozícióról van szó — hosszú távon a két egyház 
erőviszonyainak eltolódását is jelzi. 

Ennek az erőviszony eltolódásnak — az egyébként szintén nem jelen- 
téktelen demográfiai eltéréseken kívül — mély ideológiai okai vannak. A 
trianoni béke következtében nyomasztó többségre jutó katolikus egyházzal 
szemben az egységes arculatú protestantizmus volt a reális ideológiai esély 
és nem a sokszínű egyházi mozgalom. A létszámában s vagyoni erejében 
egyaránt tekintélyesebb református egyház, úgy tűnik, megkezdte a kisebb 
partner integrálását. 

Igen érdekes az izraelita képzők s az izralita tanulók ügye. 1930-ban a 
255 zsidó gyerekből 169 tanult az izraelita képzőintézetekben, 25 az álla- 
miakban, 38 a katolikusoknál és 23 a kétféle protestánsnál. A reformátusok 
és a bethleni állam toleranciája 1%-ig, a katolikusoké 0,7%-ig terjedt. Az 
évtized végére ezek a szerény számok meglepő ponton hanyatlanak tovább: 
a jobboldali állam nem szorítja ugyan vissza a zsidókat, de mivel a hallga- 
tószám is majd ezer fővel csökkent, a zsidók száma is 25-ről 15-re válto- 
zik, s a reformátusoknál is hasonló okokból van csökkenés; a százaléka- 
rány változatlan. A katolikusoknál viszont fél százalék alá szorul a zsidó 
tanulók aránya. Az is elgondolkodtató, hogy a numerus nullust az evangé- 
likus egyház valósítja meg, s nem a kormánypolitika változásának hatásá- 
ra, hiszen már 1930-ban is csak egy zsidót találhatunk az 538 diákot 
képző, felekezetileg egyébként igencsak sokszínű evangélikus képzőintéze- 
tekben. Hosszabb kutatást igényemé az összefüggések tisztázása. 

Összefoglalóan megállapíthatjuk, hogy míg a bethleni konszolidáció 
végén a zsidó tanítójelöltek csupán 67%-a szerezte oklevelét saját felekeze- 
te képzőintézetében, addig a második világháború előtt az arány már 78 96 . 

Mindez annak a jele, hogy az antiszemitizmus az idevágó állami törvé- 
nyek előtt is — nyilván a konkurenciaharc és a tanítói munkanélküliség 
eredményeképpen — előretört. 

A zsidók körében egyébként a tanítói pálya elnőiesedése kisebb, mint a 
magyarországi átlag, csupán 58% a lányok aránya, s ez az évtized folya- 
mán nem is halad előre. Ez annál érdekesebb, mivel a parasztság soraiban 
- amely a fiatanítóképző egyik legfontosabb merítési bázisának számít — 
alig találhatunk zsidókat. A zsidóság foglalkozási eloszlásából az követke- 
zik, hogy fiai valós vagy esetleges tanítói ambícióit jobban ki tudja elégíte- 
ni — zömében nyilván zsidó kisiparosok fiairól van szó — mint a széles, 
asszimilálódó középrétegek leánynevelő ambícióit. A számok egyértelműen 
bizonyítják, itt sem, most sem a "parasztság" ütjában áll a "zsidóság", ha- 
nem azoknak a középrétegeknek az Útjában, akik lányaikat itt szeretnék az 
űri lét számára megmenteni. 

Áttérve mostmár a felsőkereskedelmikre: tanulólétszámuk 11,1 ezerről 
12,2 ezerre nőtt, s ez 1 10 %-ot jelent. 

A felsőkereskedelmikben az 58-14-5-21 százalékos számsorról 

61- 13-5-20%-ra változik a felekezetek aránya, azaz a zsidóság egészen 
enyhén visszaszorul a katolikusok javára. A leány-felsőkereskedelmisek 
száma gyorsabban nőtt, mint a fiú-felsőkereskedelmiseké, de a zsidóság 
tartotta pozícióit. Ez az iskolatípus a városi kispolgárságnak -értelmiségnek 
felelt meg leginkább, a magántisztviselő réteg újratermeléséhez. 

A felsőkereskedelmi iskolák tűnnek a legmobilabb iskolatípusnak. Az 
altisztek 205,1 %-ra, a kereskedelmi munkások 185 %-ra, az ipari munká- 
sok 179,9 %-ra, az iparosok 109,2 %-ra növelik arányukat. A kereskedők 
aránya 78,5 %-ra fogy. Az egész agrárszféra aránya rapidan csökken, ezen 
belül leginkább a nagybirtokosoké: 40,9 %-ra. Ez az iskolatípus a társadal- 
mi mobilitás legjelentősebb színtere s egyidejűleg a liberalizmus legmar- 
kánsabb hordozója. 

A többi szakoktatási iskolatípus érdekessége jóval szerényebb. Az idők 
folyamán intenzíven, 449-rŐl 806 -ra nőtt a felsőmezőgazdasági iskolások 
száma, vallási arányuk: 58-23-16-2, illetve 65-17-13-4, azaz a zsidók 
aránya 2,4%-ról 3,6 %-ra nőtt (nincs növekedés, sőt csökkenés van, ha 
1928-hoz viszonyítunk, amikor a zsidók aránya 5,3%). A gazdasági szak- 
iskolákban az 59—25—7—4 % -os arány 64-24-7-3 %-ra változott: a zsidóság 
kiszorítása határozottá vált. Az iskolatípus relatíve erősen fejlődik, mert 
1,8 ezres hallgatólétszáma 2,8 ezerre nő. Az ipari szakiskolák 
70-16-6-7 %-os aránya 68-16-6-8 %-ra változik, objektíve 4,9-ről 5,4 
ezerre nő. (Az «gyéb szakiskolák hallgatóinak felekezeti aránya 

62- 16-5-14%-ról 64- 15-8- 10 %-ra változik, s egyedül itt van abszolút- 
szám csökkenés, 3,2 ezerről 2,4 ezerre.) 

A' társadalompolitikai szempontból legfontosabb iskolatípusban, a fel- 
sőgimnáziumban a tanulók szama 24 ezerről 30 ezerre nő, 125 %-ra. 

A gimnáziumokban a 61-23-6-8 %-os arány 60-23-7-7 %-ra változik, 
a reálgimnáziumokban viszont a 60-16-7-14* 6 1-17-6- 14 %-ra. A reál- 
iskolákban ugyanez 59-14-7-19% illetve 58-14-6-20%. Minél "reáli- 
sabb" egy iskolafaj, annál magasabb benne az izraeliták aránya: ez közis- 
mert A reálgimnázium felé váló tendál ás — amit a neveléstörténeti szaki- 
rodalom objektív igényként tételez — felekezettói függetlenül kevéssé fi- 
gyelhető meg, a gimnáziumban 14-ről 15 ezerre, a reálgimnáziumban 29- 
rŐl 32 ezerre nő a tanulólétszám, a reáliskolában viszont 8-ról 7 ezerre 
csőkken. A leánykollégium — az 1934-es törvénnyel megszűnő iskolatípus 
— elsősorban az evangélikus lányok (magyarán: urbanizál ódott keresztény 
polgárcsaládok lányai) iskolájának számított, a hallgatók felét evangélikus 
lányok tettek ki, ez 231 fős létszámot jelentett, kétharmadannyit, mint az 
evangélikus tanítónő jelöltek, s majd kétszer annyit, mint az evangélikus 
felsőkereskedelmis lányok száma. 

A gimnáziumi diákok szülei kőzött az agrárértelmiség aránya 106,7%- 
ra, az ipari értelmiség 137 ,5 %-ra, a kereskedelmi értelmiségé 141,5 %-ra, 
a köztisztviselőké 108,3 %-ra, a tanári szféra 96 %-ra, az egyéb értelmiségi- 
ek aránya 1 12,2 %-ra nőtt. 

Az értelmiség ezt a szinte általános arányszám növekedést természete- 
sen a többi jelentős társadalmi réteg rovására érte el. A nagybirtokosok 
aránya 89 %-ra, a kisbirtokosoké 67 %-ra, a gazdasági munkásoké 45,5%- 
ra, az iparosoké 99,1 %-ra, az ipari munkásoké 130,4 %-ra, a kereskedőké 
97,7%-ra, a kereskedelmi alkalmazottaké 97,8%-ra, az altisztek aránya 
134,4 %-ra, a nyugdíjas tisztviselőké 88,9 %-ra, az egyéb nyugdíjasoké 
89,5 %-ra, a járadékos magánzóké 19,5 %-ra, az egyéb napszámosoké 
50%-ra, az árvaházi gyerekeké 33,3%-ra, egyebeké 143,8 %-ra változott. 

Magyarán: azok a rétegek erősödtek meg a középiskolákban, akik már 
eleve igen erősek voltak. A magyar társadalom óriási hányadát kitevő ag- 
rárlakosság aránya viszont méginkább visszaszorult, s az ipari munkások 
(egy feltehetőleg szűk csoport kivételével) és a társadalom középső harma- 
dának esélyei romlottak a középiskolai tanulásra. 

A 10-14 évesek vonatkozásában a polgárisok aránya gyorsabban nő 
mint az algimnazistáké, viszont a felsőgimnazisták arányának növekedése 
még ennél is gyorsabb. Azaz: az iskolázásra irányuló döntés nem tolódott 
feljebb, hanem tízéves korban stabilizálódott. Akik a gimnáziumi utat vá- 
lasztották, kevésbé hagyták el az oktatási rendszert érettségi előtt, a polgá- 
riból viszont relatíve kisebb arányban tanulhattak tovább a lassabban bővü- 
lő középfokú szakoktatásban, mint korábban. A népesség óriási tömegei 
viszont változatlanul kívül rekedtek a rendszeren. 

1937/3 8-ban 167 ezren jártak negyedik elemibe, e tömegből mindössze 
20 ezren léptek a tanonciskola első osztályába, 24 ezren polgáriba, 1,6 ez- 
ren a képzőkbe, 9,4 ezren a középiskolákba, 3,7 ezren a felsőkereskedel- 

mikbe, és talán 1-2 ezren az összes egyéb szakoktatási intézménybe. A 
diákok óriási többsége - kb 127 ezren - a sehová sem vezető S. elemiben 
folytatta tanulmányait. Ezt a ketté, majd hárommá osztott iskolarendszert a 
törvények még meg is erősítették. Birtokunkban van az iskolarendszer át- 
fogó terve, amit Hómanék meg kívántak valósítani: ez három alternatív is- 
kolázási utat vázol fel: 

1) nyolcosztályos (s ennek végén a nagy többség számára lezáródó) 
népiskola, amelyben a felső négy osztály tevékenysége sokkal kevésbé in- 
tenzív, mint az alsó négy osztályé; 

2) négy elemire épülő polgári iskola, majd erre épülő szakoktatási 
rendszer, végpontján egy nem teljes értékű érettségivel; 

3) a klasszikus középiskola, amely teljes értékű érettségiben végződik, 
s amely a latin nyelv korai tanításával szinte kizárja, hogy a párhuzamos 
iskolatípusokból át lehessen lépni. 

E terv gyakorlatilag meg is valósult, bár az intézményrendszer teljes ki- 
fejlődését a háború már megakasztotta. 

Azt mondhatjuk, hogy a modem oktatáspolitika a világon mindenütt a 
szocialitás és liberalizmus értékduálja között mozog, egyfajta zéró Összegű 
játszma keretében. A kibontakozó magyar oktatási rendszert azonban nem 
tekinthetjük modernebbnek, mint az azt megelőzőt. Azaz, a liberális okta- 
tásirányításra és oktatáspolitikára jellemző szelekciót tűzte ki céljául, köz- 
ben azonban a liberalizmus összes egyéb elemét megsemmisítette; az egali- 
tárius oktatáspolitikára jellemző egységességet hangoztatta, miközben 
fenntartotta az egész oktatási rendszer szétágazóságát... 

Úgy tűnik, a rendszer "modernizációja" főleg arra a társadalompolitikai 
célra irányult, hogy a középosztály iskolatípusán belüli arányokat átrendez- 
zék, hogy a piacgazdasághoz alkalmazkodott alsó-középrétegek szakkép- 
zési esélyeit csökkentsék az irányított gazdaságot preferáló alsó-középréte- 
gek javára, hogy a társadalom alsó harmadának szocializációs idejét meg- 
hosszabbítsák anélkül, hogy esélyt adnának nekik a középosztályba kerü- 
lésre, s végül, hogy az egyes társadalmi rétegek közötti elkerülhetetlen mo- 
bilitást kézbentartsák. 

A kor propagandájában ez utóbbi a zsidóság túlreprezántáltságának 
hangoztatásában és a parasztság felemelésének sürgetésében jelenik meg. 
Próbáljuk meg szigorúan ideológiamentesen megvizsgálni, mi igaz ebből a 
felülreprezentáltságból. Ennek legjobb módja, ha — ahogy a világ minden 
országában — az egyes iskolatípusok természetes rekrutáciőját az urbani- 
záltság, a társadalmi pozíció és a képzettség szerint vizsgáljuk meg. 

Tekintettel arra, hogy a magyar iskolatípusok az elemi iskola kivételé- 
vel jellegzetesen városi típusok, az izraelita népesség felülreprezentáltságá- 
nak mértékét - mivel a 445 ezer zsidóból 324 ezer városokban élt — nem 
az országos 5%-os, hanem a városokra jellemző 1 1 %~os arányhoz kell 
mérnünk. (A többi felekezetnél nincsen ilyen radikális eltérés.) 

Eszerint az izraeliták jelentősen felülreprezentáltak a középiskolák kö- 
zül a reáliskolában, a leányközépiskolákban, a felsőkereskedelmiben. Eny- 
he felülreprezentáltságról beszélhetünk a reálgimnáziumokban. Arányának 
megfelelő a zsidóság részvétele a polgári iskolában, a gimnáziumban, a le- 
ánykollégiumokban; kifejezetten alulreprezentált a tanítóképzőben, sőt a 
szakiskolákban is. (A harmadik iskolázási úton, az iparostanoncisicolában 
természetesen — ebből következően — alulreprezentált, a kereskedőtanonc- 
iskolákban viszont felül.) 

Tovább módosul ez az arány, ha az értelmiséghez viszonyítjuk az izrae- 
liták számát. Ez esetben tudniillik - feltételezve, hogy minden értelmiségi 
középfokú iskolába járatja gyermekét — csak ott beszélhetünk felülrepre- 
zentáltságról, ahol az izraelita tanulók aránya a 22,1%-ot meghaladja, 
ennyi ugyanis az értelmiségen belül a zsidók aránya 1930-ban. 

Összehasonlíthatjuk ezeket az adatokat az izraelita népesség kiemelkedő 
iskolai végzettségével is, hiszen mindenki minimium arra törekszik, hogy 
gyerekét ugyanarra a szintre eljuttassa, ahova ő elért. Nos, a 12 évesnél 
idősebb zsidók 4896 -a végezte el a középiskolának legalább négy osztályát, 
miközben az országos átlag 12,6%, s a 15 évesnél idősebb zsidók 21 ,4 % -a 
végzett hat osztályt, ezen belül 16,1 nyolc osztályt, s ugyanezek az adatok 
országos viszonylatban csak 5,7 illetve 4,4%. 

A zsidó lakosság felülreprezentáltságáról — nagyobb felülreprezentált- 
ságról, mint ami a műveltségi vagy foglalkozási viszonyokból következik 

- semelyik iskolatípusban nem beszélhetünk. Arról van inkább szó, hogy 
az értelmiség belső arányai a szabad piac törvényei szerint gyakorlatilag 
részben változatlanok maradnának; az igazi értelmiségi pozíciók szempont- 
jából újratermelődne az eredeti képlet; a félértelmiségi — pl. tanítói — ál- 
lások vonatkozásában viszont alacsonyabb helyzetű rétegek lépnének be 
ezekre a pozíciókra. . . 

Az értelmiségi arányok újratermelődése helyett kívánták az uralkodó 
körök gyermekeiket a szabad szférában elhelyezni. A numerus clausus az 
egyetemeken nem a 95 %-nyi keresztény lakosság érdekeit szolgálta az 5 %- 
nyi zsidósággal szemben, hanem a 210 ezer keresztény értelmiségi család 
védelmét a 60 ezer zsidó értelmiségi családdal szemben, vagy egy másik 
lehetséges számítást végezve a rekrutációs bázis megállapításához: a 277 
ezer, minimum hat középiskolát végzett keresztény érdekeit 7& ezer hason- 
ló végzettségű zsidóval szemben. A felekezeti alapú numerus clausus a két- 
féle számítás után is azonos arányokat mutató elit 77-78% -a számára kí- 
vánta garantálni az egyetemi férőhelyek 95%-át. A faji törvények további 

— itt most pontosan meg nem becsülhető — százalékokat vágnak le az elit 
többségéből, miközben a hetven százalék alá olvadó többség számára 
1944-ben már az egyetemi férőhelyek száz százalékát biztosítják. 

A kiszorítás tudata már a zsidótövények előtt, 1934-ben olyan erős, 
hogy a jelzett 22-23 %-nyi zsidó elit sem küldi a várható arányban az egye- 
temekre gyermekeit, még a jelentkezésig sem engedve őket. A jogi karra 

jelentkezők: 5,5% -a, az orvosira jelentkezők 28,5% -a, a bölcsészkarra je- 
lentkezők 10,7% -a, a gyógyszerészeire jelentkezők 24% -a, a közgazdasági 
karra jelentkezők 20%-a, a műegyetemre jelentkezők 22, 8% -a volt zsidó; 
Míg a harmincas évek elején jóval tíz százalék fölött van a zsidó hallgatók 
aránya, s ez még 1934 őszén is lift, a csökkenés folyamatos, s 1939 őszé- 
re a zsidók aránya 3,47 %-ra szorul vissza, pedig ebben benne vannak a 
zsidótövény előtti években beiratkozott hallgatók is! A zsidók arányának 
radikális leszorítását tehát nem a külső erők kényszerítették a magyar okta- 
tásügyre, az informális numerus clausust a magyar tanügyigazgatás és 
egyetemi apparátus már a harmincas évek közepétől működtette. 

Áz uralkodó elit ilyen módon mintegy megmásfélszereződött egyetemi 
férőhelytömegéből már könnyedén lehetett néhány százalékot föláldozni a 
" mobilitásvezérlés" oltárán, azaz be lehetett engedni - igen szerény szám- 
ban — paraszt gyerekeket is. 

Némileg szélesebb társadalmi alapon, de a középfokú iskolázásban is 
ezt jelenti a zsidóság kiszorítására való törekvés. 

AZ ÉRTÉKVÁLASZTÁS ÉS A MŰVELTSÉGANYAG 
KIVÁLASZTÁSA 



E könyvnek nem tárgya, hogy az uralkodó eszmék és műveltségtartalmak 
elemzését elvégezze, az iskola irányításának megértéséhez viszont feltétle- 
nül fontos, hogy ezeknek a műveltségtartalmaknak és értékeknek iskolai 
adaptációjáról, a tanügyigazgatás és a felügyelet aspektusából szóljunk. 

Abból kiindulva, hogy a gondolat nem légüres térben keletkezik, meg- 
kíséreljük nyomon követni, hogy azok az ideológia-elemek, azok a művelt- 
ségeszmény darabkák, amelyek neves ideológusok írásaiban szintetizálód- 
tak, miért és hogyan jelentek meg — egyébként kivétel nélkül korábban — 
a magyar szellemi-politikai életben, mintegy "szintézis után kiáltva". 



A nemzetnevelés 

A kor uralkodó eszméje minden kétséget kizáróan a "keresztény-nemzeti" 
eszmeiség. 

A nemzetfogalom közvetítésével, a nemzeti művelődéseszmény kialakí- 
tásával kapcsolatban minden korszak megfogalmazta a maga álláspontját, 
amelyben a nemzeti nevelés egyik típusától elhatárolta magát, egy másik 
fajtát viszont célul tűzött ki. A XDC. század progresszív gondolkodói így 
harcolnak a szűken vett nemesi nemzetfogalom ellen egy, az egész népessé- 
get felölelő politikai nemzetfogalomért. Klebelsbergék harcot indítanak a 
közjogi típusú nacionalizmus ellen, egy aktív, társadalompolitikai termé- 
szetű nacionalizmus érdekében, s a harmincas évek megfogalmazza az "ön- 
célú nemzet", a "nemzetnevelés" a "nemzetetikai nevelés" céljait. Nyilván- 
valóan igen nehéz bármifajta független értéktartalmat tulajdonítani az 
egyes nacionalizmus típusoknak, s az sem igazán segít a megítélésben, 
hogy a törekvések egy részét patriotizmusnak, más részét pedig 
nacionalizmusnak nevezzük, hiszen ez csak arról tájékoztatná az olvasót, 
bogy a szerző a nemzetre vonatkozó állítások és effektusok mely csoportját 
tartja rokonszenvesnek és melyet ellenszenvesnek. 

Értéksemlegesen fogalmazva tehát: nacionalizmusnak azt a fajta világ- 
szemléleteiét nevezzük a továbbiakban, ahol a nemzeti hovatartozás — a 
való világot struktúráló tényezők közül — kitüntetett helyet foglal el, s 

hierarchikus fölérendeltségi viszonyban áll egyéb strukturáló tényezőkkel 
szemben- Igen fontos sajátossága a nemzeti szempontú nevelésnek, hogy a 
nemzet "valós" — illetve számunkra elfogadható — fogalmát, értékrend- 
szerét jelentő kulturális tudattartalmat messzemenően kiterjeszti: a társadal- 
mi és politikai jelenségek megítéléséhez iránytűül hívja. 

Az európai országok állampolgári nevelésének, az uralkodó eszmék 
közvetítésének irányítói soha, sehol nem tettek le a társadalom egyik leg- 
fontosabb kohéziós ereje — a közős kultúra, a közös nyelv stb. — felhasz- 
nálásáról, az állam és társadalom kohéziójának növelése érdekében. 

Mindenütt tapasztalható, hogy a nemzeti értékeket — magyarán a közös 
kultúra értékeit - át kívánják vinni a társadalom és a politika szférájára, 
politikai és társadalmi jelenségeket nemzeti értékeknek kívánván nevezni. 
Abban is egységes kontinensünk gyakorlata, hogy minél nagyobb és mé- 
lyebb egy ország társadalmi és politikai válsága, annál szívesebben hivat- 
kozik nemzeti értékekre és szempontokra. 

Az állampolgári nevelés nemzeti érdekként és nemzeti értékként a cent- 
rum-országokban azokat az érdekeket és értékeket jelölte és jelöli meg, 
amelyekben a politikai-kulturális "palettán" az érdemi erők között kon- 
szenzus van, amelyek a társadalmi és politikai rendszer működtetése keret- 
feltételeinek tekinthetőek. Ezekben az országokban a nemzeti érdek nem 
állítható szembe a társadalom érdekUgoltságának elismerésével, hiszen a 
lényege éppen az a konszenzus, amelynek bázisán a meghatározó 
társadalmi erők harca folyhat, vagy éppen az érdektagoltság maga, az 
eltérő érdekek csatornázásának módja tekintődik nemzeti értéknek. (A 
marginális csoportok kirekesztése a politikai-ideológiai konszenzusból 
mindenféle nemzeti ideológia sajátja.) 

A magyar nemzetfogalom közvetítéséről és az állampolgári nevelésről 
nem mondhatjuk el ugyanezt. Már a XIX. század végén létrejött egy torz 
munkamegosztás (az ismert értelmiségi munkamegosztás mintájára: köz- 
szolgálat kontra magánértelmiség), miszerint bizonyos értelmiségi csopor- 
tok az államra -közjogra és nemzetre vonatkozó állítások megfogalmazói, 
magyarán a nemzetkép és nemzettudat kialakításának monopóliumával ren- 
delkeznek, más értelmiségi és polgári csoportok pedig a társadalmi, gazda- 
sági, magánjogi értékek megfogalmazói. E munkamegosztás következtében 
a századfordulón egyidejűleg épült ki a köztudatban egy liberális társada- 
lomkép és egy avittan nacionalista nemzettudat. E nemzettudatnak eleve ré- 
sze volt a magyar állam, a magyar közjog megkülönböztetett szerepére vo- 
natkozó állítások halmaza, de mivel az értelmiségi munkamegosztás műkö- 
dött, senkinek nem állott édekében, hogy az államnemzet vagy liberális de- 
mokrácia, állampolgári jogegyenlőség, szabad gazdaság stb. alternatívát 
felvesse. Amikor az értelmiségi munkamegosztás Trianon következtében 
felborul, az egykori közhivatalnoki csoport arra kényszerül, hogy maga fo- 
galmazza meg társadalmi koncepcióját, egy olyan koncepciót, ami az állam 
(azaz Ők maguk) segítségével a keresztény középosztályt (azaz őket) a má- 

sik (jelentős részben zsidó) értelmiségi-polgári csoport rovására pozíciók- 
hozjuttatja. 

Mivel á köztisztviselő rétegnek nincsen versenyképes társadalmi ideo- 
lógiája — hiszen a reformkonzervativizmus a nagy tömegekben sosem inte- 
riorizálódott - , egyetlen megoldás maradt számukra: az államnemzeti ide- 
ológiához közvetlenül hozzárendelték antiliberális, antiszocialista társada- 
lompolitikai érdekeiket. Éppen ezért "a nemzeti érdek", a "nemzeti tudat" 
érvrendszere a speciális magyar viszonyok között nem egy társadalmi kon- 
szenzus ideológiája volt, mint a nyugati országokban, hanem meghatáro- 
zott társadalompolitikai célok ideológiája a más — liberális, radikális, szo- 
cialista — társadalompolitikai célokkal folytatott harchoz. 

Értékelésünkben túl kell tehát lépnünk azon a primitív méricskélésen, 
hogy a nemzeti tudatra nevelés milyen mértékben volt (lett volna) "helyes, 
kívánatos és progressszív", és milyen mértékben "szolgálta az uralkodó 
osztályok" érdekeit, és meg kell állapítanunk: a nemzeti nevelés részben 
kevesebb volt, részben több, mint ami a nemzet racionális értéktartalmából 
— azaz a kulturális közösségből (és az országlakosok konszenzusából) — 
következett volna, kevesebb, amennyiben a nemzeti kultúra hagyományai- 
nak egy nem jelentéktelen részét — a századforduló és a kortárs kultúra 
színe javát — kizárta a "nemzeti műveltségből" és több, amennyiben a 
nemzeti értékhez hozzárendelt egy meghatározott társadalompolitikai érték- 
rendszert. 

A helyzetet tovább súlyosbítja, hogy a Horthy-korszak nemzetnevelése 
még legszínvonalasabb képviselőiben sem volt ment az etnikai ellenségkép 
konstruálásától, egyfelől a szláv- és román-, másfelől a zsidóellenes atti- 
tűdtől. 1 A nemzeti nevelés egyszerre van jelen a nevelés részelemeiben és 
tudatos központi mozzanatként. 

A nevelés összes részeleme, valamennyi "rétege", a "nemzetnevelés" 
(Imre Sándor államtitkár, 1919) részét képezi, egy szélsőségesen és kizáró- 
lagosan nacionalista alapon, az "öncélú nemzet" (Hóman Bálint miniszter, 
1932) alapján álló embertípus kialakítását célozza. A leírt állapot a harmin- 
cas évek közepétől értendő, de a húszas években már megkezdődött ennek 
kiépítése. 

Ennek a nemzeti nevelésnek részeleme a nevelésközpontú osztályfőnöki 
óra, a nemzethűséget középpontba helyező értékelési rend, a nemzeti sajá- 
tosságokat kidomborító ruhaviselet, a népegészségügy, a nyelwódelem, és 
mindenekelőtt a kereszténység nemzeti és kollektivisztikus arculatának ki- 
domborítása. 

A hómani nemzetnevelés egyik legfontosabb sajátossága, hogy a hazafi- 
asság meglévő mértékét — egy nacionalista rendszer fennállásának 18. esz- 
tendejében - még mindig kevesli. 

Kemenes Illés tankerületi főigazgató sajnálattal állapította meg, hogy 
„tanuló ifjúságunk hazafias lelkesedése lohadóban van... Unottan vesz 
részt az ünnepélyeken, lelkesedni egyáltalában nem tud. Általában az al- 

sóbb osztályos tanulók magatartása nem ad gondot. Ezzel szemben a fel- 
sőbb osztályos tanulóknak lelki sivársága annál megdöbbentőbb képet 
nyújt..." Ennek okait Kemenes részben a nyomorúságban látja, részben a 
"nemzetietlen, kozmopolita sajtóban", a "mozik léhaságában", melyből vi- 
lágosan kitűnik: a nemzetietlenség vádja nem más, mint a nem ellenőrzött 
kultúra és az államhivatalnoki típusú ideológiaformáló tényezők konkur- 
renciájának, konfliktusának burka. 

„Nem fojthatom el azon aggodalmamat sem, hogy a rosszul fizetett ta- 
nító-tanárnemzedék, különösen annak fiatalabbja, amely fiatalsága miatt is 
hajlik az új eszmék meggondolatlan befogadására, elkeseredés szülte elszó- 
lásában,, végig szánt a végeredményben eszményi lelkű fiatalság belső vilá- 
gán. Éppen ezért veszedelmesnek tartom azt, hogy teljesen fiatal tanítók és 
tanárok munkájára bízzuk a különösen veszedelmes fővárosi ifjúságot.* A 
generációs fordulat, a nemzedékváltás sajátos tünetével van dolgunk. A 
jobboldali radikalizmusra, a totalitarizmusra nyitott nemzedék, amely eltá- 
volította a dualizmuskori gárdát, már aggodalommal néz a következő gene- 
rációra. Azokra, akik nem a fronton szerezték politikai élményeiket, akik 
nem a jobboldali diákmozgalmakban szocializálódtak. A huszonévesekre, 
akik már az adott világot tekintik egy konszolidált, s számukra reménytele- 
nül túlhierarchizált világnak. A fiatalokra, akiknek a gömbősi fordulat már 
semmit nem ígérhetett, fokozottan hatottak a rendszer totalitáriusabb for- 
máját is jobboldalról kritizáló eszmék. E tanárok lesznek Milotay, Imrédy, 
Rajniss követői. De másfelől az sem véletlen, hogy az egyetemeken a har- 
mincas években jelenik meg először az illegális kommunista szervezkedés. 

A tanulóknak a tantárgyaktól függetlenül — azaz nem szakmai, hanem 
világnézeti bázison — ismerniük kellett a nemzet történelmét, az állam, a 
haza és a nemzet fogalmát, a nemzet egységes célkitűzéseit, "nemzetünk 
nemzetközi helyzetét" és "céltudatos teendőinket." 

A tanároknak iskolai és iskolán kívüli életükkel állandóan példát kellett 
mutatniuk a hazafias magatartásra. A hazafiasság felfogása nemcsak a dua- 
lizmus liberális nemzetfogalmához képest alakult át, hanem az 1930-as 
évek fordulóján is van egy belső fordulat. 

A húszas években a "nemzeti alapra való helyezkedés" a politikai-társa- 
dalmi legitimitás feltétele, 8 mint ilyen, ez az iskolákba való belépés krité- 
riuma is. A nemzeti alapon álló erők egy része kormányon van, más része 
ellenzékben, s küzdelmet folytatnak azért, ki legyen az úr a politikában, a 
társadalómban, az iskolában. Ez persze azt is jelenti, hogy aki ebbe a küz- 
delembe egyáltalán be akar szállni, az automatikusan használja a naciona- 
lista frazeológiát. Így - bizonyos értelemben — a húszas évek végére a 
"nemzeti" szó inflálódik, elveszíti megkülönböztető jegyét és így jelentés- 
tartalmának is jórészét. Az ideológuscsoportok ezzel látszólag célt értek, 
valójában azonban nem, hiszen a nemzeti ideológiának egyszerre célja az, 
hogy mindent áthasson és, hogy mindig találjon nem eléggé nemzeti erő- 
ket, hogy meghatározott hatalmi erőkifejtések ideológiájaként megmarad- 

hasson. E második funkciónak csak úgy lehetett megfelelni, hogy elkezd- 
ték a nemzetfogalom szűkítését, bizonyos csoportoknak lehetetlenné téve, 
hogy önmagukat az egységes nemzeti világnézet hívei közé sorolják. 
Ugyanakkor, mivel a kor éppen nem a "szűkülés", hanem a "szélesedés" 
kora (a "tömegek kora"), meg kellett keresni az elvesző tömegbázis radiká- 
lis, tömeges kompenzációját. Azaz, a magyar nemzetfogalomból ki kellett 
rekeszteni a liberalizmust, sőt részben a — szintén liberalizmusnak elke- 
resztelt — konzervativizmust, pozitivista színvonalvédelmet is, és be kel- 
lett engedni a popularizmust és a népiséget. 

Alapvetően ez a magyarázata az uralkodó körök részéről a népiséggel 
kötött történelmi kompromisszumnak. 

Az ilyen módon létrejövő nemzet gondolata azután már olyan módon 
lehet kirekesztő, hogy nem kerül szembe a "huszadik század, a tömegek 
kora" szellemiségével. E koalíció, melyben az osztó fél mindvégig a politi- 
kai hatalom maradt, már deklarálhatja: ő a nemzeti érdek egyedüli hordo- 
zója, aki nem ért egyet a kormánnyal, az egyben a nemzettel nem ért 
egyet, aki nem adja fel egyéni vagy csoportos céljait a kormányzati politi- 
ka kedvéért, az úgy tekintendő, mint aki egyéni érdekeit az ország, a nem- 
zet érdeke fölé helyezte. 

A húszas évek ideológiája bevallottan koalíciós, többféle "nemzeti" 
ideológia koalíciója. Hóman a tankerületi főigazgatóknak viszont az össze- 
olvadást és nem a koalíciót hirdeti: „Ami kis véleményeltérés közöttünk 
van, azt a nemzeti cél érdekében el kell tüntetni. Felfogásom központi esz- 
méje az öncélú nemzet. 

Mindezek az irracionális hangzású fogalmak igen racionális, elemezhe- 
tő értékprioritásokat takarnak. A 19. századi individualizmus által jól felé- 
pített fogalmakkal kötik össze a nemzet fogalmát a magyar és a nemzetközi 
szélsőjobboldali ideológusok. 

5 ezek az értékválasztások egyértelműen a köztisztviselő rétegek, vagy 
a köztisztviselői módon viselkedő rétegek érdekeit hordozzák. Jelen eset- 
ben az egységes köztisztviselői státusukat a 19. században megindult fenn- 
tartói versennyel szemben kiharcoló tanárság és tanítóság érdekeit. 

A nemzetszemélyiség (Kjellén), a nemzetegyéniség (Milotay stb.) fogal- 
mai feltételezik, hogy a nemzetet egyetlen individuumként kell tekinteni. 
Ebből viszont az oktatáspolitika számára természetes gondolatként adódik, 
hogy van nemzetnevelés is, hiszen ahogy az egyént, úgy a nemzetet is ne- 
velni lehet. És ahogyan az egyén belső ellentmondásai és vívódásai akadá- 
lyozzák a hatékony cselekvést, úgy a nemzet "belső egyenetlensége" is, s 
mi több, ahogy a fejlett egyénnek van világnézete, úgy a nemzetnek is van, 
s ez a "tagolatlan nemzeti világnézet" fogalmában jelenik meg. 

A szélsőséges nacionalizmus gondolatkincse objektíve a legjobb közeg 
a köztisztviselői típusú oktatási rendszernek, ezen belül pedig a tanügyi- 
gazgatásnak. Mindaz a szakmai kompetencia, ami az elmúlt évszázadok so- 
rán az egyének nevelése során az oktatásban felhalmozódott, hirtelen 

transzformálódik s legitimációt ad arra, hogy a teljes népesség felett gya- 
koroljanak 'nevelői" kontrollt. Elfogadott gyakorlat ugyanakkor, hogy mi- 
nél nagyobb létszámü és minél magasabb körű a megnevelendő közösség, 
annál magasabb szintre kerül a szakmai kompetencia, annál fontosabb és 
elismertebb lesz az oktatási rendszeren belül a tanügyigazgatás. 

Amíg ugyanis pusztán a tantárgy megtanítandó és a gyermek a megne- 
velendő, addig a tantárgynak megfelelő tudományág egyetemes értékei és 
normái jelentik a szaktanán legitimáció forrását, s a nevelési tapasztalat a 
tanárság, mint szakma legitimációjának forrása, addig, amint a nemzetis- 
meret válik megtaní tandóvá és a nemzet nevelése válik céllá, akkor a szak- 
mai legitimáció összecsúszik a tanügyigazgatás politikai legitimációjával. 
Hiszen - nem lévén "nemzetszakos" tanárok - a kormányzat illetve a tan- 
ügyigazgatás tekinthető "szakmailag" kompetensnek az oktatás "nemzetis- 
mereti gerincére" vonatkozó kérdésekben. S hasonlóképpen, senkinek nem 
lévén tapasztalata arról, hogy hogyan kell "nevelni egy nemzetet", ennek 
kompetenciája is azok kezébe kerül, akik "közelebbről" látják a dolgokat, 
közelebb vannak a nemzet sorsát intéző tényezőkhöz. 

Még tovább menve a fogalmak elemzésében: a nemzet, mint cél megje- 
lenése (az öncélú nemzeti nevelés azt jelenti, hogy a tevékenység célja ma- 
ga a nemzet) óriási lehetőséget kínál fel az uralkodó eszmék irányítóinak: 
azt, hogy a nemzet szót két értelemben használják, ügy mint meglévő dol- 
got, melyre mint hatalmuk forrására lehet rámutatni, illetve mint elérendő, 
létrehozandó, felépítendő, megszilárdítandó valamit, melyre mint tevé- 
kenységük céljára lehet rámutatni. 

A kettős jelentésből következik, hogy egyfelől céljaik eléréséhez joguk 
van minden rendelkezésre álló emberi és tárgyi erőforrás igénybevételére, 
s csak nekik van joguk a létező nemzetből a kívánatos nemzet felé vezető 
utakat megjelölni, s ennek érdekében akár saját eredeti legitimációs bázisu- 
kat is megsemmisíteni, a leendő nemzet nevében a meglévő nemzetből bár- 
kit kirekeszteni. 3 

A magyar társadalom urai - ahogy ez közhelyszerű - a földtulajdon- 
ból származó hatalmukat már a dualizmus korában közhivatalból származó 
hatalommá konvertálták. 1919 után ezt a hatalmukat ki kívánták terjeszteni 
a közszolgáltató értelmiségi pozíciókra, majd a gazdaságra és a társadalom 
egészére is. Ezt viszont csak a két legjelentősebb — kezükön lévő — al- 
rendszer - a közigazgatás és az oktatás - expanziójával érhették el, tettü- 
ket a nemzeti és szakszerűségi ideológiával legitimálva. 

A keresztény gondolat 



A keresztény eszmeiség legfelhötlenebbül a húszas évek elején uralkodik 
az oktatásban. Ekkor teszik kötelezővé az istentiszteletet, s növekszik meg 
a keresztény hívők aránya mindenütt az egyetemeken, szorul illegalitásba a 
tízes évek harcos antiklerikalizmusa. 

A klebelsbergi korszak bizonyos konszolidációt jelent az egyházaknak 
is, a miniszter tudatosan támaszkodik az egyházakra, s a középiskola-rend- 
szer háromágűságának fenntartása is jelentős részben a szerzetesrendi isko- 
lák sajátos jellegének megőrizhetőségéért történt. 

A világgazdasági válság zavarai után Hóman miniszteri kinevezése 
megnyugtatta a katolikus köröket, Serédi kijelentette, hogy az egész kor- 
mányból csak vele kapcsolatban nincsenek aggályok a püspöki' karban. 1 

A teljes béke 1934-ig tartott, ekkor Hóman már kijelentette: „ki kell 
küszöbölni minden olyan tényezőt, amely a katolikus társadalmat önmagá- 
ban megosztja, kisebb erőcsoportokra bontja szét és a katolikus társadalmat 
a nemzet életében működő és ható más erkölcsi tényezőkkel ellentétbe hoz- 
za a szellemi életben, a vezető szerepet betölteni csak úgy lehetséges, ha a 
katolikus szervezetek a más konstruktív szervezetekel párhuzamosan, velük 
a nagy célokban egyetértve haladnak a közös nemzeti cél felé" . 2 

A művelődéseszmények körül folyó állami-egyházi konfliktus meglehe- 
tősen komplex volt: 

a) az általános állami ideológia érdekeit a keresztény-nemzeti gondolat 
legitimációs funkciójával kellett összehangolni; 

b) ki kellett küszöbölni a felekezeten felüli "össznemzeti" ideológia és 
a felekezetek hagyományos szembenállását; 

c) a katolicizmus és a protestantizmus gondolatkincse egy részét ki kel- 
lett zárni az iskolai valláserkölcsi nevelésből; 

d) a közoktatáspolitika alapja az egységes nemzetnevelés koncepciója 
lett, és az ennek alapján elfogadott elveket és normákat igyekeztek kiter- 
jeszteni a nem állami iskolákra is (erről a jelenségről külön fejezetben fo- 
gunk szólni). 

Az állam ideológiájában és frazeológiájában hangsúlyozódik az a törek- 
vés, hogy a felekezeti különbségek eltűnjenek, illetve csökkenjenek és va- 
lamiféle, egységes "keresztény magyar", a nemzeti és állami érdekeket min- 
denek fölé helyező állampolgár-típus jöjjön létre. 3 

A harmincas évek végének fokozottan előtérbe nyomuló vallásos 
jellege és az ezt környező állami akciók mást jelentenek már, mint a húszas 
évek keresztény-nemzeti eszmeisége. Ha megfigyeljük azokat az éles kü- 
lönbségeket, amelyek például az államilag megfogalmazott és hirdetett 
Szent István portré és a katolikus egyház hivatalos Szent Istvánja között 
vannak, azonnal nyilvánvaló lesz, hogy a Szent István emlékév az egyház 
és állam szempontjából más és más eszmények jegyében telik el... „Szent 
István úgy áll előttünk, mint egy öreg, bölcs, jóságos Szent Király, 

amilyennek az egyházi tanításból ismerjük - mondja 1937 szilveszterén a 
miniszterelnök -, az állam és nemzet szempontjából... azonban kitűnő 
hadvezér, kemény katona. A belső ellenállásokat, a felforgató törekvéseket 
ma sokszor kegyetlennek látszó eszközökkel is elfojtotta., egészen 
sajátszerű, különleges magyar birodalmat alapított. " 4 

A változások ellenére nincsen visszaüt egy nem-katolikus történetszem- 
lélethez, az 1936-os nagy központi iskolai eszménykép pl. a katolikus 
Báthory. Az ő személye kiválóan alkalmas volt az erdélyi gondolat propa- 
gálására, a hagyományos irredenta propaganda felfrissítésére az önálló, 
magyar vezetés alatt álló Erdély képével.' 

Báthory személye egyébként is jó analógia, hiszen hasonlóan Magyar- 
ország kormányzójához, ifjú éveit egy Habsburg uralkodó udvarában töl- 
tötte; azután a nemzeti ügyekért harcolt saját korának "világháborújában"; 
az akkori Habsburg-párt ellenzésével választották fejedelemmé. (Ne felejt- 
sük, éleződik a konfliktus a harmincas évek legitimistáival!) A lengyel 
kapcsolat is rendkívül aktuális, és az is, hogy Báthory egy erős magyar-er- 
délyi-lengyel államszövetséget akart alkotni, a hatalmas és mindenképpen, 
pogányként leverendő keleti nagyhatalom és a túlzott hatalmi aspirációkkal 
rendelkező "német nagyhatalom" ellen... 6 

Az egyházi hatóságoktól — nemcsak a katolikusoktól, hanem a protes- 
tánsoktól is - megkövetelik, hogy ünnepeljék Báthoryt, csökkentve a tör- 
ténelemértelmezés felekezeti szempontjainak szabadságát és sugallva a ta- 
nároknak és diákoknak: a nemzeti szempont mindennél előbbre való... 7 

Ez a Báthoryt középpontba helyező koncepció bizonyos mértékig szem- 
befordulás a szintén katolikus szekfűi-klebelsbergi történelem-szemlélettel. 
Szekfű ugyanis a magyarság közép-európai szerepét a nemzetek feletti, va- 
lóban egyetemes-közép-európai Habsburg-hatalomhoz való önkéntes, és 
ezért maga által meghatározott mértékű alkalmazkodásban látta. A 
Báthoryt és másutt ///. Bélát, illetve a maga képére formált Szent Istvánt, 
esetleg Mátyást középpontba helyező hómani koncepció ezzel szembén azt 
sugallja: a magyarság maga köteles a közép-európai egységet megteremte- 
ni, s köteles benne a vezető szerepet betölteni. 8 

Ez a koncepció - szemben a reálpolitikára nevelő szekfűivel (amely a 
klebelsbergi-bethleni egyensúlypolitika ideológiai megfelelője) — egyértel- 
műen a nagyhatalmi mentalitás fokozására szolgált a középiskolában és a 
társadalomban egyaránt. 

A legitimista erők — jelentős katolikus körök támogatásával — egyér- 
telműen a liberális és konzervatív ellenzék oldalára húzódtak, az alkot- 
mányvédelem talajáról támadták a rendszert. Az állami történelmi eszmény 
— nwst túl a nemzeti ideológián — már csak azért sem lehet a Habsburg- 

Ha viszont a protestáns történetszemléletet veszik elő, akkor egyrészt a 
katolikus egyház szembefordulását hívják ki; másrészt csökken annak a le- 
hetősége, hogy a keresztény nemzeti eszmeiséget, "az ezerévességet" a kő- 

zépkorra is visszavetitek (a "dicsőséges korokban" nem lévén protestantiz- 
mus); harmadrészt, a dacos "vastagnyakú" szembenállás a legkevésbé sem 
felel meg a "nem vitatkozó, hanem alkotó magyar" gondolatának, amelyet 
a Tisza István-i hagyományok mentén fogalmaz meg Klebelsberg és tölt 
meg totalitárius tartalommal Hóman. 10 

Az 1934-es középiskolai célrendszerben a nemzeti gondolat már prefe- 
renciát élvez a valláserkölcsivel szemben is. 11 

Az iskolalátogató feladata volt annak ellenőrzése, hogy a tanulók részt 
vesznek-e a korszak eleje óta kötelező istentiszteleten, teljesítik-e a vallá- 
sos élet kötelezettségeit. Megkövetelték, hogy az istentiszteleten a tanárok 
járjanak elől a jó példával. A legfontosabb volt, hogy a tanulók egymás 
vallását megbecsüljék, a felekezeti békét ápolják, "és ezzel is elmélyítsék a 
nemzeti összefogás gondolatát." A felekezeti tolerancia alapvetően liberális 
gondolata a nemzeti típusú intolerancia részévé vált s fellépési lehetőséget 
adott a tanügyigazgatás számára a felekezeti arculatot túlságosan kidombo- 
rító tanárokkal szemben. 12 

Önmagában is jelentós konfliktusforrás volt, hogy az állam valamiféle 
felekezet feletti nemzeti keresztény vallást látott volna szívesen, szemben 
az önálló felekezetek érdekeivel. 13 

Ennél azonban jelentősebb, hogy magának a kereszténységnek, magá- 
nak a vallásosságnak is több formája, több értelmezése volt lehetséges. 1 ^ 

Ezek az ellentétek a tananyag és a tananyagon kívüli világnézeti-ideoló- 
giai nevelés számos pontján előbukkantak. Hiszen sokat kellett beszélni pl. 
a kortárs Olaszországról, amelyre egyszerre jellemző a fasizmus és a ke- 
reszténység. S hiába békült meg az olasz fasizmus és az egyház, Evola fa- 
siszta ideológiai alapkönyve szerint a békés és könyörületes Krisztus nem 
lehet egy harcos és háborús nemzedék igazi istene. " 

A katolicizmus és protestantizmus — különösen külföldön — harcos 
antifasiszta, humanista ideológiává is vált, s a több nyelven olvasó értelmi- 
ségiekbe a bármiféle valláserkölcsi gondolat önmagából eredő legitimáció- 
ját igen veszélyes lett volna belenevelni. A gyakorlatban ezért a valláser- 
kölcsi nevelés a nemzeti és konzervatív eszmények iránti elkötelezettségre 
való neveléssé vált. Mindez világosan megmagyarázza, hogy a magyar ka- 
tolikus és protestáns társadalom miért nem volt védett az antiszemitizmus 
szellemi áramával szemben és helyeselte a zsidótörvényeket is. 

Bizonyítható, hogy a hittankönyvek antijudaizmusa és az antiszemitiz- 
mus kőzött közvetlen megfeleltethetőség van. Hihetetlenül tág az a keret, 
amit valláserkölcsi nevelésen értünk. 

De tananyagtól és politikumtól függetlenül is, fontos nemzetnevelési 
kérdés, hogyan hangzik el a mindennapi ima. A magyar kormány már egy 
1935-ös jogszabállyal elrendelte az iskolai imádságok egyöntetűségét a 
nem felekezeti iskolákban. 1938-ban a tapasztalatok alapján a VKM úgy 
döntött, hogy „az imát úgy 'kell módosítani, hogy hangos elmondása köz- 
ben ütemesen tagolódjéTc". Köztudomású, hogy a nagyobb hangerővel, üte- 

mesén elmondott szövegek, különösen annak mindennapi ismétlődése, erő- 
sítik a kollektív érzést a gyermekben, míg például a csendes imádkozás ép- 
pen a "négyszemközt Istennel" individuális felelősségtudatát erősítette. 16 

Végső soron tehát elmondhatjuk: a keresztény nevelés valójában a nem- 
zeti nevelés "szolgálóleányává" vált. 

A centrális tantárgyak és az oktatáspolitika 

Az alábbiakban a tantárgyak elemzése nélkül, éppen a tanügyigazgatás és 
az oktatáspolitika szempontjából vesszük számba az új jelenségeket, azt, 
hogy az egyes tantárgyakkal milyen értékeket kíván közvetíteni az oktatás- 
politika. 

Ha a műveltséganyag pozícióját mérhetjük a tantárgyak óra-arányán, 
fokozottan mérhető avval az egyes professziók érdekérvényesítési képessé- 
ge. A műveltséganyag ugyanis gyakorlatilag mérhetetlen, hiszen nagyobb 
óraszámban is lehet ugyanazt a műveltséganyagot tanítani stb. Viszont az 
emelkedő óraszám mindenképpen nagyobb befolyást biztosít tanárának a 
tantestületben, jobb elhelyezkedési esélyeket biztosít az egyetemen végzet- 
teknek, növeli a tanügyi apparátusba kerülés esélyét a szaktanárok elitje 
számára stb. 

A liberális kereskedőtőke nyomására kísérlet történt a társadalmi isme- 
retek külön órában történő bevezetésére. Igen fontos harci kérdés volt, 
hogy e társadalmi-gazdasági ismereteket külön e célra képzett tanárok ok- 
tassák-e, ahogyan a nagytőke és különféle modernebb tudóscsoportok kö- 
vetelték, vagy éppen az osztályfőnök, illetve a tanügyigazgatás által erre a 
célra kijelölt oktató tehesse ezt — nyilvánvaló módon a kiválasztódás jobb- 
oldali politikai szempontrendszere alapján -, avagy a történelemtanárok 
oktassák ezt a tárgyat, ahogy ezt maga Hóman gondolta. A gyakorlatban az 
utóbbi koncepció érvényesült, éspedig azért, mert a tanügyigazgatás és a 
politikai jobboldal kénytelen volt valamiféle kompromisszumot kötni a leg- 
felső ideológuscsoportokhoz, illetve a miniszterhez a legszorosabb szálak- 
kal kötődő szakma képviselőivel. 1 

így a nyílt aktuálpolitikai képzés lényegében a testnevelési órákra, az 
iskolán kívüli nevelésre, a leventemozgalomra, s később a honvédelmi 
órákra tolódik át. Annyi sikert viszont a jobboldal azért elkönyvelhet, 
hogy az állampolgárnevelés külön diszciplínaként való megjelenésével a 
hagyományos tanáregyesületekben is megerősödnek az e kérdésekkel már 
régebben foglalkozó, politikusabb történelem tanárok, és ezzel csökkent a 
szakma klasszikus, apolitikus értékeket előtérbe helyező arculata. 2 

A történelem oktatás változását Unger Mátyás alapvető munkáját kö- 
vetve jellemezhetjük: megnövekszik a világtörténelemmel szemben a 
magyar történelem szerepe, a világtörténelem funkciója mindinkább a 
háttér felvázolása a nemzeti történelem mögé. Megnövekszik a 

legújabbkori ismeretek, az erősen politizált ismeretek aránya. A húszas 
évek tankönyvei még csak a trendeket futtatták ki a legújabbkorig, az új 
tankönyvek már fejezeteket is szentelnek az 1918 utáni magyar történelem 
eseményeinek. E kérdésekben a történelem tankönyvek pluralitása 
gyakorlatilag nulla. 

A történelem tanítás átpolitizál ását standardizált óravázlatokkal akarták 
megkönnyíteni. Jellemző például a "római birodalom általános hanyatlása" 
óravázlat, ami látszólagos időbeli távolsága ellenére meghatározott történe- 
ti-politikai szemléletet követelt meg. 

Ennek során a közvetlen nevelő elemek a következők: a hadsereg alkot- 
mányhűségének és más, puccsokkal fenyegető hadseregeknek a szembeállí- 
tása; a tőrdöfés legendája (idegenek kezében fegyver); a jogfolytonoság hi- 
ányának, a pacifizmusnak átkos hatásai; a nagyvárosi proletariátus megbíz- 
hatatlansága. 

A példaként hozott óravázlat alapvetően egy "nevelő történelem okta- 
tás" funkcióját elégíti ki. Egész felépítésében a bomlás, hanyatlás, széthul- 
lás stb. általános tüneteit keresi, ami konkrét üzenetet hordoz a "felbom- 
lás" ellen védekező, az állam és nemzet sorait mind szorosabbra záró har- 
mincas évek számára. 

Jogos kérdés természetesen, hogy az óra ilyen felépítése következik-e a 
kor történettudományának állásából. Úgy tűnik, nem következik, hiszen a 
szellemtörténészek a kereszténység szellemének tulajdonítják a nagy hatást, 
a pozitivisták pedig általában a külső, barbár támadásoknak. 

Az egész magyar történettudományban, történeti műveltségben lejátszó- 
dó fordulatot úgy lehetne jellemezni, hogy a húszas években a kormányzati 
támogatást elsősorban az újkortörténeti kutatások kapják, a forráskiadás és 
a kutatás központja az Akadémia illetékes osztályáról a Történelmi Társu- 
lathoz tolódik át. A harmincas években egyidejűleg indul meg két folya- 
mat: a XIX. századi kutatások közvetlen aktualizálása illetve a történeti le- 
gitimáció súlypontjának visszatolódása a középkorra. A középkori írások 
ugyanakkor ugyanolyan ideológikumot nyernek, mint a húszas években az 
újkortörténetiek. A publicisztikai tudatformálásban előtérbe kerül a szel- 
lemtörténet módszertanát vulgarizáló "hosszú trendek" bemutatása. A pozi- 
tivizmus korában elképzelhetetlen alkotások születtek, melyek egy-egy 
hosszabb esszében tekintették át a magyar-német, magyar-olasz viszony 
egy évezredét, vagy a nemzetiségek és a magyarság viszonyát. 

A nemzeti típusú iskolában az irodalomtanárok is az erősödő csoportok 
közé tartoztak. Nekik is probléma volt azonban, hogy az általános nemzeti 
arculaton túl erősen rövidre zárt módszereket követeltek meg a mintatanítá- 
sok. Kozma Andor: Jézus a vendég című költeményének az elemzéséről 
szóló mintatanítást vehetjük itt példának. 

„Mit tanulhatunk ebből a kedves történetből? (Aki nem csügged el a 
bajban, azt megsegíti az Isten. Az erős hit megelégedetté teszi a szegénye- 
ket, meggyógyítja a betegeket, felemeli a megalázottakat -válaszolják a 

tanulók.) Úgy van! Erős hitre és kitartásra van szüksége minden magyar- 
nak, hogy újból életre keltsük Szent István országát, mert ez jelenti a 
megélhetést, a boldogságot, a megelégedettséget." -magyarázza a tanár. 

A történetből maguk a gyerekek levonják a hagyományos valláserkölcsi 
tanulságot. A tanár feladata, hogy ezeket a leszűrt elveket azonnal és 
összefüggés nélkül aktuális tanulsággá, politikussá formálja. 

A művelődéseszmény igazi nagy kihívása mégsem a hagyományos 
anyag értelmezése, hanem a modemé; lehet-e integrálni Adyt, Babitsot. E 
tekintetben az irodalom tananyag meghatározó formálói között mindvégig 
jelen volt két eltérő koncepciójú csoport. A húszas években még a konzer- 
vatívabb volt uralmon, ez tulajdonképpen a Gyulai-iskola kritikai szemlé- 
letét tette a műveltségeszmény középpontjába. Az új nemzedék — a század- 
fordulón születettek — fokozatos szellemi hatalomátvételével egyszerűen 
lehetetlenné vált, hogy az iskola ne vegyen tudomást a modern irodalom- 
ról. Az a veszély fenyegetett, hogy miközben az iskola ki tudja szűrni a 
modern és ezért nem kívánatos elemeket, a diákra teljesen felkészítetlenül 
zúdul a terjes kortárs irodalom. Ezeknek a hatásoknak a kiküszöbölhetet- 
lensége vezett oda, hogy végül is azok az ideológus csoportok kerültek 
többségbe, akik a műveltségeszménybe igenis be kívánták építeni a megfe- 
lelő módon szelektált Adyt. 

Adynak ki lehetett emelni nemzett arcát és indulatosságát, Isten-kereső 
verseit szembe lehetett állítani a kor modern és nem kívánatos irodalmával, 
a Nyugat harmadik nemzedékével, a Vart pour Vart hívőkkel, a modern 
polgári életforma elkötelezettjeivel. Egy megfelelő módon szelektált Ady 
alkalmasnak tűnt arra, hogy a modern — európai stíluseszközök és modern 
européer — gondolatok szétválaszthatóságát a diákokkal megértessék. 

Mindezt kiegészítette a populizmus, a népiesség befogadása. A régi iro- 
dalom, a retorika és poétika arányának csökkentése, a XIX. és XX. századi 
konzervatív irodalom arányának növekedése, és egy megfelően válogatott 
Ady együttesen elérték azt a hatást, hogy a középrétegek legszélesebb cso- 
portjait sikerült elszigetelni a kor legmodernebb irodalmi irányzataitól, a 
Szép Szó körétől, ill. a Nyugat második, harmadik nemzedékétől. 

A földrajz is nemzeti tantárgynak számított, tantervén belül is megerő- 
södött a nemzeti földrajz aránya. De a világföldrajz mondanivalóját is ve- 
zérelni kívánták. A "Franciaország földrajza" órába például számos társa- 
dalompolitikai-ideológiai jelentéstartalmat építettek be. Kiemeltél Nyugat- 
Európa kedvező földrajzi helyzetét és ebből vezették le a "nyugalmas pol- 
gári élet" kialakulását. A gyerekektől kikérdezték:, melyek azok a minden- 
napi információk, amelyeket Franciaországról tudnak; módszertanilag 
egyébként igen korszerűen, a meglévő és egyéb helyről összeszedett isme- 
retek integrálásával oktattak. 3 

Ezután a diákok feladata volt összehasonlítani mindezt Csonka-Magyar- 
országgal és Németországgal. A tanáré pedig, hogy rámutasson a "hazátlan 
magyar tengeri hajókra". 

A határok tanításánál még közvetlenebb, még "rövidebbre zárt" a tanul- 
ság. A Rajnai Palahegység és a Vogézek között nincs jó természetes határ. 
Ennélfogva a két nép is összekeveredett ezen a területen (német és francia), 
tehát „a népi határ is elromlott. Csak a jó természetes határ lehet állandó, 
amilyen Nagy-Magyarország határa is! A mondva-, vagy csak rajzolva csi- 
nált politikai mesterkélt határok felett az idő és a nemzet ereje végre fogja 
hajtani a könyörtelen ítéletet. " 

Megfigyelhető, hogy a nagy hagyományos tárgyak tanárai — történe- 
lem, matematika, irodalom — nem alkottak saját egyesületeket. Az iskola- 
típusonként, vagy régiónként megalakuló egyesületek vezetői legnagyobb 
részben a vezető tantárgyak képviselői közül kerültek ki, nemcsak a közép- 
iskolai tanárok különféle egyesületeiben, hanem a polgári iskolai egyesü- 
letben, a tanítóképző intézeti tanárok egyesületében, a felsőkereskedelmi 
iskolai tanárok egyesületeiben is. Ettől nem függetlenül, az egyesületek ke- 
retében e nagy szakmák védelme érdekében alcsoportok is könnyedén szer- 
veződhettek. 

A természettudományos oktatásban az egyesületek hiánya ellenére van 
bizonyos szakmai szerveződés. 1894 és 1914 között Győrött jelent meg a 
Középiskolai Matematikai Lapok, Arany Dániel, a neves matematikus és 
matematikai tankönyvíró szerkesztésében, majd 1925-től Budapesten ennek 
utódja a Matematikai és Fizikai Lapok. 1930-tól a Kémiai és Fizikai 
Didaktikai Lapok jelenik meg, utóbbi egyértelműen a VKM 
kezdeményezésére, közvetlen érdekképviseleti jelleg nélkül. 4 

Míg a századfordulós lapindítás a természettudományos oktatás arányá- 
nak növeléséért folytatott — bizonyos értelemben ellenzéki - küzdelem 
része, addig a húszas évek szervezkedéseit már az motiválja, hogy a reál- 
gimnázium elterjedése — Klebelsberg központi koncepciója — fokozza a 
természettudományt tanítókkal szembeni követelményeket, másrészt pedig 
a reformpedagógia megjelenése éppen didaktikai-metodikai szempontból 
kíván választ a meghatározó csoportok részéről. 

Semmiféle tömörülést nem tapasztalunk a nagy humán tárgyak tanárai 
részéről. <5k ugyanis amellett, hogy a szakegyesületben vezető szerepet töl- 
töttek be, az egyesületi közlönyöket teleírhatták saját jellegzetes problé- 
máikkal, azt az egész iskolatípus gondjaként extrapolálva, az államhatalom 
és az egyházak ideológiai kulcsfigurái is voltak, így arányuknál sokkal ma- 
gasabb számban töltöttek be igazgatói és magasabb szintű tanügyigazgatási 
funkciókat. Másrészt, éppen ideológiai képzettségüknél fogva, nagy esély- 
lyel választották őket a helyi közművelődési egyesületek vezető pozícióira, 
vagy éppen a községi képviselőtestületbe. Ugyanakkor, a dolgok természe- 
ténél fogva — különösen a preszcientikus korszakban — a történelem és 
irodalomtanár egyenrangú tagja a történészvilágnak, az irodalmi és iroda- 
lomtörténeti társaságoknak. S bár "egyenrangú" a fizika vagy kémiatanár 
is, de kísérletezési lehetőségei messze alatta maradnak a hivatásos (egyete- 

mi) fizikusénak, kémikusénak. A társadalom- és a humántudományi társa- 
ságok vezetői között nagy számban találunk középiskolai tanárokat. 5 

Külön ki kell térnünk arra a kérdésre, miért őrződik meg a latin, 1924- 
től a legelterjedtebb, 1934-től az egyetlen középiskolatípusban. A latin az 
uralkodó körökhöz tartozás alapvető eleme volt. Szimbolikája olyan sokfé- 
le és sokirányú rendszert képezett, hogy többféle csoport, többféle ideoló- 
gia legkisebb közös nevezőjévé válhatott. 6 

Történeti szimbolikájában a latin Magyarországon egyszerre jelentette 
az antikvitást, a középkort és a koraújkort.- Az antikvitás értékei pedig 
nemcsak a klasszicista hajlandóságúak számára jelentettek alapvető isme- 
retanyagot, hanem a fasizmussal szembeállítható neohumanizmus számára 
is. Ugyanakkor a német példát követő csoportok sem találhattak benne ki- 
vetni valót, hiszen a klasszikus eszmények — sajátosan torzított formában 
- az uralomra jutott német fasizmus korai szakaszára is jellemzőek vol- 
tak. 7 

A középkoriság egyszerre jelentette a legnagyobb magyar történeti egy- 
házhoz, a katolikus egyházhoz való kötődést és a középkori magyar biro- 
dalom eszmevilágát. E kor, mely értékvilágában egyre inkább megtagadja 
a magyar polgárosodás hagyományait, nacionalizmusa miatt nem 
vállalhatja — bármennyire szeretnék is azt Szekfűék - a Habsburg-uralom 
évszázadait. így egy korábbi állameszményhez kell visszanyúlnia, a 
középkori magyar állam eszméjéhez. Szent István, III Béla, Nagy Lajos és 
Mátyás állama mind a latinos írásbeliségen épült fel. És mivel a központi 
kérdés e két évtizedben az állami centralizáció, a középkorban is az állami 
centralizáció technikája válik kiemelkedően fontossá. 8 

Egészen speciális, hogy Magyarországon a németesítés, a nemzet "el- 
veszése" alternatívájaként működik a XVII- XVIII. század latinja. A latin 
így nemcsak a katolikusok és a középkorra tekintő etatisták, nemcsak az 
antik humanista gondolkodásúak és a romantikus gondolatkörben felnőttek 
legkisebb közös nevezője, hanem e sajátossága révén a protestánsok, a 
vidékiek, a Habsburg-ellenes hagyományt vállalók összefogásának is 
eszköze. 9 

Aktualitását tekintve a latin egyszerre volt szükséges a kizárólag német 
orientációjúaknak és ellenfeleiknek is. Az első csoport számára ez azért 
volt fontos, mert a latin "elvette az időt" a második idegen nyelvtől, amely 
a némettel párhuzamosan egy teljes második kultúrát mutatott fel a fiatalok 
tömegeinek, és sok idegen nyelven olvasó értelmiségit eredményezett. 10 

A második csoport számára viszont a latin olyan alapozó ismeretanya- 
got jelentett, amely mintegy automatikusan vezetett tovább az olasz és a 
francia felé, sőt a művelt angol lexikáját egy latinul és németül tudó értel- 
miségi már könnyen elsajátíthatta. Különösen megerősítette a latin aktuális 
jelentőségét, hogy Mussolini ideológusai a kortárs Olaszországot a Római 
Birodalom közvetlen utódjának kívánták feltüntetni, és a Magyarországon 



136 



megjelent kézikönyvek (pl. Salvatorelli: Olaszország története) is ezt a 
folytonosságot hangsúlyozták. 1 1 

A latin és német nyelv hegemóniája az oktatásban kétféle értelemben is 
szimbolizálta a magyar értelmiség tájékozódási irányának kívánatos egyen- 
súlyát: 

1) egyensúly a történetiség, a történeti jogok és a modern nagyhatalmi 
elvű tájékozódás között (csak ezzel lehetett egyszerre legitimálni a semmi- 
fajta történeti jogot el nem fogadó Németországgal való barátságot és a te- 
rületi revízió történeti érvelését); 

2) egyensúly a német és nem-néinet orientáció között, de olyan 
módon, hogy a német maradjon a konkrét, a megkérdőjelezhetetlen, és az 
olasz ül. francia legfeljebb elmosódó, jelzésszerű. 

Amíg az 1934-es törvénnyel tervbevett gyakorlati leányközépiskolát 
nem sikerült felállítani, addig a leánygimnázium tanítástervét gyakorlati 
irányba kívánták terelni. 

Ebből a célból elrendelték, hogy a régebbi leánylíceumokbői átszerve- 
zett leánygimnáziumok ül. osztályától a latin mellett egy modem idegen 
nyelv tanítását is megkezdjék. A tanulók szüleinek a beiratáskor kellett 
nyilatkozni, hogy a latint vagy a modern nyelvet kívánják-e gyermekükkel 
hallgattatni. 

A klasszikus műveltség hívei még változatlanul erős pozícióban voltak 
s jogaikat még az abszolút kisebbségbe szorulás esetére is biztosították: a 
latin nyelv tanítását már őt jelentkező esetén is garantálni kellett... 12 

A görög és latintanárok leginkább a klasszika-filológiai, ókortudomá- 
nyi, teológiai jellegű társaságokba épültek be. A görög és latin nyelvokta- 
tás védelme - s így a szaktanárok legalapvetőbb érdekének, munkájának 
megtartása - érdekében óriási erejű társadalmi csoportok vetették újra és 
újra küzdelembe magukat, az egyházaktól a jogász és orvostestületeken át 
az Akadémiáig és az egyetemekig, e sorban egy független tanáregyesület- 
nek nem túl sok értelme lett volna. 1924 után a reálgimnáziumok szaporo- 
dása aktivizálja igazán őket és a filológusokkal, középkortörténészekkel, 
ókorászokkal szövetségben alapítják meg a Humanisztikus Gimnázium 
Barátainak Egyesületét, amely különösen 1934, a humángimnázium meg- 
szüntetésének kezdete után nemcsak a mereven konzervatív csoportok tá- 
mogatását élvezte, hanem az antifasizmus, az alkotmányvédelem lehetősé- 
gét pillantotta meg benne többek kőzött a latin oktatásért korábban egyálta- 
lán nem lelkes liberális nagytőke is. 

Balogh József személyes sorsa (a Magyar Szemle főtitkári székéből ki- 
válva a Nouvelle Revue de l'Hongrie és a Hungárián Quarterfy szellemi 
irányítása közben szervezi az egyesületet, majd bekapcsolódik a kiugrási 
iroda munkálataiba és a nácizmus áldozata lesz) jelzi: az élő nyelvek vagy 
klasszikus nyelvek típusú vitán a legjobbak felül tudtak emelkedni. 13 

A nagytőke és a liberális csoportok mozgása a latin oktatás kérdésében 
a húszas-harmincas évek erőviszony módosulásának tükre: míg a húszas 

években a pragmatikus német nyelvoktatás és egyéb élőnyelv oktatás egy- 
bevágott a nagytőke politikai-ideológiai érdekeivel, eszményeivel, addig az 
európai horizont beborulásával a latinos iskola fenntartása — a klassziciz- 
mus értékőrző-alkotmányvédő funkciója miatt — immár a liberálisok és a 
konzervatívok közős érdekévé válhatott. 

A latintanítás legitimációja ugyanakkor maga is mozgásnak indul, míg 
a dualizmus korában és a húszas években a latin az egyetemes ismereta- 
nyag, a klasszicista-neohumanista ismeretanyag része volt, addig a harmin- 
cas években a "nemzeti tárgyak" egyike lett. 

A latinosság műveltségi alternatívája az élőnyelv oktatás nagyobb rész- 
aránya. 

Az élő nyelvek tanárai meghatározó szerepét, a műveltségeszmény ide- 
gen nyelvekre vonatkozó részét az adta, hogy az e műveltségeszményt 
szorgalmazó csoportok azok érdekeit fejezték ki, akikkel egybeépültek: a 
külügyminisztériumi és bankkörökkel összefonódó olasz-, francia-, angol-, 
németbarát társaságok érdekeit. 14 

Olaszország viszonyainak ismertetése ideológiai kulcskérdés volt. A 
VKM mégsem akarván szembekerülni azzal az elvvel, és a mögötte kiala- 
kított igen lelkes (mert igazából semmi máshoz nem értő) táborral, hogy az 
iskolában külföldi dolgokat csak a "magyar ügyek" (pl. magyar történe- 
lem) külföldi vonatkozásaiként szabad tanítani, az iskola 1-3. évében a 
történelem, a földrajz és a magyar anyagába illesztette bele az ismereteket, 
s ezek ügy jelentek meg, mint magyar-olasz szellemi, társadalmi és gazda- 
sági kapcsolatok. Erre azonban ráépült a negyedik osztályban a kortárs 
Olaszországról szóló, külön rendszerezett ismerettár. 

A közgazdaságtan keretében a fasiszta ipari és kereskedelmi szerveze- 
tekről tanulnak, ami azért több és más, mint a "szövetséges dicsőítése", 
mert Magyarországon is folyik az irányított gazdaság megteremtése. A 
földrajz keretében Olaszország kereskedelméről, valamint kulturális és tár- 
sadalmi berendezkedéséről kellett tanulni. Gazdaságtörténelemből Olaszor- 
szág gyarmati politikáját tanulmányozta tták , nehogy a már 18 éves fiatal- 
ember csak a liberális sajtóból értesüljön az abesszin háborúról, s alkossa 
meg ítéletét. A kivándorlókról való gondoskodás tanítása kiválóan mutatta: 
ilyen egy fasiszta állam szociálpolitikája, ha azt a liberális ellenzék nem 
tudja megakadályozni. 

Olasz nyelv és levelezés keretében átfogóan ismertetendő volt a fasiszta 
Olaszország kulturális, társadalmi és gazdasági berendezkedése. 

Sose felejtsük el ugyanis: a kor gondolkodásában "barna veszély" léte- 
zik, de a fasizmus és a nemzeti szocializmus egymáshoz még csak nem is 
hasonló fogalmak. 

Az olaszul nem tudó tanárok számára maga a rendelet adott bibliográfi- 
át. Valamennyi szerző fasiszta, illetve szimpatizáns volt. A VKM nem ja- 
vasolta a Magyar Szemle körének objektív Olaszország szakértőit: Villám 
Lajost, Frey Tamást, Gratz Gusztávot, Ottlik Lászlót. A németül tudók 

számára viszont kizárólag olasz szerzői németül megjelent műveit, illetve 
1933 utáni német szerzők munkáit sorolta tol. Az olaszos műveltség ter- 
jesztése ügyében az egyházaktól "hasonló szíves intézkedést" kért. is 

Ez a rendelkezés természetesen konfliktusokhoz vezetett az iskolában, 
hiszen akinek eddig rossz véleménye volt az olasz fasizmusról, vagy éppen 
Bethlennel és Klebelsberggel értett egyet (ti. hogy szövetségesnek el kell 
fogadni, de nem kell belpolitikai mintának tekinteni), az megtehette, hogy 
egyszerűen hallgatott a modem Olaszországról. 

Az új ellenőrzési szisztéma segítségével azonban megvizsgálhatóvá 
vált, felvette-e a tanár a tanmenetbe az olasz viszonyok részletes ismerteté- 
sét, mit írtak előadásáról a diákok jegyzetfüzetükbe. Ez a rendszer az 
olasztanárok számára elég jó pozíciót biztosított az iskolában. 

A többi kultúregyezmény olyan nyelveket érintett (bolgár, észt, japán 
stb.), amelyeknek gyakorlatilag nem voltak tanárai az iskolában. A német- 
magyar kultúregyezmény a német tanárok németországi továbbképzését tet- 
te lehetővé, de ez nem vált tömeges jelenséggé. 

Összefoglalóan megállapíthatjuk, hogy a legtekintélyesebb tantárgyak: 
a magyar, a történelem és a latin képviselői nem voltak olyan helyzetben, 
hogy ellenállhassanak az oktatáspolitikai erőknek. Az élőnyelv tanárok és a 
természettudományos tárgyak tanárai viszont nem rendelkeztek elég erővel 
ahhoz, hogy a számukra kedvezőtlen folyamatokat megállítsák. 

A marginális tárgyak és az oktatáspolitika 

Említésre méltóak még azok az oktatáspolitikai küzdelmek, amelyeket azok 
a tanárok vívtak, akik mögött sem egy-egy szaktudomány, sem egy-egy 
nyelv érdekkőre nem állott: a rajz- és énektanárok tartoznak ide. Mindkét 
szakma sorsa modellértékű: út az alternativitás igenlésétől a totalitarizmus 
támogatása felé. Az e tárgyak körüli viták kissé részletesebb bemutatását az 
is indokolja, hogy két óriási érdekcsoport, a művészeti nevelés művészet- 
politika érdekcsoportja, illetve az "ürmepeltetés" érdekcsoportja elsősorban 
e viták kapcsán jelenik meg az oktatáspolitikai arénában. 

A rajztanár egyesület céljának leírása ugyanakkor arra is alkalmas, 
hogy — példaként — bemutassuk, milyen gazdag és sokirányú szervezeti 
életet éltek a különféle tanárcsoportok, milyen átfogó és mindenre kiter- 
jedő érvkészlettel rendelkeztek ahhoz, hogy csoportérdeküket szakmai kön- 
tösbe bújtatva jelenítsék meg. (E könyv keretei úgysem teszik lehetővé, 
hogy a legaktívabb és legjelentősebb tanárszerveződéseket, szakmapolitikai 
alkalmi koalíciókat egyenként számbavegyük.) 

A Magyar Rajztanárok Országos Egyesületében a vezető pozíciókat 
reáliskolai ül. ipariskolai tanárok töltötték be, pl. Boros Rudolf, aki az ér- 
tesítőt is szerkesztette 1898 és 1907 között, s tanmeneteket is írt. Rajzokta- 
tás címmel azután új lap is megjelent 1907-től. Az egyesületben rövid idő- 



139 



re a gimnáziumi tanárok ragadták magukhoz a vezetést, pl. Bokor László, 
aki az 1912-es nemzetközi rajztanítási kongresszuson a VKM-et képviselte, 
majd az OKT tagjaként résztvett az 1924-es tantervi utasítások kidolgozá- 
sában. Egyetlen szám erejéig a főszerkesztői posztot is megszerezte, a ve- 
zetés azonban az idő előrehaladtával részben visszasodródott a műszakiak 
(pl. Bán Tibor műegyetemi tanársegéd) kezébe. A gimnáziumi csoport 
ugyanakkor megtartotta például az alelnöki pozíciót, Bundschuh Ottót 
1935-ben nevezték ki a gyakorló gimnáziumba rajztanárnak, s ő képvisel- 
hette az egyesületet a rajztanárvizsgáló bizottságban is. 1 

A rajztanár egyesület gimnáziumi csoportja a művészeti nevelés előké- 
szítéséhez, a művészettörténeti ismeretekhez tartotta szükségesnek a forma- 
nyelv, a rajz elsajátítását. 2 

Főleg a reáliskolai, szakiskolai csoport érve volt a műegyetemek, a ter- 
mészettudományi karok rajzszükséglete. E tanárok támogatást kértek és 
kaptak a Műegyetem tanári karától - és felsőházi képviseletétől - , vala- 
mint a mérnökegyesülettói, később a kamarától is. 3 

A harmadik érvcsoport a műértő közönség megteremtése volt, ebben 
elsősorban a konzervatív művészeti körök támogatására számíthattak, s eh- 
hez hamarosan felzárkózott a VKM művészetpolitikai osztálya. Felismer- 
ték ugyanis, hogy a legnagyobb megrendelő, a tőke viszonylag modern íz- 
lése terjed. Felismertéle, hogy nem elég az állami megrendeléseket - külö- 
nösen pénzszűke idején — a konzervatív művészcsoportoknak — a harmin- 
cas évektől pedig a római iskolának - közvetíteni, hanem a megrendelő 
szabadpiac, a közönség ízlését is formálni kell. 4 

Az egyesület negyedik érveként a rajz általánosan művelő hatása szere- 
pelt. 5 

Valamennyi iskolatípusban szerették volna elérni a minimum két óra 
rajzot, sót annak egyetemre való bevezetését is, természetesen eredményte- 
lenül. A közép- és középfokú iskolákba a szabadkézi rajzon kívül a mértani 
rajz bevezetését is kezdeményezték, a műszaki szakkörök támogatásával. 
Szorgalmazták az óvónőképzői rajzoktatást, s hogy az elemi iskolai új rajz- 
tantervet a megyei tanítógyűléseken ismertessék és e feladatot a rajztanárok 
kapják. 6 

A rajztanárok kezdeményezték, hogy a rajztanítás terén végzett kísérle- 
tek nyilvánosságra hozataluk előtt a rajztanár egyesületnek bemutattassa- 
nak. Az egyesület monopóliumának megteremtése ugyanis ebben a szférá- 
ban különösen létkérdés volt, mivel a rengeteg állástalan művész a legkü- 
lönbözőbb ötletekkel állt elő. 7 

A rajztanárok sürgették, hogy a polgári iskolában térjen vissza az 1918 
előtti helyzet, azaz a nagyobb gyakorlatiasság, mert a tudományok felé va- 
ló elmozdulás csökkentette a rajzóraszámot. Ez a polgári iskolai egyesület 
nemtetszését váltotta ki. A rajztanárok iparos érdekként jelenítették meg, 
hogy a polgáriban a szabadrajzon kívül mértani rajzot is tanítsanak. Ezt 
különösen az ipariskolai tanárok egyesülete támogatta, a felsőkereskedel- 

mis egyesület — s ez volt az erősebb — viszont mis gyakorlati ismerete- 
ket, pl. gyorsírást látna ennek helyén szívesen. 8 

A rajztanárok követelték a magyar népművészeti elemek tanítását is, 
mivel a kormányzatnál egy lépéssel előbb, már a húszas évek végén felis- 
merték, hogy a hagyományos századfordulós nacionalista konzervativiz- 
mus ízlés monopóliuma az európai művészetekből egyre többet integráló 
modern magyar törekvésekkel szemben nem tartható, így annak egyik — a 
nacionalista szemlélettel összeegyeztethető — megújítási iránya: a magyar 
nép díszítő művészetének megismertetése. A szemléltető és díszítő rajzot a 
felsőbb osztályokban is tanítani kellene,, szorgalmazták, világosan 
felismerve, hogy a tárgy és oktatója presztízsét közvetlenül befolyásolja, 
hogy a populárisabb alsó-, vagy a leendő értelmiséget képző 
felsőgimnáziumban tanít, nem beszélve arról, hogy a Műegyetem 
szempontjából csak a felsőgimnáziumi oktatásnak volt jelentősége. 9 

A rajztanárok azt követelték, hogy a művészettörténet vagy önálló le- 
gyen vagy a rajzzal kapcsolatban álljon, tehát ezt a fentebb jelzett okokból 
nagy fontossági! tárgyat ne sajátíthassák ki más szakos, nagyobb befolyású 
tanárok, pl. a történelem vagy magyar szakosok. 10 

A rajztanárok azt kérték, hogy rendkívüli tárgyként, plusz óraszámmal 
is tanulható legyen a rajz is, éppen a műszaki pályákra készülők számára. 11 
A rajztanárok szorgalmazták, hogy kötelező előadásokat tarthassanak a ta- 
nároknak és szülőknek a rajzoktatás és művészeti nevelés fontosságáról, 
azaz kapjanak külső segítségét presztízsük növeléséhez. 12 

A rajztanárok kezdeményezték, hogy a középiskolákban alakuljanak 
műtörténeti ifjúsági körök, s ezek vezetését — ugyanúgy, ahogy az egyes 
szaktanárok a tudományos szakkörökét — külön pótlékokért, kedvezmé- 
nyekért láthassák el a rajztanárok. Ez ügyben keményen ütköztek az iskolai 
vezetéssel, amely a hagyományos szakköri mozgalmon kívül nem látta szí- 
vesen a diákok idejét és figyelmét eltérítő mozgalmakat, különösen azért 
nem, mert egy-egy kör engedélyezése a későbbiekben precedensként is 
szolgálhatott más, az iskola zárt célrendszerével ellentétes körök megalakí- 
tásához is. 13 

A rajztanárok az ifjúság számára szorgalmazták a kedvezményes árú ki- 
állítások rendezését, munkafeltételeik javítására követeltek: epidoskóppal 
szereljék fel az iskolákat. A rajztanárok szorgalmazták, hogy a múzeumok 
és a nyilvános tárlatok alkalmazzanak hozzáértő vezetőket, ez lett volna 
ugyanis a legfontosabb másodállás lehetőség számukra. Ugyanezért azt kí- 
vánták, hogy a felnőtt-tanfolyamokba a műtörténetet is kapcsolják be. 
Mindez az állástalan művészek számára is munkalehetőség volt, így az 
Állástalan Diplomások Országos Bizottsága és az értelmiségi szervezetek 
ellenezték a rajztanárok terveit. 14 

Befolyásuk növelése végett az lett volna kívánatos számukra, hogy a 
filmoktatás ügyében a bírálatba vonják be őket. 15 

A rajztanárok azt kívánták, hogy ne lehessen tanár, aki annyi rajztudás- 
sal sem rendelkezik, mint az elemi iskola tanítója, s ezt ügy érje el, hogy a 
tanítóképzőbe külön bejár rajzot hallgatni; s az egyetemen is legyen rajz- 
óra. E követelés a tanítóképzőin tézeti tanáregyesület részéről is csak mér- 
sékelt helyesléssel találkozott. 16 

A rajztanárok szorgalmazták, hogy művészettörténetet csak az taníthas- 
son, akinek a Képzőművészeti Fóiskola első két évfolyamával egyenértékű 
bizonyítványa van rajztudásáról, azaz a szakmai képzettség éppúgy köve- 
teltessék meg, mint bármely más tárgynál, ugyanezért szorgalmazták, hogy 
rajzot csak szakképzett tanár taníthasson.' 7 Azt is követelték, hogy a rajz- 
tanár-továbbképzést államilag támogassák. 18 

A rajztanárok szorgalmazták, hogy a tanítóképző rajzszakos tanárainak 
adassék mód a tanítói munka tanulmányozására, hogy munkájuk hatéko- 
nyabb, életközelibb és éppen ezért kevésbé támadható lehessen. Ugyanak- 
kor azt kívánták, hogy a VKM a tanítók továbbképzésére tanfolyamokat ál- 
lítson fel, s ott ők tanítsanak. 19 

Mint minden tanári réteg, a laikus kontroll ellen ők is tiltakoztak, szor- 
galmazták, hogy a rajztanítás felügyeletével elsősorban magukat a rajzpe- 
dagógusokat bízzák meg. Ez esetben a dolognak még az is különös fontos- 
ságot adott, hogy a jogi és egyéb végzettségű tanügyigazgatási szakembe- 
rek — melléktárgyként — lenézték a rajzot.^" 

A rajztanárok sürgették, hogy a polgári iskolákban és a középiskolák 
első négy osztályában, mivel ezek készítik elő az ipari szakoktatást, a 
számtant és mértant válasszák szét, a mértant kapcsolják össze a gyakorlati 
ábrázolómértanna], s ennek oktatása minimum heti két órában történjék. E 
követelés már az adott tanáregyesületek matematikai szakosztályainak el- 
lenállását is kiváltotta. Az iparoktatási csoportok viszont támogatták az el- 
képzelést. 21 

A rajztanárok követelték, hogy a rajz és a női kézimunka tanítását, s a 
két tantárgyra szóló képesítést is kapcsolják össze. A leányközépiskolák al- 
só osztályaiban heti két órában kézimunka tanítás kell, szorgalmazták, 
megnyerve ehhez a Magyar Asszonyok Nemzeti Szövetsége támogatását is. 
A hagyományos női szerepekre építő érvelés tényleges gazdasági tartalma, 
a ruhaipari, illetve szolgáltató jellegű tevékenység önellátóvá változtatása a 
rajztanárok legfontosabb szövetségeseit, az ipari köröket ingerelte. Megfi- 
gyelhetjük e téren azt az általánosan érvényes tanulságot, hogyha egy szak- 
mai érdekcsoport tül sokfelé keres szövetségeseket, előbb-utóbb belső el- 
lentmondásba kerül. 22 

A rajztanárok szinte minden lépése saját erejüket és befolyásukat több- 
szörösen meghaladó erők befolyásába ütközött. Számukra a kivezető utat 
csak az ipari középiskolák elterjesztése jelenthette. Ezért várnak ők is az 
1938-as reformok támogatóivá. 

A rétegbe eleve azok kerültek, akiket az alkotók, a művészek világa 
nem tartott elég tehetségesnek, a különbség a művészeti eszmények és az 

iskolai rajzoktatás normatívája között a századforduló óta még növekedett 
is. A szaktanárok viszont sosem fogadták egyenrangúként őket. így került 
ez a réteg is az állam csapdájába. 

A rajztanárokénál is nehezebb helyzetben voltak az énekoktatók. Az. 
ének történeti legitimációja ugyanis a templomi éneklés tanítása, s ennek 
értelemszerűen a templomban és nem a középiskolában volt fontos helye. 

Az énekoktatók azt szorgalmazták, hogy az éneket a középiskolai rend- 
kívüli tárgyak helyett rendes tárgynak tekintsék, hogy az alsógimnáziu- 
mokban a karéneken kívül is legyenek kötelező énekórák, a felsőtagozat- 
ban pedig a karéneket kőtelezőként rendszeresítsék. A szakiskolákba 
ugyanilyen rendszer bevezetését szorgalmazták. Kívánták, hogy a VKM 
megfelelő felszereléssel tegye lehetővé a zenekari gyakorlat, mint rendkí- 
vüli tantárgy gyakorlatát. 

Az énekoktatók kezdeményezték egy standardizált dalkincs kidolgozá- 
sát a hazafias énekek, népdalok és nemzeti műdalköltészet köréből. E stan- 
dardizáciő része annak a törekvésnek, hogy a nemzeti műveltséganyag 
egyenrangú részévé tegyék bizonyos énekek ismeretét, s hogy szembeszáll- 
janak azzal az óriási — iskolán kívüli — hatásrendszerrel, amely a rádió és 
mozi révén a nyugati könnyűzenei kultúrát tette uralkodóvá a fiatalabb 
nemzedék körében." 

Az énekoktatók követelték, hogy amennyiben a középfokú iskolákban 
az éneket nem a tantestület valamely rendes tagja látná el, rendszeresített 
énektanári állások szervezendők, hogy megbízásos, bizonytalan létük vala- 
mi állandóra legyen felváltható. A több osztályban tanító énektanárt mente- 
sfttetni akarták a többi tárgy tanításától, körzeti mintatanítások bevezetését 
kívánták. 24 . 

Az énektanárok szorgalmazták, hogy a tanítóképzősök felvételének fel- 
tétele legyen a zenei készség, sőt azonos képességűek esetén a hangszert is- 
merőkre essék a választás. A tanítóképzős csoport ez ellen természetesen 
tiltakozott, nem adhatta kJ a kezéből a felvételi kritériumok meghatározásá- 
nak, s a felvételik tényleges lebonyolításának monopóliumát. 25 

Az énektanárok a levente- és leányegyesületekben énekkarokat akartak 
felállítani. Ezzel a népművelők teljesen egyetértettek, a katonai körök vi- 
szont a honvédelmi oktatásra szánható időt féltették. Más kérdés, hogy a 
hazafias. dalok tanítását ugyanezen körök intenzíven szorgalmazták. 26 

A hazafias mozgalmak, közművelődési egyesületek egymás után alakí- 
tották meg dalosköreiket. Ezekben az énektanárok nem igazán nyerhettek 
tért. 

Az énektanítók szervezkedésére igen későn, csak a harmincas években 
került sor. Addig a tanítóegyesületeken, tanáregyesületeken belül próbáltak 
szervezkedni. Iskolai funkciójukat — főleg a tanügyigazgatási körökre tá- 
maszkodva — az iskolai ünnepek szervezésében, az ünnepélyek nevelő ha- 
tásaiban jelölték meg. Amikor azonban a harmincas évek új szelei a na- 
gyobb befolyású tanárokat is rászorították, hogy iskolai ünnepek szervezé- 

sével bizonygassák rendszerhűségüket, e terület monopóliumát fokozatosan 
fel kellett adniok. 1933-ban hozták létre a Magyarországi Énektanitók 
Országos Szövetségét, s ettől kezdve van saját lapjuk is. 27 

Tragikus tény, hogy az adott konstellációban az énektanároknak min- 
denképpen üj legitimációt kellett keresniök a már jelzett egyházi énektaní- 
tás helyére. Ez a gyorsuló világban nem lehetett a művészeti és esztétikai 
nevelés. Az érvet csak a dalok megválasztásában, a közős éneklés kollekti- 
vísztikus hatásaiban lehetett keresni. Az énekoktatók ezzel azokhoz zárkóz- 
tak fel, akik az új kollektivista ideológiát a középiskolák falai közé is be 
akarták engedni. 2 * 

A marginális tárgyak között kell megemlítenünk, hogy a középiskolai 
rendszer egyetlen igazán modern elemeként az 1927-ben kormánybiztosi 
döntéssel egységesített gyorsírást 1932-ben tantárgyként vezetik be a kö- 
zépiskolákba. A középiskolának ez az eleme nem erősödik, sőt a gyorsírás- 
ügy külön kezelése fokozatosan eltűnik, integrálódik a minisztériumi szer- 
vezetbe, a gyorsírás pedig a szakoktatás intézményrendszerébe. A középis- 
kola oktatáspolitikai-műveltségi arénájában gyorsírási érdekcsoportról nem 
beszélhetünk. 



Testnevelés - honvédelmi nevelés - oktatáspolitika 

Míg a dualizmus korában a testnevelőtanár szervezet a több, szabadabb is- 
kolai mozgás, az emberi személyiség komplex fejlesztése mellett exponálja 
magát, s a középiskola liberális és radikális bírálóival áll szövetségben, ad- 
dig 1919 után ezeket az állásokat a leszerelt, Ül. tartalékos katonatisztek, 
militarista és paramilitarista szervezetek vezetői, a bajtársi egyesületek ex- 
ponensei árasztották el. 1 

Magas szintű konzultatív testületként működött az Országos Testnevelé- 
si Tanács, melynek elnöki székéből egy alkalommal még a miniszteri szék- 
be is vezetett az üt. A szervezet 1928-ban indított szaklapot, az egyesület 
saját közlönye csak 1933-ban indult. 

A tornatanárok két nemzedéke abban különbözik, hogy az idősebbek a 
VKM-en keresztül alapozták meg szakmai legitimációjukat, a fiatalabbak 
pedig az önálló alrendszerként működő sportmozgalom felől törtek be az 
egyesületbe. Bohn Ferenc például állami gimnáziumi tortanatanár, a hábo- 
ní alatt egy katonai tanintézet tanára, majd a VKM testnevelési ügyosztá- 
lyán tanügyi tanácsos 1939-ig, 1936-3 8-ban az egyesület közlönyét szer- 
kesztette. A főiskolai tanács tagja volt. 2 

A fiatalabb nemzedék vezérfigurája Bély Miklós, aki már Trianon után 
kezdte pályáját állami gimnáziumi tornatanárként, majd a gyakorló gimná- 
zium tanáraként alelnöke volt a Magyar Országos Tornaszövetségnek, szer- 
kesztette a Testnevelési Sport című fontos kézikönyvet, jelentős szerepet 
töltött be a Budapesten tartott Nemzetközi Ifjúsági Testnevelési Kongresszus 

1934-es munkálataiban, s 1944-ben az egyesület lapjának szerkesztője 
lett. 3 

A dualizmus művelődéseszménye ellen megfogalmazott erősen antiin- 
tellektuális töltetű vád volt, hogy a testi nevelést elhanyagolta. A kultúrfö- 
lény gondolatot jóval Klebelsberg előtt, már a szélsőjobboldal is használja: 
"faji adottságaink biztosítják a kultúrfölényt szomszédaink felett". 

A testnevelők szorgalmazták, hogy fokozódjék a testnevelés óraszáma 
(ezt a harmincas évekre el is érték) s tétessék lehetővé, hogy a bölcsész- 
hallgatók a testnevelést mint második főtantárgyat felvehessék, s ezzel e 
tárgy tanárai az egyetemi tanácsba kerüljenek. 4 

A benyomulás a konzervatív pesti bölcsészkarra sikertelen maradt, s a 
"testnevelés pozitív szellemi hatását" is csak a szegedi egyetem pedagógiai- 
lélektani intézetében sikerült némileg elfogadtatni. Az évtized fordulójától 
kezdve az Országos Testnevelési Tanács is felvállalja az egyetemi testneve- 
lés mind erőteljesebb követelését. A Műegyetemen sikerült testnevelési in- 
tézetet felállíttatni. A főiskolai testnevelés követelése ugyanakkor nemcsak 
a honvédelmi és testnevelési körök sajátja, szövetségesek ebben a szociál- 
politikusok, akik a diákok egészségéért felelősek és a maga mozgásterének 
és népszerűségének növelésében reménykedő MEHFOSZ aktivisták is. 5 

A testnevelők követeltek, hogy játéktereket biztosítsanak, hogy a sport- 
egyesületek pályáit díjtalanul átengedjék. Ennek a liberálisabb városi és 
magán sportegyesületekre mérendő csapás miatt volt jelentősége. A testne- 
velők a közülük kiválasztott alkalmas játékvezetők megfelelő díjazását 
szorgalmazták. A testnevelők a játékdélutánokra vonatkozó előírások szi- 
gorú végrehajtatásáért küzdöttek, céljuk az volt, hogy a tanügyigazgatás 
akadályozza meg, hogy a diákokat tanulmányi, szakköri, kulturális, vagy 
egyházi kötelezettségekre vonják el. Szorgalmazták, hogy a játszócsopor- 
tok létszámát szállítsák le, az időt növeljék heti két órára, s külön sportdé- 
lutánt állítsanak be a tantervbe. E követelésük a harmincas években siker- 
rel járt, s így hamarosan a mindennapos testnevelés követelése léphetett 
előtérbe. 6 

A testnevelők szorgalmazták, hogy a "magyar vérmérsékletnek megfe- 
lelő" játékokat tanítsák, hogy az angolszász orientációjú, s angol szellemű 
cserkészet mindenképpen viszaszoríttassék; s hogy vezessék be a jelvényki- 
tüntetések rendszerét, olyan jutalmazási rendszert, mely a tornatanárok 
rendelkezésére áll, s független a fizikai teljesítményeket kevésre becsülő 
igazgatóktól és osztályfőnököktől. 7 

A testnevelők indítványozták a fogyatékosok testnevelését, e célból 
megfelelő bizottság kiküldését az OTT-ból. 

A Testnevelési Tanárok Országos Egyesülete sem az OKT-ban sem az 
OTT-ban nem rendelkezett képviselettel, amit azért is sérelmezhettek, mert 
1881 és 1919 között az OKT-ban képviselve volt a TTOE. Az OTT-ban 
képviseltetve volt a hadsereg, a Nemzetközi Otympiai Bizttság magyar ta- 
gozata, a Testnevelési Főiskola, a Sportmester vizsgáztató bizottság, a 

Honvéd Sporttanár és Vívómesterképző, a tanügyigazgatás, a Rádió sport- 
osztálya, a Magyar Orvosok Nemzeti Szövetsége, az országos sporte- 
gyesületek vezetői sportáganként, a cserkészszövetség, a Magyar Egyetemi 
és Főiskolai Sportszövetség, a Magyar Országos Tornaszövetség. Viszont 
még az OKT-t sem testnevelő tanár képviselte. 

Legfontosabb követeléseik a harmincas években a sportdélutántól az 
óraszám emelésig fokozatosan megvalósultak. A 3. testnevelési óra beveze- 
tése az iskolán belüli bonyolult egyensúly-viszonyok felbomlásához veze- 
tett. Több igazgató állást foglalt a mellett, hogy amennyiben csak egy test- 
nevelőtanár van — és általában csak annyi volt — , annak se legyen több 
harminc óránál, mert - az igazgatók állásfoglalása szerint - harminc órá- 
nál több a tanulmányi színvonal csökkenése nélkül nem teljesíthető. A fői- 
gazgatóság viszont a harmadik testnevelési óra rendszeresítését megtagadó 
jelentéseket egyszerűen nem fogadta el, s a nyílt konfliktusban mindenkép- 
pen ő volt az erősebb, s ezzel kényszerítette az iskolát részben második 
testnevelőtanár alkalmazására, részben a túlórapénzek átcsoportosítására. 
Másrészt viszont a testnevelési feladatokat rendszeresen a helyi államigaz- 
gatási szervek által delegált tanárok látták el. 8 

A fegyverkezési egyenrangúság fokozatos visszaszerzése, az ország re- 
militarizálása a nyílt honvédelmi nevelés terén nyitott teret a testnevelésok- 
tatóknak. 1937 elején a 4401/1936. sz. elnöki rendelet intézkedett az ifjú- 
ság légoltalmi neveléséről. Ennek alapja az volt, hogy az 1935:XU.tc. 
nyomán megindult a polgári lakosság légvédelmi képzése. Ezért volt feltét- 
lenül szükséges, hogy a közép- és középfokú iskolák tanulóifjúsága is 
rendszeres légoltalmi kiképzésben részesüljön. Már ebből is láthatjuk, 
hogy nagyságrendileg másról van szó, mint a megelőző évtizedben. Aze- 
lőtt ugyanis az iskolában honvédelmi-nacionalista nevelés folyt, beillesz- 
kedve és némileg alárendelve a tanügyi szempontoknak. Ebben a honvédel- 
mi nevelésben bújtatva benne volt a honvédelmi katonai előképzés, s kie- 
gészítőül ott működött a szinte leplezetlen előképzés, a leventeoktatás. 
Klebelsberg koncepciója arról, hogy a kulturális tárca maga a honvédelmi 
tárca, hogy erősebb szomszédainkkal csak szellemi fölényünket szegezhet- 
jük szembe, kihívta a magyarországi jobboldal és a testnevelő szövetségek 
elégedetlenségét. Hogy a kultúrfölény mennyiben különbözött a jobboldal 
elvárásaitól, az jól érzékelhető Milotay István szomorú jelentéséből. Esze- 
rint a középiskolai felsős növendékek számára kiírt "Hogyan tudjuk vissza- 
szerezni Magyarországot" pályázatra szinte kizárólag pacifista, a kultúrfö- 
lény logikájával érvelő pályamunkák érkeztek. „Ezek nem Zrínyinek, de 
Klebelsbergnek hisznek" -állapítja meg. 9 

Az újonnan előállt helyzetben azonban Hóman már nem a hazafias ne- 
velés - akármilyen nacionalista, soviniszta stb. de oktatásügyi - koncep- 
ciójának megfelelően intézkedik, hanem részben a HM szükségleteinek 
tesz eleget. Azt azonban sikerül elérnie, a testnevelési tanárok követelései- 
vel összhangban, hogy ne kívülről jöjjenek be az iskolába katonatisztek, 

hanem őket bízzák meg ezzel. „Mivel a honvédelmi célokat szem előtt 
tartó nevelés nagy része amúgy is a testnevelés keretében folyik, 
elrendelem, hogy a légoltalmi kiképzés gyakorlati része a testnevelési 
órákon történjék. Az idevágó ismeretekkel és elméleti magyarázatokkal 
történő megvilágosftás viszont a megfelelő természettudományi tárgyak 
tanárainak feladata." 10 

A rendelet egyértelműen előírta, hogy a képzésnek gyakorlati jellegű- 
nek kell lennie, nehogy a szaktanár azt higgye - mint egyes egyesületi 
anyagokból kiderül -, hogy általános elvi ismeretekkel - gázok robbaná- 
sa, salétrom összetétele stb. — el lehet intézni a dolgot. Részletesen előír- 
ja, osztályonként és tantárgyanként, mely témakörök taníthatók illetve 
tanftandók. 

Az első három évben évi 8-8 órában, a testnevelés keretében folyik az 
oktatás. IV- VII. -ben pedig a kémiából 5 órát, a természetrajzból 3 órát, az 
egészségtanból 2 órát vesz igénybe. Testnevelési óra eredetileg három évre 
elosztva. 19 lett volna, de a több mint tíz nappal később kiadott kiegészítés 
szerint még további 5 óra. Az erről szóló bekezdés állítólag másolási hiba 
folytán maradt ki a rendelet eredeti szövegéből. Valójában a testnevelési és 
katonai körök fellépése a feltehető magyarázat. 

Összeségében tehát hét év alatt 48 testnevelési és 10 természettudomá- 
nyi órát fordítanak — a rendelet címével szemben nem légoltalmi nevelés- 
re, hanem — egyértelműen légoltalmi kiképzésre. 

Alapvetően új etem, hogy az eddig "apolitikus" természettudományi 
tantárgyakat is az iskola militarizálásának a szolgálatába állították. 

Igen magas szintű a képzés technológiai konkrétsága. A tanárokat 
Tudomány és Honvédelem című sorozat felhasználására utasították. Az 
adott helyzetben ez azt jelentette, hogy a testnevelő tanárok pozíciója az is- 
kolán belül tovább erősödött, bizonyos informális ellenőrző hatáskört sze- 
reztek természettudományos képzettségű kollégáik fölött. 11 

Ugyanakkor a képzési terv meghatározott katonapolitikai-külpolitikai 
irányelveket is közvetíteni kívánt, példának okáért a "szomszédos államok 
légierejét" ismertette. 

Kétségtelen tehát, hogy ez a katonai képzés minőségileg más, mint a 
húszas években kialakult honvédelmi nevelés. 

Nehogy azt gondoljuk azonban, hogy ez csak a HM kedvéért történt 
így. Az uralkodó eszmék formálóinak is éppen ilyen, gyűlöletkeltő, ellen- 
ségkép-kialakító honvédelmi nevelésre volt szüksége, hisz a szomszéd né- 
pek lenézése nemcsak háború esetére kellett, hanem a magyar nemzeti egy- 
ség szüntelen indoklására, belpolitikai legitimációnak is. 

Differenciáltabb ideológiájú honvédelmi nevelést nemcsak a testnevelő- 
tanároktól és a katonatisztektől nem lehetett elvárni, hanem a nacionaliz- 
mussal óly mélyen fertőzött tanári kar többi részétől sem. 

A honvédelmi oktatás és a tényleges honvédelem mind erősebben 
összefonódott. A HM utasította a csapatokat, hívják meg a középfokú isko- 

Iák tanulóit hadgyakorlatra. A VKM viszont elrendelte, hogy évente lega- 
lább egy ízben az V-V1II. osztályos fiukat egy valódi hadgyakorlatra vi- 
gyék el. Itt az oktatás a testnevelőegyesület tiltakozása ellenére nem is az 
illetékes tanár, hanem az erre a célra kijelölt "tudósító tiszt" segítségével 
történt. 13 

A militarista kiképzést elsősorban a katolikus iskolai, tanári igazgatói 
körök helytelenítették. Egy kegyesrendi gimnázium igazgatója a VII- VIII. 
osztályos tanulók hadipuska lőkiképzése tekintetében nehézségeket támasz- 
tott, mondván, hogy nem kapott erre vonatkozó rendelkezést. A tankerületi 
főigazgató nem mer, vagy nem akar állást foglalni a kérdésben, inkább a 
VKM -re hárítja a döntést. 14 

A középfokú leányiskolákban ezután csak olyan testnevelő tanárnő ta- 
níthatta a tőrvívást, akinek erre jogosító bizonyítványát a M. Kir. Toldi 
Miklós Honvéd Sporttanár és Vívómesterképző Intézet állította ki, egy álta- 
la rendezett nyári tanfolyam után. Ezzel a testnevelőtanárnőket is alávetet- 
ték egy újabb kontrollnak, ahol már a polgári testnevelés szempontjai 
egyáltalán nem kaptak szerepet, hanem a tanárnők fizikai, erkölcsi, nemze- 
ti alkalmasságát kizárólag katonák döntötték el. Az egyébként befolyásos 
Magyar Asszonyok Nemzeti Szövetsége, ül. az Egyetemet és Főiskolát 
Végzett Nők Szövetsége ilyen erőkkel szemben tehetetlen volt. 15 

A középfokú iskolai sportkörök alapszabályait 1937-ben újra módosí- 
tották. Az 1924-es rendelkezéssel szemben jellegzetes változás volt, hogy 
míg akkor a KISOSZ szabályai szerint mindenki maga készíthette többé- 
kevésbé . eltérő jelvényét, addig az új rendelkezés szerint mindenki a 
KISOK egységes jelvényét viseli. 

Míg 1924-ben az iskolai sportkör tagjainak átigazolását sportszerveze- 
tekbe a tanártól és igazgatóktól tették függővé, az új rendelet szerint a 
KISOK, a Központ rendelkezik a tanulóval. 

A versenyek az 1924-es koncepció szerint elsősorban a bennük rejlő 
nevelő hatás és az ifjúság tudatos munkája által elért eredmény 
bizonyítására, másodsorban a társadalom érdeklődésének fölkeltésére 
szolgálnak. Az új koncepció nem fogalmazza meg ezt a pedagógiai célt, itt 
már erősebben érvényesül a testnevelési-honvédelmi körök befolyása. 

A rendes tagok — 1924 -gyei szemben — már nem voltak kötelesek fi- 
zetni, mert ezt a formát is tőmegesfteni, népiesíteni akarták, széles társa- 
dalmi rétegek számára kívánták hozzáférhetővé tenni. Persze a költségveté- 
si helyzet megkövetelte, hogy egyes költségesebb sportok képzéséért pótdí- 
jat szedjenek. 

Az 1924-es szabályzat még kimondja, hogy csupán a tisztességes küz- 
delem és a versenyszabályok ellen vétők büntetendők a KISOSZ szabályai 
szerint, egyébként - tehát a fegyelem és az erkölcs ellen vétők — az 
iskola fegyelmi szabályzata alá tartoznak. Ez a kettősség 1937-re eltűnik, 
mindenben a KISOK-é a döntő szó. Ez az igazgató és a tanárok súlyos sé- 

relme, megnöveli viszont a kérdésben dőntéselókészítŐ szerepet kapó helyi 
tornatanár befolyását. 16 

A kör fölötti felügyeletet 1924-ben csak a tankerületi főigazgató gyako- 
rolta. 1937-ben ezt a funkcióját meg kellett osztania a KISOK miniszteri 
biztosával, a tanügyigazgatási tisztviselők tiltakozása ellenére, ami annak a 
jele, hogy a tankerületi főigazgatók funkciójának és befolyásának közben 
bekövetkezett erősödése sem volt elegendő arra, hogy a testnevelési-hon- 
védelmi nevelési körök előretörését ellensúlyozza. A körök választmányát, 
közgyűlését, tisztviselőit ugyan a kör tagjai választották, de csak az igazga- 
tó és a vezető tanár által kijelölt személyek közül. A vezető tanárt, a tanár- 
elnököt pedig lehetőség szerint a testnevelő tanárok közül jelölték ki. A 
szakosztályok kapitányait pedig egyszerűen a tanárelnők nevezte ki. 17 

Az 1924-es szisztémával szemben a kapitányok működési naplójukkal a 
tanárelnöknek és nem az igazgatónak feleltek. A szervezet működésének 
demokratizmusát azzal is csökkentették, hogy nem volt szükséges a tagok 
egyharmadának jelenléte, elég volt a felső osztályok mindegyikéből 5-5 ta- 
nuló, annyit pedig a mindig engedelmeskedők kőzött lehetett találni. 

A szünidei bizottság — mint a tagok ellenőrzésének fóruma - már 
1924-ben is működött. 

A kör jövedelemforrásainak és vagyonstniktűrájáhak átalakulása jelzi 
az új célokat: a tagdíjak — már ismertetett okokból - eltűnnek. A pártoló 
tagok adományai helyébe pedig az önkéntes adományok léptek, ennek oka 
az, hogy a pártoló tag intézményt megszüntették, hisz az külső társadalmi 
erők számára némi betekintést, sőt beleszólást engedett ennek az egyébként 
nagyon keményen kézbentartott szervezetnek az ügyeibe. A testnevelőtaná- 
rok társadalmi kontrollja egyre inkább csökkent. 

A versenyek rendezésében is érvényesült az iskolai élettől, az iskolai 
hagyományos erőviszonyoktól való elszakítás: az 1924-es szabályzat sze- 
rint a kör év végi versenyei még kapcsolhatók voltak az iskola évzáró ün- 
nepélyével, az új rendelet szerint erre már csak a Hősök Emlékversenye 
során kerülhetett sor. A tornatanár feladata a diákok mozgatása, a szimbo- 
likus gyakorlatok irányítása az iskolai ünnepeken. S ez alárendelődik az ir- 
redentizmus komplex koreográfiájának, a zászlókultusznak, az irredenta 
költészetnek. 18 

1924-től 1937-ig az iskolai sportkör maga is kezdeményezhette kerüle- 
ti, városi stb. verseny rendezését. E kezdeményezés fogadtatása az adott 
régióban tekintélyes tanárok és igazgatók közvetítő tevékenységétől füg- 
gött, így a testnevelő tanár, ha ki akart lépni az iskola keretei közül, kény- 
telen volt némileg korlátozni önállóságát, s megfordítva: ahhoz, hogy a he- 
lyi tekintélyekkel szemben bizonyos autonómiát egyáltalán fenntarthasson, 
az iskola határain túli kapcsolatait szüntelenül meg kell újítania. Ilyen mó- 
don a húszas években a testnevelők és igazgatók erőviszonyai kiegyensú- 
lyozottak maradtak. A sporjigazgatás saját hatalmi koncentrációjának növe- 
lése éppen ezért nem ütközik a testnevelő tanárok ellenállásába, hiszen ezt 

a kialakult gátat ezzel megkerülhetik. Ennek eredményeképpen a kerületi 
versenyek rendezésére 1937-től csak a KISOK adhatott megbízást. 19 

A szünidei szünetelés és a feloszlathatóság kritériumai ugyan változat- 
lanok maradtak 1937 után is, de az ajánló és véleményezd személyek közül 
1937-re az igazgató eltűnt, és csak a vezető tanár maradt. így az igazgató 
nem kezdeményezhette, hogy saját iskolájában szűnjön meg egy sportkör, 
hogy legalább nyáron hagyják békében a gyerekeket. 20 

Túl a testnevelés, honvédelmi nevelés kérdésén, mindez azért is fontos, 
mert láthatjuk: a kormányzatnak szüksége van külön megbízottakra az is- 
kolában, akik az igazgatótól és a legtekintélyesebb hagyományos tanárve- 
zetőktói függetlenek. E testnevelő tanárok ugyanakkor a helyi közművelő- 
désbe űgy épülhettek be, hogy sem a népművelési hálózattól, sem a 
tanügyigazgatástól nem függtek igazán. 21 

A testnevelő tanárok tehát — ha nem is saját szervezetük követelései 
eredményeképpen, hanem a rendszer általános militarizálódása miatt — 
megnövelik befolyásukat az iskolában. A réteg nemzetközi kapcsolatai is 
egyértelműen a nemzetközi jobboldallal, a militarista körökkel erősödnek 
meg. 22 

Egy réteg, amely egy demokratikus társadalomban az egyik legdemok- 
ratikusabb társadalmi tevékenység, az önszerveződő egyesületi sport, klub- 
élet stb. szakembereként szerezhet társadalmi presztízst, ebben a struktúrá- 
ban a politikai élet legrosszabb erőinek elkötelezettjévé válik. 

A TULAJDONOSI AUTONÓMIA FELSZÁMOLÁSÁNAK 
ÚTJA 



Az önkormányzati iskolák 

Az államon kívül a felekezetek, a községek és magánosok tarthattak fenn 
oktatási intézményeket. Alihoz, hogy megértsük, hogy miért nem jelentett 
- talán Budapest kivételével, amelynek oktatáspolitikája külön monográfi- 
át érdemel - alternatívát az állami magyar oktatásüggyel szemben a helyi- 
leg kontrollált oktatás, meg kell vizsgálnunk a községek iskolaállítását sza- 
bályozó rendelkezéseket, és szólnunk kell a magyar oktatásügy finanszíro- 
zásának egészéről. 

A kulturális kiadások aránya a két világháború között a helyi költségve- 
tésben fokozatosan háttérbe szorult, ezzel szemben az igazgatási kiadások 
növekedtek. 

A községnek abban az esetben már egyértelmű iskolafenntartó kötele- 
zettsége volt, ha pl. egy nagy katolikus többségű és katolikus iskolával 
rendelkező faluban akadt harminc olyan protestáns vagy izraelita gyerek, 
akinek szülei ragaszkodtak ahhoz, hogy gyerekük ne járjon katolikus isko- 
lába. Az eredeti liberális elvek szerint persze bármely vallású szülő ragasz- 
kodhatott volna ahhoz, hogy gyereke — ha van elegendő jeleptkező - vi- 
lági kormányzatú iskolába járjon, a községek anyagi helyzetének védelmé- 
ben a hetvenes évek jogalkotása mégis kikötötte: csak az elegendő számú 
más vallású gyerek ok az iskolaállíttatásra. Az ötezernél nagyobb lélekszá- 
mú községeknek az 1927-es szabályozás értelmében polgári iskolák létesí- 
téséről is gondoskodni kellett, vagy ha ezt anyagi erejük nem engedte meg, 
felsőbb népiskoláról mindenképpen. 1 

Azokban a községekben, ahol állami iskola működött, az 1902-es ren- 
delet arra kötelezte a községet, hogy gazdasági irányú továbbképzőt állít- 
son fel a népiskola mellett, már húsz tanuló számára is. Az önkormányza- 
tok nyomására a BM 1931-ben ezt úgy módosította, hogy csak 40 tanköte- 
lesnek kell ilyen iskolát felállítani. 2 

Ezt különösen az indokolta, hogy a klebelsbergi iskolaépítési hullám 
nyomán keletkezett nagyszámú gazdasági tanítói pozíció óradíjtömegét, 
akár községi akár állami volt a gazdasági népiskola, mindenképpen a köz- 
ségre hárították. Az állami elemi iskolák dologi terheit is a községeknek 

kellett fedezniök, az érdekeltségek is a legkönnyebben a község rovására 
tudtak kibújni az iskolaállítási és fenntartási kötelezettségek alól. 5 

A harmincas években a községek az állami iskolák fenntartásához csak 
azzal az összeggel járultak hozzá, amely véleményük szerint a dologi kia- 
dások fedezéséhez elégséges. A VKM felkérésére a BM kifejezetten utasí- 
totta a községeket, hogy a VKM által megállapított teljes összeget fizessék 
ki. Ezzel fokozódik a VKM -apparátus hatalma a községi vezetők fölött, hi- 
szen a részletfizetési kedvezmény-kérelmeket, halasztási kérelmeket ezután 
ők bírálták el. S az elbírálás alapja az volt, hogy mely községi iskolák fe- 
leltek meg a tanügyigazgatás új normáinak és melyek nem. A községi auto- 
nómia ezzel tovább csökkent. (A költségvetésekről lásd a táblázatokat a 
153-154. oldalon.) 

Az 1922-es ipartörvény után felállított tanonciskolák költségei is a köz- 
ségeket terhelték, ráadásul a VKM megszabta a tanítóknak, igazgatóknak 
fizetendő minimális óradíjakat, ami a verseny, vagy a fenntartói pluraliz- 
mus illuzórikus voltát mutatta. 4 

A tanítóság szociális elégedetlenségét is leginkább a községek rovására 
csökkentette Klebelsberg. A községi iskolák tanítóinak nyugdíjjárulékait 
nagy részben (több mint 71 % ban) a község fedezte. 5 

Az iskoláztatási kötelezettség hatékonyabb biztosítását a húszas évek 
eleje óta külön törzskönyvek vezetésével próbálták meg garantálni, ennek 
kezelése újabb költségeket jelentett. 6 A tehetősebb községek óvodát, a sze- 
gényebbek . menedékházakat tartottak fenn 1891 óta, s ez ügyben az 
1928: II. tc. sem hozott számukra változást. Az 1936-os rendezés még in- 
kább a községek dolgává tette az óvoda fenntartást. 

Ha eltekintünk a gazdasági ismétlők, az összeírás i processzusok s az is- 
kolán kívüli népoktatás költségeitől, kitűnik, hogy az ország 3348 közsé- 
géből 2326-nak van számottevő tanügyi költségvetése. A teljes költségve- 
téshez (pontosabban az államsegély nélküli kiadások és az 5%-os pótadó- 
ból származó bevételek összegéhez) viszonyítva a községek töredéke költ 
10 %-nál többet oktatásra . 

Regionálisan vizsgálva a dolgot, a kiadási előirányzat végösszegéhez 
képest két területen költenek sokat (10«-nál többet) iskolára: az ország 
középső területein, amelyeket a klebelsbergi iskolaépítési program 
fokozottan érintett (Bács-Bodrog, Pest-Pilis-Solt-Kiskun, Csongrád, Jász- 
Nagykun-Szolnok) és a nyugati határszél területein (Sopron, Zala). 
Ezekhez az Övezetekhez csatlakozik az a terület, amelyeken (Észak- 
Dunántúlon és a Dél-Alföldőn) 8-10%-ot fordítottak oktatásra. (Vas, 
Komárom-Esztergom, Fejér, illetve Békés, Csanád- Arad-Torontál). Ez 
alatt (6-8%) fordítottak oktatásra Dél-Dunántúlon és Észak-Kelet 
Magyarországon (Somogy, Tolna, illetve Szabolcs-Ung, Szatmár-Ugocsa- 
Bereg, Hajdú), valamint Nógrád-Hont megyében. 

TÁBLÁZATOK A FINANSZÍROZÁSRÓL 



Az oktatás részesedése a községek költségvetéséből; 1934, 1940 

ezer pengőben a kiadások 
százalékában 





1934 


1940 


1934 


1940 


összes szükséglet 


74.151 


112.279 


100,0 


100,0 


tanügy 


9.686 


12.681 


13,1 


11,3 


egyházügy 


2.617 


2.302 


3,5 


2,0 


tanerők járandósága 










és iskolafenntartás 


5.459 


7.783 


7,34 


6,93 


tanítói nyugdíj 


514 


620 


0,69 


0,55 


testnevelés 


2.317 


2.864 


3,12 


2,55 


kisdedóvó* 


490 


695 


0,66 


0,62 


gazdasági ismétlő'* 1 


342 


466 


0,46 


0,41 


iskolán kívüli népoktatás 4 ' 


364 


42 


0,49 


0,04 


tankötelesek összeírása 


59 


94 


0,08 


0,08 


különféle 


141 


119 


0,19 


0,10 


egyházi és kegyúri 


759 


888 


1,02 


0,79 


segély az egyházközségnek 


936 


455 


1,26 


0,37 


egyesületek támogatása 


505 


686 


0,68 


0,61 


különfélék 


417 


271 


0,56 


0,24 


* csak dologi költségek 











A városok szoros értelemben vett oktatásügyi kiadásai; 1934, 1940 

ezer pengőben a kiadások 

százalékában 
1934 1940 1934 1940 



Budapest 25.054 26.008 15,4 13,6 

tvhj. városok 4.153 4.345 10,1 7,6 

megyei városok 3;625 4.731 8,9 8,5 



A magyar oktatás fi 




Lsa; 1934 (ezer peng ff) 




1. VKM költségvetés 


2. Más tárcák költségvetése 




felsőoktatás 


15.264 


Ker^slc edel mi 


1.092 


+ rendkívüli 


222 


Földmívelési 


1.900 


+ beruházások 


125 


Honvédelmi 


4.432 






Posta 


85 


tanügyigazgatás 


1.427 






+ beruházások 


10 


3. Regionális források 




középfok 


18.086 


Budapest 


25.054 


+ rendkívüli 


225 


tvhj. városok 


4. 153 


+ beruházások 


60 


megyei városok 


3.625 






községek (becsült) 


7.250 


népiskolák 


33.938 








4. Egyházak (becsült) 


30.000 


diákjólét 


542 






+ foglalkoztatás 


826 


5. Adományok (becsült) 


230 



Az állami oktatók illetménye és a nem állami oktatók illetményéhez 
fizetett állami hozzájárulás, iskolatípusok szerint; 1934 (ezer pengő) 



illetmény hozzájárulás 

középiskola 5.075 2.791 

polgári iskola 4.445 591 

felsőkereskedelmi 404 194 

képzőintézetek 885 382 

elemi népiskola 13.401 15.980 

alsófokú szakoktatás 555 33 

óvoda 1.382 640 



Az állami, a katolikus, a református népiskolák tanítóinak osszkerese- 
te és ebből az államsegély összege; a református és katolikus iskolák 
államsegélyezése; 1934 (millió pengő) 

Összkereset államsegély 

5000 állami tanító 13,4 13,4 

6700 katolikus tanító 18,0 9,6 

2600 református tanító 7,0 3,8 

1100 református iskolából 480-at segélyez az állam, átlag 8 ezer pengővel 
2850 katolikus iskolából 1200-at segélyez az állam, átlag 8 ezer pengővel 

Igen alacsony az oktatási költségek aránya Észak-Magyarországon 
(Borsod, Gömör-Kishont, Zemplén: 4-6%; Abaúj-Tornában és Hevesből 
még ennél is kevesebbet) és Biharban is. A Dunántúlon magasan és köze- 
pesen dotált területek között fekvő szigetek Veszprém (4-696), illetve Ba- 
ranya (4%). Az 1934-es összesítések szerint a 6,7 millió pengő 51%-át a 
személyi, 30%-át a dologi kiadások tették ki, 7,5%-ot fordítottak a tanítói 
nyugdfjhozzájárulásra. Más rovatból, de végső soron az oktatási ágazatba 
áramlott a 0,9 millió pengőhyi egyházközségi segély nagy része is. A köz- 
ségek sokkal több felekezeti tanítót fizettek mint saját tanítót (19S2 ül. 
956). Ezeknek a községi és felekezeti tanítóknak az Összes járandósága 7,3 
millió pengő volt, ebből 3,4 milliót vállaltak a községek, a többit az állam. 
A községek 1,2 milliót fizettek ki tanítóiknak (átlagosan 1255 pengő), 2,2 
milliót pedig a felekezeti tanítóknak (átlagosan 1 127 pengő). 

Az iskolán kívüli népművelésre az állam kevesebb mint 68 ezer pengőt 
fizetett ki, ehhez képest tekintélyes a 364 ezer pengős községi kiadás. 

Az óvodák fenntartására a községek félmillió pengőt fizettek ki. A köz- 
ségi óvónők fizetése 0,7 milliót tett ki, ebből 0,4-et fedezett a község, a 
többit az állam. Egészen jelentéktelen az az összeg, amit a felekezeti óvo- 
dák bérköltségére fordítottak a községek. Mire az érdemi változás a költ- 
ségvetésben beáll, addigra megváltozik az ország területe is, így az 1940- 
es terület abszolút számai nem annyira érdekesek, mint a relatívak, azaz, 
hogy a teljes költségvetésből egy-egy rovat hány százalékkal részesedik. A 
legfeltűnőbb változás, hogy míg a tanügyre fordított községi kiadások ará- 
nya csak szerényen, addig ezen belül radikálisan csőkken a tanerők járan- 
dóságára fordított összeg. Ez azt jelenti, hogy a községi tanító fölött rend- 
kívül megnövekszik az állam hatalma. 

Az egyházügyi költségvetés a látszat ellenére nem csökken, mert a 
hozzájárulás fenntartáshoz rovatnál megtaláljuk a különbséget. Ebből le is 
vonhatjuk a következtetést: a községek egyházügyi költségeinek talán 
negyven százaléka tekinthető oktatási támogatásnak. 

Ha a különböző méretű falvak, kistelepülések helyzetét nézzük, akkor 
relatíve a legtöbbet költenek a közepes méretűek, utána a nagyobbak, és a 
legkevesebbet a kisközségek. Ennek oka, hogy a közepesek már elég jelen- 
tősek ahhoz, hogy polgári iskolát tartsanak fenn, de ahhoz még nem, hogy 
g imnázium települjön a községbe, így relatíve több gyerek jelentkezik pol- 
gáriba, mint a hasonló rétegösszetételű, de nagyobb településeken. Ezek- 
ben a kisebbségi vallást követők már vannak annyian, hogy ne kényszerül- 
jenek a többségi vallás iskolájába járatni gyereküket, viszont még nincse- 
nek annyian, hogy egyházi adóikkal fenntartsanak egy iskolát. 

A kicsik a kevesebb pénzből jóval többet áramoltatnak az egyházon ke- 
resztül. Ez érthető is, hiszen ezekben a községekben az egyetlen iskola fe- 
lekezeti és annak fenntartásához járul hozzá a község. Az a tény azonban, 
hogy a pénz az egyházközségen keresztül áramlik, még azt a tanítót is egy- 
háztól függővé teszi, aki végső soron világi forrásokból, közadókból szár- 

utaztathatja jövedelmét. Az összehasonlítás lehetősége nélkül ugyan, de 
említésre méltó, hogy pl. az 1939/40-es tanévben mi az államsegélyes is- 
kolák aránya az egyes típusokban. Világosan láthatjuk tehát, hogy az isko- 
lák 64,4%-a államsegélyben részesül, majd 2,4 milliót kapnak így az is- 
kolák, s ennek csak kicsiny töredékét a községi háztartáson keresztül. A 
többi pénzt a központi apparátus uralja. A több mint háromezer községi ta- 
nítói, polgári iskolai tanán, óvónői állás betöltésével, díjazásával stb. kap- 
csolatos kérdésekbe a tanügyi apparátus óriási összegek mozgatásával szól- 
hat bele. 

Külön érdemes megvizsgálni a beruházásokát. E tevékenység 1934 és 
1940 között rendkívül megnövekedett. A beruházások forrása — akárcsak 
a húszas években — nagyrészt hitel volt. Iskolai célokra a községek 1924- 
tól 1931-ig 9,199 millió pengő kölcsönt vettek fel, ebből 5,150 millió 
hosszúlejáratú volt. 

Tanügyi jellegű bevételei a községeknek mindig is igen szerények vol- 
tak, a testnevelés fokozódó súlya egyre népszerűtlenebbé tette ezt a politi- 
kai szempontból oly jelentős szférát. Ezért a HM propagandáért felelős kö- 
reinek kérésére a BM 1935-ben úgy intézkedett, hogy a testneveléssel kap- 
csolatos kiadásoknak azt a részét, amely a községi pótadóalap 8% -át meg- 
haladja, a megyei alispáni hivatal a községeknek megtéríti. Ez majd két- 
százezer pengőt jelentett már 1940-re. Mintegy 85 ezer pengőt tett ki a 
polgári iskolákból származó tandíjbevétel, minthogy azonban ezek az isko- 
lák inkább a városokban működtek, csak néhány nagyközség számíthatott 
erre a jövedelemre. A tanügyi államsegély csökkenő trendet mutat, 1940-re 
még a félszázezer pengőt sem éri el. 

Egy nem központosított gazdaságú országban, ahol ráadásul még a 
modern nyugati államok költségvetési elvei sem maradéktalanul érvénye- 
sülnek, meglehetősen nehéz az oktatásügy financiális támogatását felbe- 
csülni. Az eddigi szintézisek meg is elégedtek azzal, hogy a VKM kinyom- 
tatott költségvetését ismertették. Itt most először is számba kellene venni, 
milyen forrásai voltak az oktatásnak. 

a) VKM költségvetés; 

b) más tárcák költségvetése; 

c) Budapest, a városok, a községek ide vonatkozó költségvetése; 

d) az egyházak költségvetése; 

e) magánosok és szervezetek pénzei, amelyeket meghatározott oktatási 
célokra fordítanak, szociális adományok, amelyek objektíve az oktatás fel- 
tételrendszerét j avítj ák . 

A községi összeírások pontatlansága miatt az egyik adat becsült, az 
adományoké talán még bizonytalanabb: azokon a köszönetnyilvánításokon 
alapszik, amelyek a VKM Hivatalos Közlönyében megjelenték. Ezek zöme 
nem készpénz, hanem ruha illetve cipőadomány, olyan segélyek, amelyek- 
nek célja a szegény gyerekek támogatása, azaz a tanügyigazgatás szem- 

pontjából az iskoláztatási kötelezettség materiális feltételeinek biztosítása. 
Az adományok mintegy 5 % -a a tanítóság segélyezését szolgálja. 

A VKM összegek jelentős része az egyházakon illetve a községeken ke- 
resztül kerül az oktatókhoz. 

A személyi célú hozzájárulásra kifizetett összegek a középiskoláknál, a 
felsókereskedelmiknél és a képzőintézeteknél elérik, vagy meghaladják az 
állami oktatóknak kifizetett összeg felét. A népoktatásnál az államsegély 
összege meghaladja az állami tanítóknak kifizetett összeget. 

A fenti összesítésben a legbizonytalanabb tétel az egyházi költségvetés. 
Annak megállapítása, hogy az egyházak végül is mennyit fordítottak isko- 
láikra, olyan méretű feladat, amire itt és most nem vállalkozhattunk. 

Adataink szerint a felekezeti tanítók már rendkívül élesen tiltakoztak, 
ha jövedelmük 10% -kai elmaradt az állami kollégákétól. A felekezeti taní- 
tó egyébként elvileg közhivatalnok, 1907 óta garantált a fizetésének össze- 
ge. Ebből feltételezhetjük, hogy átlagos jövedelmük nem lehetett sokkal, 
nagyságrendekkel kevesebb, mint az államiaké (ami átlagosan 2.680 pen- 
gő). Közvetett bizonyíték, hogy a területi visszacsatolások utáni tanítóhi- 
ányban az állami oktatás expanziója elszívta volna a nagyon rosszul fizetett 
felekezeti tanítókat. Egyszerűen kiszámítható, hogy a katolikus egyház ele- 
mi iskoláinak majdnem fele nem önfenntartó, viszont rájuk az állam na- 
gyobb összeget költ, mint a katolikus egyház összesen a tanítói jövedel- 
mekre. A reformátusoknál hasonló a helyzet. 

Az állami középiskolai tanárok átlagos jövedelme 3.400 pengő. 1934- 
től a felekezeti középiskolai tanárokat is az állami tanárokkal egyenlő elbá- 
nás illette meg. 

Az egyházak a középiskolai tanárok illetményére 3,2 milliót költhet- 
nek, tehát alig valamivel többet, mint az állam. A szegényebb felekezetek- 
nél illetve iskoláknál tehát egyáltalán nem elvi veszély, hogy az állami 
hozzájárulás eléri a jövedelmek felét és ezzel a tanügyigazgatás rendkívüli 
jogokat szerez. Valószínű, hogy ezekben az iskolákban gyakorlatilag teljes 
mértékben az állam fizet, így a tanügyigazgatást rendkívüli kinevezési jo- 
gok illetik meg. 

Kimaradt még az az összeg, amit a magánosok fordítottak oktatásra tan- 
díjak formájában. Ez nem tüntethető fel külön, hiszen a tandíj végül is ál- 
lami vagy egyházi költségvetés formájában előttünk áll. Az állami középis- 
kolák tandíj jövedelme 1 .560 ezer pengő volt, miközben az állam a közép- 
iskolák céljaira összesen 5.370 ezer pengőt fordított. Tehát 29%-ot fede- 
zett a tandíj. A polgáriknál 823 ezer pengős bevételre 4.485 ezer pengő ki- 
adásjut, azaz az állami iskolákra költött pénz 18%-a térült meg. 

Az iskolahasználók tehát — közvetlenül - csak töredékét tudták fedez- 
ni az iskoláztatási költségeknek. 

Nagyon komoly gazdaság-, sőt üzemtörténeti elemzések kellenének an- 
nak felméréséhez, hogy a magyar nagytőke milyen mértékben költ tanonc- 

képzésre, illetve tisztviselői betanítására, utóbbiba akár a külföldi utakat is 
beleszámolva. Ezt az Öszeget egyszerűen figyelmen kívül kell hagynunk. 

"Felelőtlen" becslésünk szerint tehát világi forrásokból mintegy száz- 
húsz millió pengő s egyházi forrásokból harmincmillió pengő körüli összeg 
áramlik az oktatásba. Hogy ez a 150 millió mennyi, az igen relatív. A Ma- 
gyar Királyság állami költségvetése ebben az időben 1.151 millió pengő 
volt, a rendőrség közel 38 millióba került, a teljes pénzügyminisztériumi 
apparátus pedig csaknem 86 millióba. 150 millió pengő volt az összes bu- 
dapesti gyáripari alkalmazott (munkás, művezető, tisztviselő és szolga) 
azévi munkabére. E pénz 13.441 évi államtitkári fizetésnek, 113.636 évi 
helyettes tanári fizetésnek felelt meg. Az ország egyenesadó bevételének 
harmadát tette volna ki. 

Ezekben az összegekben nem szerepel az iskolán kívüli népművelés, a 
zeneiskolai hálózat, a közművelődési intézményrendszer, a testnevelés és 
leventeintézmény. (Benne van viszont az esetlegesen más célokat szolgáló, 
bújtatott pénz. Vargyai Gyula adatai szerint például az 1935/36-os költség- 
vetési évben a katonai igazgatás a VKM költségvetésének keretében 
4.138.450 pengőnyi katonai kiadást bújtatott el.) 7 

A tulajdonosi kontrollt tehát eleve folyamatosan szűkítette, hogy az is- 
kolai költségvetés egyre nagyobb hányadával rendelkezett a tanügyigazga- 
tás, s ez az informális hatáskör növekedésen kívül formális jogokat is 
adott. Az iskola dologi szükségletei feletti rendelkezést viszont a Közszállí- 
tási Szabályzat szűkítette le. 

A fenntartói kontroll lehetőségeit a közigazgatás racionalizálására tett 
lépések tovább szűkítették. Az állam szociálpolitikai expanziója miatt pl. a 
megyei népoktatási albizottságba be kellett vonni a tisztiorvost, ezzel a ki- 
nevezett tagok aránya megközelítette a bizottsági tagok 50% -át. A szociál- 
politikai megfontolásű VKM és PM intézkedések leszűkítették a község 
pótadó kivetési jogát, Ül. szabályozták, mikor lehet a beiratási díjak alól 
felmentést adni. 

A VKM 1930-ban a községek számára meghatározta a tanító 
alkalmazás szempontjait, az azt be nem tartókat az államsegély megvoná- 
sával büntették. Ugyanakkor a fenntartók autonómiája maga is lecsökkent. 
A húszas évek végétől kezdődő közigazgatási reformok megerősítették az 
apparátusok hatalmát a választott testületek felett, ezekben a testületekben 
pedig megerősítették a kinevezettek, a szakszerűségi alapon jelenlévők 
súlyát. 

A defenzívában lévő önkormányzatoknak választaniuk kellett, hova 
koncentrálják védekezésüket, s számukra az volt az ésszerű, hogy ott ve- 
gyék fel a harcot a kormányzati beavatkozással szemben, ahol a szférán be- 
lülről támogatást kaptak, pl. a kereskedelemi igazgatás expanziója ellen. A 
tanítók viszont nem támogatták a helyi szerveket e harcokban. 

A tanító kifejezetten ellenérdekelt a helyi kontroliban, ennek okai sok- 
félék. Egyrészt úgyis túlzottan integrált a helyi társadalomba - családja és 

fogyasztási szokásai révén -, elkerülendő számára, hogy az iskolaszék 
tagjai óráit túl gyakran látogassák, tevékenységét elbírálhassák. Ennek elu- 
tasításához szakmai ideológiája is van: az iskolaszék tagjai nemcsak hogy 
laikusok — a települések nagy részén reménytelen lett volna öt olyan sze- 
mélyt találni, akik tanítói-tanári diplomával rendelkeznek, másrészt családi 
összeférhetetlenség sem áll fenn velük kapcsolatban -, hanem jelentős 
részben alacsonyabb képzettségűek is, mint a tanító. A dunántúli lakosság 
viszonylag magasabb képzettségét aprófalvas jellege befolyásolta úgy, 
hogy itt sem volt nagyobb esélye annak, hogy a község polgárai közül 
érettségizetteket lehessen az iskolaszékbe választani. 

Ráadásul - bár ez csökkenő jelentőségű — az iskolaszék tagjául vi- 
szonylag képzett emberként megválasztható birtokosok vagy gazdatisztek 
az olcsó munkaerőben érdekeltek, ezért az iskolaszék nem képes hatéko- 
nyan fellépni a dolgozni menő vagy a családi háztartásba, pl. gyerekmeg- 
őrzésbe (kistestvér/ek) bekapcsolt iskolamulasztók szülei ellen. Rosszabb 
esetben pedig az iskolaszék saját hatáskörben kísérelte meg az iskolázási 
időt csökkenteni az évzáró idejének megállapításával. 

Mivel a tanító előmenetele és minősítése a tananyag elvégzésétől és a 
gyerekek fegyelmezésétől függött, kifejezetten abban volt érdekelt, hogy a 
minősítő személy, azaz a tanfelügyelő kezébe kerüljenek ezek a jogosítvá- 
nyok, melyek kihatottak az elvégzett munka színvonalára. 

A természetbeni szolgáltatások kiadása körül felmerült viták állandó 
konfliktust jelentettek a tanítók és a helyi lakosság között, a tanító jövedel- 
mi szempontból is érdekelt volt a behajtás állami garanciájában. 8 

Kicsit komplikáltabb volt a szintén zömében községi tulajdonban lévő 
alapfokú szakoktatás helyzete. Míg az általános népoktatásnál a helyi la- 
kosság mint iskoláztatási ambícióval rendelkező, illetve mint az iskolázta- 
tásból gyermekét kivonni szándékozó szereplő jelenik csak meg, az alsófo- 
kú szakoktatásnál a helyi lakosság egyik igen jelentős csoportja, a munkál- 
tató is szerepet kap. S míg a községgel szemben a népoktatásban dolgozó 
tanítók csak a tanügyigazgatásban kereshetnek szövetségeséket, az iparok- 
tatásnál mint potenciális szövetséges jelen van a szaktárca, az iparigazgatás 
is. Az alsófokú szakoktatás mint sokszereplős játszma ezért modellértékű. 
Akárcsak korábban a rajztanítás kapcsán, az indokoltnál talán kicsit részle- 
tesebben fejtjük ki a tanonciskola körüli helyi konfliktusokat. (Talán nem 
elhanyagolható körülmény az sem, hogy igen sok tanulót, mintegy hatszáz- 
ezret érint ez. Példának okáért két-háromszor többet, mint ahányan a kö- 
zépiskola megfelelő osztályaibajárnak.) 

Érdekes e kérdés azért is, mert a jogszabályok itt sokkal kevesebb teret 
adnak a helyi képviselőtestületnek, nagyobb tehát az érdekharcok tere. 

A tanonciskola környékén állandóan két csoport küzdött: azok, akik a 
szaktárcára kívántak támaszkodni és azok, akik a VKM-re a vitákban. Az 
első csoport leginkább arra törekedett, hogy a középszintű iparigazgatás- 
ban szerezzen szövetségeseket, hogy a szaktárca iparoktatási osztályán érje 

el, hogy rendszeresen kikérjék az egyesület véleményét, hogy a szakoktatá- 
si tanácsba automatikusan meghívják az egyesület képviselőjét. 

Céljuk volt, hogy az egész tanügyigazgatást távol tartsák a tanoncisko- 
lától. Legfontosabb érvük az volt, hogy a zömében klassszicista, humán 
műveltségű tanügyigazgatás szemében munkájuk mindenképpen alacso- 
nyabb rangú, mint a polgári iskolai tanároké, illetve a felső népiskolai ta- 
nítóké. Sőt, világosan érzékelték, hogy a kettős kötöttségű (egyháznak és 
államnak alárendelt, de éppen ezért felekezeti védettséget élvező) felekezeti 
iskolai tanítónak nagyobb a presztízse a tanfelügyelő előtt, mint a szintén 
kettős kötöttségű tanonctanítónak. Ennek oka igen egyszerű: a felekezeti 
tanító, ha akarta, vitáját autonómia-védőnek, felekezeti elkőtelezettségűnek 
tüntethette fel, s így a tanfelügyelő azonnal egy-egy tekintélyes egyházi 
tisztviselővel is szembe került. A tanonciskolái tanító viszont nem hívhat 
mestereket egy oktatási-szakmai vita eldöntéséhez. Vagy ha hívhatott is, 
azok — alacsony végzettséggel s legfeljebb községi-kerületi nagyságrendű 
tekintéllyel — nem lehettek a tanfelügyelő ellenpontjai. 

A másik csoport éppen az ellenkező gondolatmenetet követte. Szerintük 
a szakoktatás alapkonfliktusa: a közismereti és szakmai képzés aránya, az e 
két pólus köré csoportosítható erők pozíciónyereségei illetve -veszteségei, 
az egyik vagy másik fél jogai. Koncepciójuk szerint az iparhatóság, az ipa- 
rért felelős tárca, az iparosok és szervezeteik, a községi képviselőtestületek 
állnak az egyik oldalon, az egyoldalú szakképzést, a mesterek érdekeit kép- 
viselve; a másik oldalon viszont a szélesebb látókörű oktatásügyi tárca s 
annak helyi képviselői a tanfelügyelőtől az igazgatón át a tanítókig. E cso- 
port szorgalmazta a legintenzívebben, hogy a szociálpolitikai körök meg- 
nyeréséért s természetesen önlegitimációs okokból a tanítóegyesület védel- 
mezze a tanoncok érdekeit is, a pusztán önző gazdasági érdekeket szem 
előtt tartó iparos társadalommal szemben is. A harmincas évek végére ez a 
koncepció szerzett egyértelmű többséget az egyesületben, melynek élére a 
tanoncszociális lobby vezéralakja, Áfra Nagy János került. így az egyesü- 
let az Ipari Minisztérium megalakulása után — szemben a középfokú szak- 
oktatás egyesületeivel - nem foglalt állást a gazdasági tárcák szakkontroll- 
ja mellett. 

Az oktatásügyi érdekharcok legszemléletesebbike a mesterekhez fűződő 
viszony. Az iparosok és az iskola közötti valamennyi konfliktus abból az 
alapvetően eltérő érdekből táplálkozott, hogy a mester számára a tanonc 
mindenekelőtt munkaerő volt, míg az iskola számára mindenekelőtt tanuló. 
Az egyesület követelte, hogy egy évnél rövidebb időre ne lehessen tanonc- 
szerződést kötni. Ez egyes iparágakban terjedt el, egészen leplezetlenül az 
idénymunkaerő minimális bérezésére vonatkozó megállapodások figyelmen 
kívül hagyása céljából. Egyes mesterek ezt támogatták, hiszen az ennyire 
olcsó konkurenciával nem mindenki vehette fel a versenyt (aki ugyanis in- 
tegrálódott a község társadalmába, vagy mondjuk a presbitérumba, nem 
vállalhatta a társadalmi rosszallást vagy botrányt). 

Az egyesület szorgalmazta, bogy a mesterek ténylegesen feleljenek az 
iskoláztatásért, úgy, hogy minden tanonc a szerződéskötéskor iratkozzon 
be az iskolába s utána automatikusan, tanoncideje lejártáig maradjon az is- 
kola tagja. Az iparos tanonciskolái csoport egy másik része sérelmezte, 
hogy az ipartőrvény a munkaadót sok mindenre kötelezi és nem engedik az 
iskolaköteles kortí tanonc alkalmazását. A mesterek így nem vállalják a ta- 
níttatási költségeket, s így a szegényebb néprétegek nem adhatják tanonc- 
nak gyermekeiket. 9 

Az egyesület vívta ki, hogy az iskolaigazgató joga legyen, hogy kivéte- 
les méltányosságból engedélyt adjon a tanoncok szerződtetésére. Ez jelen- 
tősen javította a tanonciskola vezetőjének pozícióját a helyi iparos társada- 
lomban. 10 Több csoport úgy vélte, a feltételeket szigorítani kell, a meste- 
reket viszont más módon kell motiválni. így mozgalom indult, hogy a több 
tanoncot tartó mesterek kedvezményeket kapjanak a gépsegélyek kiosztásá- 
nál és a közszátiftásoknál. A végső megoldás persze az lett volna, ha a ta- 
nítók a felügyeleti szerv fölé, a mesterek fölé is kerülhettek volna. Ezért az 
iparostanonciskolai tanítók szorgalmazták, hogy a tanonciskolák az ipartes- 
tületnek tagjai legyenek, és mindazokban a kérdésekben, amikor a tanon- 
cok ügyeiről esik sző, a tanonciskola képviselői teljes jogú tárgyaló félként 
résztvehessenek. 1 1 

Szorgalmazták a munkaadói értekezletek fejlesztését, hogy ezután a 
műhelyekben folyó tevékenységbe is bepillantást szerezhessenek. A komp- 
romisszum keresés azonban csak rövid időre tört elő, hiszen az iskolatípus 
egyenjogúsítása időbeni terjeszkedést követelt, azaz több, a termeléstől el- 
vont időt. 

A tanítók szorgalmazták, hogy az iskola szerezze be a tanszereket és 
utólag hajtsa be árukat a mestereken. Ez azért volt jelentős, mert így a ta- 
nító megúszhatta azokat a kínos és részben eredménytelen alkudozásokat, 
amelyeket a mesterekkel kellett folytatni a felszerelésért. Számos iskolai- 
gazgató ugyanakkor abban reménykedett, bogy a nagytömegű megrendelés 
elosztással újabb befolyást szerezhet a helyi iparos társadalomban. Hiszen 
ahogy szűkült az iskola költségvetése, úgy lett mind kevesebb a helyi ipa- 
rosoknak adható megrendelés is. Kézenfekvőnek látszott az ötlet, hogy a 
mesterek pénze fölött kellene megszerezni a rendelkezést. A tanítók az 
ügyben segítséget remélhettek a tanügyigazgatástól, hiszen az egységesítés 
csak úgy volt garantálható ebben a közegben, ha az iskola maga végzi a be- 
szerzéseket. 12 

A tanügyigazgatás és a szaktanítóegyesület érdekközősségének felisme- 
rését segítette, hogy előfordult: az ipartestületek hallgatólagos bojkottban 
részesítették az iskolát, mint egy tagjuk mondta: az ipartestületek addig 
nem fognak adni a tanonciskolás gyerek számára könyveket, rajzeszközö- 
ket, amíg a képzés jelenlegi rendszere fennáll, amíg a délutáni munkaidő- 
ben kell elengedni a tanoncokat. Azt akarják, hogy visszatérjen az esti (7- 
től 9-ig tartó) és a vasárnap délelőtti tanítás. 

A századforduló óta az államsegély húsz, de legalább tíz százalékát 
mindaddig taneszköz beszerzésre kellett fordítani, míg a készlet nem volt 
előírásszerű. E rendelkezés az oktatás érdekét a tanügyigazgatás szempont- 
jai szerint védte a mesterekkel és a tanítókkal szemben is. Mindkét csoport 
ugyanis .abból indult ki, hogy a szükséges minimumot, a személyi költsé- 
geket kell először teljesíteni, tanító nélkül ugyanis nincs iskola, 
szemléltető tábla nélkül viszont van. A Gömbös-korszak Közszállítási Sza- 
bályzatát megelőzően egyébként a kisiparosok abban sem lehettek biztosak, 
hogy az adóikból befolyt iskolai költségvetés megrendelései őket fogják-e 
gazdagítani, vagy a nagy budapesti tanszergyárakat. 

A tanórákon való megjelenést az osztályfőnök igazolta, a mestereknek 
is ezen aláírások segítségével kellett igazolniuk a tanonc iskolába járását. 
Ez a mindenkori osztályfőnöknek elég jelentős pozíciót, szívességpozíciót 
biztosított a helyi iparos társadalomban. 

A századfordulón a mesterek elérték, hogy igazolt mulasztásnak számí- 
tott, ha a tanonc vidéken dolgozott vagy országos vásárra ment. Az egye- 
sület szorgalmazta ennek a szabálynak a feloldását, s a tanító illetve az osz- 
tályfőnök számára követelt jogot az igazoltság vagy igazolatlanság megál- 
lapítására. 13 

Az iparostanonciskolai bizottság jogköre volt a rendszeres mulasztást 
az iparhatóságnak bejelenteni. Ezzel a tanítóság nem értett egyet, ehelyett 
azt szorgalmazták, hogy az igazgató készítsen összefoglaló jelentést a tan- 
felügyelőnek és az lépjen fel, mintegy oldalirányból az iparhatóság felé. 14 

Az ipartestület kiállítást szervezett a tanoncok jobb munkáiból, ami az 
ösztönzés egyik legfontosabb formája volt. A tanítóegyesület szogalmazta, 
hogy csak a jó tanulmányi előmenetelű tanoncot érhesse ez a kitüntetés. Ha 
újra boldogulni fognak, kitüntetést kaphatnak az alacsony műveltségű ipa- 
rosrétegek - érvelt az egyesület — , semmi garanciája nincs annak, hogy 
az iparosok színvonala emelkedni fog. 

Egyébként a tanoncmunka kiállításáért a tanítók jutalmakat, kedvezmé- 
nyeket kértek az illető mesterek részére, hiszen a versenymunkát végzett 
tanonc nyilván nem pusztán olcsó munkaerőként dolgozik, hanem tanulja a 
mesterséget. A tanonciskolái vezetők elővásárlási jogot kértek a kiállított 
tárgyakra, hogy ezzel javíthassák az iskola felszerelését (ez nem jelentékte- 
len pedagógiai ösztönzőnek is számított). 

Az iparosok és tanítók konfliktusába a negyvenes évek elejére a kiala- 
kuló korporatív állam erőteljesen beavatkozott. A tanoncvizsgákat — 
ahogy azt a kamara vezetői már régen, a húszas években is szorgalmazták 
— a saját kezükbe kívánták koncentrálni. 15 

A Nemzeti Munkaközpont koncepciója szerint a műhelyekben való kép- 
zés nemcsak reformálandó, hanem az államnak kell kijelölnie, mely műhe- 
lyekben lehet tanoncot tanítani és melyeket kell ettől eltiltani. Az egyesület 
elnöke szerint viszont a hatékony műhelyeknek kell megadni a jogot a ta- 

noncképzésre. A hatékonyság kritériumait természetesen az iparigazgatás 
határozza meg. 16 

Az iparkamara kifogásolta, hogy nincs megfelelő kapcsolat az iparosta- 
nonciskolák tanítói kara és a mesterek között, 8 a ^tanoncifjű az iskolában 
olyan elméleti alapelemekkel telítődik meg, amely szakmai képzését még 
gátolja is, nemhogy elősegítené". 17 

A mesterek és a tanítók helyi küzdelmeinek legfontosabb színhelye az 
iparostanonciskolai bizottság volt. A századforduló óta tagjait a községi 
képviselőtestűlet választotta, a szabály szerint tanítással foglalkozó, vagy 
ahhoz értő egyének, művelt iparosok köréből. Persze a saját iskola tanítója 
nem lehetett választott. Mivel az iskolák jelentős része nem saját tanítóval 
működött, ezért a helység kevés tanítással foglalkozó személyéből a beosz- 
tott, a népiskolai tanító eleve elesett. Maradtak a "művelt iparosok". 

Tagja volt még az igazgatótanító, a tanonctanítótestűlet (ha egyáltalán 
volt ilyen) választottja, s az ipartestület által kiküldött két tag. 

Az iparhatóság űgy szólhatott bele e szerv összetételébe, hogy meghatá- 
rozta - a községgel egyetértésben — , hány tagja legyen a bizottságnak. 
Az egyesület kétségbeesetten konstatálta, hogy a bizottság taglétszáma 
ilyen módon kiszolgáltatottá válik a község és az ipartestület, illetve az 
ipartestület és az iparhatóság mindenkori viszonyának. Az ipartestület és a 
község alkuján műtött, hogy a két ipartestületi tag meghatározó (akár 40%- 
os) erőt alkosson a bizottságban, vagy eltörpülő (akár 10%-os) kisebbsé- 
get. A tanítóság és a tanügyigazgatás azt is érzékelte, hogy az iparosság 
nemcsak az ipartestületen, de a községi képviselőtestületen keresztül is ér- 
vényesítheti a befolyását, hisz a testület agrárérdekeltségű tagjai csak ab- 
ban voltak érdekeltek, hogy a község ne költsön tűi sokat a tanonciskolára, 
tartalmi kérdésekben már nem. A "községi érdek" helyett a községi képvi- 
selőtestület választottjai tehát saját foglalkozásuk (iparuk) érdekét képvisel- 
ték. 18 

A keletkező konfliktusokat két jelentős csoportra oszthatjuk. 

A nagyobb helységekben, ahol polgári iskola (vagy más iskolatípus) 
működött, a képviselőtestület tanárokat választott a bizottságba. Ők iskola- 
látogatásaik alkalmával saját iskolatípusuk normáit kérték számon az egé- 
szen más tanítási idővel és gyerekanyaggal dolgozó kollégán. Elméleti is- 
mereteket vagy pedagógiai módszereket kértek számon akkor, amikor az 
iskolába járás megkövetelése, illetve a tanóra puszta működtetése is nehéz 
feladat volt. 

Másrészt elkerülhetetlen volt a konfrontáció a bizottság termelés-érde- 
keltségű' tagjai és a tanügyi szférából érkezett bizottsági tag között. Ezek a 
mérkőzések elkerülhetetlenül a tanonciskolái tanítóval szemben megfogal- 
mazott eltérő elvárásokban jelentek meg, s lettek ezek az emberek ütköző 
felületté. 19 

A másik tfpusd konfliktus abból eredt, hogy a községben nem volt elég 
művelt ember, így a bizottságba alacsonyan kvalifikált, legfeljebb polgárit 

végzett emberek kerültek, s lettek hamarosan egy-egy látogatás alkalmával 
a tanító ellenőrzőt és irányítói. Ezek az iparosemberek nem ritkán maguk 
is tanoncfoglalkoztatók voltak, s a nyilvánvaló összeférhetetlenséggel nem 
törődve, kihasználták ezt. A tanító bármikor szembe kerülhetett azzal, 
bogy munkáját az ítéli meg, akit a közelmúltban bűntettetett meg, tanonca 
iskolai mulasztása miatt... 20 

A bizottság tagjai felosztották egymás kőzött a szorgalmi időt, s min- 
den tag a ráeső időben felügyelőként látogatta az iskolát. A tanítók egyik 
legkomolyabb sérelme ez volt, hiszen havonta más-más követelményekkel 
kellett szembenézniök. 

Sérelem volt az is, hogy a bizottság bíráskodott a tanító fegyelmi ügyé- 
ben is. A tanító- ül. igazgatójelölési jog is a tanítók szakmai tekintélyét 
sértette, valamint az is, hogy a jövedelem nagyságára e szerv tett javaslatot 
a községnek. 21 

A bizottság tagja jelen volt a tanév végi vizsgálatokon, ami szintén jel- 
legzetes konfliktusforrás volt. A tantervmódosítást is e bizottság kezdemé- 
nyezhette, ez leginkább a szakirányú iskoláknál jelenthetett konfliktust. 
Egy-egy tekintélyesebb iparos új gépét vagy gyártási eljárását kellett éven- 
te váltakozva kiszolgálni. 22 

A századforduló óta a VKM-jegyzékből a tanítótestület javaslatára a fe- 
lügyelőbizottság állapította meg a taneszközöket. A tanítóegyesületnek az 
volt a véleménye, hogy itt a tanítóknak döntenie kellene, hiszen a konkrét 
döntéseket erősen befolyásolta, hogy a felügyelőbizottság tagjai milyen 
helyi ipari érdekkörökbe tartoztak. (A konkrét taneszközök megrendelése 
óriási üzlet egy-egy helybéli iparosnak.) 23 

Az építőiparban lehetőség volt az óráknak a télre való koncentrálására, 
hiszen a heti tanítási idő: két munkanapon négy óra, plusz vasárnapi bárom 
óra rajz, ez igazán besűríthető, érveltek az illetékes ipartestületek. Ebben 
is e bizottság döntött, lehetőséget biztosítva a tanító túlterhelésére. 

Az iparhatóság a tantestület és a felügyelő bizottság meghallgatásával 
eldönti: nappali vagy esti tanoncoktatás legyen-e. Ha tanácsukat nem hall- 
gatta meg az iparhatóság, akkor a felügyelő bizottsága fellebezhetett (1935- 
ig), de a tantestület nem! A másodfokú iparhatóság viszont a tanfelügyelőt 
köteles volt meghallgatni, harmadfokon pedig a KM a VKM-et meghall- 
gatva döntött. 

A mesterek követelésére már a századforduló óta kimondták a rendelke- 
zések, hogy a különböző osztályokat eltérő napokon tanítsák, tehát ne egy- 
szerre vonják el a mesterektől a tanoncokat. A napok kijelölése érdekhar- 
cok tárgya, hiszen míg a tanítóság a saját népiskolai órarendjéhez, kántori 
elfoglaltságaihoz stb. való igazodásban lenne érdekelt, addig az iparosok 
érdekeit a hetipiacok napja, családi vagy társasági szokások határozzák 
meg, a szombattal és a szombati napra való felkészüléssel kapcsolatban pe- 
dig a. zsidó iparosok elleni konkurenciaharc a meghatározó. Ugyanezt 

érintette, hogy (az államilag-egyházilag előírtakon kívül) a felügyelőbizott- 
ság jogköre volt három szünnap kijelölése. 24 

Másfelől viszont kisebb helységekben a tanoncok száma nem indokol- 
ná, hogy két csoportban oktassa őket az amúgy is túlterhelt, főállását te- 
kintve népiskolai tanító. Munkája tehát egyszerűen megkétszereződik, ha 

- akár egyetlen! - két-három tanoncot foglalkoztató, nélkülözésük meg- 
osztásában tehát érdekelt iparos rákényszeríti akaratát az iparostanoncisko- 
lai bizottságra. 

Egyes tárgyak alól felmentések voltak lehetségesek, s minden ilyen fel- 
mentéssel a tanonc munkaidejét lehetett növelni. A mészárosok, nyomdá- 
szok — nyilván eltérő okokból — a vasárnapi rajztanulás alól, a négy kö- 
zépfokú iskolát végzettek pedig az általános műveltségi tárgyak alól kap- 
hattak felmentést. A felmentéseket az iparostanonciskolai bizottság jelen- 
tése alapján adta meg a tanfelügyelő. Ezt az egyesület sérelmezte, hiszen 
így tipikusan általános műveltségi kérdések megítélésében nem a tanító, 
hanem az alacsonyabban kvalifikált bizottság döntött. 25 

A tanügyigazgatás elérte, hogy a tanonciskolái bizottság határozatait a 
tanfelügyelővel láttamoztatni kelljen. A kifogásolt határozatot a bizottság 
nem hajthatta végre, de fellebbezhetett a VKM-hez. Azután ez a jog is 
megszűnt, mint a tanügyigazgatás mozgásterét sértő, 1935 előtti rendeletek 
nagy része. 

A tanítóság és a helyi iparosság konfliktusából tehát "a nevető harma- 
dik", a tanügyigazgatás került ki győztesen. 

A tulajdonosi jogok a többi iskolafajban igen szűkkörűek voltak. A 
községi polgári iskoláknál a fegyelmi ügyekben a közigazgatási bizottság 
fegyelmi választmánya járhatott el. Ezt a jogát a harmincas években elvesz- 
ti, az alkalmazások viszont csak az illetékes főigazgató jóváhagyásával vál- 
tak érvényessé, ami gyakorlatilag a főigazgatóság — jogszabállyal is mege- 
rősített szakmai kompetencia birtokában hozott — döntését jelentette. A 
felsőkereskedelmik egyetlen ügyében sem érvényesült a fenntartói, illetve 
lakossági kontroll. A középiskolai tanárok alkalmazásáról dönthettek a vá- 
rosok, de mind az államsegélytől való függőség (1927/28-ban 6 városi fiú- 
középiskolából 4 szorult államsegélyre), mind az autonómia hiánya az 
összes többi kérdésben csökkentették e jog jelentőségét. 

A dualizmus korában létrejött helyi felügyeleti rendszer abból a logiká- 
ból indult ki, hogy az alsófokú iskolának - amelyet a polgárok javára tar- 
tanak fenn - szüksége van társadalmi kontrollra, a magasabb fokú intéz- 
mények viszont — nem lévén széleskörűen kvalifikált magyar társadalom 

— helyi kontroll nélkül kell, hogy műkődjenek. 

A helyi kontrollt itt a piackontrol] (tandíjak és iskolafenntartói pénzesz- 
köz átcsoportosítások) és a tudományos kontroll (a középiskolai tanárok 
akadémiai társasági tagsága) helyettesíti. 

A közműveltség szélesedése e logika szerint a helyi állampolgári elle- 
nőrzés szélesedését tenné lehetővé. Amikorra azonban a századforduló 

nagy iskolázási expanziója beérik, és a magyar társadalomban egyre több 
olyan polgár akad, aki képes lenne a helyi tanító munkáját ellenőrizni, a 
tanítóság, szakmai autonómiájára hivatkozva - valójában a tanügyigazga- 
tással szövetséget kötve - gyakorlatilag kimenekül az iskolaszéki kontroll 
alól. 

S hiába lesz a polgári iskola - legalábbis az alsó-, középrétegek köré- 
ben — általános, a helyi kontroll intenzitása itt sem emelkedik, s ennek 
oka, hogy a polgári iskolai tanárok nemcsak a tanügyigazgatással kötnek 
szövetséget, hanem, a többi tanáregyesülettel ellentétben, egységes csopor- 
tot alkotnak, s kiharcolják, hogy a középfokú iskolák sorába iktassák a 
polgárit. A helyi kontroll elutasításának vágya teszi a reformmódszerek 
iránt viszonylag nyitottá a polgári iskolai tanárságot, hiszen az új módsze- 
rek talajáról könnyebb visszaverni az évtizedekkel ezelőtt iskolába járt szü- 
lők vagy helyi társadalmi csoportok kifogásait. 

Akárhogy is, a magyar iskolarendszer legliberálisabb öröksége, a tár- 
sadalmi kontroll intézménye nemhogy szélesedett volna az évtizedek folya- 
mán, hanem az iskolavezetés és az ideológiaformálók számára transz- 
missziós szíjként funkcionáló szülői értekezletek révén, a diákok szabadi- 
dejének növekvő ellenőrzése révén még a tanügyigazgatás növelte meg be- 
folyását a társadalom felett. A "szakszerűségre" hivatkozó tanítói-tanári ér- 
dek, a "nemzeti egységre" hivatkozó ideológia-formáló érdek, és a "racio- 
nalizálásra" hivatkozó igazgatási érdek szükségszerű eredője: a totalitárius 
törekvések sikere a magyar társadalomban. 

Az egyház mint tulajdonos 

Ahogy a községi-városi oktatás vonatkozásában is, a községi oktatáshoz 
való viszony nem pusztán az oktatáspolitika saját logikájának rendelődik 
alá, hanem a községi-önkormányzati autonómiák felszámolásának is része, 
ugyanúgy az egyházi oktatáshoz való viszony is részben az egyházpolitika 
részét képezi. 

Míg azonban a települési önkormányzatok hatalmának a megtörése 
egyértelmű kormányzati cél volt, az egyházakkal kapcsolatban a helyzet 
bonyolultabb. 

Ugyanakkor a nagy egyházak által fenntartott iskolarendszereknek szá- 
mos olyan törvényszerűsége, belső mozgása van, melynek leírására itt nem 
vállalkozhatunk. Természetesen a nagy egyházak két világháború közötti 
történetének megírását sem lehet egy teljesen másról szóló dolgozat mel- 
léktermékeként elvégezni. 1 

Ezért csak utalásszinten érdemes megemlíteni, hogy a kormányzat az 
egyházak belső erőviszonyait is módosítani kívánja. Noha ez nagypolitikai 
szintű kérdés volt, az ezzel kapcsolatos koordináció is a kultuszminisztéri- 
um feladata. 

A katolikus hierarchiában lezajlott személycserék az új kurzusnak ked- 
veztek. 2 Az állam fokozottan számított a Gömbös Gyula hívének számító 
Húsz Istvánra, Wéber Pálra, Bedy Vince tábori püspökre és Madarász 
Istvánra, a volt VKM funkcionálisra, Hamvas Endrére, az állammal legin- 
kább együttműködő esztergomi funkcionáriusra és Luttor Nándorra, aki a 
vatikáni kapcsolatokban közvetített sokat. 3 

A protestánsoknál az egyház világi szervezetében szereztek többséget az 
új állami politika hívei, a hierarchiában pedig a liberális teológia híveit 
háttérbe szorították. Állami segítséggel került előtérbe a Ravasz László-féle 
csoport, amely a nemzeti egységet a felekezeti önállóságnál fontosabbnak 
tartotta. A budapesti református egyházmegye gondnokát, a liberális 
Újfalusi Némethy Károlyt (a közigazgatási bíráskodás szellemi atyját) 
1935-ben lemondatták és helyére Tasnádi Nagy András, a szélsőjobboldali 
politikus került, aki az év márciusában lett a VKM politikai államtitkára, 
ami fényesen bizonyítja az állam és egyház új összefonódását. 

A protestáns egyházaknál új törvények lépnek életbe. Ezek megnövelik 
a zsinati elnökség hatáskörét, kiszélesítik a református népiskolaigazgató 
hatáskörét, csökkentik a középfokú iskolai igazgató választásának demok- 
ratizmusát. (Korábban hat évre választották, ezután először két évre majd 
életfogytiglanra, az 1938-as szabályozás kizárta a fiatalokat és a más pályá- 
ról érkezett, a tanügyigazgatáshoz feltehetően kevésbé kötődő értelmiségie- 
ket.) Általában megnövekedett az apparátus befolyása a "nem hivatásos" 
testűletekkel szemben. 4 

Az evangélikusok Raffay Sándor püspök instrukcióinak megfelelően 
egységesítik az istentiszteleti rendet. A református és evangélikus egyházak 
egyezményt fogadtak el, hogy egymás híveit nem térítgetik és reverzálist 
sem kérnek. Az evangélikus lelkész hatalma megnövekszik a világi kont- 
rollal szemben. 5 

Jóval a zsidótörvények előtt az izraelita hitfelekezetek is újra szabályoz- 
zák önmagukat. 6 A Hőman felszólítására 1935 márciusában' összeült nyolc 
községkerület küldöttei a VKM érdekeinek megfelelően, legfelső szabály- 
alkotó és ellenőrző hatóságot, Országos Képviseletet teremtettek. 7 

A markánsabb demokratikus hagyományokkal rendelkező protestáns 
egyházakat sokkal inkább sértette az állami kontroll megnövekedése, mint 
a katolikust. A protestantizmus-katolicizmus versenye a magyar szellemi 
élet ellenőrzéséért eldöntetlen maradt, noha a harmincas években inkább a 
katolicizmus nyert tért. 

Nem szabad azonban azt hinnünk , hogy ez a térnyerés az állammal 
szemben következett be. Mielőtt a tanügyigazgatásra rátérnénk, szeretnénk 
felhívni a figyelmet arra, hogy bár az eucharisztikus kongresszust szokták 
a katolikus reneszánsz nagy bizonyítékának tekinteni, ez sokkal inkább az 
állam és egyház összefonódásának, a katolicizmusból eredő legitimáció ál- 
lami felhasználásának eszköze, illetve a katolikus társadalom, a katolikus 
iskolák fokozott állami ellenőrzésének ürügye. 

A XXXIV. Eucharisztikus Kongresszus miatt igen sok budapesti iskola 
igénybevételére volt szűkség a Budapestre jövő idegenek elszállásolása cél- 
jára, ezért iskolai szünetet is elrendeltek. 

Az elszállásolásokkal kapcsolatban egyébként gondosan kirekesztették a 
magánvendéglátóipar szervezési ambícióit, az iskolákkal való tárgyalásra 
csak a következő intézményeket jogosították fel: A kongresszus főbizott- 
sága, Székesfővárosi Diákszállók Közporuja, Székesfővárosi Idegenforgalmi 
Hivatal* 

Az Eucharisztikus Kongresszusra kibocsátott jelvényt csak az 
előkészítő bizottság megbízására volt szabad készíteni és árulni. A jelvény 
vallási szimbólumrendszere kehelyből, ostyából és Krisztus-monogramból 
állt, nemzett jellegzetessége pedig a Lánchídtól , a Duna képéből és a 
"Budapest 1938" feliratból. 9 

A jelvénykészítés bűntetőjogi védelme elsősorban a rendezés állami pri- 
vilégiumát védte, a minden rendű és rangú — rendkívül kiterjedt — vallá- 
sos mozgalmakkal, szervezetekkel, egyletekkel szemben, hangsúlyozandó, 
hogy a magyar keresztény állam rendezi a kongresszust. A jelvények egy- 
ségessége és közérthető szimbóliumrendszere pedig a "magyar egységet" 
kívánta sugallni iá külföld felé. 10 

A kongresszus elnökségének kérésére Hóman megengedte, hogy az 
összes iskolák - mármint a katolikusok — tanulói az 1937/38-as tanév so- 
rán a kongresszus hivatalos jelvényét viselhessék. 11 

Az Eucharisztikus Kongresszussal kapcsolatos teendőket tovább mono- 
polizálták, és 1938 márciustól kezdve csak a Főbizottsága keretén belül lé- 
tesült Központi Vendéggondozó Hivatal látta el azokat. Szállásvezetők min- 
den iskolában az igazgatók lettek. 12 

Az elszállásoltakról bizonyos jegyek begyűjtése — azaz a külföldi sze- 
mélyek megfigyelése stb. - tekintetében ugyanez a hivatal adott részletes 
eligazítást." 

„Az Eucharisztikus Kongresszus és a Szent István év ünnepségei nem- 
zeti szempontból is igen nagy jelentőségűek. Ezért elvárom, hogy minden 
alárendelt hatóság és iskola vezetője tegyen meg minden tőle telhetőt az 
ünnepségek sikerének előmozdítására" —biztosítja a VKM egyik oldalról, 
azaz a protestánsok, zsidók, a vallást magánügynek tekintő liberálisok el- 
lenállása felől az esemény jelentőségét. 14 

Ugyanakkor biztosítani kellett azt is, hogy a túlzott igénybevétel ne- 
hogy kihívja a nem katolikus egyházak és szülők haragját, ezért elrendel- 
ték, hogy az ünnepségeken való részvételre, felügyeletre kizárólag katoli- 
kus vallású tanárok, tanítók és diákok rendelhetők ki. A visszatetszést és a 
célokkal ellenkező pszichológiai hatást elkerülendő, megtiltották az ifjúság 
fölösleges sorbaállítgatását. 1 * 

Ezekből a motívumokból talán egyértelműen kitűnik, hogy az 
Eucharisztikus Kongresszust az állam egyáltalán nem tekintette az egyház 
belügyének. Nem arról van szó, hogy Magyarország mint katolikus keresz- 

tény nemzeti állam támogatja az egyházat egy egyházi célokat szolgáló ese- 
mény megrendezésében, hanem arról, hogy a keresztény Magyarország 
maga rendez, a maga céljai érdekében egy nemzetközi tanácskozást. 

Az állam-egyház viszonynak a Bethlen-korabeli koalíció felbomlása kö- 
vetkeztében pártpolitikai színezete is volt. Hóman főtisztviselőinek bizal- 
masan elmondotta, hogy a pártpolitikai kérdéseknek a tanítók-tanárok so- 
raiban olyan felekezeti színe van, hogy a kormánypárti támogatás inkább a 
protestánsoktól, a keresztény párt támogatása inkább a katolikusoktól vár- 
ható. 16 

Az állam és az egyházi oktatás viszonyát természetesen a tanügyigazga- 
tásban bekövetkezett változások határozták meg elsősorban. Az 1935-ös 
oktatási törvény — a kor kormányzati érvelése szerint, amit meglepő mó- 
don a szakirodalom is elfogadott 17 — a katolikus egyháznak megadta 
ugyanazt az autonómiát, amellyel a protestánsok a XVIII. század vége óta 
rendelkeztek. 

Ez az érvelés valójában azt az összefüggést leplezte, hogy a katolikus 
autonómia fogalma a XIX. században nem az egyház meglévő hierarchiájá- 
nak autonómiáját, államtól való függetlenné válását jelezte, hanem azt, 
hogy amilyen mértékben hajlandó a püspöki kar és a Vatikán a világi kato- 
likus erők bevonására - azaz az alsópapságból és világi hívőkből válasz- 
tott testület elismerésére — , olyan mértékig adja meg az állam a független- 
séget a katolikus egyház világi tevékenységének. Ez a 19. századi érvelés 
teljesen koherens: a liberális, népszuverenitáson alapuló állam csak akkor 
mondhat le a katolikus oktatásügybe áramló közadók és állami jövedelmek 
ellenőrzéséről, ha e jövedelmeket legitim, a hívők által választott testület 
kezében tudhatja. Mi több, a katolikus egyház egész belső szervezetét az 
iskolaügyi autonómián keresztül kívánták liberalizálni, pl. 1902-től a köte- 
lezően megszerveződő, választott katolikus iskolaszéket a katolikus auto- 
nómia hordozójának nyilvánították. 18 

Az 1935-Ös szabályozás viszont úgy nyilvánította autonómnak a katoli- 
kus egyház iskolaügyét, hogy azért cserébe nem a világi hívők és az alsó- 
papság befolyásának kiterjesztését kérte (ahogy az 1933-ban az egyházon 
belül újra meginduló mozgások), hanem a tanügyigazgatási logikába való 
fokozott illeszkedést. 19 

A katolikus püspökségeknek, illetve a katolikus iskolák újonnan szer- 
vezett tanügyi főhatóságának 'hasonló szíves intézkedés végett" megkül- 
dött rendeletek voltaképpen elmélyítették az állam befolyását. Az állam 
megbízottainak a negyvenes évek elejére sokkal nagyobb befolyásuk lett a 
most már "autonóm" katolikus középiskolákban, mint tíz évvel korábban. 
Maguk az autonóm katolikus főhatóságok adták ki - a VKM illetékes 
ügyosztályának kérésére - az ehhez szükséges rendeleteket. Ennek a pos- 
tázó szerepkörnek az átengedésével az állam valójában kihúzta a talajt az 
autonómiát - valódi autonómiát — követelő egyházi körök alól. Úgy tű- 
nik, a katolikus hierarchia megkötötte a kompromisszumot az állammal, 

hogy ne kelljen megkötnie a liberális katolicizmus áramlataival, a katolikus 
társadalommal . 20 

Az állam a céljainak megfelelő személyeket, papokat és az egyházi hie- 
rarchiához kötődő világiakat nevezett ki több tankerületi főigazgatóság, il- 
letve az OKT élére. 21 Ezzel a VKM tökéletesen elérte, hogy az egyházi au- 
tonómiát gyakorlatilag korlátozó intézkedések miatt ne az egyház és az ál- 
lam kőzött törjön ki a harc, hanem az egyes egyházakon belül maradjon. 22 

Az autonóm szerzetesrendi iskolák "megfékezésére", azaz számukra va- 
lamely állami standard kialakítására az 1934-es középiskolai törvény, az 
1935-ös tanügyigazgatási szabályozás teremtett alapot. 23 

Sajátos módon egyszerre volt cél a szerzetesrendi autonómiák megszün- 
tetése és a nem szerzetesrendi katolikus iskolák kiemelése a katolikus egy- 
ház teljes tekintélyével bíró, éppen ezért a tanügyi szférában tevékenyke- 
dőknél sokkal kevésbé presszionálható püspökök alól. 24 

Ennek nyomán terjesztette elő Huszti József tanügyigazgatási koncepci- 
óját. Huszti elgondolása az volt, hogy az összes nem elemi szintű katolikus 
iskola fölé egy vagy három katolikus főigazgatóság alakítását javasolta; e 
fölött állna a Katolikus Iskolai Hatóság, a hercegprímás elnökletével. 25 

Végső megvitatás után a következő megoldás bontakozott ki. A katoli- 
kus középiskolák főigazgatását átmenetileg a tanítórendek főigazgatói vé- 
gezték, akik között a női szerzetesrendek gimnáziumait, a budapesti érseki 
és gyulai katolikus gimnáziumokat is elosztották. A Katolikus Középiskolai 
Főhatóság 1936. március 15-i és június 2-i ülésén végleges berendezkedést 
határoztak el. A középiskolák főigazgatása az eddigi rendi jelleg megszün- 
tetésével területi jellegűvé vált, három regionális tankerülettel, amelyekbe 
körülbelül arányosan 47 iskola oszlott el. A három főigazgató között az el- 
nökfőigazgató tartott kapcsolatot, aki a főigazgatóság képviseletét a Katoli- 
kus Középiskolai Főhatóságnál ill. a VKM-nél ellátta. A főigazgatói pozí- 
ciókat általában egy-egy szerzetestanár szerezte meg. 26 

Ezzel mindkét autonómia-forma végletesen lecsökkent, s a VKM egy 
olyan szerv elé terjeszthette rendeleteit, kívánságait, amely kifejezetten 
tanügyigazgatási szerv volt. Hiába voltak maguk a vezetők szerzetesrendi 
vezetők, hiszen — szemben a korábbi állapottal — már annyiféle katolikus 
iskola fölött diszponáltak, hogy nem érvényesíthették rendjük speciális 
szempontjait. Ugyanakkor nem az egyház világi hierarchiájával kellett a 
VKM-nek totálisan ütközni. (Ennek igazi jelentősége 1938 után növekszik 
meg, amikor nemcsak a középiskolákat, de a többi középfokú intézményt 
is a főigazgatóság alá rendelik.) 27 

Kérdés, hogy a katolikus püspöki kar miért ment bele ebbe a megoldás- 
ba. Valószínűleg azért, mert a másik megoldás, amit az állam követni kez- 
dett, még fenyegetőbb volt. Ennek lényege, hogy bizonyos tekintélyes ve- 
zetőkkel, szerzetesekkel jő kapcsolatot alakítottak ki, ezek pozíciókat kap- 
tak a tanügyigazgatásban, s ezért lassan közelebb kerültek a VKM-hez, 
mint a pöspöki karhoz. így a püspöki kar befolyása a szerzetesrendi isko- 

Iákban csökkenésnek indult. Ezzel egyidejűleg rendszeresen előfordult, 
hogy azok a püspökök, akik a VKM szorgalmazására nyertéle el hivatalu- 
kat, olyan VKM -rendeleteket is továbbítottak a fennhatóságuk alatt műkö- 
dő iskoláknak, melyeket a püspöki kar központi iskolahatósága elfogadha- 
tatlannak tartott. 28 

Az alternatíva tehát az volt: az államhatalomhoz való viszony mentén a 
katolikus egyház egységét áldozzák fel (a hierarchia egységét és a világiak- 
klerikusok egységét), vagy az autonómiából engednek egységesen. Az 
utóbbit választották. 29 

A Katolikus Tanügyi Tanács, amely eredetileg a püspöki kar tanácsadó 
szerve volt, 1940 után már a VKM mellett működő tanácsok közé számí- 
tott. Ennek ellenére a katolikus tanügyi tanácsban az OKT-nál egyértel- 
műbb a korpora tív elv. Elnöke viszont az a kassai megyéspüspök, 
Madarász, aki közvetlenül a VKM -apparátusból , az állam kívánságára ke- 
rült oda. Másodelnök Huszti, az állami tanügyigazgatás és a katolikus egy- 
ház közötti közvetítésről ismert tudós, az ügyvezető alelnök Simon Károly 
gimnáziumi igazgató. 30 

Hivatalból tagok voltak az egyház által elismert katolikus tanügyi egye- 
sületek képviselői, a Katolikus Hittanárok és Hitoktatók Egyesülete, a 
Katolikus Középiskolai Tanáregyesület, a Katolikus Tanárnők és Tanítónők 
Országos Egyesülete, a Katolikus Tanítóegyesületek Országos Szövetsége. 
Tag volt tzActio Catholica képviselője, Gévay Wolff Nándor, aki az A. C. 
kulturális szakosztályának országos elnöke volt. A katolikus iskolahatósá- 
gok vezetői, a főigazgatók és valamennyi egyházmegye főtanfelügyelője is 
részt vettek. A Katolikus Ifjúsági Irodalmi Bizottság elnöke, Alszeghy 
Zsolt is tag volt. 31 

Körülbelül ugyanennyi tagot nevezett ki a hercegprímás is, a tanügyi- 
gazgatásból és gyakorló tanárok közül, valamint egy egészségügyi főtaná- 
csost (ugyanazt, aki az OKT-nak is tagja volt) és a Magyar Asszonyok 
Nemzeti Szövetsége egyik vezetőjét (bár ezt szemérmesen elhallgatva, mint 
alapítványi hölgyet), egy személyt a hitoktatóegyesület vezetői közül. A 
Katolikus Tankönyvi Bizottságban csupa tanár és igazgató volt, a 14 tagból 
egyetlen szerzetes. A Katolikus Ifjúsági Irodalmi Bizottság nyolc tagja kö- 
zül ugyancsak egyetlen szerzetes. 2 

A tanügyi tanácsba kifejezetten az iskolatípusok képviselőit nevezték 
ki, ez (noha megnevezés nélkül) részben, de nem jellemzően egybeesett az 
egyesületi vezetőkkel. 33 

A katolikus iskolarendszerben ugyanaz a folyamat játszódik le, mint az 
állami tanügyigazgatásban. Azaz, az egyes iskolatípusok elveszítik önálló- 
ságukat, ezzel az egyes csoportok is elveszítik differenciált érdekérvényesí- 
tési képességeiket. (Azt az alternatívát, hogy pl. a katolikus tanítóképzők- 
nek külön főigazgatóságuk legyen, elutasították.) A tényleges döntéseket 
az önálló politikai tényezőtől, a nagyhatalmú püspöki kartól igen távol 
hozzák, azaz a katolikus középiskolai főhatóságnál (melynek tagjai félig ál- 

lamsegélyből élő tanárok), mely ráadásul nem is a püspöki karnak az alá- 
rendeltje, hanem a Katolikus Iskolai Főhatóságnak, amelyben a hercegprí- 
más befolyása kizárólagosan érvényesült. 

A katolikus főigazgatóság folyamatos és állandó munkakapcsolatban 
állt a tankerületi főigazgatóságokkal. A Katolikus Középiskolai Főigazga- 
tóság révén a katolikus iskolákhoz való állami viszony megszűnt nagypoli- 
tikai viszonynak lenni és tanügyigazgatási kérdéssé vált. 

A főigazgatóság és a tanügyi tanács működtetésével a szakmaiság és 
szakmai kompetencia bűvszava és legitimációja éppen úgy bekerült a kato- 
likus oktatáspolitikába mint az államiba, és ott, akárcsak az államnál, a he- 
lyi autonómiák, a sokszínűség visszaszorítását célozta. Pontosan ez volt a 
totalitárius erők célja. 

A reformátusoknál a legfelső szerv a konvent volt, s tanügyi bizottságá- 
val elvileg bármikor, bármely intézményét megvizsgáltathatta. Valójában 
középiskolai felügyelői állást a konvent nem tartott fenn, a kormánnyal az 
egyházkerületek érintkeztek, a kormány a püspököket tekintette az egyházi 
főhatóságnak. A népoktatási intézetek felettes szerve ugyan a választott 
presbitérium volt, de hatáskörét az egyházmegye erősen korlátozhatta. 34 

Ennek ellenére, míg a katolikus tanügyigazgatás és az állam konfliktu- 
sai a hivatalos dokumentumokban nem jelennek meg — legfeljebb egy-egy 
szerzetes iskola évi értesítőjében - , addig a református egyház és az állam 
ütközései igen: „Ha a kormányzat... hatalmi szóval erőlteti a magyar köz- 
oktatás egyöntetűségét, a református iskolai nevelés és oktatás sajátos ka- 
raktere színtelenednék el... bürokratikus, látszólag nem fontos részletkér- 
désekre irányuló intézkedések is mállás zthatják iskolaügyi autonómián- 
kat..." Mégsem konfliktuskereső a jelentés: „az állami főfelügyeletet gya- 
korló tankerületi főigazgatóságoknak az állami felügyeleti jog gyakorlásá- 
ban követett eljárása ellen középiskoláink tanári és fenntartótestületei ré- 
széről panasz illetékes egyházi tanügyi hatóságainkhoz nem érkezett." Ha 
ez igaz, az annak a jele, hogy azt a számos panaszt, amit a későbbiekben 
látni fogunk, egyszerűen nem továbbítják az egyház illetékeseihez, mert az 
iskolák tudják, e szervek nem tudnak védelmet nyújtani számukra. 35 

Az állam legfontosabb kényszerítő eszköze az államsegélyek 
folyamatos manipulálása volt. Az egyre aprólékosabb szabályozás miatt az 
egyházi iskolák lassan, de folyamatosan növekvő államsegélyre szorultak. 
S törvény biztosította, hogy az államsegély emelkedésével az állam 
beleszólási jogai növekedjenek. Az alkuban résztvevők most már nem az 
állam és az egyházi főhatóság, hanem a pénzt biztosító tanügyigazgatási 
tisztviselő és a pénzt igénylő "autonóm egyházi" iskolaigazgató lett. 3 " 

Az állam és az egyházak anyagi összefonódására jellemző, hogy 1925 
és 1930 között a népiskolaépítés hatvanmilliójából, illetve az 1935 után 
kiadott nyolcmillióból negyven százalékot kapott a katolikus egyház. 37 
1929 és 1938 között a lelkészi illetményhozzájárulás 39-ről 43 millióra 
nőtt, a nem állami tanszemélyzet illetményeihez való hozzájárulás 27-ről 

20 millióra csökkent, a felekezeti tanerők nyugdíjhozzájárulása 11-ről 15 
millióra nőtt. 38 

A protestáns egyházak államsegélynek való kiszolgáltatottságára jellem- 
ző, hogy a tanítóképzők 436 ezres kiadásából 313 ezer pengő megtakarft- 
hatatlan személyi kiadás volt, ebből 117 ezret fedezett az államsegély, 113 
ezret a fenntartók és 178 ezret a tandíjak. A polgári iskolák vonatkozásá- 
ban a 448 ezer pengős összkiadásból 84 ezret fedezett az államsegély. 

A népiskolák 7.818 ezres költségvetéséből az egyház 3.832 ezer pengőt 
fedezett, az államsegély 3.417 ezer pengő volt, a községi hozzájárulás pe- 
dig 569 ezer. Noha itt áttekintéssel nem rendelkezünk, korábbi számítása- 
ink és a Néptanítók Lapjában olvasott hirdetések alapján biztosan mondhat- 
juk: az állások nagyobb részénél az állami hozzájárulás meghaladja a kriti- 
kus 50%-ot. 

A fiúközépiskoláknál a 2.059 ezres kiadásból 545 ezret fedezett az ál- 
lamsegély és 800 ezret a tandíjak. Jellemző azonban, hogy ha pusztán a 
személyi jövedelmeket vizsgáljuk, akkor a jövedelmek 6 8 % -át fedezi az ál- 
lamsegély. A fizetést kiegészítő államsegély aránya valamennyi jelentős is- 
kolánál meghaladta az 50%-ot, Csurgón, Pápán, Budapesten, Sárospata- 
kon, Debrecenben egyaránt. A leányközépiskolák 493 ezres kiadástömegé- 
ből 120 ezret fedezett az állam és 277 ezret a tandíjak. A tanári fizetések 
59% -át fedezte az állam, Budapesten és Miskolcon nyert ezzel a tanügyi- 
gazgatás rendkívüli jogokat. 39 

Sajnos ehhez hasonló számításokat a másik nagy iskolafenntartó, a ka- 
tolikus egyház vonatkozásában nem találtunk. 

A helyi hatóságok az egyházakat folyamatosan zsarolták azzal, hogy 
nekik joguk van a segélyezett egyházak által elkészített egyházi költségve- 
tés tételei helyett a községi elöljárói kimutatásokat elfogadni. 40 

A kormány alaposan kihasználta azt a lehetőséget, hogy a felekezeti ta- 
nítók tőle függtek. Az állam a segély mértékén túl több, más pénzügyi esz- 
közzel is belenyúlt az egyházi iskolafinanszírozásba. Ha a tanítónak az 
egyházközségtől járó természetbeni támogatást szabályszerű egyezménnyel 
megváltották, egy 193 l-es rendelet nyomán a Központi Illetményhivatal 
azt a tanítónak kifizette. 41 

Az egyházközségek bizonytalan helyzete miatt a tanítói készpénz-járan- 
dóságokat gyakran csak nagy késéssel fizették ki, így a tanítók sürgették, 
majd lelkesen üdvözölték azt a rendeletet, mely szerint — 1934-től — a 
kincstár megelőlegezte a tanítói fizetést és a nyugdíjjárulékot. Ennek fejé- 
ben az egyházi adók kezelésébe is betekintést nyert. Hasonlóképpen az ál- 
lamiakhoz, a felekezeti tanítók is az Országos Társadalombiztosítási és 
Betegbiztosítási Alap tagjai kívántak lenni. 42 

Míg az egyházi iskolák személyzeti politikájának befolyásolását eddig 
legalább ahhoz a formális kritériumhoz kötötték, hogy a tanárt vagy tanítót 
állami segélyből kivánja-e fizetni az egyház, ez a lehetőség 1934 után el- 
tűnt. Már az 1907-es törvény garantálta a tanítók számára a fizetést kiegé- 

szító államsegélyt, de annak kimondása, hogy az állami és nem állami taní- 
tók egyenlő illetményre jogosultak, csak 1933-ban történt meg. 43 

Az 1934-es törvény a középiskolai tanárok számára garantálta ugyan- 
ezt. Ezzel eltűnt az a lehetőség, hogy a felekezeti vezetés — az iskola ma- 
gas presztízsét vagy a tanári munkaerő-túlkínálatot kihasználva - alacso- 
nyabb jövedelemben állapodjon meg a tanárral, és ne vegye igénybe az ál- 
lamsegélyt. 44 

A középiskoláknál a kényszer-államsegélyt bizonyos egyházi körök — 
természetesen nem a kedvezményezett tanárok — fenntartással figyelték. 
Más volt a helyzet az elemi iskolánál, hiszen itt a jövedelem meghatározó 
részét úgyis az állam fizette. Itt az egyházak célja a támogatások emelése. 
Ezt úgy kísérelték meg, hogy a díjlevélben nem vették fel valamennyi, a 
tanítónak kiszolgáltatott illetményt, s így az államot arra kényszerítették, 
hogy annak alapján fizesse ki a nagyobb összegű, fizetést kiegészítő állam- 
segélyt. 45 

A jövedelemről szóló díjlevelet a tanító igen gyakran nem írta saját ke- 
zűleg alá, ez biztosított lehetőséget az állam kijátszására. A VKM ezért el- 
rendelte, hogy ezentúl minden alkalommal ellenőrizni kell, hogy a tanító a 
nevére kiállított és a felső hatóság által jóváhagyott díjlevelet az abban fog- 
laltak elfogadásának elismeréseként írja alá. Ebben az éles konfliktusban 
tehát az állam, és az állam pénzére pályázó egyház lényegében ellenfélként 
áll egymással szemben. 46 

A tanárok és tanítók viszont mindinkább a tanügyigazgatástól, az ál- 
lamkincstártól várják anyagi érdekeik védelmét, így az autonóm iskolák és 
a tanügyigazgatás között objektív érdekazonosság jön létre, a fenntartók és 
a szülök ellenében. 

Az egyházi autonómia korlátozása abban is megjelenik, hogy az állam 
ellenőrizni kívánja azoknak a keretfeltételeknek a megteremtését, amelye- 
ket azután később a tanügyigazgatás rendszeresen behajthat. 

Az egyházi hatóság alatt álló közép- és középfokú iskolában a tandíja- 
kat, vizsgadíjakat és egyéb díjakat, valamint a tandíjmentesség és -kedvez- 
mény feltételeit az iskola fenntartója határozta meg, de a tandíjakra vonat- 
kozó VKM rendelkezések nagy részét "hasonló szíves intézkedés végett" 



az egyházaknak is megküldték. 7 

Ennek végrehajtása pedig olyan erőteljes preferenciákat biztosított, 
amelyek mellett az egyházi iskoláknak egyre kevésbé volt lehetőségük csak 
rájuk jellemző preferencia-rendszer kialakítására. 48 

Az egyházi iskolákban a tankönyveket, segédkönyveket és térképeket 
az iskolafenntartó hatósága engedélyezte ugyan, de ezeket engedélyezés 
előtt be kellett mutatni a VKM-nek. 4 * 

Ennek a processzusnak, az állam és a szerzők közötti kényelmetlen 
közvetítésnek és alkudozásnak elkerülésére nyilvánvalóan minden 
egyháznak megvolt a hajlandósága. Ezt erősítette a VKM azzal, hogy 
külön is rámutatott, hogy amennyiben valamely iskola olyan tankönyvet, 

segédkönyvet vagy térképet kíván bevezetni, amelyet a miniszter „azonos 
fajű és fokozatú egyházi hatóság alatt nem álló iskola számára már 
engedélyezett", bemutatni nem kell. 50 

A történelem tankönyvek szempontjából például érdemes megvizsgálni 
a módosult helyzetet. A rendezés előtti időszakban 6 kiadó adhatott ki 37- 
féle történelem tankönyvet, a rendezés után négy kiadó ad ki 25-félét. (Ez 
a szám látszólag ugyan még mindig nagy, de gondoljunk bele: van minden 
évfolyam számára külön nemzeti és külön egyetemes történeti tankönyv, a 
Szent István Társulat is változatlanul ad ki alternatív tankönyvet.) A 
Franklin és az Egyetemi Nyomda összefogása a felekezeti tankönyvek ki- 
szorításával fenyegetett, sőt felmerült az ott kiadott tankönyvek kötelezővé 
tétele is, amit a protestáns és a katolikus könyvkiadók egyaránt sérelmez- 
tek. Jellemző, hogy az a felekezeti összefogás, amelyre tanügyigazgatási és 
oktatáspolitikai szinten éppúgy nem került sor, mint az 1944-es katasztrófa 
idején, a vállalatigazgatók racionális, polgári szintjén természetesként 
működött. 51 

Miután megszűnik a magánkiadók által kiadott tankönyvek sokfélesége, 
az Országos Református Tanáregyesület és az Országos Evangélikus 
Tanáregyesület is elindítja a maga alternatív tankönyvsorozatát. 52 

Ennék meggátolására a VKM nem elég erős, de a tankönyvek tartalma 
így is igazodik az állami elvárásokhoz, hiszen a protestáns értelmiség cso- 
portjai közül az államsegélyből élő tanárok voltak leginkább kézbentartha- 
tók. E tanárok ráadásul szintén fokozott állami támogatást kértek az általuk 
kiadott tankönyvekhez, sőt azt is sürgették, hogy amiképpen az állami és 
katolikus iskolák számára megszűnt a tankönyv választhatósága, olyankép- 
pen a protestánsoknál is tiltsák meg az iskoláknak, hogy mást használja- 
nak, mint a protestáns egyesület tankönyvei. 53 

Amennyiben a VKM végleg úgy döntött, hogy a bemutatott segéd- 
könyv vagy térkép színvonal tekintetében nem felel meg, vagy állam-, al- 
kotmány- és tőrvényellenes tanokat tartalmaz, az engedélyezést megtiltotta. 
Természetesen ez minden államban, és így Magyarország elmúlt évtizedei- 
ben is így volt, csakhogy közben az alkotmányosság és törvényesség tartal- 
ma változott meg. 54 

A vallások közötti béke érdekében, amennyiben a minisztérium úgy ta- 
lálta, hogy a tankönyv és a segédkönyv vallásellenes tanokat vagy vallásfe- 
lekezet ellen irányuló izgatást tartalmaz, bizottságot hozott létre a kérdés 
eldöntésére. E testület két tagját a VKM küldte ki, két tagját pedig az érde- 
kelt iskolafenntartó egyház, szavazategyenlőség esetén a VKM által kine- 
vezett elnök döntött. 55 

A bizottság döntése végleges volt, tehát nem lehetett fellebbezni sem a 
katolikus miniszterhez, sem a protestáns államtitkárhoz, sem az egyházak- 
kal külön kapcsolatban álló miniszterelnökhöz. 56 

A rendelkezés nagy jelentősége az volt, hogy az állam először lép be — 
lényegében a "3:2 arány" miatt, egyértelműen hatalmi szóval — az egyházi 
oktatás legbelsőbb ügyébe, a hitoktatásba. 57 

Kemeaes Illés egyébként javasolta, hogy a középiskolai tantervi anyag 
között a bevett vallásfelekezet vallástan anyaga is szerepeljen. Kívánatos 
ugyanis, hogy a felügyeleti hatóságok hatékonyabban ellenőrizhessék az 
egyes vallástan órákon folyó tanítást. 58 

A tanterveket az iskolafenntartó állapíthatta meg, azonban természete- 
sen a vallás és közoktatásügyi miniszter jóváhagyásával. A törvény előírta, 
hogy a tanterv a kitűzött célok tekintetében azonos az országos tantervvel, 
ez pedig nem az egyháznak kedvező irányban alakul. Ugyanis míg az 
1883-as törvény racionalisztikus célrendszerét az 1924-es a "valláserkölcsi 
nevelés" céljával egészíti ki, ezzel szemben az 1934-es cél már "a magyar 
nemzeti művelődés szellemének megfelelő általános műveltséghez jutás" 
módosítást tartalmazza, ami azt jelenti, hogy az ismeretanyag rendezéséhek 
nem hagyományos világnézeti beosztását sugallja. 59 

A hagyományos világnézeti beosztás tudniillik a materialista értékeket 
álü'tja szembe az idealistával, míg a modern "világnézeti" beosztás csak a 
nacionalista-kozmopolita ellentétpárt ismeri. Talán nem pusztán játék a 
szavakkal: a "katolikus" szó "egyetemest" jelent, tehát mindenképpen hor- 
doz és elismer értéket a nemzeten kívül, a nemzet fölött, a nemzettől füg- 
getlenül is. 60 A "protestáns" szó viszont tiltakozást, egy tiltakozó attitűdöt 
jelent, ami szintén nem a totalitárius állam eszménye. 61 Mindez persze 
nem azt jelentette, hogy az egyházak konfrontáltak az állammal, sokkal in- 
kább azt, hogy az egyházakon belül megerősödtek azok a csoportok, akik 
nem így értelmezték a felekezetiséget. Azok, akik a katolicizmust nemzeti 
vallásként akarták értelmezni, és azok, akik a protestantizmus nemzeti és 
államiul oldalát kívánták hangsúlyozni. 

A tantervnek a tanítási anyag terjedelmében meg kellett egyeznie az ál- 
lami tantervvel. Ennek fontossága elsősorban abban állt, hogy a túlterhelés 
ellen harcoló körök érdeke itt tökéletesen találkozik az ifjúságot más úton 
nevelni szándékozókkal (levente stb.). A hagyományos és az egyházi el- 
veknek megfelelő műveltségtartalom — elsősorban a latin, a görög, a vi- 
lágirodalom, a világtörténelem, az egyháztörténelem témakörben — lénye- 
gesen meghaladta az új állami tanterv műveltséganyagát. Nyilvánvaló te- 
hát, hogy amennyiben az egyház megkísérli a maga sajátos értékeinek 
megfelelő tananyagot a "kívánatosnál nagyobb mértékben" a tantervbe be- 
leszerkeszteni, akkor vagy a terjedelemre vonatkozó paragrafust kell áthág- 
nia, vagy pedig más ismeretanyagokat kell kiselejteznie, s akkor a "korsze- 
rű általános műveltség', a "gyakorlati életre nevelés" és hasonló jelszavak- 
kal dobja vissza a tervet a minisztérium. 62 

A protestánsoknál az állami tanterv már 1937-ben bevezettetett. 63 

Az iskolarendszer átalakításának kérdéseiben sem volt konszenzus az 
állam és az egyházak kőzött. Az egyházak természetesen sérelmeztek a hu- 

mángimnázium 1934-es megszüntetését. Az 1938-as állami koncepció a ne- 
velési líceumra épített kétéves tanítóképző főiskolával kívánta a tanítókép- 
zést megoldani. Ezzel a tanítóképzés speciális középiskolái, mint a közép- 
fokú iskoláztatás alsó középrétegeknek megfelelő iskolatípusa, megőrződ- 
tek. Míg a katolikus egyház e képzők fennmaradása mellett foglalt állást, a 
református konvent, ahol a tanítói csoport erősebben fejthette ki álláspont- 
ját, a középiskolára épülő tanítóképzés híve volt. 64 

A már említett tanítói hivatás órája egységes normát kívánt a tanítók 
számára megfogalmazni, ami sértette a felekezeti érdekeket, a sajátos taní- 
tói szerep megfogalmazását. 65 

Ugyanakkor a korlátozások nagy része - sem a protestáns iskolákra, 
sem a katolikusokra vonatkozóan — nem közvetlenül az őket név szerint is 
megnevező törvényekben jelent meg, hanem abban a rendelet sorozatban, 
amellyel az iskolák életét általában — együtt az államiakkal és községiek- 
kel — egyre nagyobb mértékig szabályozták. Ez a reguláció olyan terüle- 
tekre is kiterjedt, amelyek szabályozásáról a dualizmus korában még csak 
nem is álmodott senki, nem is rögzíthették tehát törvényben, hogy ilyen te- 
kintetben az egyház autonóm jogokkal rendelkezik. Ezek az önmagukban 
gyakran lényegtelen és apró kérdések — éppen lényegtelenségük miatt — 
nyugodtan megjelenhetnek a Hivatalos Közlönyben, gyakorlatilag egyidő- 
ben azzal, hogy az illetékes egyházi hatóságok megkapják a sokszorosított 
rendeletet azzal a kéréssel, hogy legyenek szívesek hasonló értelemben in- 
tézkedni. És senki nem kíván lényegtelen s apró kérdésekben konfliktust 
vállalni az állammal, a Magyar Állammal, amelyik még mindig sokkal 
jobb viszonyban van az egyházzal, mint az utódállamok bármelyike, nem 
beszélve a két pogány nagyhatalomról, a fenyegető vörös és barna veszély- 
ről... Hogy ennek "begyűrűzése" nem képtelen gondolat, azt bizonyítja a 
hitoktatók lapjának az a kitétele, hogy az egyházat számos országban, 
"holnap talán nálunk is" üldöztetések és megalázások érik. 66 

Az állami főfelügyeleti jog kiterjed olyan területekre is, melyek elle- 
nőrzése addig fel sem merült, ilyenek pl. az előkészítő és ismétlő tanfolya- 
mok. 67 A felügyeleti jog eddigi tényleges érvényesülését az akadályozta, 
hogy jelentést kérni, illetve statisztikát készíteni az állami tanügyigazgatási 
tisztviselőknek az egyházi iskolákban nem volt joga. Ezért a tisztviselő 
nem volt birtokában a kulcsfontosságú háttérinformációknak, ezért látoga- 
tásai idején jelentősen hátrányos pozíciókból indult az ezekkel magabiz- 
tosan manőverező igazgatókkal, illetve tanárokkal szemben. Ez az akadály 
most megszűnt, csak azt tartja fenn a törvény, hogy az iskolafenntartónak 
is tudomással kell bírnia ezekről a rendeletekről. 6 * A református konvent 
hiába tiltakozott folyamatosan, hiába kérte, hogy csak az iskolaszéken ke- 
resztül fordulhasson a tanfelügyelő kérdéssel az iskolához. 69 

Az iskolafelügyelet folyamatának egyik legfontosabb eleme volt a sze- 
mélyi politika. Az egyházak személyi politikájába, való állami benyomulás 
nyilvánult meg a minősítésekkel kapcsolatban kiadott rendeletekben. Ezek 

értelmében az egyházi iskolák ugyanolyan minősítési lapokat voltak kény- 
telenek a tanfelfigyelőnek, illetve a tankerületi főigazgatónak küldeni, mint 
az állami, községi stb. iskolák. Több egyházi főhatóság érezte ennek sú- 
lyát, és saját jólinformáltságának fenntartása érdekében azzal a kéréssel 
fordult a VKM-hez, hogy legalább egy lapot a tanfelügyelő, vagy a tanke- 
rületi főigazgató minősítésével kapjon vissza. 70 

Ezt a VKM teljesítette is, de azzal a kikötéssel, hogy ez nem automati- 
kusan jár, tehát ha az egyházi főhatóság nem küld plusz példányt, akkor 
nem kaphatja vissza a minősítést. 71 

Ugyanakkor a rendelet szövege és a gyakorlat egy percig sem teszi vi- 
tássá, hogy a tanfelügyelő minősítése független az egyházi főhatóságétól és 
az egyháznak nincs is hivatalos módja ennek a minősítésnek egészen a mi- 
nisztériumig való végigfutását megakadályozni. 72 

A tanítóképzők - zömében egyházi intézmények - személyi állomá- 
nyának felmérése a VKM kulcsfontosságú érdeke volt. Ezért külön - bi- 
zalmasan — bekérette a tanítóképző intézeti felekezeti tanárok minősítési 
lapjait. Ez akkor tesz szert nagy jelentőségre, amikor az 1938-as átszerve- 
zés során a tanítóképzők egy részét az állam halálra ítéli. 73 

Jellemző eset, hogy amikor egy római katolikus tanítót megintettek a 
VKM -bői s fegyelmivel fenyegetőztek, a tankerületi főigazgató - az 
egyébként pap, Kemenes Ülés - irattárba téteti a VKM levelét annak elle- 
nére, hogy a VKM illetékes fogalmazója még meg is erősíti: szó szerint 
kell azt továbbítani. Kemenes megjegyzése az volt, hogy „Miniszter úr hit- 
felekezeti tanító ellen fegyelmit nem indíthat. Ebből botrány lenne. Vele 
szemben minden fenyegetőzés céltalan és tárgytalan.'' 74 

A jelenség két szempontból is érdekes. Az egyik az, hogy a minisztéri- 
um központi gárdája oly mértékig át van már hatva az egyházi autonómia 
korlátozásának szándékától, hogy észre sem veszi, tételes törvényekbe üt- 
közik. Másrészt, hogy ennek a központi akaratnak a végrehajtására — az 
egyházakkal szemben — még az egyébként tökéletesen működő tankerületi 
főigazgatói rendszer sem alkalmas. (Egy katolikus paptól nehéz egyházel- 
lenes intézkedéseket elvárni.) Hasonlóképpen Kemenes a VKM helyett 
Hanauer püspöknek küldte meg egy igazgató R.R. római katolikus hitok- 
tató elleni panaszait. (A bitoktató hazafiaüan kijelentésekkel illette 
Hunyadi Mátyást és Kossuth Lajost, leszólta a Gömbös-kormányt, Horthy 
halálát híresztelte, a tanári szobában Ottó király közeli eljövetelét hirdette, 
sőt Szily államtitkárt gaznak nevezte; a nyilvánvaló politikai vádak mellé 
még néhány más is csatlakozik, a túl hangos beszédtől a homoszexualitá- 
sig.) 75 Nyilvánvaló, hogy bárki más, legyen akár testnevelő, akár történe- 
lem tanár, legyen háborús rokkant vagy más kivételezett, ezekért a monda- 
tokért fegyelmit kapott volna. 76 

így azonban az egyház keretén belül maradt az ügy, s felettesei ugyan 
nem dicsérték meg ezért R.R-t, de a legitimizmus, a VKM vezetőihez való 

rossz viszony mégiscsak enyhébb megítélés alá esett. Még elvi kérdések- 
ben is előfordult, hogy Kemenes, ha burkoltan is, de védte az egyházat. 77 

Az állam ugyanakkor törekszik arra, hogy ahol a kinevezés hagyomá- 
nyosan az egyház kezében volt, ott személyi javaslatokkal érvényesítse be- 
folyását, ami a főkegyúri jog egyik dj formájának is tekinthető. 

Az államsegélyben részesülő - mint láttuk, majdnem mindenki az — 
tanítók és tanárok ellen fegyelmi eljárást kezdeményezhetett a miniszter a 
felekezeti főhatóságoknál. Az államsegélyt még akkor is felfüggeszthette, 
ha az egyházi tanács ítélete felmentő volt, viszont az egyházi bíróság 
ítélete csak a VKM jóváhagyása után vált végrehajthatóvá. 1931 óta 
nyugalomba helyezés, ül. a nyugdíj mértékének kérdésében is olyan 
bizottság döntött, amelyben a többség a VKM kezében volt. 79 

A VKM - mivel "több felől" kérdést intéztek hozzá - szemmel 
láthatóan az autonómia védelmében, ületve a totális állam kiépítésének 
nyüt szándékával, elvüeg is hajlandó kimondani: „az idézett törvénycikkek 
módot és lehetőséget nyújtanak számomra az állami főfelügyelet! jognak a 
kiküldött kormányképviselők títján, az eddiginél hatékonyabban való gya- 
korlására". 80 

Az állami főfelügyelet hatékonyságát tehát leginkább az általános tan- 
ügyigazgatási változásokon keresztül érthetjük meg. 

Az iskolalátogató feladata az egyházi iskolák esetében ugyanaz, mint 
egyéb vonatkozásban, tehát nagyságrendileg más és több, mint az iskolalá- 
togatók eddigi feladata volt. A látogató a gondokról már maga is figyel- 
meztette az iskolák igazgatóit ül. tanárait — ezeket a figyelmeztetéseket 
jegyzőkönyvezték is — , és a problémák ismétlődése esetén a tankerületi 
főigazgatók általános befolyása akkora volt, hogy jobban megérte néha 
egyet nem értés esetében is engedni, mint a rosszindulatot a tanügyigazga- 
tási apparátusban felkelteni... 8 * 

Klebelsberg már 1924-ben elrendelte, hogy a Nemállami Tanszemélyzet 
Országos Nyugdíjintézete részére a tanintézetek fenntartója évente küldjön 
jelentést. 82 

Ennek hiányosságára hivatkozva Hóman megszigorítja a felügyeletet: 
„a tankerületi főigazgató fokozott mértékben ügyeljen arra*, hogy a bejelen- 
tési kötelezettségnek a hatásköre alá tartozó minden tanintézet fenntartója 
szabályszerű időben eleget tegyen". 83 A továbbiakban leszögezi (és ez már 
nem az 1924-es rendelet megerősítése, hanem az új idők szelleme): „a be- 
jelentések valódiságát intézetenként vizsgálja felül", azaz mostmár külön 
eljárás is szükséges, nem bíznak meg a mellékelt éves értesítőkben. 84 

A minisztérium szigorúan tiltja, hogy az iskolák hozzá terjesszék fel a 
kimutatást és az értesítőket, hiszen kulcsfontosságú, hogy az ellenőrzést a 
viszonyokat valóban ismerő főigazgatóságokon végeztessék el. 85 

A bejelentést el nem végző iskolafenntartók feltétlen feljelentését úja 
elő, hogy ellenük megfelelő retorzióval lehessen fellépni. „A nyugdíjinté- 
zet kötelékébe azok a tanintézetek is tartoznak, amelyekben a szerzetesren- 

di alkalmazottakon kívül bármily elnevezéssel világi alkalmazott is műkö- 
dik. Ennélfogva ilyen tanintézetekre nézve is tartozik a fenntartó bejelen- 
tést tenni." 8 * Az ellenőrzöttségen kívül ez kétségtelenül a szociálpolitikai 
gondolat érvényesülésének a jele, hiszen míg 1924-ben nem minden intézet 
tartozik a nyugdíjintézetéhez, mostmár valamennyi. 87 

Ezáltal az információs szempontból az állam elől legzártabb elemek, a 
kimondottan szerzetes gimnáziumok is ellenőrizhetővé váltak, hiszen 1-2 
világi alkalmazott mindenütt akadt. 88 

A már bemutatott széles ellenőrzés elemei közül utalunk arra, hogy az 
egyházi iskoláknak eddig nem kellett értekezleti jegyzőkönyvet beterjeszte- 
niük, ezután ez kötelező volt, s a főigazgató a jegyzőkönyvi határozatokkal 
szemben felléphetett. Ilyen autonómia korlátozó intézkedés a könyvtárak 
ellenőrzése. Szóltunk már a testneveléssel, leventeoktatásai kapcsolatos 
problémákról. A tanügyigazgatás különmegbízottja és a testnevelési felü- 
gyelőnek alávetett testnevelésoktató egyaránt megbontotta az egyházi isko- 
lák belső hierarchikus rendjét. Az órák tartalmával és vezetésével kapcso- 
latban egyaránt számos határozott instrukciót kaptak az állami iskolalátoga- 
tóktól a szaktanárok. Az állami kinevezési jogkör szélesedése is ide tarto- 
zik, pl. az, hogy a VKM a jogszokást megváltoztatva, 1937-től a helyettes 
tanárok kinevezési jogával is élt. Az apparátus a szerzetes tanárok állásvál- 
toztatását túl szabadnak találta, ezért a soronkívüli — költözködési — ál- 
lamsegély utalványozást megnehezítette. 89 

Kemenes Illés az OKT egyik ülésén azt is javasolta, hogy terjesszék ki 
a kormányképviselő jogkörét a magánvizsgálatok fokozottabb ellenőrzésé- 
re. Imre Sándor alig tudja ezt megakadályozni. Érvelésében eljut a "ki- 
mondhatatlan" határig: „azt a gyanút ébresztené az egyházi hatóságokban, 
hogy az állam az ő rovásukra ki akarja terjeszteni jogkörét". 90 

A pécsi püspök az 1937. március 17-i püspöki értekezlet elé terjesztette 
panaszát, hogy a VKM megerősítette a baranyai tanfelügyelő tilalmát ar- 
ról, hogy tantestületeken kívül álló egyének az elemi iskolai Szívgárdát ve- 
zethessék. 91 

Ennek a rendeletnek megváltoztatását kérte az esztergomi érsek, mond- 
ván, hogy a Szívgárdát egy 1925-ös rendelet már engedélyezte az állami is- 
kolákban is. Maguk a hitoktatók ezt a munkatöbbletet nem bírják, ezért 
kérnek fel másokat a segítségre. 92 

Serédi Jusztinián hangsúlyozta, hogy itt nem indokolt a külső szemé- 
lyek befolyásától való aggodalom, mert a Szívgárda vezetője továbbra is a 
hitoktató maradna. 93 

A baranyai tanfelügyelő egyébként református és evangélikus iskolák- 
ban imaóráknál, vallásos óráknál az egyházközösség világi tagjainak sze- 
replését engedélyezte, méltánytalan tehát a katolikusoktól ezt a lehetőséget 
megvonni. 4 / 

Az ügy véleményezésére felkért tankerületi főigazgató sajátos kompro- 
misszumos utat keres. Hangsúlyozza, hogy „a Szívgárda tömegakció, és 

nemcsak az elitjét szedi össze a tanulóknak, mint pl. a kongregáció", ezért 
szükség van külső munkatársakra, azon elvi álláspontjának fenntartása mel- 
lett is, hogy a külső munkatársak igénybevétele meg nem engedhető. 95 

Valószínűleg nem véletlen azonban, hogy ezek az ellentendenciák — a 
katolikus érdekek védelme az állami akarattal szemben — csak a katolikus 
tankerületi főigazgató és a katolikus egyház kapcsolatában érvényesülnek. 

A protestáns iskolákkal szemben már egészen félelmetesen működik az 
iskolafelügyelet űj szisztémája, s a protestáns főigazgatók sem sokkal lá- 
gyabb szívűek. 

A tanügyigazgatás tisztviselői között egyébként lényegesen kevesebb a 
református, nem beszélve az evangélikusokról, akik magasabb fizetési osz- 
tályokon, jelentősebb pozíciókban csak elvétve fordulnak elő. A reformá- 
tus tanítók kisebb számban kaptak iskolafelügyelői megbízásokat, így ki- 
sebb eséllyel kerülhettek a VII. fizetési osztályba is. 96 

Egy katolikus tankerületi főigazgató megbízott egyes tanárokat, hogy 
figyeljék meg református gimnáziumokban tanító kollégáikat, az egyházi 
hatóságok, sőt az igazgató tudta nélkül. A megbízottak részletes jelentések- 
kel szolgáltak gyanútlan kollégiáikról. Negatívumaik között a legritkább 
esetben szerepelnek a "nemzethűséggel " kapcsolatosak, de annál gyakrab- 
ban fordul elő a modern módszerekben való hiányosság, a szelekció hiá- 
nyának vádja. 97 

Egy református tanár hiába panaszolja, hogy a diákokat is kikérdezi, őt 
pedig megalázza az iskolalátogató, választ sem kap. 98 

„Az iskolai törvénykezéssel, főként pedig a végrehajtás során kialakuló 
jogszokásokkal felekezeti iskoláink észrevétlenül államosíttarnak" —vonja 
le a végső konklúziót a dunamelléki egyházkerület. 99 

A folyamatszabályozáshoz hasonlóan jelentős a vizsgakontroll, az egy- 
házi érettségi vizsgálatok állami kontrollja. 

A középiskola érettségijére kiküldött kormányképviselő jogaihoz ha- 
sonlóan a rendelet lehetővé tette, hogy a középfokú szakiskolák képesítő- 
vizsgálataira is azonos jogú kormányképviselőt rendeljenek ki. Ennek az 
volt a nagy jelentősége, hogy a törvényelőkészítő munka üteme — a szak- 
oktatásban érdekelt körök erőteljes ellenállása és egyéb okok miatt — , a 
szakoktatás, ezen belül az egyházi szakoktatás törvényes rendezése még 
meglehetősen messze volt, ennek ellenére lehetővé kellett tenni, hogy a fe- 
lekezeti szakoktatást is ellenőrizhesse az állam. 100 

A női felekezeti kereskedelmi szaktanfolyamok vizsgálatainak elnökét 
az 1935-ös törvény értelmében az illetékes egyházhatóságnak kellett kikül- 
deni, de a főigazgatónak is szakbiztossal kellett képviseltetnie magát. 101 

A szakbiztosnak jelen kellett lennie a vizsgálat alatt, meg kellett tekin- 
tenie az írásbeliket. 02 A szóbeliken minden tanulóhoz, minden tárgyból 
kérdéseket intézhetett, beleértve az olyan felekezeti autonómiát nyilvánva- 
lóan hordozó tárgyakat, mint a magyar irodalom, a történelem stb. 103 

A szakbiztos részt vett az érettségi bizottság tanácskozásain is. Ameny- 
nyiben úgy találta, hogy valamely rendeletet, vagy központilag szabályo- 
zott követelményszintet a vizsgák során nem teljesítettek, akkor ezek telje- 
sítésére a vizsgálat elnökét felkérte. 104 Annak pedig tudnia kellett, hogy a 
kérés nem teljesítése esetén jegyzőkönyv készül, jelentés megy a tankerüle- 
ti főigazgatónak, akinek viszont már valódi, a minisztertől átruházott főfe- 
lügyelet! joga volt. 105 

Ebben az esetben is nyilvánvaló, hogy a tankerületi főigazgatók szintjé- 
nél lejjebb semmiképpen nem jutott az egyházzal való lehetséges konflik- 
tus, de mint döntéselőkészítő fórum a mindenkori iskolalátogató itt is nagy 
befolyással rendelkezik. 106 

Bármiféle szabálytalanság eseten — és mivel a szabály egyre több, ez 
évről évre kisebb mozgásteret enged — a kormányképviselő köteles az 
érettségi bizonyítvány vagy képesítőlevél kiadását a miniszteri döntésig fel- 



A VKM előre látta, hogy amennyiben a kormányképviselő a bizonyít- 
ványokat alá kívánná írni, akkor az egyházi hatóságnak elvi aggályai tá- 
madnának. Ez ugyanis nyilvánvalóan rombolta volna az egyház tekintélyét 
és befolyását. lor 

Az állam célja pedig nem az egyház tekintélyének a hívek előtt való 
csökkentése volt, hanem, hogy ennek a tekintélynek minél több megnyilvá- 
nulása fölött ellenőrzést nyerjen. 109 

Pontos volt, hogy az egyház és a totális (irányba tartó) állam nyilván- 
való ellentéte nejelenjen meg a lakosság előtt. Az állam csak olyan lépése- 
ket tehetett, amelyek - a maga keresztény jellegének feltétlen hangsúlyo- 
zása mellett — csak az egyháznak az államhoz viszonyított autonómiáját 
szorítják vissza, s azt is inkább valójában, mint külsőségeiben. 110 

A tankerületi főigazgató az egyházi és állami-községi iskolákra vonat- 
kozóan 1937-tól kezdve egységesen terjesztette fel a kormányképviselők 
küldésére vonatkozó javaslatát. 111 

A római katolikus középiskoláknál és a felsőkereskedelmi iskoláknál az 
írásbeli érettségi tételek kijelölési joga — amelyet az 1936-os rendeletek 
szerint még a tankerületi illetve szakfőigazgatók gyakoroltak — az illetékes 
egyházi hatóságokat illette meg. Ezzel egy érezhető ponton növelte az egy- 
házi autonómiát. 112 

Ugyanakkor az egyházi hatóságokhoz intézett levelekben a VKM arra 
kérte őket, hogy a vizsgálati elnököknek a részükről való kiküldésekor ve- 
gyék figyelembe az állami tankerületi főigazgatóval rendeletben közölt 
szempontokat és a kiküldött vizsgálati elnökök nevét, foglalkozását és ké- 
pesítését mielőbb, de legkésőbb egy hónappal az érettségi előtt neki jelent- 
sék be. 113 

Ezzel ügy tűnik — noha bizonyos engedmény árán — végeredményben 
fokozta az egyházi iskolák ellenőrzését, az egyház káderpolitikáját ellenőr- 
zése alá vonta. 114 

A kérdésnek az ad különleges fontosságot, hogy az 1934-es középisko- 
lai törvény értelmében az érettségi nem, csupán a bizottság külön döntése 
képesít egyetemi felvételre. A dolgok természeténél fogva az érettségi fo- 
lyamán a helyi szaktanárok és diákok kapcsolata erőteljesebben érvényesül- 
hetett, mint a bizottság elnökének befolyása. 115 A bizottság külön mérle- 
gelése viszont — amely az egyes szaktárgyakban nyújtott teljesítmény 
"felett" áll - fokozottabban juttatta érvényre a kiküldött állami elnök 
magasabb szempontokat érvényesítő befolyását. 116 

Kétségtelen tény, hogy az egyházi iskolák érettségije tárgyában közel 
sem olyan egyértelmű és lendületes az áttörés a jól ellenőrző ttség felé, 
mint általában a felügyelet egészében. Ez, s különösen a túl gyors 
intézkedések utáni visszalépések mutatják, hogy az egyház jelentős tartalé- 
kokkal rendelkezik, a totalitarizmus és konzervativizmus között ingadozó 
állam bizonytalanságait is jobban képes meglovagolni mint a tanári körök, 
amelyek a miniszterelnök és a kormánypolitika változásaitól függetlenül 
kénytelenek eltűrni az iskolai és tanári autonómia folyamatos visszaszorítá- 
sát.^ 

Persze az is figyelemre méltó, hogy az egyház ezt az ellenállást elsősor- 
ban ott tudja kifejteni, ahol a kérdés a leglátványosabb, azaz az érettségi 
kapcsán. S az államnak — nem győzzük hangsúlyozni — nem az egyház 
látványos visszaszorítása, hanem a mindennapi iskolai élet ellenőrzése a 
célja... 118 

Az is egyértelmű, hogy a legerősebb beépített biztosítékokkal rendelke- 
ző katolikus egyház jobban tudja védeni érdekeit, mint a többi felekezet. S 
mivel autonómiája eleve kisebb is volt, mint a protestánsoké, ezért "a kato- 
likusokhoz való viszony szintjén egyenlősíteni" programja elfogadható 
kompromisszum volt a jobboldali erőknek is. Ezt nyilvánvalóan előre látja 
Hóman is, ezért számos katolikus erőt megnyer az ügynek: tankerületi fői- 
gazgató lesz, illetve marad a katolikus irodalom érdemeit a korábbi hagyo- 
mánynál erőteljesebben kidomborító Pintér Jenő, a középiskolai tanáregye- 
sület élén álló Kisparti János, a szerzetes Kemenes Illés. Egyházi iskolai 
személyiségek is kapnak tanulmányi felügyelői megbízást. 

Érzésünk szerint az egyházi oktatás betördelése éppen ügy megkezdő- 
dött, mint a községi oktatásé. Autonómiája folyamatosan csökkent, és az 
államsegélyre szoruló tanári csoportok és a tanügyigazgatás koalíciójával 
szemben az egyházak vezetői nem akarták, nem merték a hívő társadalom 
segítségét kérni, ezért e folyamatok szükségszerűen vezettek — már a 
negyvenes évek első felében - az egyházi iskolák feletti teljes állami kont- 
roll, illetve az iskolák — szakmai frazeológiával megindokolt — államosí- 
tása felé. 

A magánoktatás és a tanügyigazgatás 



A nem állami, nem egyházi és nem községi fenntartású iskoláknak három 
csoportja alakult ki: az uradalmi, az egyesületi és társulati, valamint a tu- 
lajdonképpeni üzletszerű magániskolák. Az uradalmi iskolák kizárólag nép- 
iskolák voltak. A másik két típus eredetileg leginkább az óvodaállításokkal 
tűnt ki, ez volt a legkevésbé "lefedett" terület a XIX. század közepén. 

A tanügyigazgatás egyes magániskolákat hitfelekezeti vagy községi jel- 
leggel ruházott fel, ezt a kedvezményes pozíciót általában az uradalmi is- 
kolák szerezték meg. 

A magyar liberális joggyakorlat azt a feltételt szabta magániskolák fel- 
állításhoz, hogy az iskola vezetője az illető iskolafajra szóló oklevéllel ren- 
delkezzék. Ha az iskolafenntartó nem szakember, ilyen személyt alkalmaz- 
nia kellett. 

A társulati iskolákat alapvetően üzleti vállalkozásokként kezelték, míg 
az egyesületet olyan társulásként, amely kifejezetten iskolafenntartási cél- 
ból jött létre. 

Társulati iskola volt például a bányatársulat iskolája, egyesületi iskola a 
Julián egyesület. A példából azonnal világos, hogy a bányatársulati iskola 
sem valódi üzleti vállalkozás, hanem az adott települést uraló gazdasági ha- 
talom egyik munkásjóléti, munkaerőmegtartó intézkedése, ezt a kor mégis 
üzleti vállakózásként kezelte, ellentétben a politikai célokat szolgáló Julián 
iskolával (a nyelvhatár védelme a Trianon előtti Magyarországon). 

A magániskola létesítésének materiális feltételeit a tanügyigazgatás bí- 
rálta el. Ha nem külföldiek részére fenntartott iskoláról volt szó — a 
Német Birodalom létesített ilyet a nagyszámú magyarországi német állam- 
polgár számára — , a tanügyigaza tás megkövetelte, hogy a tanárok magyar 
állampolgárok legyenek és érvényes oklevéllel bírjanak. A magániskola lé- 
tesítéséhez a VKM előzetes engedélyére volt szükség. 

Ha a tanügyigazgatás kifogástalannak ítélte az iskola működését, az 
nyilvánossági jogot kaphatott, azaz közérvényes bizonyítványt állíthatott 
ki. A nem nyilvános jogú iskolák — korabeli nevükön: előkészítő 
tanfolyamok - magántanulóként képezték növendékeiket, akik azután 
valamely nyilvánossággal bíró intézetben évenkénti vizsgákat, illetve 
érettségit tettek. 

A mechanizmusra azonban nem mondhatjuk, hogy pusztán az "output 
control" jellemző rá, mert ezekben az intézetekben is a miniszter engedé- 
lyével folyt az oktatás, és a tanügyigazgatás ellenőrizte azt. 

Működtek továbbá zugiskolák, amelyek nem rendelkeztek miniszteri 
engedéllyel. 

A kiadásokat természetes módon a fenntartó fedezte, tandíjat szedett, 
de iskolaadót nem vethetett ki. Dologi és fizetést kiegészítő államsegélyt 
magániskola is kérhetett, de gyakorlatilag tömegméretekben csak az első 
világháború előtt kaptak. 1 

A magániskolái pedagógusokat az iskolafenntartó alkalmazta, és ma- 
gánszolgálati jogviszonyt kötött velük. Ők tehát nem voltak köztisztvise- 
lők. A magániskolázás legfontosabb feltételét - még 1886-ban - megte- 
remtették, kimondva, hogy a népoktatási törvény azon rendelkezése, hogy 
a néptanítókat életfogytig választják, a magániskolákra nem vonatkozik. 
Ezzel a magyar iskolarendszer elvileg "piacivá" vált. 

E liberális jogelvet a Károlyi-kormány megváltoztatta, hiszen minden- 
képpen állami védelem alá akarta helyezni azt a pedagógus réteget, amely a 
radikális eszméknek leginkább a szövetségese volt. 2 Ez azonban átmeneti- 
nek számított. 1919 után azonban - akárcsak a többi iskolafenntartónál — 
rendelet mondotta ki, hogy a magániskolái tanítókat ugyanolyan jövedelem 
illeti meg, mint a velük azonos beosztású állami tanítókat. 

1924-től kezdve e tanítók is kötelező érvénnyel a Nemállami Tansze- 
mélyzet Országos Nyugdíj intézetének tagjai lettek, s így nyugdíjukat gya- 
korlatilag az állam garantálta s nem az iskolafenntartó. 

A tanítót szintén ezidőtől kezdve csak életfogytig lehetett alkalmazni. 
Ettől kezdve a szolgálati kategóriák, azok illetményei, a rendes tanító fize- 
tési osztályaira, a várakozási időre, az előlépés feltételeire vonatkozó jog- 
szabályok megfeleltek az államiakra vonatkozőaknak. 

A VTI. fizetési osztályba VKM engedély nélkül nem léphetett a magán- 
iskolai tanító sem, hiszen ez minden iskolatípusban a tanügyigazgatás spe- 
ciális jutalomgyakorlásának eszköze volt. 3 

Noha a magániskolák saját tantervvel, rendtartással és fegyelmi sza- 
bályzattal rendelkeztek, melyeket természetesen a VKM hagyott jóvá, bi- 
zonyos esetekben a tanügyigazgatás fegyelmi eljárást kezdeményezhetett a 
magániskolái tanítók ellen. így fegyelmi eljárás indulhatott, ha a tanító vi- 
selkedésében államellenes irány, a tulajdon és házasság elleni izgatás volt 
tapasztalható. Azaz a magánoktatás alternatívája nem terjedhetett ki a fenn- 
álló államrenddel szembenállók kiszolgálására, pl. nem lehetett legitimista 
vagy köztársasági eszmék szolgálatában álló magániskolát szervezni, nem 
terjedhetett ki a rendszer szocialista álláspontról történő bírálatára és vé- 
gül, de nem utolsósorban nem képviselhette a magánélet egyik legfonto- 
sabb polgári kategóriájának, a válásnak a jogosságát. 4 

A magániskola megszüntetése sem a fenntartó kizárólagos joga. Ha a 
magánnépiskola fenntartását — a tanügyigazgatás megítélése szerint - tan- 
ügyi érdek követelte meg, akkor kötelezni lehetett a fenntartót, hogy a 
megszüntetéstől álljon el.* 

A dualizmus korában és a húszas években magántanulók előkészítését 
vizsgára — ha nem saját intézetbeli vizsgáról volt szó — a tanárok, tanítók 
vállalhatták. Az értelmiségi munkanélküliség hatására a 3842/1933.SZ. 
VKM rendelet ettől eltiltotta őket. A döntésben szfcrepet játszottak a sze- 
lekciós szempontok is. 

A magántanulók esetében a szülőnek kötelezettséget kellett vállalnia, 
hogy a gyermek házi nevelést fog kapni. (Itt nem írták elő, hogy a házine- 
velő csak pedagógus lehet.) 

A magániskolákat azonban az érinti, hogy a magánintézet igazgatójától 
a szülő általában igazolást vitt, hogy oda a gyermeket felvették. Ennek 
megkövetelése gyakorlatilag lehetetlenné tette, hogy a magániskolák kettős 
könyvelést vezessenek, azaz, hogy a tanfelügyelőt ne pontosan tájékoztas- 
sák a diákok számáról és kilétéről. 

A magániskolázás nem lehetett a világnézeti szabadság fenntartásának 
teljes értékű eszköze, hiszen az ünnepi és a vasárnapi istentiszteleteken 
való részvétel kötelező volt. A magánvizsgálaton az illetékes lelkészi hiva- 
tal igazolta, hogy a tanköteles ezeken részt vett, ennek elmaradása esetén a 
nyilvános iskolalátogatás alóli felmentést nem hosszabbították meg. 

A magánvizsgálatok elleni fellépés részeként még 1920-ban döntés szü- 
letett arról, hogy a magántanulót érintő iskolaszéki, gondnoksági döntése- 
ket, tanítótestületi döntéseket a tanfelügyelővel jóvá kell hagyatni. 6 

Az 1-6. osztályban való magánvizsgálatra az engedélyt a tanfelügyelő 
adta meg, a 7-8. osztályos magánvizsgálatra viszont már a tankerületi fői- 
gazgató. Utóbbi csak a tanköteles koron túl lévőkre vonatkozott, a normál 
korú diákok ilyen engedélyt nem kaphattak. 7 

A keretfeltétel ismertetése után kíséreljük meg statisztikailag megvizs- 
gálni, mi volt a magánoktatás jelentősége. 

A magánoktatás helyét és funkcióját leginkább úgy határozhatjuk meg, 
ha megvizsgáljuk, hogy meghatározott társadalmi csoportok szerveznek-e 
önmaguknak magániskolát, illetve a magániskola-nem magániskola törés- 
vonal egybeesik-e az uralkodó körök-alternatív erők törésvonallal. 

A korabeli statisztikai adatokból kitűnik, hogy az első világháború előt- 
ti Magyarország egyik legfontosabb társadalmi osztóvonala - a nemzetisé- 
gi — mentén a nemzetiségek óvodaszervezési akciói sokkal inkább a fele- 
kezeti óvodaállítási lehetőséget használták ki, mint a társulati-alapítványi- 
magán tehetőséget. 

A másik feltevésünk az lehet, hogy az erősebben polgárosult városi 
polgárság, a zsidó középosztály hoz létre magáncélú intézeteket, hogy ott 
jobb minőségű oktatást kapjanak gyermekei. 

A kisdedóvodákban egy okleveles egyénre eső gyermekek számát kell 
ezért megvizsgálnunk az említett háromféle magánóvodában, s kontrollcso- 
portként megvizsgáljuk az izraelita, a katolikus, a községi, az állami adato- 
kat; magán: 67,3, alapítványi: 102,9, társulati: 79,3, izraelita: 69,5, kato- 
likus: 114,7, községi: 92,3, állami: 81,2. 

A magánintézetek klasszikus tulajdonságát, az alacsonyabb tanulólét- 
számot csupán a tulajdonképpeni magánóvodák teljesítik, a társulatiak 
nagyjából az államihoz, községihez hasonló szintet tudnak elérni. Az ala- 
pítványi iskolák helyzete a felekezeti iskolákéhoz hasonló. 

Igaz-e mostmár az, hogy a zsidóság iskoláztatási stratégiájának a köz- 
ponti eleme a magánintézmények fenntartása? 

A számok azt mutatják, hogy a polgári-izraelita népesség iskoláztatási 
stratégiájában kiemelten előnyben részesítette a magániskolákat, s viszony- 
lagos előnyben az alapítványi-társulati iskolákat. A zsidó lakosság megha- 
tározó tömege azonban a községi és állami iskolákba-óvodákba járatta 
gyermekeit. 

A nagyvárosokban nem jellemző, hogy a zsidóság magániskolába járat- 
ná gyermekét. Az országos adat - e néhány ezer fő - zömében a kisebb 
vidéki városokból, nagyközségekből jön össze. A nagyobb településeken 
ugyanis a község, az állam vagy a hitközség állít fel iskolákat. 

Mi a helyzet a két világháború között? 8 

A magániskolák tanítói valamivel jobban képzettek. Az 1934/35-ös ta- 
névben az elemi iskolákban italában a tanítók 2,6%-ának van magasabb 
képzettsége mint tanítói oklevél, a magánnépiskolákban viszont 13,8%- 
nak. A magánpolgárikban 9,7%-nak van középiskolai tanári oklevele, míg 
az átlag 8,9%. 

A kor gondolatvilágában a magániskola fogalomhoz igen erősen a zsidó 
fogalom asszociálódott. A zsidóság viszonylag magas aránya a férfi tane- 
rők többségére nézve egyszerűen nem igaz, a női tanerőknél már sokkal in- 
kább. Az izraelita hallgatók aránya szintén nem tekinthető különösen 
magasnak. 

A magántanulók képzése sokkal lényegesebb formája a magánoktatás- 
nak, mint magániskolák fenntartása, hiszen pl. a polgárisok 6,7% -a, a kö- 
zépiskolások 5,6% -a magántanuló volt. A magánoktatás informális súlyá- 
ról jó képet kaphatunk, ha a magántanárok számát megvizsgáljuk. 

A magánszférában vagy hatezer tanár és tanítónő tevékenykedik, ami a 
negyvenezres magyar pedagógustömeg igen jelentős százaléka. A magán- 
oktatás más struktúrájú tevékenység, mint a közoktatás. Részletesebb bon- 
tásunk a nevelők és korrepetitorok rétegéről van, 1207-en tevékenykednek 
a megyékben és 2540-en a városokban, ebből viszont 2146-an Budapesten. 
A látszat szerint tehát a magánoktatás részben a speciális budapesti közélet 
és társadalom része, részben viszont az igazán vidéki úrigyerek életformá- 
jához tartozik hozzá. 

A budapesti nevelőkből 1612, a vármegyékből 1877 végzett főiskolát. 
Funkciójuk nyilván leginkább a nyelvoktatás, e rétegben a legmagasabb az 
idegen anyanyelvűek aránya, csupán 1651 magyar anyanyelvű, 1937 né- 
met, 6 szlovák és 153 egyéb. Minden más foglalkozásnál kisebb hányaduk, 
csupán 1844/3747-ed részük, azaz 49,2%-uk született a történelmi 
Magyarország és Horvátország területén, a többi külföldön. ■ 

A 3128 magántanár és magántanító közül 494, azaz 25% volt zsidó, ez 
az arány többszöröse a zsidó tanítók 9,9, ül. a zsidó tanárok 9,6 %-os ará- 
nyának. E réteg és így az általuk gyakorolt magántanítás szellemisége min- 
denképpen liberálisabb volt, mint az iskolai tevékenységé. 

Összefoglalóan megállapíthatjuk, hogy a nyugatihoz hasonló módon és 
mértékben nem volt ugyan jellemző a magánoktatás, de a nem magánisko- 
lákba iratkozott magántanulók aránya, a magántanárok magas száma, s 
végül az itt nem részletezett hirdetéskínálat azt mutatja: van bizonyos piaca 
a magánoktatásnak Magyarországon. 

Ebbe a helyzetbe mindenféle totális ellenőrzést kívánó hatalomnak bele 
kellett volna avatkoznia. 

Hóman Bálint a parlamentben elvileg is kimondta, hogy a magán- illet- 
ve társulati iskolák fenntartásával nem ért egyet, további magániskolákat 
nem fog engedélyezni. 9 

A magángimnáziumok valóban útjában állottak a nemzeti nevelés egy- 
séges irányításának, annak ellenére, hogy ezekben a főigazgató ugyanolyan 
lehetőségekkel rendelkezett, mint az államiakban. 

A budapesti magángimnáziumok otthont adtak azoknak a társadalmi 
elemeknek, akiket az állami gimnáziumokból a kor egyre erősödd antilibe- 
rális, antiszemita hangulata kiszorított. Ezekben a gimnáziumokban egyéb- 
ként az osztálylétszámok általában alacsonyabbak voltak, a szertárak ha- 
sonlóképpen vagy valamivel jobban felszereltek, tanári karuk meglehetősen 
jól képzett volt. Mindezek a körülmények lehetetlenné tették, hogy hagyo- 
mányos pedagógiai értékekre hivatkozva bárki beléjük köthessen. Pintér 
Jenő főigazgató az 1936-os intézkedések után sem talál sokkal több kivetni- 
valót az intézetekben, minden alkalommal a nyilvánossági jog meghosszab- 
bításátjavasolja. 10 

A magángimnáziumok közül egyértelműen szerencsésebb helyzetben 
voltak a budapestiek, mint a Budapest-környékiek, amelyek Kemenes Illés 
alá tartoztak, vagy mint az egy-két elszórt vidéki magángimnázium és ma- 
gánpolgári. 1 1 

A kormányzat, noha az iskolák megszüntetését nem próbálta meg ke- 
resztül vinni, egyre nagyobb mértékben szólt bele a magániskolák életébe. 
Szemben az egyházi iskolákkal, melyeket legalább néhány ponton védett 
valamelyest az autonómia, saját tankönyveikből taníthattak stb., a magán- 
iskolák pontosan annyira ki vannak szolgáltatva az állami akaratnak, mint 
az állami iskolák, hiszen velük szemben egészen közvetlen a tankerületi fő- 
igazgató rendelkezési joga. 12 

A gyakorlatban ezeket az iskolákat fokozottan érinti a keresztény nem- 
zeti szellem erőszakolása, a tanárok és diákok politikai ellenőrzése, a libe- 
rális tankönyvek lecserélése. 

A magániskolák autonómiájának korlátozására már a tanfelügyeleti sza- 
bályok elég nagy csapást mértek, s ez a hátrányos helyzet fokozódott, ami- 
kor a fenntartók és hitoktatók közötti jövedelmi súrlódásokat általánosság- 
ban rendezték azzal, hogy azoknak ugyanolyan összegű óradíjat fizessenek, 
mint az állami népiskolákban. (Ahol pedig háromszor-négyszer annyi diák 
jut a hitoktatóra.)! 3 

Ez az intézkedés a tanulókhoz és az iskolákhoz intézményesen legköze- 
lebb álló személyeket kívánta megnyerni, s nem is sikertelenül, mint ahogy 
ez a hitoktatói szövetség megnyilatkozásaiból is kitűnt. 14 

A tankerületi főigazgató hatáskörébe utaltak eddig abszolút ellenőrizet- 
len területeket, mint a zeneiskolák és zenetanfolyamok szervezett igazgatá- 
sa és felügyelete. Eddig ezt a jelentős részben magánszférában zajló okta- 
tást a művészetpolitika eszközeivel és módszereivel indirekten irányították. 
Az új rendelkezés a többi iskolához hasonló módon közvetlen ellenőrzés 
alá vonja a zeneoktatást is. 15 

A magániskolákkal szemben a nyomás tipikus lehetősége volt, hogy a 
PM 1936. november 30-i rendelete szerint egy magántanintézet csak akkor 
forgalmi adó mentes, ha a tankerületi főigazgató igazolja közérdekűségét 
és nyilvánosságát. A közérdek alatt a PM szerint az értendő, hogy az illető 
községben, városban azonos típusú tanintézet nincs. 16 

A magángimnáziumok egyébként fokozott főigazgatói ellenőrzés alatt 
állottak, csak főigazgatói engedéllyel vehettek át más gimnáziumból tanu- 
lót stb. A magángimnáziumok egy része — például a Wagner Manó — 
nem örvendett a legnagyobb népszerűségnek egyetemi körökben, egy tanu- 
lójuk felvételét az egyetem elutasította, sőt az egyetem egyik tisztviselője 
"hírhedt "-nek nevezte a gimnáziumot. 17 

A társulati iskolák ellenőrzésére a VKM nem találta elégnek a tankerü- 
leti főigazgatók megbízhatóságát és határozottságát sem, ezért 1937-ben 
már külön tanügyi tanácsost küldött ki a felülvizsgálásukra. 18 

A magániskolák elleni fellépés — hasonlóan a VKM annyi más intézke- 
déséhez — nem csupán az altemativitás csökkentését szolgálja, hanem a ra- 
cionalizálást, a nyerészkedés visszaszorítását, az uradalmi iskolák szakmai 
ellenőrzését is. A harmincas években először vesznek elő olyan ügyeket, 
hogy uradalmi iskolában a rendes tanító intézői szerepet látott el, s helyette 
képesítés nélküli helyettest alkalmaz a gazdaság. 19 

A magánoktatást — mivel a magánoktatók tudtak annyira vigyázni ma- 
gukra, hogy a "nemzetiesség" kritériumát mindig megüssék — radikálisan 
visszaszorítani nem lehetett, legalábbis ideológiai kritériumokkal nem. A 
zsidótörvények az iskolafelügyelet szempontjából is jól jöttek, s megkez- 
dődhetett a magánoktató gárda lecserélése, az iskolák színvonalának lenyo- 
mása, a magánoktatás fokozatos felszámolása... 

A magántanulók létszámának leépítése volt a másik lehetséges csökken- 
tési mód, ezzel a tanügyigazgatási gépezet egyet is értett, hiszen a magán- 
tanulók önképzése, illetve a magántanítás gyakorlatilag ellenőrizhetetlen 
volt. Erről egy korábbi fejezetben szóltunk. 

A magánoktatás felszámolásának, visszaszorításának a része a szakokta- 
tás fokozódó állami szabályozása is, jóllehet a századvégen a már akkor 
egyre ideológikusabbá váló közoktatástól az egyre fontosabb ipari és keres- 
kedelmi szakoktatást leválasztják, s a szakoktatás irányításában a magán- 
vállalatok, érdekképviseletek szerepét megnövelik. (1900-ban a Kereske- 

delmi Minisztérium állományában működő Országos Ipari és Kereskedelmi 
Oktatási Tanács hatásköröket kap.) 20 

Az ipar a későbbiek során is válogathatott a különféle végzettségű szak- 
emberek között, a különböző iskolák között. Világosan elkülönölt egymás- 
tól alapfokon a tanonciskolái és polgári iskolai, középfokon a 
középiskolai, a felső ipariskolai, az ipari szakiskolai, a felső kereskedelmi 
iskolai, felsőfokon a közgazdasági, jogi, műszaki, kereskedelmi akadémiai 
végzettség. A magáncégek támogathatták a profiljukat viszonylag szabadon 
alakító iskolákat, pl. nyújthattak diákoknak, tanároknak ösztöndíjakat. 
Ezen kívül aránylagosan lényegesen több magán és egyesületi felsőkereske- 
delmi iskola működött, mint magángimnázium. Az ipari és a kereskedelmi 
szaktanfolyamokat, melyek hallgatólétszáma magasabb volt, mint az isko- 
larendszerű szakoktatásé együttvéve, az iskolarendszeren kívül, részben 
vállalati kontrol] alatt működtették. 

A tanügyigazgatási változások 1935-ben nagyságrendileg megnövelték 
a VKM kontrollját a középfokú iparoktatási intézmények felett, ezáltal a 
vállalatok és általában az oktatási piac befolyása visszaszorult. Az ipari mi- 
niszter viszont felállította az Ipari Tanfolyamok Országos Bizottságát, ez- 
zel a tanfolyami képzést is centralizálta. 21 

Alaposabb kutatásokkal ugyan e kérdésben nem rendelkezünk, de meg- 
kockáztathatjuk azt a feltevést, hogy a magyar nagyipar és kereskedelem 
saját intézményrendszerében végzi el mind a szakmunkások képzését, mind 
a magasabb képzettségűek konkrét középszintű feladatokra való betanítá- 
sát. Ezt a magánoktatási tevékenységet az állam fokozott mértékben kíván- 
ja ellenőrizni, egyrészt a tanoncok élet- és munkakörülményeibe, illetve 
vizsgáiba való fokozott beavatkozással, másrészt pedig az irányított gazda- 
ság megvalósulása révén, az ipari üzemek közvetlen felügyeletével. 

BEFEJEZÉS 



Az iskolapolitika összefoglalását adja Hóman 1938-as beszédébea: 

„Eszközeim ezirányban formálisak és tárgyiak. Formális eszköz először 
egy ésszerűbb iskolarendszer kialakítása. A korábbi már túlságosan tagolt 
volt és szerteágazó. Rengeteg iskolatípus volt, ezeket kellett redukálni. Két 
vonal keletkezett: a gimnáziumi és a polgári iskolára épülő gyakorlati kö- 
zépiskolai vonal, amelyek természetesen érintkeznek egymással átlépések 
által és ez a gyakorlati vonal ágazik a IV. polgári után pedagógiai, mond- 
juk általánosabb irányú gyakorlati iskolára, líceumra és a gazdasági irányú 
iskolákra, amelyek ismét a gazdasági élet számtalan szétágazása szerint 
igen sokféle színezetűek lesznek. Szóval az egyik vonalon a nyolcosztályos 
gimnázium épül a négy elemire, a másik oldalon van a négy polgári és arra 
építve a különböző szakiskolák, a gyakorlati irányú középiskola, a líceum 
és a gazdasági iskolák. 

A második ilyen formális szempont volt az irányítás és felügyelet egy- 
ségének és a különféle típusok egyöntetű igazgatásának megteremtése, ami 
megtörtént az 1935: VI, tc. végrehajtásával. 

Tárgyi eszközeink igen sokoldalúak. Először is, tekintettel arra, hogy a 
művelődés tartalma érzelmi és erkölcsi, hogy az iskola műveltségosztó in- 
tézmény, az iskolában a tanítás mellett a nevelésre is egyenrangúan súlyt 
kívánok helyezni. Biztosítani kívánom a nevelés egységét és a nevelési 
szempont fokozott érvényesítését a sokszor túltengő ismeretközlés rovására. 

A második tárgyi szempont az, hogy az oktatásban a rideg és túlhajtott 
ismeretközlés mellett az értelem fejlesztésére gondoljunk és gondolkozásra 
neveljünk, vagyis az értelmet ne csupán lexikális ismeretekkel terheljük, 
hanem valóban gondolkodóvá fejlesszük. 

A harmadik tárgyi szempont az elmélet és gyakorlat egyensúlyának biz- 
tosítása a különféle iskolatípusokban, természetesen mindenütt különböző- 
képpen és különböző mértékben, mert más a gyakorlat és elmélet egyensú- 
lya a gimnázumban és más a polgári iskolában s az arra épülő gazdasági is- 
kolában. Fel kell azonban hívnom a t. Ház figyelmét arra, hogy túlságosan 
sokat éltek és vissza is éltek nálunk a gyakorlatiasság jelszavával és sok- 
szor éppen a gyakorlatiasság jelszavával tették az iskolát ismeretközlő gé- 
pezetté, mert mindenféle gyakorlati ismereteket szorítottak bele abba a 
szűk keretbe, amelyet a gyermeki agynak kell tulajdonképpen kitöltenie. A 

túlterhelésen már a tantervben segítettünk. Ezek a tantervek most kerülnek 
kibocsátásra. 

A negyedik tárgyi szempont az általános műveltség és a szakismeret- 
közlés egyensúlya még a gyakorlati iskolában is, vagyis a gyakorlati isko- 
lákban sem szabad pusztán a szakismeretközlésre helyeznünk a hangsúlyt, 
hanem általános műveltségi ismeretekben is részeltetnünk kell cum grano 
salis az ifjúságot. 

Az ötödik szempont a nevelés és nemzetismereti oktatás egységének 
biztosítása mellett az iskolatípusok individuális célkitűzéseinek kidomborí- 
tása és a tantervnek és tanrendszemek e cél szolgálatába állítása. Ezt a tan- 
anyag revíziója által érjük el. A gimnáziumi vonalon a tudományos és el- 
méleti felső oktatás és a vezető szellemi pályák felé segítő általános mű- 
veltséget, a polgáriban gyakorlati irányú általános műveltséget — közpol- 
gári átlagértelemben - a rá épülő pedagógiai és gazdasági gyakorlati kö- 
zépiskolákban latin mentes átlagos műveltséget és nagyfokú szakműveltsé- 
get adunk már a hivatásra nevelés célzatával. Ezt kívánja biztosítani az 
1934:XI.tc. és ezt a most tárgyalás alatt lévő javaslat is. 

A hatodik szempont, amely tárgyi tekintetben jelentős, az, hogy maga a 
törvény, a rendszer, az utasítás, a tanterv nem jelent eredményt, mert a 
célkitűzés csak személyeken keresztül valósulhat meg és ezért a tanerőkép- 
zés tökéletesítésére és javítására kell a fősúlyt helyezni. Ennek megvalósí- 
tása a különböző végrehajtási utasítások, rendtartások keretében, különféle 
utasításokkal, állandó ellenőrzéssel, végül a tanító- és tanárképzés rendsze- 
rének megváltoztatásával fog megtörténni. " 

A fenti sorokbői kitűnik, a harmincas évek vezető oktatáspolitikusa vi- 
lágos és átgondolt koncepcióval rendelkezett a magyar közoktatási rendszer 
fejlesztése és reformja tekintetében. Ebben a koncepcióban a szakmai raci- 
onalitás és a társadalompolitikai célok, az ideológiai értékek igen világosan 
jelennek meg. Világosan, de nem súlyuk szerint. Nem tűnik ki, ami pedig 
— az előzőekből remélhetőleg — nyilvánvaló, hogy a harmincas évek ele- 
jén alapvető fordulat állott be a magyar közoktatásirányításban és közokta- 
táspolitikában. Fordulat a tényleges történésekben és különösen fordulat a 
teljes biztonsággal feltérképezhető szándékok világában. 

A fordulat lényege a közoktatáspolitika és az iskolai gyakorlat, a 
közoktatáspolitika és az oktatást igénybevevő társadalom megváltozott vi- 
szonyában van. 

Eddig — és ebben megegyeznek oly különböző időszakok, mint Eötvös 
és Wlassics, Trefort és Klebelsberg évtizedei - a közoktatáspolitika dönté- 
sei annyiban kerültek át az iskola belső világába, amennyire ezt a tanítók 
és tanárok, a községek és az egyházak jónak látták. Eddig alig volt mód ar- 
ra, hogy az iskola belső világába igazgatási eszközökkel hatoljon be az ál- 
lam, ellenőrizze a tanárok tevékenységét, a tanórák menetét. Eddig nem 
jött létre olyan politikai hatalomkoncentráció és olyan koalíció, amely az 
oktatáspolitika legfontosabb aktorainak bármelyikét - akár az államot, a- 



192 



kár a tanítói-tanári szakmát, akár a gyermekét iskoláztató középosztályt, 
akár az iskolafenntartókat — meghatározó helyzetbe hozhatta volna. 

A fentiekből kitűnik, hogy először a harmincas években állt elő e koalí- 
ció. A magyar oktatás történetében ekkor a pedagógiai szakmai progresz- 
szió — pl. a reformpedagógia — érdekei egybeesnek egy antiintellektuális 
indíttatású állami ideológiai offenzíva érdekeivel. Az igazgatás-racionali- 
záció — egy másik szakmai progreszió és modernizáció — érdekei egybe- 
esnek egy politikai totalitarizáció érdekeivel, egy erős ágazati szakbürok- 
rácia érdekeivel. A tanítói-tanári szakma speciális érdekei - néhány kivé- 
teles csoporttól eltekintve — egybeesnek az oktatási minisztérium élén álló 
ideológuscsoport érdekeivel, az oktatásnak — mindenekelőtt - ideológiai 
kérdésként való beállításával. Az ellenoldalon nincs és nem is lehet koalí- 
ció a különböző értelemben visszaszoruló egyházi, tudományos, liberális, 
önkormányzati, szakmai stb. körök kőzött. 

Fordulat történt annyiban is, hogy megfordult az általános politika és a 
közoktatáspolitika viszonya. Eddig mindig arról volt szó, hogy a közokta- 
táspolitika adekvát módon tükrözte a kormányzat általános szabadelvű vagy 
konzervatív politikáját. Most viszont a közoktatásirányítás előtte járt a tár- 
sadalmi-gazdasági irányítás egyéb faktorainak. Ennek oka épp a fenti sajá- 
tos koalíció. A tanügyigazgatás a totalitárius irányítás prototípusa, a köz- 
oktatásirányítás funkcionárius gárdája pedig a totalitárius állam élcsapata 
lett. Az eredetileg pragmatikus megfontolásokból meghúzott időhatár, az 
1938/1939-es év hozzásegít minket ahhoz, hogy kimondhassuk: az általá- 
nosan elterjedt nézetekkel ellentétben nem pusztán a háborús szükség és a 
rendkívüli állapot idézi elő az oktatás totális ellenőrzését, hanem alapvető- 
en a belső társadalmi mozgásfolyamatok. 

A közoktatáspolitikai döntéseknek egészen más a tartalma, mint akár a 
húszas években volt. Fordulat állott be a vallás-erkölcs, a nemzethűség, a 
honvédelmi nevelés, a történelem, az irodalom, a földrajz értelmezésében. 
A szaktárgyak — bár nevük megegyezik egy-egy tudományág nevével — 
kikerülnék a tudományos szférából, legitimációjuk, kontrolijuk egyaránt az 
oktatáspolitika alrendszerébe kerül. Az ideológiák — a nemzet vagy a val- 
lás — szintén függetlenednek a maguk ideológiai környezetétől és igazgatá- 
si úton behajtható normákká válnak. 

Néhány szót kell szólnunk a rendszer modernizációs kísérletéről is. Na- 
gyon fontos, hogy e rendszer úgy akart modernizálni, hogy éppen a nyuga- 
ti típusú társadalmi rétegeket, a liberális polgárságot, a kiskereskedői réte- 
get, a szabadfoglalkozású értelmiséget, a modern ágazatokban foglalkozta- 
tott szakértelmiséget, a kvalifikált munkásságot akarta háttérbe szorítani. A 
dualizmuskori modernizációban a "nagy nemzedék" birtokos vagy politi- 
kus fiai a polgárosult és polgárosodó rétegekkel kötöttek történelmi komp- 
romisszumot, ezért a dualizmuskori modernizáció alapvetően sikeres lett. 
Ezzel szemben 1918 után a "nagy nemzedékkel " már semmiféle kapcsola- 

tot nem tartó, állásukat és tekintélyűket veszíted uralkodó körök kötötték 
meg kompromisszumaikat, s kezdték meg a modern rétegek kiszorítását. 

Egy modernizációs logika szerint a harmincas években a reális ismere- 
tek előtérbe kerülésére lett volna szükség, több pragmatizmusra a világgaz- 
dasági válság utáni kétségbeejtő gazdasági helyzetben, ehelyett az iskola 
több ideológiát adott. Ugyezen logika szerint a szakiskolai, elsősorban a 
felsőkereskedelmis csoportok tekintélyének növelésére lett volna szükség, 
ehelyett a szakoktatás fölött is az űri Magyarország értékrendje került fö- 
lénybe. A mobilabb és rugalmasabb szabadfoglalkozású, magánalkalmazott 
középrétegek számára a tanári pálya idegen maradt, közhivatalnoki arca 
erősödött meg. A középrétegek alsóbb csoportjai számára sem volt már 
elegendő a tanítói pálya zuhanó presztízse. Polgárosítani kellett volna — az 
iskola segítségével, közhivatalnoki vagy vállalkozói készségeket biztosítva 
— a több milliós parasztságot, ehelyett csak az űri Magyarország másod- 
rendűnek kezelt, és ráadásul - mint ez 1945 után kiderült — hűtlen szö- 
vetségesévé sikerült tenni a felemelkedetteket. 

Az oktatás a harmincas évektől kezdve a magyarországi társadalomban 
túlsúlyos szerepet tölt be. Régen a hatalom alapját a föld adta, a legújabb 
korban már a hivatal. Ugyanígy: a hatalom legitimációja korábban a szüle- 
tés, a nemesség volt, most az iskolázottság bizonyos szintje. Ideológiája 
korábban a liberális államnemzet egysége volt, most az iskolában elsajátít- 
ható nemzeti gondolat. Az oktatás e speciális szerepéből akkor érkezhetett 
volna meg arányos szerepéhez, ha a központban az igények technokratikus, 
az esetleges politikai változásokat kalkuláló felmérése történik meg, ha az 
állami preferenciákat úgy jelölik ki, hogy a gazdaság, a közszolgáltatások, 
a közigazgatás érdekcsoportjai fogalmazhassák meg, milyen képzettségű 
szakembereket kívánnak maguknak. S ha mindemellett helyi szinten tole- 
rálják az oktatás igények szerinti formálódását. 

Az oktatás kiemelt jellege felerősítette azt a speciális társadalmi helyze- 
tet, hogy bizonyos rétegek nem polgári vagyonukkal vagy valós értékké 
konvertálható szakértelmükkel vettek részt a gazdasági életben, hanem 
mintegy az államtól, a politikától kapott pozíciójukkal és presztízsükkel. Az 
oktatás speciális helyzete így nem a polgárosodást segítette elő, hanem az 
ország megrekedt helyzetét konzerválta. A húszas években az állam már 
nem tud pénzzel fizetni a hozzá való közalkalmazotti hűségért, ezért isko- 
lával fizet érte: gyermekeik lehetőségeivel, értékeik kizárólagossá tételeivel 
jutalmazza meg őket. Csakhogy a kör zárt: ha a valós anyagi helyzet he- 
lyett a pozíció a fizetőeszköz, a pozíciót viszont tekintélyelvű oktatási 
rendszerrel lehet elérni, viszont az oktatási rendszerben való érvényesülés- 
hez eleve pozíció kell, és az állam már nem tud ujabb pozíciókat teremteni, 
akkor szükségszerűen az állam, illetve a már pozíciókban lévők dolga lesz, 
hogy a korábban szakértelmet ígérő helyeket is köztisztviselői típusú pozí- 
ciókká alakítsák át. Az oktatás dolga pedig az lesz, hogy a gazdasági po- 
zíciók eddigi szelekciós rendszere — azaz, a szakértelem és a vagyon 

helyébe köztisztviselői típusú szelekciós rendszert teremtsen. Azaz: állami- 
lag kontrollált szakoktatást. Szövetségben és érdekközösségben azokkal, 
akik a szakértelemtől és a vagyontól el kívánták venni a hatalmat: a zsidó- 
törvények megszavazóival. 

A harmincas években az állam egyre keményebben avatkozott bele az 
iskolarendszerbe, s ezek az akciók visszaszorítottak a többsztnűség elemeit, 
ám ennek ellentételeképpen nem fokozták a szocialitást. A modern oktatási 
rendszerekre jellemző szabadság-egyenlőség értékduállal szemben a (rela- 
tív) szabadság világa felől a változatlan, de irányítottabb egyenlőtlenség 
irányába mozdult el a rendszer. Az iskolatípusok konzerválták a magyar 
társadalom súlyos egyenlőtlenségeit, s a rendszerbe juttatott további pén- 
zek nem a korai választás ellen hatottak, hanem a nyolc elemi létrehozásá- 
val, a szakoktatási továbbtanulás lehetőségének felvillantásával még fokoz- 
ták is annak esélyét, hogy mindenki a "maga köreinek megfelelő" iskolatí- 
pust válassza. 

Ugyanakkor a modernizáció szakszerűsége, szakmai érvelése az állam 
és az dílamfilggő rétegek hatalmi expanziójának fokozódását mutatja. A 
köztisztviselők szervilizmusa a mindenkori állammal szemben egyszerűen 
annak a következménye, hogy ők maguk az állam. Nemcsak e fejezet, de a 
kötet kereteit is meghaladná az a kiegészítő elemzés, amely az államhata- 
lom expanziója okának és nem következményének látja a köztisztviselői 
hatalom előretörését. Csak óvatosan merem tehát feltenni a kérdést, vajon 
nem része-e a folyamat — azaz, a rétegérdekkel Összefonódó állami expan- 
zió - egy fordított világtörténelmi logikának: valójában talán nem (vagy 
nem csupán) a világ nemzetek közötti versenyének keretében folynak a há- 
borúk, folyik a perifériák modernizációja és rendeli alá ennek érdekében "a 
tőke", vagy "az oktatási szféra" önmagát az államapparátusnak, hanem a 
társadalomtörténeti okokból áttekinthetetlen méretű Molochhá nőtt állam- 
apparátus kívánja maga alá rendelni a gazdasági-társadalmi-kulturális élet 
folyamatait és döntéseit, s ennek kedvéért produkál diktatúrát, világhábo- 
rút, irányított gazdaságot, tervgazdaságot stb. Végűlis mindezek a folya- 
matok együttesen eredményezték azt napjainkra, hogy miközben a tőkés 
gazdaság termeli a javakat, az oktatási rendszerek, a tudásgyárak termelik 
az állampolgárokat, az anyagi és kulturális javak termelése és elosztása fe- 
lett az ellenőrzés nagy részét a gazdasági folyamatoktól független apparátu- 
sok végzik. A gazdasági és kulturális javak feletti rendelkezésről van szó, 
hiszen a modern államapparátus kvázi tulajdonosa az állami javaknak, az 
állami eszközöknek és a költségvetésnek, az iskolának és a tömegkommu- 
nikáció nagy részének. Meghatározónak tűnik a hatalmi szerepe webe- 
riánus aspektusból is, hiszen kétségtelenül a szakértelem kizárólagos bir- 
tokosaként, "optimálisan" kezeli azokat. 

Az önmagukat a szakszerűséggel legitimáló lobbyk előretörése a politi- 
kai lobbykkal szemben éppen ezért nem valamiféle "objektív jó" megteste- 
sülése a rendszerben. A hivatalnoki értelemben vett — kizárólagosságot 

követelő — szakszerűség politikai érvkészletként szolgál az alternatívákat 
felmutató szakszerűséggel, a piackontrollal és a pluralista politikai kontrol- 
lal szemben. A hivatalnoki típusú szakszerűség ideális partnere a politikai 
totalitarizmusnak. Ennek iskolapéldája a Magyary-féle szakigazgatási re- 
formkoncepció vagy az objektív népegészségügyi és szociális feszültségek- 
re adott etatista értelemben szakszerű válaszok halmaza. Továbbmenve: a 
nemzetközi totalitarizmust, a kor "vüágszellemét" tekinthetjük úgy is, mint 
a jobboldali bürokráciák egyfajta internacionáléját. A nemzeti szocialista 
populizmus is értelmezhető ügy, mint ennek a köztisztviselői expanziónak 
eszköze a piacelven vagy tradicionálisan strukturált — tehát pluralista — 
társadalommal szemben. Ez a fajta szakszerűség a modernizáció kudarcá- 
hoz kellett, hogy vezessen, hiszen miközben képes a korszerűtlen elemeket 
kiszűrni az általa ellenőrzött rendszerekből, eközben elpusztítja azokat az 
erőket és struktúrákat, amelyek őt magát megvédhetnék a kanonizációtól. 

Láthattuk, hogy a tanügyigazgatás és az egyes tanári-tanítói csoportok 
egyaránt a nemzeti ideológia mind monolitabb terjesztésében találhatták 
meg szerepüket, az állam növekvő hatalmában pedig a köztisztviselők, te- 
hát saját maguk relatíve növekvő hatalmát ismerték fel, az egyházak és a 
lakosság oktatáspolitikai tevékenységének korlátozásában pedig szakmai te- 
kintélyük kizárólagosságának biztosítékát látták. Láthattuk, hogy az egyhá- 
zak miért képtelenek az érdemi ellenállásra, hogy a protestáns egyház nem 
léphet fel a nacionalizmus ellen, a katolikus a tekintélyelv ellen. 

Mindezek az erők a nacionalista versengésben, a "ki a magyar" kérdé- 
sének ismétlődő felvetésében tették érdekeltté az oktatáspolitika aktorait. 
Az iskola az alapvető humanisztikus értékek helyett a kormányzat értel- 
mezte nemzeti értékeket közvetítette hatékonyan, már csak ezért is, mert a 
humanisztikus tárgyak tanárai számára a korszerű pedagógiai technikák át- 
vételénél a nemzeti jelszavak hangoztatása könnyebbnek bizonyult, amikor 
a tanügyigazgatás követelményeinek kívántak megfelelni. Ahol tehát a 
nemzet, mint megkülönböztetett érték áll az oktatás és nevelés középpont- 
jában, s ahol ezzel egyidejűleg nem idegzik be a társadalmi érdekek ütköz- 
tetésének technikáit, ott korlátlan út nyílik arra, hogy azok, akik magukat 
a nemzeti érdek kizárólagos hordozóinak nyilváníthatják, kontrollálhatat- 
lan hatalomhoz jussanak. Ez is közrejátszott abban, hogy az űj szellemben 
szocializált ifjabb nemzedék sokkal nagyobb arányban vett részt a szélső- 
jobboldali mozgalmakban, mint a korábbiak. 

Le kell tehát számolnunk azzal az illúzióval, hogy a több és nagyobb 
tudás önmagában a modernizáció ösztönzőjévé válhat, vagy hogy a ma- 
gasabb iskolai végzettség önmagában megvéd az antihumanista szellemi 
áramlatoktól, az irracionális érvelési módoktól. Olyan helyzetben, ahol a 
társadalomban és a gazdaságban nem a teljesftményképes szaktudásnak van 
meg a "becsülete", ott a képzés tartalma szükségszerűen tekintélyelvű ma- 
rad, hiszen az általános műveltség funkciója ekkor éppen az, hogy ne kell- 
jen polgárosodni. Ahol az uralkodó körök képesek kikényszeríteni, hogy 

több generációnyi polgári alkotómunka semmivé válhasson, ott mindenki 
számára világos: egy karrierhez nem szakmai tudást, hanem ideológikus 
tudást kell elsajátítani: az uralkodó körök legitimációs érvrendszerét. 

Néhány módszertani tanulságot is meg kell fogalmaznunk. A könyvben 
— mivel természetesen nem volt módunk az évtizedek óta halott szereplők 
legbelsőbb indítékairól meggyőződést szerezni — elkerülhetetlenül jelen 
van a hipotetikus és a bizonyított elemek nehezen szétválaszható össze- 
mosódása. 

A bizonyítottság fokozásának növelésére nyilván még nagyszámú konk- 
rét konfliktust lehetett volna górcső alá venni, s még több meghatározott 
eset tanulságaiból nagyobb biztonsággal lehetett volna egy-egy absztrakciót 
megfogalmazni, pl. a minisztérium valamely intézkedéséről. Saját kutatói 
lelkiismeretem azonban ettől sem lenne nyugodtabb, hiszen az absztrakció 
teljes bizonyító erejéhez azt is számba kellene venni: hány esetben nem ke- 
rült be a minisztériumba egy-egy ügy. Ez a kutatás azonban egyrészt azért 
nem lehetséges, mert a minisztérium kulcsfontosságú elnöki iratai nem ma- 
radtak fenn. Másrészt az egyébként teljességgel fennmaradt középiskolai 
osztályanyagok oda átemelt — s valószínűleg legizgalmasabb — iratai is el- 
pusztultak. Ugyanakkor a harmincas években a Hold utcában a telefonnak 
és a szóbeli ügyintézésnek, információcserének már óriási szerepe volt. A 
dolgot az is tovább bonyolítja, hogy a minisztériumi tisztviselői kar sem 
volt egységes, nemcsak a minisztériumi apparátus gyűjt adatokat a külső 
tanügyigazgatásról, hanem a minisztériumi ügyosztályok is egymásról, sőt 
dokumentálhatatlanul, de nyilvánvalóan egyazon osztály ugyanazon osz- 
tályvezetői posztra pályázó tisztviselői is egymásról. Továbbá — kis or- 
szágról van szó — meghatározóak lehetnek azok a személyes kapcsolatok 
is, amelyekkel egy-egy főigazgató az illetékes államtitkár-helyetteshez 
kötődött. 

Az esettanulmányok relevanciáját és tipikusságát tehát egy országos ku- 
tatásban aligha tudjuk vizsgálni, ez csak egy-egy iskola, esetleg egy-egy 
község vonatkozásában lenne lehetséges. Az igazgatástörténeti kauzalitások 
sorából származó absztrakció és a statisztikai relevancia megállapításaiból 
származó absztrakció követelményrendszerének egyidejű érvényesítése 
egyelőre nem látszik számomra megoldhatónak. Ilyen értelemben egy állí- 
tás, hogy X és Y koalíciója Z ellenében vezetett A esemény bekövetkezé- 
séhez, csak azt jelenti: A esemény gyakran bekövetkezett, tudjuk, hogy ez 
X-nek is, Y-nak is érdekében állott, s tudjuk azt is, hogy ők ezt felismer- 
ték. Tudjuk továbbá, hogy ez az érdek és az a felismerés már korábban is 
megvolt, de A esemény mégis csak akkor következett be, amikor X és Y 
egyszerre léptek be az oktatáspolitikai döntésbe. 

Véleményem szerint olyan kutatások lennének a jövőben szükségesek, 
amelyek meghatározott iratcsomón vagy meghatározott témakörben egy- 
szerre érvényesítik a történeti statisztika és a kauzális oktatásigazgatás-tör- 
ténet módszereit, ilyen módon releváns állításokat létrehozva. Az a továb- 

biakban is problematikus marad, hogy a részterületeken óriási munkával 
létrehozott - mostmár végre releváns — absztrakciók hogyan állhatnának 
össze országosan bizonyító erejű állításokká. 

E dolgozat kutatási megközelítésmódja a szellemi, az ideális tényezőket 
— viszonylagosan és tudatosan — elhanyagolta. Másképpen fogalmazva, a 
weberi értelemben vett értékracionális (és nem érdekracionális) cselekvé- 
seket kevéssé vettem figyelembe. Erre mentségül hozható fel, hogy az ér- 
tékracionális cselekvéseknek a döntések különböző szintjén eltérő jelentő- 
sége van. Pl. a felsőház közoktatási bizottságában az egyes tagoknak a 
döntése egy-egy kérdésben ugyan valóban nem érdek-, hanem értékracio- 
nális, ugyanakkor egy egyetem vezető elitjének a többsége — igen nagy 
valószínűséggel előrelátva a problémákat — olyan embert delegál a felső- 
házba, akitől az várható, hogy tiszta lelkiismerettel, értékvilágát követve is 
olyan döntést fog hozni, amely a csoport kollektív érdekének megfelelő. 
Ilyen értelemben az esetek döntő többségében a szubjektíve értékracionális 
alapon hozott döntések végső soron érdekracionálisak. Különösen így van 
ez, ha egyazon csoportot képviselő több személy döntéséről van szó, ebben 
az esetben ugyanis az értékracionális döntések eredője mindenképpen egy- 
beesik az érdekracionális döntésekkel. 

Persze mondhatnánk azt, hogy már a képviselő megválasztását is az ér- 
tékvilág közössége és nem az érdekek közössége határozza meg, azonban 
ha ez így van, akkor az értékek közössége a csoport illetve a szervezet leg- 
fontosabb összetartó ereje, és máris életbe lép a közismert szervezetszocio- 
lógiai megállapítás, hogy minden szervezet leginkább saját fennmaradásá- 
ban érdekelt. Ebben az esetben tehát az értékracionális cselekvés közvetle- 
nül érdekracionálissá transzformálódik. 

Kétségtelenül nagyobb az értékracionális döntések szerepe az oktatási 
szféra alacsonyabb szintjein, pl. egy konkrét érettségi vizsgán, ahol az em- 
beri és szakmai tisztességnek vagy tisztességtelenségnek óriási szerepe van, 
számtalan esetben nagyobb, mint a konkrét érdekeknek. Csakhogy igazga- 
tástörténeti elemzésünkben már az ezen esetek eredőjeként megfogalmazó- 
dó konfliktusok szerepelnek. Az egyénben, a tanárban még értékracionális 
cselekvés a szaktárgyi szempontú értékelés védelme a konkrét tanügyigaz- 
gatási tisztviselővel szemben, de ha ezek a konfliktusok egy hivatalban 
vagy egy informális beszélgetésben tapasztalatként összegeződnek, akkor 
ez már egy manifesztált szakpolitikai konfliktus, és ebben a konfliktusban 
már a tanán szakma egy részének érdekéről, azaz a szakmai autonómia vé- 
delméről van szó, a tanügyigazgatási apparátus érdekével szemben, s ez 
független attól, hogy eredetileg mi a motiváció. A konfliktust az egymással 
szemben álló csoportok már mint érdekkonfliktust fogják kezelni és nem 
mint értékkonfliktust. 

Úgy gondolom tehát, hogy a középszintű döntéshozásban (a politika és 
a szakma találkozási pontjain) az érdekmotivált cselekvéseknek vagy ob- 
jektíve döntő fölényük van az értékmotiváltakkal szemben, vagy pedig az 

eredetileg értékmotivált cselekvések - mire a mi elemzési szintűnkre 
"érnek" - érdekmotiválttá transzformálódnak. 

A fenti érvelés során elfogadtam azt a weberiánus álláspontot, hogy az 
érdek- és értékracionális cselekvések egymástól lényegileg elkülöníthetők. 
Ezen álláspont szerint az ideáltípusok közötti átmenetek is pusztán kevere- 
dések, sem az érdeknek, sem az értéknek nincs eleve primátusa. Ha ezt az 
előfeltevést nem fogadjuk el, hanem azon a nyomvonalon haladunk, amit a 
Weber utáni társadalomtudomány véleményem szerint legfontosabb ága, a 
marxi és weberi módszereket szintetizáló tudásszociológia kijelölt, akkor 
az érdekracionalitásnak - a fel nem ismert érdeket, a mentális érdekeket 
stb. is beleértve - már eleve nagyobb súlyt kell adnunk, mint az értékra- 
cionalitásnak. 

Munkámban feltehetően szokatlan a pedagógiai értékek elemzésének hi- 
ánya. Pedig korszakunkban a "szakmai legitimáció", a pedagógiai szaksze- 
rűségi érvelés mind többször szolgál illegitim politikai döntések alátámasz- 
tására. Mégsem látom — egyazon dolgozat keretében — lehetségesnek az 
értékeknek az önmagukban való elemzését, és az érdekkonfliktusok feltárá- 
sát. Úgy gondolom, hogy a modern társadalomtudományok módszertaná- 
nak integrációja még nem jutott odáig, hogy az ontológiából (vagy legyünk 
szerényebbek: az antropológiából, nevelésfilozófiából) és az igazgatástörté- 
netből, oktatásszociológiából és az ezekhez hasonló tudományokból min- 
den további nélkül egyetlen tudományt csinálhassunk. Ironikusan fogal- 
mazva, kissé nehézkes lenne tudományosan hitelessé integrálni egy olyan 
dolgozatot, amely egyszerre keresi arra á választ, hogy a harmincas évek 
művelődési eszményei hogyan viszonyulnak a végső emberi lényeg egyes 
interpretációihoz és, hogy a tanonctanítók egyesülete miért harcolt a ta- 
nonclakások ellenőrzéséért. 

Sokan úgy tekintik az oktatási rendszert, mint amelynek valamiféle bel- 
ső működési törvényszerűsége, relatív autonómiája van.. Azaz: meghatáro- 
zott lépésre — helytől és időtől függetlenül ■ bizonyos válasznak kell kö- 
vetkeznie, pl. a létszámbővítés egy iskolatípusban szükségképpen maga 
után vonja, hogy azt az intézményt, ahová innen tovább lehet tanulni, szin- 
tén bővíteni kell. Kutatásom során az az álláspontom formálódott ki, hogy 
ilyen törvényszerűség csak a nagyon nyitott demokratikus rendszerekben 
létezhet, a kevésbé demokratikus rendszerekben az autonómiából követke- 
ző mozgások bármikor elnyomhatok. A harmincas évek oktatását — és a 
magyar oktatás bármely következő évtizedét - véleményem szerint nem a 
belső törvényszerűségek határozzák meg, hanem a társadalom egészébe va- 
ló integráltság. Az oktatási rendszerben lényegében az történik, ami az 
egyes nyomásgyakorló csoportok, az oktatáspolitikai központot befolyáso- 
ló érdekérvényesítők képességéből telik. A szokásszerűséget, a tehetetlensé- 
gi nyomatékot szintén mint meghatározott csoportok érdekét, s más cso- 
portok érdekfelmutatásra való képtelenségét kívántam jellemezni. 

* * * * 



Ha a szerző meggyőzte az Olvasót, hogy az 1919-es és az 1948-as államo- 
sítás között is jelen van egy "oktatásállamosítási" törekvés, akkor már elér- 
te kitűzött célját. S ka még az is bizonyítást nyert, hogy az érdekcsopor- 
tok, a nyomásgyakorló csoportok konfliktusain és alkuin keresztül a 
magyar oktatási rendszer története leírható, akkor módszertanilag is eleget 
tett a maga elé állított feladatnak. 

JEGYZETEK 



A jegyzetekben alkalmazott rövidítések: 

FN Felsőházi Napló 

HBML Hajdú-Bihar megyei Levéltár 

HK Hivatalos Közlöny 

KN Képviselőházi Napló 

NN Nemzetgyűlési napló 

OKITEK Országos Középiskolai Tanáregyesületi Közlöny 
OL Országos Levéltár 

OPITEK Országos Polgáriiskolai Tanáregyesüleli Közlöny 
OPKM Országos Pedagógiai Könyvtár és Múzeum 
OSZK Kt Országos Széchenyi Könyvtár Kézirattára 
PML Pest megyei Levéltár 

PPK Katolikus Püspöki Kar püspökkari konflerencia jegyzőkönyve OL-ban 
PSz Pedagógiai Szemle 
RT Rendeletek Tára 

Az összes többi rövidítés a kötet végén található irodalomjegyzékben szereplő kiadványokra 
utal 



BEVEZETÉS 

1. Ballér; Búzás; Dékán; Dolmányos; Faragó; Felkai; A haladó...; Halász: 1984; Heksch; 
Horváth Márton; Jaki; Jóboru; Kemény; Kertész Ödön; Koczkás; Köte; Kratofil: 1948; 
Ladányi: 1979; A magyar nevelés...: 1960; Magyar neveléstörténeti...; Mészáros István: 
1984, 1989; A munkára...; Nevelésügyi kongresszusok...; Nyolcvan éves...; 
Simon-Szarica; Simon Gyula: 1959, 1984, 1963; Szabolcs: 1962, 1959; Szarka; Száz 
éves...; A tanítóképzés...; Tantárgytörténeti..., Tanulmányok...: 1980; Vág; Változó...; 
Molnár Károly; Dobos György; Simon Gyula; Súlyán; Nagy Péter Tibor; Tókéczlri 

2. Dékán; Mezei; Simon Gyula: 1979; Unger; Zibolen: 1988 

3. Glatz 

4. Kelemen; Mészáros István: 1989 

5. Huszti 

6. Szabolcs: A magyar nevelés... 

7. Tőkéczki: 1985 

8. Felkai; .Halász; Horváth Márton; Jóboru; Kardos; Knausz; Kozma; Köte; Ladányi; 
Lukács Péter; Mann; Sáska; Setényi 



A HARMINCAS ÉVEK TÁRSADALOM- ÉS POLITIKATÖRTÉNETI 
VÁLTOZÁSAI ÉS AZ OKTATÁSPOLITIKA 

1. Tőkéczki: 1986 

2. 1. Bevezetés, l.sz. jegyzet 

3. Rendi Társadalom... 

A csoportok harcaként értelmezendő oktatáspolitikai arénához: 
Weber; Gumplowicz; Bentley; Kozma; Lasswell; Mills; Husén-Kogan; Tyack 

A magyar történeti szakirodalomból: 
Huszár: 1972,1974; Szabolcs: PSz 1960, 1965, PSz 1967, PSz 1968, 1977; Csizmadia: 
1976; Somlai; Pándi: 1977; Ladányi; Tóth Pál Péter: 1981; Az értelmiség...; Szárszó; 
Melly; Bene; Zenlay; Myefalvy: A közoktatásügy...; Hamvas József; Hoffmann Dezső; 
Thirring; Értelmiségiek, diplomások...; Makkai; Szabó Zoltán; Németh László: Az 
értelmiség...; Balázs Béla; Berzeviczy ; Brentovszky; Buday Dezső; Choncha; Csákvári; 
Erdei: 1945; Gidófalvi; Hanák; Hermann; Komis: 1926, 1931; Kovács Aladár; Laky; 
Márkus Jenő; Kikecz; Molnár Olga; Nóvák; Paikert; Sávoly; Szabó Dezső; Szantner: 
1926, Szekftt: 1937, Szabó Zoltán: 1939; Szellemi munkások: 1923,1930; A kél 
világháború; A magyarországi...: 1981; A Magyar Tudományos...; A mezőgazdaság...; A 
püspöki kar...; Az 1929-1933. évi...; Az 1944. év...; Betend T.: 1982; Be rend 
T.-Ránki; Bölöny; Csizmadia: 1966; Gergely: 1977; Glatz: 1980; Hoóz; Horváth Márton; 
Juhász: 1983; Kónya István; Kónya Sándor; Könyvnap...; Lackó: 1961, 1966, 1975; L. 
Nagy; Magyarország története 1890-1918; Magyarország története 1918-1919...; 
Magyarország történeti...; Márkus László; Pintér István; Pritz; Poór; Ránki; Romsics; 
Sipos Péter; Szakács; Szekfil: 1983; Szuhay; Tilkovszky; Zsidókérdés...: 1984; A kor- 
szerű...; Szabó Miklós; Lengyel; Vargyai 



AZ ELŐZMÉNYEK 

A pénzügyi restrikció mint a tanügyigazgatás eszköze 

1. KN költségvetési viták, 1933, 1934 

2. Hóman Gömbösnek, OSZKKt F 15 

3. KN költségvetési vita, 1933 

4. KN költségvetési vita, 1934 

5. OL K 636 653. cs.; Az iskolaorvosi...; Bakács: Az egészségtan...;] Johan 

6. OL K 636 651.cs.;. A mezőgazdaság...; Az Országos Mezőgazdasági...: 1943; Balázs- 
Piri; Becker: 1938 

7. OL K 636 669.cs. 

8. KN költségvetési vita, 1933 

9. OL K 636 668.cs. 

10. OLK636 651. cs., Bodrossi Lajos: 1937/38;Csatkai; Kari: 1928; Pech; Scheitz 
ll.OLK636 653.cs. 

12. OL K 636 670.es. 

13. KN költségvetési vita, 1934 

14. OLK636 668.cs. 
15.0LK636 651.cs. 

16. OLK636 668.es. 

17. OSZK Kl 15/48 

18. OL K 636 653.es.; Draskovits 

19. OLK636 651.cs. 

20. OLK636 668.cs. 

21. OLK636 651.cs. 

22. OLK636 653.es. 

23. 1935: XIV tc; 900/1936 VKM 

24. OSZK KlF 15/48 

25. OL K 636 668.es. 

A tanügyigazgatási törvény főpróbája: a középiskolai reform 

1 . Az egész fejezethez szakirodalom: 

Jóboru: 1963; Mészáros István: 1989; Simon Gyula: 1984; Könyvjegyzék...; Parthenon; 
Philipp; Waldapfel; Balogh József: 1934; Papp Ferenc: 1927; Padányi Viktor: 1941; 
Asztalos József: 1934; Ponesz; Szandlner; Tettamanli: 1934; Baumann; Nagy Miklós: 
1939; Középiskolai Tanári... 

2. FN 1934. május 3. 220.p.; Az 1934. évi középiskolai... 

3. FN 1934. május 3. 227 .p.; Balogh József: 1934 

4. FN 1934. május 3. 224.p.; Nagy Miklós: 1935 

5. OLK592 605.cs. 

6. OLK592 674.cs. 

7. 1934:XI.tc. és indoklása 

8. OL K 592 674.es.; Szomhatfalvy: 1934 

9. FN 1934. május 3. 225 .p. 

10. FN 1934. május 3. 225-243 .p. 

11. FN 1934. május 3. 235.p. 

12. OL K 592 675.es.; Miskolczy Kálmán 



FORDULAT A TANÜGYIGAZGATÁSBAN 
A külső tanügyigazgatás szervezeti átalakulása 

1. OLK507 9.cs. 

2. Hóman, több helyen 

3. OL K 507 10.es.; Huszti 

4. OLK5Ű7 ll.es.; Deák Gyula: 1933 

5. OLK507 9.cs. 

6. OLK507 10.es. 

7. OL K 507 ll.es.; a törvény indoklása 

8. OL K 507 9.cs.; Kónya Sándor 

9. OLK507 10.es. 

10. OL K 507 ll.es.; Bessenyei: 1935 

11. OLK507 9.cs. 

12. OKJTEK 1935/1936, 10-12 p. 

13. OPITEK 1935, 6-8 p. 

14. Az Országos Evangélikus... 

15. OPITEK 1935, 6-8, 17. p. 

16. OKTTEK 1935, 8-9 .p. 

17. A püspöki kar... 

18. OLK507 10.es. 

19. HK 1937, 235.p. 

20. Utasítás 

21. PMLtank. főig. iratai, 117/1936 

22. A magyar közoktatásügyi...; Baumann 
23.OLK507 11.cs. 

24. OSZK Kisnyomtatvány Tár, 1936, 353. doboz 

25. HK 1937, 279 -p. 

26. HK 115-039/1937 

27. HK 1937, 229.p. 

28. OLKS07 40.cs. 

29. Kelemen; Sárközi; 90-912/1936. fenn 19. BM RT; 91-599/1936. mire. 4. BM RT; 88- 
402/1937. BM RT; 6876/1936. eln.; 191/1936. eln.; PMLTanker. főig. 186/1937 eln. 

30. OSZK Kl F 15 



A központi tanügyigazgatás átalakulása 

1. OSZK Ki F 15 

2. OLK507 1.cs 

3. OLK507 4.cs. 

4. OLK507 l.cs. 

5. OLK592 62l.es., 683.es., 818.es., 953.es. 

6. OL K 501 829.es., 967.es; OPKM, OKT jegyzökönyvek 

7. OL K 503 164.es., 214 cs.; A felső kereskedelmi...: 1934 

8. OL K 504 182.es, 249.es.; Dobos György; Nyolcvan éves..., Víg 

9. OL K 507 70.es.; Kósa Kálmán: 1942; Népnevelési kénlések... 

10. Jóboru: 1972; K 636 799.es. 
ll.OLK636 799.cs.; Magyary 

Í2. ÖL K 636 799.es.; Kardeván: 1937/38 
ll OL K 507 70.es. 



A TANÜGYIGAZGATÁS AZ ISKOLÁBAN 
Az ellenőrzési eljárás 

1. Utasítás; HBML tank. fólg. iratai, 2.cs. 

2. OL K 592 674.es.; Síklaki 

3. OLK592 675.es. 

4. OL K 592 676.es.; Bodrossi: 1937/38; Németh József: A földrajz... 

5. OL K 592 677.es.; Madai Pál; Masszi 

6. OL K 592 652.es.; Jámbor: Egy iskolalátogató... 

7. OLK592 653.cs. 

8. OL K 592 682.es.; Mayer 

9. OLK592 675.es. 

10. HK 1936, 231-232.p.; HBML tank. fólg. iratai, 4,cs. 
ll.OLKi92 677.es. 

12. PML tank. főig. eln. iratai, 190/1936 

13. PML tank. fólg. eln. iratai, 30/1936 

14. PML tank. főig. eln. iratai, 74/1937 
15.OLK592 674.es. 

16. OL K 592 676.es.; Wallner 

17. HK 1937, 49-51 .p.; PML tank. fiiig. eln. iratai, 217/1937.eln. 

18. Faludi; OL K 592 682.es. 
19.OLK592 675.cs. 

20. OLK592 677.es. 
21.0LK592 676.es. 

22. OL K 592 674.es. 

23. HK 1938, 263-264.p.; HBML tank. fólg. iratai, 3.cs. 

24. PML tank. fólg. eln. iratai, 92/1937; Bakács: Az érettségi vizsgálati iratok... 

25. HK 1938, 119-120.D.; HBML tank. fólg. iratai, 2.cs. 

A minősítési eljárás 



1 . PML tank. főig. eln. iratai, 143/1937; Mártonffy 

2. PML Unt. főig. eln. iratai, 217/1937 

3. PML tank. főig. eln. iratai, 172/1937 

4. OL K 592 682.es. 

5. OLK 592 677.cs. 
6.0LK592 676.C8. 

7. OLK 592 674.es.; Szőnyi 

8. OL K 592 682.cs.; Iskolánkívüli gyermek... 

9. OLK592 675.cs. 

10. OLK 592 677 .cs. 

11. OLK 592 676.es. 
12.OLK592 674.es. 
13. OLK 592 682.es. 
14.OLK592 675.es. 

15. OLK592 677.C8. 

16. OLK592 676.cs. 

17. HK 1937, 49-51.p.; HBML tank. főig. iratai, 4.cs. 

A tantárgyfelosztás, a tanmenet és az órarend ellenőrzése 

1. Utasítás...; HBML tank. főig. iratai, 3.cs. 

2. OLK 592 686.es. 

3. OLK 502 452.es.; Philipp 

4. HK 1937, 69-76.p.; HK 1932, 193-194.p.; HBML tank. főig. iratai, 2.cs. 

5. OL K 592 685.es.; Brisits: 1937/38 

6. HK, 1937 92.p.; Geszti Lajos: A film ma...; OLK 502 452.es. 

7. OLK592 685.cs. 

8. OLK 592 686.es. 

Az óravázlatok ellenőrzése, a tanítási minták kialakítása 

1 . Utasítás...; Bakács István: Az iskolai óratervnek... 

2. OLK 592 685.es. 

3. OLK 592 686.es. 

4. OLK592 685.cs. 

5. OKTTEK 1936/1937, 148-149.p. és PML tank. főig. eln. iratai, 149/1937 

6. Uo. 

7. OLK 504 175.es. 

8. Szenes Adolf: Tipikus hibák. . .; OLK 501 963.es. 

9. Néptanítók Lapja, 1936-os cikkek 

10. HK 1937, 8. P .; HBML tank. főig. iratai, 2.cs. 

11. Magyar Paedagogia, 1936, 199.p. 

12. Borbándi; Lackó: 1988 

13. Cselekvés Iskolája, 1936/37, 3-4.SZ 

14. OKTTEK 1936/37, 108.p. 

15. Uo., 338.p. 

16. OKTTEK 1937/38, 46.p 



A tanárok iskolán kívüli életének irányítása és ellenőrzése 

1. Utasítás...; HBML tank. főig. iratai, 4.cs. 

2. PML tank. főig. eln. iratai, 25/1936 

3. PML tank. főig. eln. iratai, 25/1936 

4. HK 1936, 347 .p. 

5. OL K 592 689,c«. 

6. HK 1938, 59.p. 

7. OLK592 685.cs. 

8. 1200/1932.eln., HK 1932/7, l-2.p. és 300/1937.eln., HK 1937/3, l-2.p.; HBML tank. 
főig. iratai, 3.cs. 

9. OLK507 ll.es.; Soér 

10. OLK507 13.cs.; Sleif 

11. PML tank. főig. eln. iratai, 262/1937 

12. OL K 592 684.es. 

13. HK 1937, 257-259-p.; HK 1930, 275.p.; HBML tank. főig. iratai, 2.cs. 

14. OKTTEK 1937/1938, 168.p. 

A tanárokkal kapcsolatos személyi politika 

1. OLK592 689.cs. 

2. OLK592 688.cs. 

3. OLK592 685.cs. 

4. HK 1937/5, 42.p.; HBML tank. főig. iratai, 4.cs. 

5. HK 1937/3, lO.p.; HBML tank. főig. iratai, 3.cs. 

6. Utasítás...; HBML tank. főig. iratai, 2.cs. 

7. OLK592 684.es. 

8. PML tank. főig. eln. iratai, 1564/1937, 15/1936, 133/1937; Magyarország Évkönyve, 
1936 

9. OLK592 689.cs. 

10. PML tank. főig. eln. iratai, 32/1936 

11. PML tank. főig. eln. iratai, 112/1937 

12. OL K 592 653.es. 
13.0LK592 654.es. 
14. OLK592 655.es. 
15.OLK592 688.es. 

16. PML tank. főig. eln. iratai, 56/1937, 38/1937 

17. PML tank. főig. eln. iratai, 44/1937 

18. HK 1937, 80.p.; HBML tank. főig. iratai, 3.cs. 

19. HK 1938, 95-96.p.; HBML tank. főig. iratai, 5.cs. 

20. HBML tank. főig. iratai, 2.cs. 

21 . HBML tank. főig. iratai, 3.C8.; OL K 592 653.c«. 

22. Magyary; Turczer: Az igazgató... 

23. OLK592 653.es. 

Az iskolai könyvtárak ellenőrzése 

1 . OL K 592 678.es.; Csapody 

2. OLK592 685.es.; Fort 

3. OL K 592 678.es.; Könyvjegyzék... 

4. OL K 592 694.es.; Nyíreő 

5. OL K 592 687 cs; Szépe sváry 

6. HK 1936, 274.p.; HBML tank. főig. iratai, 5.cs. 

7. OL K 592 685 .cs.; HBML tank. főig. iratai, 2.cs. 

A pedagógia, mint a szakmai legitimáció forrása 

1. Simon-Papp; Simon Gyula: 1989 

2. Bodrossi: 1937/38 

3. Pech: Néhány szó... 

4. Sánnándi 

5. Dékány; Kenyeres 

6. Barth; Hörl; Simon Sándor: A kötelező... 

7. Barankay 

8. Simon-Papp 

9. Horváth Márton 

10. Magyarország tiszti..., 1938 

11. OLKS92 672.es. 

12. Az állami polgári iskolai...; Eemolák; Kisparti 

13. Magyar Paedagogia 1934/86, 144 

Az iskola egészségügyi ellenőrzése 
LOLK592 820.cs., Johan 

2. HBML tank. főig. iratai, 5.cs.; Az iskolaorvosi... 
3.0LK592 678 .cs. 

4. OL K 592 807.cs.; Esztergominé 

5. OLK592 692.cs.; Faludi 

6. OLK592 826.es. 

7. OLK592 820.cs. 

8. OL K 592 807.es.; F.M.: Beszámoló... 

9. OLK592 678.es. 

10. OL K 592 692.es.; Hennann; Molnár Olga; Szabolcs: 1977 

11. OL K 592 826.es.; A magyar királyi kormány . . . 

A tankönyvek ellenőrzése 

1 . HK 1936 371 p.; Mészáros Sándor; Mészáros István: 1989 

2. HK 1934 136-p. 

3. OLK 507 63.es.; M. Bartha 

4. OL K 507 64.es.; HK 1936, 205-213. p.; Pintér Lajos 

5. OL K 507 64.es.; Masszi 

6. Kardeván: Egyetemi tanárok...; OL K 507 63.es. 

7. HK 1937, 102.p. 

8. OL K 592 687.es.; Madai Pál 

9. Utasítás...; OLK 507 64.es. 

10. OL K 592 687.es.; Pancratz József: A tankönyvírásról 

11. Vörösváry 

12. Utasítás...; Cselekvés Iskolája több helyen; OL K 592 688.es. 

13. OLK 507 ll.es. 

14. OL K 507 63.es. 

15. OL K 507 65.es.; OPKM, OKT jkv. 

16. PML tank. főig. eln. iratai, személyi mutató 
17.OLK507 13.cs. 

18. Utasítás...; Fehér 

19. OLK507 63 .cs. 

Az iskola gazdasági irányításának ellenőrzése 

1. Lengyel, Szabó Miklós 

2. Szávay, 36-37 p. 

3. A magyar ipar, 1941, SO.p. 

4. A mai magyar közigazgatás, 606 .p. 

5. Magyar Gyáripar, 1928-1944 

6. HK 1937, 51-52.p.; HBML tank. főig. iratai, 2-cs. 

7. OLK592 653.cs. 

8. HK 1937, 265 .p.; HBML tank. főig. iratai, 2.cs. 

9. HK 1936, 232. p. 

10. Új Idők Lexikona, 2805 .p. 

11. HK 1938, 151.p.; HBML tank. főig. iratai, 2.cs. 
12.OLK592 654.cs. 

13.OLK592 660.cs. 

14. HK 1938, 151. p.; HBML tank. főig. iratai, 2.cs. 

15. HK 1937, 259.p. 

16. HK 1937, 207 .p.; HBML tank. főig. iratai, 2.cs. 

17. HK 1937, 215-217-p. 

18. HK 1937, 168-169 .p.; HBML tank. főig. iratai, 2.cs. 

19. HK 1937, 229-230.p. 

20. PML tank. főig. eln. iratai, 606/1937 

21. HK 1937, 128-129.p. 
22.OLK592 655.cs. 

23. PML tank. főig. eln. iratai, 46/1936. 

24. OLK592 657.cs. 
25.OLK592 650.cs. 

26. Nemzeti kereskedelmünk... 



A DIÁKOK ÚJ TÍPUSÚ ELLENŐRZÉSE 

Az osztályfőnöki óra 

1. HBML tank. főig. iratai, 3.cs. 

2. HBML tank. főig. iratai, 4.cs.; Bárány 

3. HBML tank. főig. iratai, 5.cs.; Barcza József 

4. HBML tank. főig. iratai, 4.cs.; Miskolczy Kálmán 

5. HBML tank. főig. iratai, 3.cs. 

6. HBML .tank főig. iratai, 5.c«.; Greiner Mihály: A tanulók 

7. HK 1937 26/27.p. Nyáry György: A vasúton bejáró 

8. Simon Gyula: A polgári 

9. HBML tank. főig. iratai, 4.cs., Risch 

10. HBML tank. főig. iratai, 5.cs., Philipp: A tanulók élete... 

11. Magyar Középiskola 1933, 176.p. 
12-OLK636 668.es. 

A tanulók értékelésének rendszere 



1. 109-5591/1938, K. 

2. HBML tank. főig. iratai, 3.cs.; Barta 

3. HBML tank. főig. iratai, 5.cs. 

4. HBML tank. főig. iratai, 4.cs. 

5. HBML tank. főig. iratai, 5.cs. 

6. HBML tank. főig. iratai, 3.cs.; Greiner Mihály: A tanulók élete... 

7. OL K 592 807.cs.; Stumpf 

8. OLK592 826 .c«. 

9. OLK592 820.c«. 

10. OL K 592 678.cs. 

1 1 . HBML tank. főig. iratai, 3.cs. 

12. HBML tank. főig. iratai, 4.cs. 

13. OLK592 692.c«. 

14. HBML tank. főig. iratai, 5.ca. 
15.OLK592 807.es. 

16. OL K592 826.ca. 

17. HK 1938, 197-200.p. 

18. HBML tank. főig. iratai, 4.cs. 

A diákok politizálásának ellenőrzése 

1 . OL K 592 807.es. 

2. OLK592 826.es. 

3. OLK592 820.es. 

4. OLK592 678.cs. 

5. OLK592 807.es. 

6. OL K 592 692.es. 

7. PMLtank. főig. eln. iratai, 156/1936 

8. OLK592 826.cs. 

9. PMLtank. főig. eln. iratai, 156/1936 

10. PML tank. főig. eln. iratai, 380/1937 

11. PMLtank. főig. eln. iratai, 1/1937 

12. A magyar közigazgatás korszerűsítése, 4. köt. 

13. Magyarország történeti kronológiája 

14. HBML tank. főig. iratai, 3.cs. 
15.OLK592 820-cs. 

16. PML tank. főig. eln. iratai, 34432/1937; Vargyai Gyula szíves közlése 

17. OL K 592 807.es.; PML tank. főig. eln. iratai, 380/1937 

18. OL K 592 820.es. 

19. PML tank. főig. cin. iratai, 4/1937 

20. PML tank. főig. eln. iratai, 380/1937 

21. PML tank. főig. eln. iratai, 116/1937 

22. HBML tank. főig. iratai, 4.cs. 

A diákok külső megjelenésének ellenőrzése 

1 . OL K 592 807.es.; Utasítás... 

2. OLK592 821.es. 

3. HBML tank. főig. iratai, 3.cs. 



4. OL K 592 678.cs. 

5. OL K 592 692.es. 

6. HBML tank. fSig. iratai, 4.cs. 

7. OL K 592 807 .cs. 

8. OLK592 826.cs. 

9. OL K 592 820.es. 
10.OLK592 678.cs. 
ll.OLK592 807.cs. 

12. OLK592 693.cs. 

13. Tóth Pál Péter 

14. Utasítás...; Faludi 

15. HK 1936, 247-248.p. 

16. OLK592 826.es. 

17. OLK592 820.es. 

18. OL K 592 807.es. 

19. OL K 592 678.es.; Egy tanár támadása... 

20. Utasítás... 
21.OLK592 807.es. 

A diákok szelekciója 

1 . OL K 592 679.es.; A magyar értelmiség...; Laky 

2. OL K 592 685.es.; Bene; Kuncz 

3. OL K 592 687.es.; Személyi 

4. K 507 40 cs.; Az országos mezőgazdasági szakoktatási... 

5- OL K 507 46 cs.; Becker: A mezőgazdasági... 

6- OLK592 807.es. 

7. OLK592 56.es. 

8. OL K 507 29.es.; Bankó; Drózdy; Szombatfalvy: Az elemi... 

9. OL K 501 963.es.; Magyarország története, 7.köt. 

10. OLK501 963.es. 

11. OLK501 963.es. 

12. OPITEK 1936, 128.p. 

13. Protestáns Tanügyi Szemle, 1941/70 

14. Néptanítók Lapja, 1941, 13-14.p.; Lukács Péter 

15. Magyar Középiskola, 1938, 99.p.; Barta 

16. Cselekvés Iskolája több helyen; vagy OL K 592 679.es. 

17. A magyar királyi kormány...; OL K 592 685.es. 

18. HK 1936, 239 .p. 

19. Zibolen: A középiskolai... 

20. Magyar statisztikai évkönyvek 

21. OLK507 29.cs. 

22. OL K 507 40.es. 
23.OLK592 687.cs. 

24. Magyar statisztikai évkönyvek 

25. OLK592 687.es. 

26. HK 1937, 255 .p. 

27. PML tank. fSig., 306/1937 

28. OLK507 61.es.; Dobrovich Ágoston: Az új rendtartás... 

29. HK 1936, 284-285.p. 

30. PML tank. fólg. etn. iratai, 306/1937 

31. HK 1936, 239.p. 
32.OLK507 82.cs. 
33.OLK592 807.es. 

34. HK 1938, 1 62-163 .p. 

35. HK 1936, 29S.p. 

36. PML tank. főig. etn. italai, 143/1937 

37. Magyar Statisztikai Évkönyv I. és X. évf. 

A diákok pályairányítása 

1 . HK 1937 227.p.; Máday: A tehetségek... 

2. OL K 592 685 cs.; Kari: 1942 

3. K 592 687 .cs.; Hites 

4. OL K 592 807.cs.; Harsányi: 1984 

5. OL K 592 679 cs.; Felhívás a tehetséges. . . 

6. Zibolen: 1988 

Az iskolák rekrutációjának irányítása 

1 . Az adatok forrása: statisztikai évkönyvek; Kokovai; Kovács Alajos 



AZ ÉRTÉKVÁLASZTÁS ÉS A MŰVELTSÉGANYAG 
KIVÁLASZTÁSA 

A nemzetnevelés 

1 . Szabó Miklós; Hóman több helyen; Horoyánszky; Barankay; Dobos László 

2. OL K 592 678.cs.; OSZK Kt F 15/19.; Disputa...; Jancsó 

3. A polgári iskola nemzetnevelő...; Ambrus Béla: Az olasz...; Deák Zsolt 

A keresztény gondolat 

1. OSZK Kl F 15/118 

2. OSZK Kt FI 5/764 

3. OLK 507 81 cs.; Szőnyi-Koczogh 

4. Magyarország Évkönyve, 1937 

5. Unger 

6. OL K 592 686.cs.; PML tank. főig., 380/1937 

7. HK 1936, 355.p. 

8. Hóman Bálint: Történeti átértékelés 

9. OLK592 811.cs.; Magyar Paedagogia, 1936, 199.p. 

10. Hóman Bálint: Történeti átértékelés 

11. Hóman Bálint: Történeti átértékelés 

12. OLK 507 81. cs.; Unger 

13. OLK592 676.cs. 

14. OL K 507 82.es.; Simon-Papp 

15. OLK 592 826.es. 

16. OL K 592 807.es.; HK 1938, 95 .p. 



A centrális tantárgyak és az oktatáspolitika 

1 . FN 1934. május 3. 243.p.; OL K 592 678.cs. 

2. OL K 592 603.ci.; Unger több helyen 

3. Cselekvés Iskolája 1936/37, 3-4.SZ. 

4. Bodrossi Lajos: A természettudománytól. „;Cselekvés Iskolája 1936/37, 3-4., 5-6.SZ. 
5 OL K 592 605 .cs.; Középiskolai Tsnári Zsebkönyv 

6. OL K 592 678.cs.; Farkas-Eperjessy 

7. OL K 592 603 .cs.; Philipp 

8. OL K 592 605 .cs.; Pintér Lajos 

9. OL K 592 674.cs.; Szabó István 

10. OLK592 678.cs. 

11. OLK592 603.cs.; Unger 

12. OL HK 1937 153.p.; Balogh József 

13. OSZK Kt Fond 1, Parihenon dossz.; Lux; Vujsz 

14. OSZK Kt Fond 1 18, lOl.dossz.; Arató Amália; Tóth Pál László 

15. HK 1936 284-284.p.; Philipp 

A marginális tárgyak és az oktatáspolitika 

1. Gulyás; Antal 

2. OLK 592 684.cs.; Gábor 

3. OL K 544 230.cs.; SzékesíSvárosi rajz... 

4. OLK592 610.es. 

5. OLK592 6I0.cs. 

6. OLK 507 85.es.; Magyar népművészet 

7. OLK 507 6.es.; Kontha 

8. OLK 544 138.es. 

9. OLK592 610.es. 

10. OL K 592 610.es.; Richter Aladár 

11. OLK592 674.cs. 

12. OLK507 85.cs. 

13. OLK592 679.cs. 

14. OL K 592 603.es.; Hefty. A múzeumokról 

15. OL K 592 507 86.es.; Greiner: A kötelező"... 

16. OLK507 82.cs. 

17. OL K 507 6.es. 
18.OLK592 605.es. 
19. OLK507 85.cs. 
20.OLK507 6.es. 
21.OLK507 5.cs. 
22.OLK592 816.es. 

23. OL K 507 26.es.; Bárdos: Magyar ének 

24. OL K 592 868., 675.es.; Darás 

25. OL K 592 825.es.; Harmat 

26. OL K 507 26.es.; Kertész Gyula 
27.OLK592 868.cs. 
28.OLK592 603.cs. 

Testnevelés - honvédelmi nevelés - oktatáspolitika 

1 . Vargyai; Gergely-Ki ss; Földes-Kun- Kutasai 

2. OLK592 605.es. 

3. OLK592 674.es. 

4. A magyar testnevelés...; NN 1920/4, 359-363 .p. 

5. Csűrik; Szerbák: 1931, 1944 

6. A mindennapi iskolai... 

7. OLK592 685.es. 

8. OL K 592 40.cs. 

9. id. Huszti, 361. p. 

10. HK 1936, 202.p. 

1 1 . OL K 592 827 -cs. 

12. PMLtank. főig. eln. iratai, 134/1936; Saád 

13. PMLtank. to"»g. eln. iratai, 134/1936 

14. PML tank. főig. eln. iratai, 5/1936 

15. OL K 592 685 .cs.; PML tank. föig. eln. iratai, 15/1937 
16.OLK592 819.cs. 

17.OLK592 827.es. 

18. Budai-Kuncze 

19. OLK592 679.cs. 

20. PMLtank. főig. eln. iratai, 82/1937 

21 . Misángyi 

22. Béldy: 1942, 1943 



A TULAJDONOSI AUTONÓMIA FELSZÁMOLÁSÁNAK ÚTJA 
Az önkormányzati iskolák 

1. 1927:XII.tc. 

2. 66596/1902.SZ. VKM; 9621 1/1931. sz. BM 

3. 531 1/1925 .sz. VKM; 97000/1 926 .sz. VKM; 24000/1926. sz. VKM 

4. 765-1-6/1929/VH.sz. VKM; 88402/1937.sz. BM 

5. 95000/1926. sz. VKM 

6. 13070/1922.SZ. VKM 

7. Az 1934-cs statisztikai évkönyv; a költségvetés; az 1934-es HK; a Magyar Statisztikai 
Közlemények 7, 9, 93, 96, 103, 114 és 1 15; és a Magyar Városok Statisztikai Évkönyve 
szolgáltak a számítások alapjául 

8. Magyar Tanítók Lexikona; HBML népiskolai rezervált iratok 

9. Magyar Iparosnevelés, 1928/1-3 

10. Magyar Iparosnevelís, 1942/3 

11. Magyar Iparosnevelés, 1942/49 
12.OLK507 5.cs. 

13. Magyar Iparosnevelés, 1928/1-11 
I4.OLK504 229.es. 

15. Magyar Iparosnevelés, 1928/1-11 

16. Magyar Iparos nevelés, 1942/24 

17. Magyar Iparosnevelés, 1942/115 

18. OK K 504 220.es.; Áfra Nagy: 1932 
19.OLK507 228.cs. 

20.OLK504 217.c». 
21.OLK504 228.es. 
22. OL K 504 228.cs. 
23.OLK504 226.es. 
24. OL K 504 224.cs. 
25.OLK504 220.cs. 

Az egyház mint tulajdonos 

1 . Gergely Jenő: 1977; Csizmadia: 1966; Szántó Konrád; Bucsay 

2. Csizmadia: 1966 

3. OLK507 83.es. 

4. A magyarországi református egyház törvényei (továbbiakban: Reftörv.), 158.p. 

5. Reftörv., 253-258-p.; Csizmadia: 1966 

6. Magyarország évkönyve, 1935 

7. OLK507 81 .cs. 

8. HK 1937, 252.p. 

9. OLK592 686 .cs 

10. HK 1937, 153-154-p. 

11. HK 1938, 109-1 12.p. 

12. OL K 592 680.cs. 

13. OLK592 811.cs. 

14. OLK507 81.cs. 

15. OLK507 83.cs. 

16. OSZKKtF 15/764, 118 

17. Mészáros István: Mindszenty...; Csizmadia: 1976 

18. Lepold; Hanuy 

19. Csizmadia: 1976, 136-I39.p. 
20.OLK507 81.cs. 
21.OLK507 83.cs. 

22. OLK592 676.es. 

23. OLK592 680.cs. 

24. OLK592 686.es. 

25. OLK592 811.es. 

26. OL K 507 81.es.; PPK 1938. okt. 4., 15.pont 

27. OLK507 82.cs. 

28. PPK 1938. márc. 16., 12.p. 

29. OLK507 83.cs. 

30. OLK592 676.cs. 
31.OLK592 680.cs. 

32. OLK592 686.cs. 

33. OLK.592 8ll.cs. 

34. Reftörv.; Szentpéteri Kun 

35. A magyarországi reformárus egyház egyet... (továbbiakban: Reilconv.), 1938, 267.p. 

36. OLK507 82.cs. 

37. OSZKKtF 15/56, 959. 

38. Csizmadia: 1976, 193 .p. 

39. Refkonv., 1938, 160., 194., 210., 289.p. 

40. Refkonv., 1938, 222.p. 
41.75001/1931.BZ. VKM 
42. Bccker: 1947, 23 .p. 

43. 64800/1933. sz. VKM 

44. HK 1938, 80-81 .p. 

45. OLK592 686.cs. 

46. HK 1938, 96.p. 

47. OLK592 676.cí. 

48. OL K 507 82.es. 

49. OLK592 686 .cs. 

50. OL K 592 680.cs. 
51.OLK507 81.cs. 

52. Refkonv., 1938, 323-352.p. 

53. Unger; Refkonv., 1943 , 241.p. 

54. OL K 507 83.cs. 

55. OLK592 676.es. 

56. OLK507 82.es. 

57. OL K 592 686.es. 

58. OPKM OKTjkv. 1936, olct. 2. 
59.OLK592 676.es. 

60. OL K 507 82.es. 
61.OLK507 82.es. 

62. OL K 592 686.c». 

63. Refkonv., 1938, 218.p. 

64. Refkonv., 1938, 170.p. 

65. Refkonv., 1938, 177.p. 

66. Katolikus Nevelés, 1935/10 

67. OL K 592 680.es. 

68. OL K 592 686.es. 

69. Refkonv., 1938, 225 .p. 

70. PMLtank. ÍSÍg. eln. iratai, 149/1937 

71. OLK507 83.es. 

72. OL K 592 676.es. 

73. PML tank. főig. eln. iratai, 173/1938 

74. PMLtank. tőig. eln. iratai, 130/1937 

75. PML tank. fSig. eln. iratai, 201/1937 
76.OLK592 676.cs. 
77.0LK592 686.es. 
78.OLK507 83.cs. 

79. A mai magyar közigazgatás, 803.p. 

80. OL K 592 676.es. 
81.OLK592 678.cs. 
82. OL K 592 680.es. 
83.OLK507 82.es. 

84. Refkonv., 1938, 224.p. 
85.OLK507 81.es. 

86. OLK592 811.cs. 

87. OLK507 83.cs. 

88. HK 1936, 348-349.p. 
89.OLK592 680.cs. 

90. OPKM OKTjkv. 

91. OLK507 82.cs. 

92. OLK592 680.es. 

93. OLK507 81.cs. 



94. OLK 592 811.cs. 

95. PML tank. főig. eln. iratai, 135 és 151/1937 

96. OL K 592 678.c«.; Refkonv., 1938, 223 .p. 

97. PML tank. főig. eln. iratai, 149/1937 

98. PML tank. főig. eln. iratai, 249/1937 

99. Refkonv., 1938, 216.p. 

100. HK 1936, 355 p. 
l01.OLK507 81.ci. 

102. OLK 592 686 .cg. 

103. OLK592 687.C8. 

104. OL K 507 82.cs. 
105.OLK507 83.es. 

106. HK 1937, 70-71 .p. 

107. OLK592 680.cs. 

108. Becker: 1942 

109. OL K 592 686.es. 

110. OLK507 81.cs. 

111. OLK 507 82.es.; HK 1936, 202-203 .p. 

112. OLK592 676.cs. 
113.OLK592 686.cs. 
114.OLK592 680.es. 
115.OLK592 811.es. 

116. HK 1937, 44 .p. 

117. OLK507 81.cs. 
U8.OLK507 82.cs. 

A magánoktatás és a tanügyigazgatás 

1. t886/41874.sz. VKM 

2. 1918:VDX néptörvény 

3. 1922/700-sz. eln., VKM 

4. OLK592 607.cs. 

5. 1926:Vn.tc. 

6. Magyar Tanítók Lexikona 

7. 64423/1936.SZ. VKM 

8. A következőkben előforduló adatok a korabeli statisztikai évkönyvekből származnak 

9. KN 1939/2, 665.p.. 
10.OLK592 576.cs. 
ll.OLK592 677.cs. 

12. Utasítás... 

13. HK1937,295-297.p. 

14. OLK 592 607.es. 

15. OLK592 607.cs. 

16. PML tank. főig. eln. iratai, 128/1936 

17. PML tank. főig. eln. iratai, 164/1936 

18. PML tank. főig. eln. iratai, 72/1937 

19. PML tank. főig. eln. iratai, 178/1937 

20. A magyar ipar, 96 .p. 

21 . A magyar ipar, 99 .p. 

IRODALOMJEGYZÉK 

A Budapesti Tanítóegyesület 1929. április 
hó 20-án tartott közgyűlése. Összeáll.: 
Dausz Gyula, Ölveezky Pál. Bp., Szé- 
kesfőváros háziny., 1929. (A Budapesti 
Tanítóegyesület Könyvtára, 1.) 

A Budapesti Tanítóegyesület 1930. április 
hó 29-én tartott közgyűlése. Bp., Székes- 
főváros háziny., 1931. (A Budapesti 
Tanítóegyesület Könyvtára, 4,) 

A Budapesti Tanítóegyesület 1932. április 
hó 9-én tartott közgyűlése. Bp., Székes- 
főváros háziny., 1932. (A Budapesti 
Tanítóegyesület Könyvtára, 7.) 

A Budapesti Tanítóegyesület kerületi köre- 
inek vitatételei az 1929. évi tavaszi ülé- 
seken. Összeáll.: Magyary Lajos, 
Ölveezky Pál. Bp., Székesfőváros 
háziny., 1929. (A Budapesti Tanítóegye- 
sület Könyvtára, 2.) 

A Budapesti Tanítóegyesület kerületi köre- 
inek vitatételei az 1929. évi őszi ülése- 
ken. Összeáll.: Magyary Lajos, 
Ölveezky Pál. Bp., Székesfőváros 
háziny., 1929. (A Budapesti Tanítóegye- 
sület Könyvtára, 6.) 

A Budapesti Tanítóegyesület kerületi köre- 
inek vitatételei az 1931. évi őszi ülése- 
ken. Összeáll. : Magyary Lajos, 
Ölveezky Pál. Bp., Székesfőváros 
háziny., 1931. (A Budapesti Tanítóegye- 
sület Könyvtára, 3.) 

A Budapestvidéki tankerület igazgatóinak 
értekezlete Miskolcon, 1929. május 
20-21 . Miskolc, Ludvig ny., 1929. 

A családi nevelés útjain. A középiskolai ta- 
nuló és a szülői ház. Szerk.: Kisparti 
János. Bp., 1935. 

A fasizmus ideológiájáról. Bp., Kossuth 
Könyvkiadó, 1983. 

A felső kereskedelmi iskolai igazgatók 4. 
értekezletének jegyzőkönyve. Bp., Révai 
ny., 1931. - 

A felső kereskedelmi iskolai igazgatók 5. 
értekezletének jegyzőkönyve. Bp., 
Tipográfiai Műintézet, 1934. 

A gyermek és a család. Közművelődési 
előadások népművelők részére. Újvidék, 
Uránia ny., 1942. 



A gyermekszeretet iskolája. Szerk.: 
Nógrády László, B. Czeke Vilma. Bp., 
Egyetemi ny., 1930. (A Magyar Népmű- 
velés Könyvei, 9.) 

A gyorsíró, szépíró és gépíróiskolák tanul- 
mányi felügyelete. Közread.: Traeger 
Ernő. Bp., Gyorsírási Kormánybizottság, 
1940. (Az Egységes Magyar Gyorsírás 
Könyvtára, 194.) 

A győri egyesült katolikus plébániák ön- 
kormányzati egyházközség tanítóegyesü- 
letének szolgálati szabályzata. Győr, 
Győregyházmegyei Alap ny., 1939- 

A haladó egyetemi ifjúság mozgalmai Ma- 
gyarországon, 1918-1945. Főszerk.: 
Vass Henrik. Bp., Kossuth Könyvkiadó, 
1978. 

A hazai polgári iskolai tanárok testületei. 
In: A polgári iskolai tanárok..., 1938/39. 

A háború utáni magyar pedagógiai iroda- 
lom. A visszacsatolt területek tanítóinak 
átképző tanfolyamán tartott előadás. Bp., 
Egyetemi ny., 1939. 

A Kat(oBkus) Tanügyi Tanács szervezeti 
szabályzata és ügyrendje. Bp., Stepha- 
neumny., 1940. 

A két világháború közötti Magyarország- 
ról. Szerk.: Lackó Miklós. Bp., Kossuth 
Könyvkiadó, 1984. 

A klasszikus oktatás újjáélesztéséről. In: 
OKTTEK, 1927/28. 

A korszerű közszolgálat útja, 1-6. kötet. 
Bp., 1936-1940. 

A körlevél. In: OKTTEK, 1927/28. 

A közoktatásügyi igazgatás újjászervezése. 
Kiad. és bev.: Hóman Bálint. Bp., 
Állami ny., 1935. 

A közszolgálati alkalmazottak illetményeit 
terhelő adók, járulékok, letiltások, vala- 
mint az őket megillető egyes kedvez- 
mények. In: A polgári iskolai tanárok..., 
1938/39. 

A m(agyar) ldr(ályi) földmívelésügyi mi- 
niszter fennhatósága alá tartozó közép- és 
alsófokú gazdasági szakoktatási intézmé- 
nyek igazgatóinak... országos tanulmányi 
értekezletének jegyzőkönyve. Szombat- 
hely, Kereskedelmi és Hírlap ny., 1935. 

A magyar értelmiség válsága. Bp., 1931. 

A magyar ipar almanachja. Bp., 1932. 

A magyar ipar. Szerk: Árvay József. Bp., 
1941. 

A magyar iskolai dolgozatok előkészítése a 
polgári iskola I. osztályában. In: 
OPITEK, 1933. 

A magyar iskolarendszer áttekintése. A 
visszacsatolt területek átképző tanfolya- 

Lévayaé F. KaU: Psychoanahsis a peda- 
gógiában. In: Az új nevelés... 

liberalizmus és ctatizmus. - Társadalom- 
tudomány, 1934/1-2. 

Lippay Zoltán: A nagybirtokos középosz- 
tály és a közélet. Bp., Franklin ny., 
1919. 

Locke, M. : Power and Politics in Schoot 
System. London, Routledge, 1974. 

Loczka Alajos: Iskola és élet a nevelés új 
utjain. Bp., 1935. 

Loczka Alajos: Az amerikai középfokú ok- 
tatás. In: Magyar Középiskola, 1928. 

Lotnu&hitz Károly: A német írás olvasás és 
szókincs. In: OPtTEK, 1933. 



Lósányi Gyula: Németszakos tanárok gya- 
kori panasza. In: OKTTEK, 1937/38. 

Locza János: A tanulók által fizetendő dí- 
jak kezelésének és elszámoltatásának új 
módja az állami polgári iskolákban. In: 
OPTTEK, 1933. 

Lukacs Ödön: A mai magyar város élete. 
In: Fehérvári iskolahét, 1939. 

Lakács Péter: Színvonal és szelekció. Bp., 
Educatio, 1991. 

Lukács Sarolta: Játszótéri gyermefoglal- 
koztatás. In: A gyermekszeretet... 

Lm Gyula: A német nyelvtanítás tízparan- 
csolata. In: Az élet iskolája. 

M. Bariba József: Az új magyar irodalom 
kistükre. In: OKTTEK, 1937/38. 

Macát Nándor: Az ifjúság euchariszúás 
nevelése. In: Magyar Középiskola, 1938. 

Madai Gyula : Irodalmi nevelés a népisko- 
lában, ín: Előadások a Magyar 
Tanítók..., 1936. 

Madai Gyula: A megértés útján. In: 
OKTTEK, 1927/28. 

Madai Pál: Történelmi tankönyv, törté- 
nelemtanítás. In: OKTTEK, 1941/42. 

Magyar Gyáripar 1928-1944 közötti veze- 
tő cikkei. 

Magyar gyermekjátékok. In: A gyermek 

és a család. 
Magyar Iparosnevelés 1931 és 1939 közötti 

vezető cikkei. 
Magyar Középiskola 1931 és 1939 közötti 

vezető cikkei. 
Magyar Lélek 1931 és 1939 közötti vezető 

cikkei. 

Magyar Művelődés 1931 és 1939 közötti 

vezető cikkei. 
Magyar művészet, 1919-1945. Szerk.: 

Kontha Sándor. Bp., Akadémiai Kiadó, 

1985. 

Magyar neveléstörténeti tanulmányok. 
Szerk.: Felkai László. Bp., Tankönyv- 
kiadó, 1959. (Neveléstörténeti Könyvtár) 

Magyar Népiskola 1931 és 1939 közötti 
vezető cikkei. 

könyve. Bp., Egyetemi ny., 1928. 

ködése. Bp., Akadémiai Kiadó, 1982. 

Máday István: Külföldi szülői egyesületek. 
In: Magyar Tanítók Albuma. 

Márkus Jenő: Az intelligencia lelkigondo- 

Miskofczy Kálmán: Gyakorlati állampolgá- 
ri és hazafias nevelés. Fekete Imre: A 
modem gyermek. Miskolc, Tanítók Gár- 

Nagy László: A magyar közoktatás reform- 
ja. Közrebocsátja Ballai Károly. Bp., 

1985/2. 

Nagy Péter Tibor: A tanügyigazgatás) re- 

Nagy Péter Tibor: The Social and Political 

Teachers. In: The Social Role and 

Nagy Péter Tibor: Egyházi oktatás és az 

Nagy Péter Tibor: Az 1941. évi tanügy- 
igazgatási törvény. = Neveléstörténeti 
Füzetek, 1992/1. 

Nádasdy József: Kémiai gondolkodás, ma- 
gyar észjárás . In: OKTTEK, 1941/42. 

Nádujfalvy József: Agrárszocialista köve- 
telmények a népiskolai oktatásnál. Bp., 
Pátria oy., 1940. 

Nánay Béla: Látogatás az Irányító Polgári 
Iskolában. In: Az új nevelés... 

Nemes Károly: A nyári tanfolyamokról. In: 
OKTTEK, 1927/28. 

Nemesné Müller Márta: A "Családi Iskola" 
második évtizede. In: Az új nevelés... 

Nemzeti földrajz. In: Fehérvári isicolahét, 
1939. 

Nemzeti kereskedelmünk és iparunk. 

Szert. : Mester Kálmán. Bp., 194?. 

cikkei. 

Nevelés és Művelődéstörténeti Közlemé- 
nyek, 2. Tanügyigazgatástörténeti Tanul- 
mányok. Szerk.: Komlósi Sándor. 
Kaposvár, Csokonai Tanítóképző 
Főiskola, 1990. 

Nevelés politikai dokumentumok az ellen- 
forradalmi rendszer idejéből. Szerk.: 
Simon Gyula. Bp., Tankönyvkiadó, 
1959. 

Nevelésügyi kongresszusok Magyarorszá- 
gon, 1848-1948. Szerk.: Felkai László. 
Bp., 1971 . (A Magyar Pedagógiai Társa- 
ság Kiadványai, 8-9.) 

dolatszolgálatában. In: OKTTEK, 
1927/28. 

tikai szakosztályának nyíregyházi vándor- 

Németh László: A Medve utcai polgári. 

Németh László: Az értelmiség hivatása. 
Bp., Magyar Élet, é.n. 

Népiskolai előadó jelentése. Debrecen, 

Népnevelési kérdések a szegedi tankerűlet 
iskolafelügyelőinek értekezletén. Szeged, 

Népoktatási Szemle 1931 és 1939 közötti 
vezető cikkei. 

Néptanítók Lapja 1931 és 1939 közötti 
vezető cikkei. 

Névtelen levelek. In: OKTTEK, 1937/38. 

Nóvák Károly: Találkozásom a történelem- 
mel. Bp., 1937. 

Nógrády László: A gyermek foglalkoztatá- 
sa a családban. In: A gyermekszeretet. . . 

Nógrády László: Gyermekirodalom. 
Segédkönyvek a gyermekszórakoztatás- 
hoz. In: A gyermekszeretet... 

Nyáry György: A vasúton bejáró tanulók 
iskolalátogatása. In: A felső kereske- 
delmi..., 1931. 

Nyíre* Éva: A korszerű iskolai testületi 
könyvtárak. In: Magyar Tanítók Albuma. 

Nyolcvan éves a középfokú iparoktatás, 
1879/80-1959/60. Szerk.: Szakmáry 
László. Bp., Tankönyvkiadó, 1962. 

Oberiiammer Géza: A mezőgazdaság irá- 
nyítása és a mezőgazdasági szakoktatás. 

Oktatás és politika. Szerk.: Halász Gábor 
és Nagy Mária. Bp., Vezetőképző In- 
tézet, 1987. 

Olasz Péter: A szuggesztíó szerepe a csalá- 
di és iskolai nevelésben. In: OKTTEK, 

OUh János: A szegedi tankerület működé- 

disszertáció, 1989. 

Oláh János: Az 1935:\l.tc. végrehajtása a 
szegedi tankerületben. = Magyar Peda- 

Olofwon Gusztáv: Rajzoktatásunk magyar 
vonatkozásaiban. In: OKTTEK, 1927/28. 

Ord Géza: A felső kereskedelmi iskolák 
reformjához. Bp., Szerzi kiadása, 1926. 

Ord Géza: Az újságok és szaklapok beszer- 
zése és válogatása. In: A felső kereske- 
delmi.., 1931. 

Ord Géza: Hogyan képezzék tovább magu- 
kat, mivel töltsék idejüket azok az érettsé- 
gizett igák, akik nem tanulnak tovább és 
egyelőre állás nélkül maradnak. In: A 
felső kereskedelmi..., 1934. 

Országgyűlési Almanach az 1931/1944. évi 
országgyűlésekről . 

Országos Polgári Iskolai Tanáregyesületi 
Közlöny 1931 és 1939 közötti vezeti 
cikkei. 

Ozorai Frigyes-Hefty György: A külföldi 
népiskolaügy mai állása. In: Magyar 
Tanítók Albuma. 

Ozorai Frigyes- Hefty György: A német bi- 
rodalom népjóléti szervezete. In: Magyar 
Tanítók Albuma, 1938. 

Ozorai Frigyes: A Dalton-file laboratóri- 
umi rendszer Amerikában és Angliában. 
In: Magyar Tanítók Albuma. 

Ozorai Frigyes: A nevelőoktatás általános 
irányelvei. In: Magyar Tanítók Albuma. 

Ozorai Frigyes: A reáliskola jövője, é.n. 

Óriási Nándor: Tanévközi kirándulások ha- 
zai városokba. In: A felső kereskedel- 
mi..., 1931. . 

ősz Béla: A kamkterológia (jellemtan) sze- 
repe a nevelői munkában. In: Előadások 
a Magyar Tanítók..., 1936. 

ősz Béla: A külföld népoktatása. In: Elő- 
adások a Magyar Tanítók..., 1936. 

Padányi Viktor: Középoktatásunk kérdései. 

alapvonala. Bp., Blaka ny., 1941. 

Padányj-Frank Antal: Az eszményi gyakor- 
latiasság a líceum is leánylíceum munká- 
jában. In: Eszményi gyakorlatiasság... 

Paikert Géza: Az "állástalan diplomások " 
elhelyezkedési akciója. Athenaeum ny., 
Bp., 1935. 

Panaszok. In: OKTTEK, 1937/38. 

Pancratz József: A tankönyvírásról. In: A 
felsőkereskedelmi..., 1931. 

Pancratz József: Apróbb javaslatok. In: A 
felsőkereskedelmi..., 1934. 



Pancratz József: Mit lehet az iskola a kato- 
nai nevelés érdekében. In: A felső keres- 
kedelmi..., 1931. 

Pancratz József: Világnézet és pedagógia. 
In: A felső kereskedelmi..., 1934. 

Papp Ernő: Világjáró iskola. In: Magyar 
Tanítók Albuma. 

Papp Ferenc: Középiskolai reformok. Deb- 
recen, 1927. 

Papp Ferenc: A magyar gimnázium új hár- 
maskönyve. Debrecen, 1939. 

Papp Zoltán: A népi gondolat és a vidéki 
középiskola. In: OKTTEK, 1941/42. 

Parthenon. A klasszikus műveltség barátai 
egyesületének közleménye. Szerk.: Fray 
Jenő. Bp., Stephaneum ny., 1932. 

Pándi Ilona : A haladó magyar értelmiség 
útja, 1S48-194S. Bp., Kossuth Könyv- 
kiadó, 1977. 

Párkányi Norbert: A múlt iskolaév érettsé- 
gi vizsgálatai. In: OKTTEK, 1937/38. 

Párkányi Norbert: Madai Gyula emléke. 
In: OKTTEK, 1937/38. 

Pedagógusok a két világháború között, 
1919-1945. összeáll.: Balogh Sándor és 
Szabolcs Ottó. Bp., 1963. 

Perlaky Lajos: Az egyke. In: A gyermek és 
a család. 

Perlaky Lajos: Családvédelem. In: A gyer- 
mek és a család. 

közötti vezető cikkei. 

Petefi Sándor-Kárpáti Béla: A népiskola 

